
Armintos Saladžienės įžanginis žodis 
lietuviškajam leidimui 


heryl Sandberg savo knygoje Būkime prieky išsamiai analizuo- 

ja moterų lyderystės problemas ir jų sprendimo būdus. Nors 
pastaruoju metu šioje srityje pastebimi gan dideli pokyčiai, vis dėl- 
to tam dar yra ir nemažai kliūčių, todėl manau, kad ši knyga bus 
naudinga Lietuvos moterims, tikiuosi, kad ji sudomins ir nemažą 
dalį vyrų. 

Lietuvoje, praėjus dviem dešimtmečiams nuo tada, kai buvo 
atkurta nepriklausomybė ir šalis pasuko rinkos ekonomikos kryp- 
timi, nemažai vadovaujamųjų pareigų politikoje, versle ir visuome- 
nėje priklauso moterims. Finansų sektoriuje, kuris ilgą laiką buvo 
laikomas vyriška sritimi ir kuriame pati dirbu, šiuo metu moterys 
sėkmingai vadovauja bankams, draudimo kompanijoms, investi- 
cinėms bendrovėms bei valstybinėms įstaigoms. Prieš keletą metų 
Vilniuje savo centrą įkūrė Europos lyčių lygybės institutas. 

Nors tokia pažanga įkvepia, visos galimybės dar neišsemtos. 
Sprendimus priimti leidžiančiuose postuose moterys dar suda- 
ro mažumą, skiriasi lyčių darbo užmokestis (šiuo metu finansų ir 
draudimo sektoriuose šis skirtumas siekia net 40 procentų!), ant 
moterų pečių vis dar gula didžioji šeimos rūpesčių dalis, todėl dar 
negalime sakyti, kad vyrai ir moterys turi vienodas galimybes siekti 
vadovaujančių vaidmenų. O už prarastą potencialą moka visa visuo- 
menė. Sheryl Sandberg savo knygoje Būkime prieky labai tiksliai pa- 


žymi: „Kuo daugiau žmonių prisidės prie šių lenktynių, tuo daugiau 

rekordų bus pasiekta. Ir laimės ne vien lenktynių dalyviai, bet ir visi 
kiti“ Tiek darbovietės, tiek šeimos, tiek visa visuomenė. 

Būkime prieky labai išsamiai ir tikroviškai kalbama apie aki- 
vaizdžias ir numanomas kliūtis, kurios vis dar trukdo moterims 
siekti vadovaujamųjų pareigų. Ši knyga yra įkvepiantis kvietimas 
„svajoti apie įmanomus dalykus“ ir praktinis vadovas, kaip laviruoti 
karjeros „džiunglių sporto salėje“. Esu tikra, kad Sheryl Sandberg 
pasakojamos istorijos, paremtos vertinga jos pačios ir kitų asmenine 
patirtimi, sudomins ir įkvėps daugelį Lietuvos moterų, kaip įkvėpė 
mane. 

Įprasta, kad Lietuvoje apie moterų karjeros galimybes ir lyde- 
rystę daugiausia kalba pačios moterys ir ši tema domina tik mo- 
terų auditoriją. Tačiau į šių temų svarstymą būtina įtraukti ir kuo 
daugiau vyrų. Geriau supratę moterų problemas ir dilemas siekiant 
profesinių aukštumų, jie galėtų tapti mus labiau palaikančiais part- 
neriais, tėvais, bendradarbiais ir valstybės politikos formuotojais. 
Ieškant sprendimų reikėtų pradėti nuo atviro pokalbio apie subti- 
laus šališkumo lyčių atžvilgiu apraiškas ir apie jų sukuriamas kliūtis. 
Būkime prieky yra kvietimas pradėti tokį dialogą. 

Kaip įmonės vadovė ir įvairių valdybų narė, mentorė ar draugė, 
savo patarimais ir veikla stengiuosi paskatinti teigiamus pokyčius, 
dėl kurių daugiau moterų rinktųsi lyderystės kelią. Jaučiuosi be galo 
laiminga, kad savo kelyje sulaukiau didžiulio šeimos, vadovų, kole- 
gų, draugų, daug pasiekusių vyrų ir moterų palaikymo; dabar atėjo 
mano eilė palaikyti ir padrąsinti kitas moteris. 

Kartu su vyresniąja seserimi augome šeimoje, kurioje abu tėvai 
dirbo. Tėčio šeima buvo ištremta į Sibirą, tačiau jis sugebėjo pasiekti 
mokslinės karjeros aukštumas inžinerijos srityje ir buvo pagrindinis 
šeimos maitintojas. Mama, kaip įprasta sovietiniais laikais, dirbo 
visą darbo dieną, o namie buvo pagrindinė ūkio valdytoja: rūpinosi 


vaikais ir daug laiko ir triūso reikalaujančia namų ruoša nuolati- 

nio deficito ir rankinio darbo sąlygomis. Nors šeimoje darbus tėvai 
buvo pasidaliję tradiciškai, jie abu mane palaikė, skatino tobulėti ir 
atskleisti savo potencialą. Jie norėjo, kad pati kurčiau savo ateitį, ir iš 
visų jėgų stengėsi, kad, nepriklausomai nuo to, ką nuspręsiu daryti 
ateityje, būčiau tinkamai pasiruošusi — įgyčiau reikalingų žinių ir 
įgūdžių, išsiugdyčiau aistrą mokytis, meilę darbui ir atvirumą poky- 
čiams. Mama ugdė mano ambicijas „sėdėti prie stalo“, „kelti ranką“ 
ir elgtis taip, kad būčiau išgirsta. 

Nuolatos mokiausi, ir tai man padėjo nugalėti vidines kliūtis, 
sustiprino pasitikėjimą savimi ir geriau paruošė iššūkiams. Per de- 
šimt metų su pertraukomis įgijau bakalauro ir kelis magistro laips- 
nius, dalyvavau tarptautiniuose vadovų mokymuose. Visa tai man 
pavyko pasiekti vyro, tėvų ir uošvių dėka, nes jie padėjo rūpintis 
mūsų dukromis ir namais. 

Mano darbdavys, NASDAO OMX kompanija, man suteikė 
puikias galimybes tobulėti ir įgyti vadovavimui reikalingų žinių ir 
įgūdžių. Gavau neįtikėtiną paskatinimą iš vieno kompanijos vadovo 
švedo, kuris delegavo mane į tarptautinę vadovių moterų progra- 
mą, — vėliau supratau, jog tai buvo jo gerai apgalvoto „plano“ dalis. 
Tikriausiai tai ir buvo lūžio taškas, po kurio įvertinau savo galimy- 
bes dirbti vadovaujamąjį darbą. Netrukus gavau pasiūlymą pereiti į 
aukštesnes pareigas. Baiminausi, kad dar nesu pasiruošusi tapti įmo- 
nės vadove, tačiau sulaukusi šeimos padrąsinimo, savo pirmtakės ir 
vadovo švedo palaikymo, surizikavau. Vėliau pasinaudojau galimy- 
be dalyvauti „NASDAO OMX High porential“ talentų programoje 
Niujorke. Tada vėl buvau paaukštinta ir tapau regiono vadove. Jeigu 
kompanijos ir įvairaus lygio vadovai skatins moteris siekti profesinės 
karjeros ir padės joms šiame kelyje, sulauksime daugiau moterų, ei- 
nančių vadovaujamąsias pareigas. Turime to siekti. 

Iš savo ir kitų moterų patirties galiu pritarti Sheryl išsakytai 
minčiai, kad gyvenimo partnerio požiūris į moters karjerą ir lyčių 

vaidmenis šeimoje gali tapti labiausiai moterį skatinančiu arba var- 
žančiu veiksniu. Jeigu moteris siekia suderinti šeimą, profesinius pa- 
siekimus ir asmeninę saviraišką, renkantis partnerį būtų pravartu 
atsižvelgti į tai, ar jūsų pažiūros šiuo klausimu sutampa. Man labai 
pasisekė, kad ištekėjau už vyro, kuris tvirtai mane palaiko ir yra ar- 
timiausias mano patarėjas. Jis pastūmėdavo mane pirmyn kiekvie- 
ną kartą, kai būdavau linkusi atsitraukti, išsigąsdavau naujų iššūkių 
arba imdavau nerimauti, kad nesugebėsiu tobulai atlikti savo nau- 
jųjų pareigų. 

Nors mano vyras yra vadovaujantis partneris advokatų konto- 
roje ir dirba labai atsakingą darbą, mudu vienodai dalijamės vaikų 
auginimo rūpesčiais ir namų ruošos darbais. Jis — rūpestingas ir at- 
sidavęs tėvas mūsų dukroms, kurioms dabar 14 ir 2 metai. Prieš 
vykdamas į komandiruotę jis netgi „drįsta“ man nurodyti, ką tu- 
rėčiau paskaityti mažajai prieš miegą ir apie ką turėčiau pasikalbė- 
ti su mūsų paaugle! Tiesa, jis negamina valgyti, o aš nežinau, kur 
namuose laikomas dulkių siurblys. Nė vienas iš mūsų nestovime 
šalia kito su buities darbų sąrašu ir netikriname, kas kiek tądien jų 
nudirbo, tačiau abu žinome, kad galime vienodai pasirūpinti mer- 
gaitėmis ir namais ir pasikliauti vienas kitu. Tokio partnerio dėka 
po pertraukų galėjau sklandžiai grįžti į darbą ir, tiesą pasakius, abu 
kartus grįžusi iš motinystės atostogų vos po poros mėnesių sulau- 
kiau paaukštinimo. 

Daugeliui Lietuvos moterų vis dar sudėtinga siekti profesi- 
nės karjeros dėl giliai įsišaknijusio stereotipo, kad moteris yra ne- 
pakeičiama, vienintelė vaikų ir namų globėja. Visuomenė tikisi, 
kad būtent mamos paims vaiko priežiūros atostogas ir, kaip rodo 
naujausios nuomonių apklausos, augins vaikus ir negrįš į darbą 
2-3 metus. O kai moteris po pertraukos nori grįžti ir vėl pradėti 
dirbti, darbdaviai dažnai mano, kad ji darbui skirs mažiau laiko ir 
dėmesio, ir dėl tokios išankstinės nuostatos nukenčia jos profesinė 

veikla. Tik padėdami moterims suderinti motinystę ir karjerą, tu- 
rėsime daugiau vadovių, kurios nenori aukoti šeimos dėl karjeros 
ir atvirkščiai. Būkime prieky atkreipia dėmesį į problemos esmę: 
pokyčius stabdo šališkumas lyčių atžvilgiu ir visuomenės spaudi- 
mas, tai, kad pačios moterys per anksti „paspaudžia stabdžius“, kad 
vyrai „nesėdi prie virtuvės stalo“, taip pat nepakankama valstybės 
parama šeimoms. 

Dažnai sulaukiu klausimo: „Ir kaip tu viską suspėji?“ Įdomu, 
kad jį dažniausiai užduoda moterys. Anksčiau, nuoširdžiai norėda- 
ma duoti gerą patarimą, kalbėdavau apie atkaklumą, dėmesio sutel- 
kimą, efektyvumą, aiškius prioritetus ir visus kitus „stebuklus“ ir 
čia pat išvardydavau daugybę savo šeimyninių, darbo, visuomeni- 
nių ir asmeninių įsipareigojimų. Prireikė laiko, kad suprasčiau, jog, 
užuot skatinusi ir įkvėpusi „būti priekyje“, aš tik stiprinau žalingą, o 
svarbiausia — klaidingą supermoters įvaizdį. 

Moteris lydi didžiulis visuomenės spaudimas būti tobulomis 
žmonomis, motinomis, dukromis, turėti modelio išvaizdą, tačiau 
jeigu norime rasti erdvės ir savo profesiniams bei asmeniniams 
siekiams įgyvendinti, mums reikia susitaikyti su „nelabai tobula“ 
standartu. Ir dėl to neturėtume jaustis kaltos ar sau priekaištauti. 
Atsakydama į šį klausimą dabar pirmiausia sakau, kad svarbu „viską 
suvaldyti“, o ne „viską atlikti“. Kai tokios žymios moterys kaip She- 
ryl Sandberg nuoširdžiai ir atvirai kalba apie dilemas, su kuriomis 
joms tenka susidurti, ir išlygas, kurias joms tenka daryti, tai padeda 
ir kitoms moterims išsivaduoti iš lygiavimosi į kitus spąstų ir vyrau- 
jančios nuostatos, kad reikia gebėti „viską atlikti“ tobulai. 

Vis dar gajus įsitikinimas, kad feministinės idėjos sumenkina 
vyro vaidmenį šeimoje ir visuomenėje. Tačiau yra kaip tik atvirkš- 
čiai. Dominuojančio „mačo“ vyro stereotipas, pagal kurį vyras priva- 
lo išlaikyti šeimą pagal aukštą ekonominį standartą, būti kietas kaip 


uola, niekada nepatirti nesėkmės, visų pirma ir labiausiai kenkia 

vyrams. Tokios neteisingos nuostatos virsta visuomenės žaizdo- 
mis: pasireiškia smurtu šeimoje, depresijomis, savižudybėmis ir 
priklausomybėmis. 

Atėjo laikas tiek vyrams, tiek moterims išsivaduoti iš senų ir 
atgyvenusių lyčių stereotipų. Lygiavertės partnerystės puoselėjimas 
turės ilgalaikį teigiamą poveikį mūsų šeimoms, ekonomikai ir vi- 
suomenei. Ir jeigu vaikai matys, kad vyrų ir moterų balsai išklauso- 
mi vienodai ir kad mes visi turime laisvę rinktis, jie taip pat jausis 
galintys pasirinkti savo kelią ir atskleisti visą savo potencialą. To 
trokštu savo dukroms ir linkiu viso pasaulio jaunimui. Sheryl Sand- 


berg knyga yra kelrodis. 


Įžanga 


Vidinis perversmas 


irmojo vaiko pradėjau lauktis 2004 metų vasarą. Tuo metu 

buvau atsakinga už „Google“ internetines pardavimo ir opera- 
cijų komandas. Buvau įsidarbinusi ten prieš trejus su puse metų, kai 
įmonės ateitis atrodė gana miglota, o aptriušusiame biurų pastate 
dirbo vos keli šimtai darbuotojų. Baigiantis pirmajam nėštumo tri- 
mestrui „Google“ išaugo į kompaniją, turinčią tūkstančius darbuo- 
tojų, ir persikėlė į didžiulį verslo biurų kompleksą. 

Nėštumas buvo nelengvas. Ištisus devynis mėnesius mane kas- 
dien pykino. Priaugau beveik septyniasdešimt svarų, o pėdos taip 
ištino, kad virto keistos formos ataugomis, kurias pavykdavo pa- 
matyti tik užsikėlus kojas ant kavos staliuko. Kaip pareiškė vienas 
itin jautrus „Google“ inžinierius, „Banginio projekto“ pavadinimas 
buvo sukurtas mano garbei. 

Po vieno sunkaus rytmečio, praleisto spoksant į klozeto dug- 
ną, turėjau skubėti į svarbų susitikimą su klientais. „Google“ augo 
taip sparčiai, kad automobilių statymo problema tapo nuolatiniu 
galvos skausmu: šiaip ne taip pavyko rasti vietą gana toli nuo įėji- 
mo. Pasileidau tekina per automobilių stovėjimo aikštelę, tiksliau, 
šliaužiau šiek tiek vikriau nei įprastu nėščiosios greičiu. Nuo to tik 
dar labiau supykino, ir atėjusi į susitikimą meldžiausi, kad prista- 
tant produktus iš burnos nepasipiltų ir kiti dalykai. Vakare apie tai 
papasakojau savo vyrui Dave'ui, tuo metu dirbusiam „Yahoo“ kom- 
panijoje. Jis pasakė, kad pas juos prie kiekvieno pastato pagrindinio 

įėjimo yra automobilių stovėjimo vietos, skirtos besilaukiančioms 
mamoms. 

Kitą dieną įžengiau, tiksliau, įlingavau į „Google“ įkūrėjų 
Larry'o Page'o ir Sergey'aus Brino kabinetą - didžiulį kambarį, kur 
ant žemės mėtėsi žaislai ir įvairiausi prietaisai. Sergey jogo poza 
buvo įsitaisęs kambario kampe. Aš pareiškiau, kad mums reikalin- 
gos specialiai nėščiosioms skirtos automobilių stovėjimo vietos, ir 
kuo greičiau, tuo geriau. Jis pakėlė akis ir iškart su manimi sutiko, 
pasakė, kad anksčiau jam tokia mintis net neatėjusi į galvą. 

Man iki šiol gėda, kad kol pačiai nepradėjo skaudėti kojų, ne- 
susipratau rezervuoti vietų nėščiųjų automobiliams. Argi man, vie- 
nai iš aukščiausias pareigas kompanijoje užimančių moterų, tokia 
mintis neturėjo kilti anksčiau? Tačiau aš, kaip ir Sergey, apie tai 
net nesusimąsčiau. Kitos nėščiosios tikriausiai kentė tylėdamos, nes 
nenorėjo prašyti specialių lengvatų. O gal joms trūko pasitikėjimo 
arba jos manė, kad ne jų rango darbuotojams reikalauti išspręsti šią 
problemą. Padėtis pasikeitė dėl to, kad laukėsi moteris iš vadovy- 
bės — nesvarbu, kad ji atrodė kaip banginis. 

Šiais laikais moterų situacija Jungtinėse Valstijose, Europoje 
ir didesnėje pasaulio dalyje daug geresnė, palyginti su senesniais 
laikais. Tai didelis ankstesnių kartų moterų nuopelnas — moterų, 
kurios kovojo už teises, į kurias dabar žiūrime kaip į savaime su- 
prantamą dalyką. 1947 metais Anita Summers, mano ilgamečio 
mentoriaus Larryo Summerso motina, pradėjo dirbti ekonomiste 
„Standard Oil“ kompanijoje. Kai ji įsidarbino, naujasis darbdavys 
pasakė: „Aš taip džiaugiuosi, kad dirbsime kartu. Man atrodo, kad 
gavau tokią pat galvą, tik pigiau.“ Tai išgirdusi ji pasijuto pamalo- 
ninta. Palyginimas, kad gali būti ne kvailesnė už vyrą, buvo didžiu- 
lis komplimentas. Net mintis nekilo paprašyti ir tokio pat atlygio. 

Dar labiau palengvėja, kai palyginame savo gyvenimą su kitų 
pasaulio moterų padėtimi. Vis dar yra šalių, kur ignoruojamos pa- 

grindinės pilietinės moterų teisės. 4,4 milijono pasaulio moterų yra 
tapusios sekso prekybos aukomis.! Tokiose šalyse kaip Afganista- 
nas ir Sudanas mergaitės gauna labai menką išsilavinimą arba išvis 
jokio negauna, vyrai su žmonomis elgiasi kaip su savo nuosavybe, 
o išprievartautos moterys išvaromos iš namų, nes šeimai užtraukė 
gėdą. Kartais prievartos aukos netgi patenka į kalėjimą už įvykdytą 
„moralinį nusikaltimą. O mes pažengėme į priekį taip, kad toks 
elgesys su moterimis laikomas nepriimtinu. 

Suvokimas, kad padėtis gali būti ir blogesnė, neturėtų trukdyti 
mūsų norui ją pagerinti. Tos moterys, kurios už teisę dalyvauti rin- 
kimuose išėjo į gatves, įsivaizdavo pasaulį, kuriame vyrai ir moterys 
bus iš tikrųjų lygūs. Praėjo visas amžius, o mums vis dar reikia pri- 
simerkti, kad pavyktų ryškiau įžiūrėti tą viziją. 

Liūdna tiesa, bet pasaulį vis dar valdo vyrai. Tai reiškia, kad 
priimant visų gyvenimui svarbius sprendimus į moterų balsus nėra 
atsižvelgiama taip, kaip į vyrų. Tik 17 iš 195 nepriklausomų pa- 
saulio valstybių vadovauja moterys? Pasaulyje tik 20 procentų 
parlamentarų yra moterys.“ Jungtinėse Valstijose per 2012 metų 
lapkričio mėnesį vykusius rinkimus moterys laimėjo 18 procentų 
vietų Kongrese, ir šis skaičius yra didesnis nei bet kada anksčiau? 
Lietuvoje moterims tenka 24 procentai Seimo narių vietų.* Europos 
Parlamente moterims tenka trečdalis vietų./ Nė vienas iš šių skaičių 
nepriartėja prie 50 procentų. 

Verslo pasaulyje vadovaujančių moterų dar mažiau. Fortune 
500 generalinių direktorių sąraše jų tėra vos 4 procentai.ė Jungti- 
nėse Valstijose moterims tenka maždaug 14 procentų direktorių ir 
17 procentų valdybos narių pozicijų, ir šie skaičiai per praėjusį de- 
šimtmetį beveik nepakito? Ypač mažai nebaltaodžių vadovių - vers- 
lo pasaulyje jų vos 4 procentai, 3 procentai valdybose ir 5 procentai 
Kongrese.!? Europoje moterys užima tik 16 procentų valdybos na- 
rių vietų.!! Lietuvoje moterims tenka 17,8 procento valdybos narių, 

8 procentai valdybos pirmininkų ir tik 4 procentai didžiausių bend- 
rovių generalinių direktorių pozicijų./? Daugumoje pasaulio šalių 
moterys užima mažiau nei 5 procentus didžiausių korporacijų gene- 
ralinių direktorių postų. 

Atlyginimų srityje pažanga irgi labai lėta. 1970 metais kiekvie- 
ną kolegų vyrų uždirbtą dolerį atitiko amerikiečių moterų uždirbti 
59 centai. Pėr vargus, protestus ir kovas iki 2010 metų buvo pasiek- 
ta, kad moterų atlyginimas padidėtų ir šis santykis taptų 77 centai ir 
vienas doleris.!? 2011 metais aktyvistas Marlo Thomasas Lygių atly- 
ginimų dienos proga ironiškai pajuokavo: „Keturiasdešimt metų ir 
aštuoniolika centų. Palyginti su šia suma, tuzinas kiaušinių pabran- 
go dešimteriopai.“!* Europoje moterys uždirba maždaug 16 procen- 
tų mažiau už savo bendradarbius vyrus." Kitaip nei daugelyje išsi- 
vysčiusių ir besivystančių šalių, Lietuvoje per pastarąjį dešimtmetį 
lyčių darbo užmokesčio skirtumas padidėjo. 2003 metais moterys 
Lietuvoje uždirbdavo vidutiniškai 17 procentų mažiau už vyrus, o 
2010 metais — 21,6 procento mažiau. !* 

Šiuos liūdnus pavyzdžius teko stebėti tiesiogiai. 1991 metais 
baigiau koledžą, o 1995 metais — verslo mokyklą. Visur, kur teko 
dirbti vos baigus studijas, kolegų vyrų ir moterų skaičius buvo apy- 
lygis. Mačiau, kad vadovų pareigas dažniausiai eina vyrai, bet ma- 
niau, kad tokia padėtis susiklostė istoriškai dėl moterų diskrimina- 
cijos. Kone visose pramonės šakose tokios kliūtys buvo panaikintos, 
ir aš tikėjau, kad tik laiko klausimas, kada mano kartos moterims 
atiteks teisinga valdžios pozicijų dalis. Tačiau kasmet mačiau vis 
mažiau ir mažiau kolegių. Vis dažniau ir dažniau kabinete būdavau 
vienintelė moteris. 

O tada, kaip vienintelė moteris, ne kartą atsidūriau keistose, ta- 
čiau labai iškalbingose situacijose. Man dvejus metus išdirbus „Fa- 
cebooko“ vykdomąja direktore, iš darbo netikėtai išėjo vyriausiasis 


finansininkas ir aš buvau priversta užbaigti vieną finansavimo san- 

dorį. Iki tol mano sritis buvo įmonių valdymas, o ne finansai, todėl 
kapitalo pritraukimo procesas man buvo visai naujas ir šiek tiek bau- 
ginantis. Kartu su komanda išskridome į Niujorką užmegzti ryšių su 
privačiomis kapitalo bendrovėmis. Pirmasis susitikimas vyko vienos 
įmonės būstinėje; iš ten atsivėrė kvapą gniaužiantis vaizdas į Man- 
hataną ir visa aplinka priminė kino filmą. Pristačiau mūsų verslo 
apžvalgą ir atsakiau į klausimus. Viskas ėjosi sklandžiai. Tada vie- 
nas iš dalyvių pasiūlė padaryti kelių minučių pertrauką. Pasiteiravau 
vyresniojo partnerio, kur yra moterų tualetas. Jis man atsakė tuščiu 
žvilgsniu. Mano klausimas jį kaip reikiant suglumino. Paklausiau: 

— Kiek laiko dirbate šiame biure? 

— Metus, - atsakė jis. 

— Argi per visus tuos metus esu vienintelė moteris, čia pristati- 
nėjanti sandorį? 

— Tikriausiai, — atsakė jis ir pridūrė: — O gal esate vienintelė, 
kuriai prisireikė į tualetą. 

Dirbti pradėjau daugiau nei prieš du dešimtmečius, o tiek daug 
dalykų iki šiol nepasikeitė. Laikas prisipažinti, kad mūsų revoliucija 
užsidelsė.!/ Lygybės pažadas — tai ne tas pat kas tikroji lygybė. 

Jeigu lygybė būtų tikra, moterys vadovautų pusei pasaulio šalių 
ir kompanijų, o vyrai tvarkytų pusę namų ūkio. Tikiu, kad toks 
pasaulis būtų geresnis. Remiantis ekonomikos dėsniais ir įvairovės 
tyrimais, sujungus visus žmogiškuosius išteklius ir talentus mūsų 
kolektyvinis darbas pagerėtų. Legendinis investitorius Warrenas 
Buffettas maloningai prisipažino, jog jam taip nepaprastai pasisekė 
iš dalies dėl to, kad jis konkuravo tik su puse gyventojų. Mano kar- 
tos varenai bufetai vis dar džiaugiasi tokia palankia padėtimi. Kuo 
daugiau žmonių įsitrauks į šias lenktynes, tuo daugiau rekordų bus 
pasiekta. Ir laimės ne vien lenktynių dalyviai, bet ir visi kiti. 

Leymah Gbowee vadovavo moterų protesto akcijoms, per ku- 


rias buvo nuverstas Libijos diktatorius; už tai jai 2011 metais buvo 

įteikta Nobelio taikos premija. Premijos įteikimo išvakarėse mano 
namuose šventėme jos autobiografinės knygos Didelės mūsų galios 
(Mighty Be Our Powers) pasirodymą, tačiau vakaras nebuvo itin 
linksmas. Viena iš viešnių pasiteiravo Leymah, kaip amerikietės 
galėtų padėti tiems, kuriems teko patirti karo siaubą ir masinius 
prievartavimus tokiose pasaulio vietose kaip Libija. Leymah atsakė 
trim paprastais žodžiais: „Daugiau moterų valdžioje.“ Mudviejų su 
Leymah kilmė visiškai skirtinga, tačiau abi priėjome prie tos pačios 
išvados. Moterų padėtis pasitaisys, kai valdžioje bus daugiau mote- 
rų, kurios tvirtai ir aiškiai gins savo poreikius ir interesus.!š 

Kyla akivaizdus klausimas — kaip? Kaip panaikinti tuos barje- 
rus, kurie trukdo moterims kilti aukštyn? Profesiniame pasaulyje 
moterys susiduria su realiomis kliūtimis, įskaitant ir tiesioginį ar 
subtilų seksizmą, diskriminaciją ir lytinį priekabiavimą. Tik nedau- 
gelis darboviečių pasižymi lankstumu ir siūlo galimybę rūpintis vai- 
kais ir pasinaudoti motinystės ar tėvystės atostogomis, kurių reikia 
norint auginti vaikus ir toliau dirbti. Vyrai daug lengviau susiranda 
globėjų ir rėmėjų, o tai turi neįkainojamą vertę karjerai. Be to, mo- 
terys, palyginti su vyrais, turi daug uoliau įrodinėti savo vertę. Ir tai 
ne prasimanymas. 2011 metų „McKinsey“ ataskaitoje teigiama, kad 
vyrų paaukštinimas priklauso nuo jų potencialo, o moterų — nuo jų 
ankstesnių pasiekimų." 

Be išorinių, visuomenės sukurtų kliūčių, moteris stabdo ir vi- 
diniai trukdžiai. Mes daugiau ar mažiau susilaikome, nes stokojame 
pasitikėjimo savimi, neišsišokame ir atsitraukiame tada, kai turėtu- 
me veržtis į priekį. Susitaikome su neigiamomis nuostatomis, kurias 
gyvenime teko išgirsti — kad nedera būti atviroms, agresyvioms ir 
stipresnėms už vyrus. Tarnyboje nepuoselėjame per didelių lūkes- 
čių. Ant pečių užsikrauname didžiąją dalį namų ūkio ir vaikų prie- 
žiūros naštos. Atsisakome karjeros, kad liktų vietos partneriui ir vai- 
kams, kurių galbūt dar nė neturime. Palyginti su kolegomis vyrais, 

mes daug rečiau siekiame aukštesnių pareigų. Tai ne svetimų klaidų 
sąrašas. Taip elgiausi ir aš pati. O kartais ir dabar taip elgiuosi. 

Esu tvirtai įsitikinusi, jog norint įgyti galios labai svarbu nuga- 
lėti vidinius trukdžius. Kiti įrodinėja, kad moterys pasieks aukštu- 
mas tik tada, kai bus panaikinti instituciniai barjerai. Tai primena 
klausimą, kas atsirado pirmiau — višta ar kiaušinis? Viena vertus, 
mes, moterys, sugriausime išorines kliūtis tada, kai užimsime įta- 
kingus postus. Tada galėsime tvirtai pareikalauti iš savo vadovų 
to, ko mums reikia, įskaitant ir specialiai nėščiosioms skirtas vie- 
tas automobiliams. O dar geriau, jei pačios tapsime vadovėmis ir 
užtikrinsime, kad moterys turėtų tai, ko joms reikia. Kita vertus, 
norint pasiekti tokią moterų padėtį, pirmiausia reikia sugriauti išo- 
rines kliūtis. Abi pusės teisios. Todėl, užuot filosofavę, kas atsirado 
pirmiau — višta ar kiaušinis, geriau susitarkime darbuotis abiejuose 
frontuose. Jie abu vienodai svarbūs. Skatinu moteris laikytis pirmo- 
jo kelio, bet visiškai palaikau ir tas, kurių dėmesys sutelktas į antrąjį. 

Apie vidinius trukdžius užsimenama retai ir jie dažnai sumen- 
kinami. Visą gyvenimą klausiausi istorijų apie nelygybę darbe ir 
apie tai, kaip sunku suderinti darbą su šeima. Tačiau retai kada teko 
išgirsti prisipažinimą, kad moteris galbūt stabdo pati save. Daugiau 
dėmesio vidiniams trukdžiams derėtų skirti jau vien dėl to, kad jie 
priklauso nuo mūsų pačių. Šiandien galime sugriauti tuos vidinius 
barjerus. Galime pradėti dabar pat. 

Niekada neketinau rašyti knygos. Nesu nei mokslininkė, nei 
žurnalistė, nei sociologė. Nusprendžiau prabilti pabendravusi su 
šimtais moterų, kurios papasakojo apie savo kovas ir kurioms aš pa- 
pasakojau apie savąsias. Suvokiau, kad nepakanka to, ką įgijome; ko 
gero, net ir tai slysta iš rankų. Pirmame knygos skyriuje kalbu apie 
sudėtingus iššūkius, su kuriais tenka susidurti moterims. Tolesniuose 
skyriuose samprotauju apie tai, ką pačios galime pakeisti: labiau pasi- 
tikėti savimi (Sėskis prie stalo), paskatinti sutuoktinį imtis daugiau 

namų ruošos darbų (Paversk savo partnerį tikru partneriu), nesiek- 
ti nepasiekiamų standartų (Mitas, kad viską galiu padaryti pati). 
Neapsimetinėju, kad galiu pasiūlyti tobulus šių rimtų ir sudėtingų 
problemų sprendimus. Pasitikiu nenuginčijamais duomenimis, aka- 
deminiais tyrimais, savo pačios pastebėjimais ir pamokomis, kurias 
išmokau eidama šiuo keliu. 

Tai ne autobiografija, nors knygoje yra istorijų ir iš mano gy- 
venimo. Tai ne savipagalbos knyga, nors nuoširdžiai tikiuosi, kad ji 
padės. Tai ne pamokymai, kaip daryti karjerą, nors rasite ir jų. Ši 
knyga nėra feministinis pareiškimas — o jeigu ir taip, tikiuosi, kad 
jis vienodai įkvėps ir moteris, ir vyrus. 

Kad ir kokia tai būtų knyga, skiriu ją visoms moterims, kurios 
norėtų turėti daugiau galimybių pasiekti savo srities viršūnę arba 
energingai siekti bet kokio tikslo. Ji tinka moterims visose gyvenimo 
ir karjeros pakopose - nuo tik pradedančių dirbti iki tų, kurios pada- 
rė pertrauką ir galbūt ruošiasi vėl grįžti į darbą. Ją skiriu ir tiems vy- 
rams, kurie siekia suprasti, kam priešinasi moteris - kolegė, žmona, 
motina ar duktė, - kad ir jie galėtų prisidėti kuriant tikrąją lygybę. 

Ši knyga parodo, kad galima pasišvęsti darbui, kad galima am- 
bicingai siekti bet kokių tikslų. Esu įsitikinusi, kad jeigu valdžioje 
atsiras daugiau moterų, įgyvendinti tikrąją lygybę bus lengviau, ta- 
čiau netikiu, kad sėkmė arba laimė turi tik vieną vienintelį apibrėži- 
mą. Ne visos moterys trokšta karjeros. Ne visos moterys trokšta vai- 
kų. Ne visos nori ir vieno, ir kito. Nesiruošiu teigti, kad visų tikslai 
turi būti vienodi. Dauguma žmonių neina į valdžią ne dėl ambicijų 
trūkumo, o dėl to, kad gyvena taip, kaip jiems patinka. Daugiau- 
sia nuveikiama tada, kai vienu metu rūpinamasi vienu žmogumi. 
Kiekvienas turime nusibrėžti savąją kryptį ir nuspręsti, kokie mūsų 
gyvenimo tikslai ir svajonės. 

Taip pat puikiai žinau, kad daugelis moterų vargsta stengda- 
mosi sudurti galą su galu ir išlaikyti šeimą. Kai kurios knygos dalys 

bus aktualios toms, kurioms pasisekė ir kurios gali rinktis, kiek, kur 
ir kada dirbti; kitos dalys bus apie situacijas, į kurias moterys paten- 
ka kiekvienoje darbovietėje, kiekvienoje bendruomenėje ir kiekvie- 
nuose namuose. Jeigu pasiektume, kad būtų daugiau aukščiausias 
pareigas einančių moterų, praplėstume savo galimybes ir su visomis 
būtų elgiamasi geriau. 

Kai kurie žmonės, ypač verslo pasaulio moterys, mane perspė- 
jo, kad gan pavojinga viešai kalbėti apie šias problemas. Kai vis tiek 
apie tai prabilau, keletas mano teiginių suerzino abiejų lyčių atsto- 
vus. Žinau, gali pasirodyti, jog kalbėdama apie tai, ką moterys gali 
pakeisti pačios, skatindama pasišvęsti darbui, išvaduoju nuo atsa- 
komybės mūsų institucijas. Arba dar blogiau — kai kas gali man 
prikišti, kad smerkiu aukas. Taip tikrai nėra, ir aš tikiu, kad ieš- 
koti sprendimų būtų lengviau, jei į valdžią ateitų daugiau moterų. 
Atsiras kritikų, kurie sakys, kad man bepigu pasišvęsti darbui, kai 
finansinė padėtis leidžia rinktis reikiamą pagalbą. Tačiau aš siekiu 
duoti tokius patarimus, kurie būtų buvę naudingi man pačiai dar 
gerokai prieš išgirstant apie „Google“ ar „Facebook“ kompanijas ir 
kurie praverstų moterims pačiomis įvairiausiomis aplinkybėmis. 

Tokia kritika man ne pirmiena, ir žinau, kad ir ateityje jos teks 
išgirsti tiek ir tiek. Tikiuosi, kad mano mintys bus vertinamos pa- 
gal jų naudingumą. Šios temos neįmanoma išvengti. Problema ak- 
tuali visiems. Jau daug anksčiau reikėjo paskatinti moteris svajoti 
apie įmanomus dalykus, o vyrus raginti palaikyti moteris darbe ir 
namuose. 

Galime iš naujo sukelti revoliuciją, jeigu pradėsime ją savyje. 
Tikrąją lygybę pasaulyje pavyks įgyvendinti tada, kai kiekvienas 
pradės nuo savęs. Kiekviena moteris, kuri nenuleidžia rankų, pade- 


da priartinti taurų tikrosios lygybės siekį. 


1 skyrius 


Ambicijų vadovauti trūkumas: 
ką darytum, jei nebijotum? 


M ano senelė Rosalind Einhorn gimė 1917 metų rugpjūčio 
28 dieną, lygiai penkiasdešimt dvejais metais anksčiau už 
mane. Jos šeima, kaip ir dauguma neturtingų žydų šeimų Niujor- 
ko priemiesčiuose, gyveno mažame, sausakimšame bute, kartu su 
giminaičiais. Senelės tėvai, tetos ir dėdės į pusbrolius kreipdavosi 
vardu, o ją ir jos seserį vadino mergužėlėmis. 

Per Didžiąją depresiją senelės motina už nedidelį uždarbį per- 
pardavinėjo apatinius drabužius, o senelė buvo priversta mesti Mor- 
riso vidurinę mokyklą, siūti ant apatinių medžiagines gėles ir taip 
padėti išlaikyti šeimą. Bendruomenėje niekam net mintis nekilo, 
kad mokyklą turėtų mesti berniukas. Išsilavinimas, kurį įgydavo 
berniukai, buvo šeimos viltis pagerinti savo materialinę ir socialinę 
padėtį. Mergaičių išsilavinimas nebuvo toks svarbus nei finansiškai 
(joms nereikėjo finansiškai prisidėti prie šeimos išlaikymo), nei kul- 
tūriškai (berniukai turėjo studijuoti Torą, o mergaitės užaugusios 
turėjo rūpintis „namų gerove“). Mano senelei pasisekė, kad vietinė 
mokytoja įkalbėjo tėvus grąžinti ją į mokyklą. Ji baigė ne tik vidu- 
rinę, bet ir Kalifornijos U. C. Berklio universitetą. 

Baigusi koledžą „mergužėlė“ pradėjo dirbti rankinių ir aksesua- 
rų pardavėja „David“ parduotuvėje Penktajame aveniu. Ištekėjusi už 
mano senelio ji metė darbą, o šeimoje sklando legendos apie tai, kad 


norėdami ją pakeisti parduotuvės savininkai turėjo įdarbinti keturis 

žmones. Po daugelio metų, kai senelio dažų verslas išgyveno sun- 
kius laikus, ji grįžo į verslo pasaulį ir išgelbėjo šeimą nuo finansinės 
pražūties, priėmusi kelis sudėtingus sprendimus, kurių nesiryžo pri- 
imti senelis. Sulaukusi penkiasdešimties senelė ir vėl pademonstravo 
verslumo gyslelę. Jai buvo diagnozuotas krūties vėžys, tačiau ji nu- 
galėjo ligą. Pasveikusi pradėjo pardavinėti brangių rankinių laikro- 
džių padirbinius iš savo automobilio bagažinės, norėdama paaukoti 
surinktus pinigus ją išgydžiusiai ligoninei. „Mergužėlės“ pelno mar- 
ža buvo tokia, kokios galėtų pavydėti net ir „Apple“ kompanija. Per 
visą gyvenimą man dar neteko sutikti energingesnio ir ryžtingesnio 
žmogaus už mano senelę. Girdėdama Warreno Buffetto žodžius, kad 
jis konkuruoja tik su puse gyventojų, susimąstau, koks būtų buvęs 
mano senelės gyvenimas, jeigu ji būtų gimusi puse amžiaus vėliau. 

Kai senelė susilaukė vaikų — mano mamos ir dviejų sūnų, jai 
buvo labai svarbu suteikti jiems išsilavinimą. Mano mama įstojo į 
Pensilvanijos universitetą, kur kartu studijavo ir vaikinai, ir mergi- 
nos. 1965 metais ji baigė prancūzų literatūros studijas ir ėmė ieškotis 
darbo. Turėjo dvi galimybes: tapti mokytoja arba aukle. Nuspren- 
dė tapti mokytoja. Tada įstojo į doktorantūrą, ištekėjo ir, pradėjusi 
lauktis manęs, mokslus metė. Tapo nedirbančia mama ir aktyvia 
savanore, nes vyras, nesugebantis išlaikyti šeimos be žmonos pa- 
galbos, buvo laikomas skystablauzdžiu. Toks darbo pasidalijimas 
vyravo ne vieną amžių. 

Nors augau tradicinėje šeimoje, tėvai dėjo viltis ir į mane, ir į 
seserį, ir į brolį. Visi trys buvome skatinami gerai mokytis, atlikti 
tuos pačius namų ruošos darbus ir dalyvauti užklasinėje veikloje. 
Visi turėjome būti atletiški. Brolis ir sesuo treniravosi sporto ko- 
mandose, o aš buvau iš tų vaikų, kurie sporto salėje lieka paskuti- 
niai. Bet nors buvau nesportiška, mane augino taip, kad tikėčiau, 
jog mergaitės gali užsiimti tuo pačiu, kuo ir berniukai, ir kad man 


prieinamos visos karjeros galimybės. 


1. Ambicijų vadovauri trūkumas | 27 


1987 metų rudenį įstojau į koledžą, ir abiejų lyčių bendramoks- 
liai atrodė vienodai nusiteikę mokytis. Nepamenu, kad mano kar- 
jeros planai būtų skyręsi nuo kartu studijuojančių vaikinų planų. 
Taip pat neatsimenu nė vieno pokalbio apie tai, kad vieną dieną 
turėsiu derinti darbą ir vaikus. Su draugėmis galvojome, kad turėsi- 
me ir viena, ir kita. Tiek merginos, tiek vaikinai atvirai ir agresyviai 
konkuravo vieni su kitais per paskaitas, užsiimdami įvairia veikla ir 
derėdamiesi dėl darbo. Vos dvi kartos skyrė mus nuo senelės laikų, 
ir galimybės dabar atrodė lygios. 

Koledžą baigiau daugiau nei prieš dvidešimt metų, tačiau per tą 
laiką pasaulyje neįvyko tokia pažanga, kokios tikėjausi. Beveik visi 
mano studijų draugai vyrai dirba profesinėje srityje. Maždaug pusė 
studijų draugių dirba visu arba ne visu etatu, kita pusė yra nedirban- 
čios mamos ir savanorės, kaip ir mano mama. Tai atspindi naciona- 
linę tendenciją. Palyginti su kolegomis vyrais, aukštąjį išsilavinimą 
turinčių moterų skaičius mažėja, ir jos masiškai palieka darbuotojų 
gretas! Dėl tokio mažėjimo institucijos ir darbdaviai labiau linkę 
investuoti į vyrus, kurie statistiškai turi daugiau galimybių išlikti 
darbo rinkoje. 

Judith Rodin, Rockefellerio fondo prezidentė ir pirmoji „Ivy 
League“ prezidentė moteris, kartą mano amžiaus moterų audito- 
rijai pasakė: „Mano karta taip sunkiai kovojo, kad jūs turėtumėte 
galimybę rinktis. Mes tikime galimybe rinktis. Tačiau tikrai nema- 
nėme, kad tokia didelė jūsų dalis pasitrauks iš darbo rinkos“? 

Tai kas gi nutiko? Mano karta augo tokiu metu, kai skirtumai 
tarp moterų ir vyrų galimybių vis labiau menko, ir mes manėme, 
kad taip bus ir toliau. Žvelgiant į praeitį matyti, kad buvome nai- 


vios idealistės. Suderinti profesinius ir asmeninius siekius pasirodė 


* JAV šiaurės rytinės dalies universitetai, sudarantys tarpuniversitetinę sporto 


lygą. (Red. past.) 

daug sunkiau, negu įsivaizdavome. Tais metais, kai darbas reikala- 
vo skirti jam daugiausia laiko, fiziologija reikalavo gimdyti vaikus. 
Mūsų partneriai paliko mums namų ruošos darbus ir vaikų priežiū- 
rą, todėl viskas baigėsi tuo, kad buvome priverstos dirbti dvigubai. 
Darbovietės nepažengė tiek, kad pasiūlytų lankstų darbo grafiką, 
leidžiantį derinti darbą su šeima. Mes to nebuvome numačiusios. 
Tai buvo labai netikėta. 

Mano karta buvo pernelyg naivi, o paskesnės kartos gal yra 
pernelyg praktiškos. Mes žinojome nepakankamai, o dabar mergi- 
nos žino per daug. Dabar augančios mergaitės yra ne pirmoji karta, 
turinti lygias galimybes, bet pirmosios, kurios supranta, kad visos 
tos galimybės nebūtinai reiškia, jog galėsi pasišvęsti darbui. Dauge- 
lis jų matė, kaip mamos stengiasi „daryti viską“, o paskui nuspren- 
džia, kad teks ką nors aukoti. Ir tas kas nors paprastai būna karjera. 

Nekyla jokių abejonių, kad moterys sugeba vadovauti darbe. 
Mokykloje mergaičių rezultatai vis dažniau būna geresni už ber- 
niukų; Jungtinėse Valstijose 57 procentai merginų įgyja aukštąjį, o 
60 procentų iš jų —- magistro laipsnio išsilavinimą. Ši tendencija aki- 
vaizdi ir Lietuvoje, kur daugiau nei 50 procentų bakalauro laipsnio 
diplomų atitenka moterims.“ Europoje net 82 procentai moterų nuo 
dvidešimties iki dvidešimt ketverių metų amžiaus ir tik 77 procen- 
tai to paties amžiaus vyrų turi ne menkesnį kaip vidurinį išsilavini- 
mą"? Matant tokius akademinius pasiekimus netgi imta nerimauti 
dėl artėjančio „galo vyrams“.* Tačiau mokykloje tikriausiai vertina- 
mas savotiškas nuolankumas (pakelk ranką ir kalbėk tik tada, kai 
tave kviečia), o darbovietėse tai toli gražu nėra pranašumas./ Darbe 
paprastai reikia sugebėti rizikuoti ir pastovėti už save, o tokios mer- 
gaičių savybės nėra ugdomos. Galbūt tai paaiškina, kodėl, nepaisant 
merginų akademinių pasiekimų, valdžioje esančių moterų skaičius 
ir toliau lieka nedidelis. Ant karjeros laiptų apatinių pakopų labai 


daug išsilavinusių moterų, tačiau į viršų užkopia beveik vieni vyrai. 

Yra daug priežasčių, kodėl įvyksta toks pasidalijimas, tačiau 
viena svarbesnių yra ta, kad moterims trūksta ambicijų vadovauti. 
Žinoma, yra daugybė moterų, kurios savo profesinėmis ambicijomis 
nenusileidžia vyrams. Tačiau pasigilinus galima rasti neginčytinų 
duomenų, kad beveik visose srityse aukštesnių postų dažniau sie- 
kia vyrai nei moterys. 2012 metais „McKinsey“ kompanija apklau- 
sė daugiau nei keturis tūkstančius didžiųjų kompanijų darbuotojų. 
Paaiškėjo, kad generalinio direktoriaus posto norėtų 36 procentai 
vyrų ir tik 18 procentų moterų.š Galią bei iššūkius siūlančios ir di- 
delės atsakomybės reikalaujančios pareigos dažniau traukia vyrų, o 
ne moterų dėmesį? Ambicijų trūkumą akivaizdžiausiai atskleidžia 
padėtis aukščiausiuose lygmenyse, o tą padėtį nulemianti dinami- 
ka matyti kiekvienoje karjeros laiptų pakopoje. Koledžų studentų 
apklausa parodė, kad per pirmuosius trejus metus po studijų vyrai 
dažniau nei moterys renkasi „siekti vadovo pareigų .!? Net ir tarp 
aukštąjį išsilavinimą turinčių specialistų vyrai dažniau nei moterys 
save pavadina „ambicingais." 

Yra vilčių, kad ateinanti karta bus kitokia. 2012 metais „Pew“ 
tyrimų centro atlikta apklausa pirmą kartą parodė, kad iš jaunų 
žmonių nuo aštuoniolikos iki trisdešimt ketverių metų amžiaus 
daugiau moterų (66 procentai) nei vyrų (59 procentai) „sėkmę 
gerai apmokamame darbe arba profesinėje srityje“ įvardijo kaip 
svarbų dalyką savo gyvenime.!? Neseniai atlikta „tūkstantmečio 
kartos“!? apklausa atskleidė, kad moterys save laiko ne mažiau am- 
bicingomis už vyrus. Tai rodo pagerėjimą, tačiau net ir šioje žmo- 
nių grupėje išlieka ambicijų vadovauti trūkumas. Tūkstantmečio 
moterys ne taip dažnai kaip tūkstantmečio vyrai sutiko su teiginiu, 
kad „aš siekiu vadovo posto visose srityse, kuriose dirbu“. Be to, 
tūkstantmečio moterys rečiau nei kolegos vyrai save laiko „vado- 
vėmis“, „vizionierėmis“, „pasitikinčiomis savimi“ ir „nebijančiomis 


rizikuoti “!* 

Vyrai dažniau siekia valdžios, todėl nenuostabu, kad ją ir pa- 
siekia, juo labiau kad žinome, su kokiomis kliūtimis tenka susidurti 
moterims. Viskas prasideda dar gerokai prieš moteriai pradedant 
dirbti. Rašytoja Samantha Ettus su vyru perskaitė savo dukters dar- 
želio albumą, kur visi vaikai turėjo atsakyti į klausimą: „Kuo nori 
būti užaugęs (-usi)?“ Keli berniukai sakė norintys tapti prezidentais. 
Tokio noro neišreiškė nė viena mergaitė." (Dabartiniai duomenys 
verčia manyti, kad užaugusios tos mergaitės jausis taip pat.'“) Vidu- 
rinėje mokykloje daugiau berniukų nei mergaičių ateityje nori siekti 
valdžios." Iš penkiasdešimties geriausių koledžų studentų sąjungų 
mažiau nei trečdalio prezidentės yra moterys.!š 

Iš vyrų tikimasi profesinių ambicijų, o moterims jos nebūtinos 
arba, dar blogiau, kartais tai laikoma neigiamu bruožu. Mūsų kul- 
tūroje posakis „ji /264i ambicinga“ nėra komplimentas. Agresyvios 
ir daug dirbančios moterys laužo nerašytas deramo socialinio elge- 
sio taisykles. Vyrams nuolat plojama už tai, kad jie yra ambicingi, 
stiprūs ir lydimi sėkmės, tačiau tokias pat savybes demonstruojan- 
„-čioms moterims paprastai tenka sumokėti socialinę baudą. Moterų 
pasiekimai kainuoja brangiai.? 

Be to, nepaisant visos pažangos, visuomenė tebespaudžia mote- 
ris nuo pat jaunystės galvoti apie santuoką. Nors studijų metais tėvai 
nuolat kalė į galvą, kad būtina gerai mokytis, vis dėlto jie labiau 
pabrėždavo santuokos svarbą. Jie tvirtino, jog šaunios merginos turi 
ištekėti anksti, kad gautų „gerą vyrą, kol jie visi dar nėra užimti. 
Klausiau tėvų patarimo ir studijuodama koledže į kiekvieną man 
pasimatymą paskyrusį vaikiną žiūrėjau kaip į potencialų sutuoktinį 
(ir patikėkite manimi: kai tau devyniolika, tai pats geriausias būdas 
atbaidyti gerbėjus). 

Paskutiniais studijų metais mano baigiamojo darbo vadovas 
Larry Summersas pasiūlė kreiptis dėl tarptautinės stipendijos. Šios 


minties atsisakiau, nes maniau, jog užsienis tikrai nebus ta vieta, 

kur pasimatymai galėtų baigtis santuoka. Išvažiavau į Vašingtoną, 
kur buvo apstu tinkamų vyrų. Ir tikrai: praėjus metams nuo kole- 
džo baigimo sutikau vyrą, kuris buvo ne tik tinkamas, bet ir nuos- 
tabus, ir už jo ištekėjau. Man buvo dvidešimt ketveri, ir aš buvau 
tikra, kad santuoka yra pirmas — ir būtinas — žingsnis į laimingą ir 
visavertį gyvenimą. 

Tai nepasiteisino. Tiesiog buvau nepakankamai subrendusi, 
kad priimčiau tokį sprendimą visam gyvenimui, ir netrukus mūsų 
keliai išsiskyrė. Iki dvidešimt penkerių metų sugebėjau ištekėti... ir 
išsiskirti. Tada tai atrodė didžiulė asmeninė 77 vieša nesėkmė. Daug 
metų galvojau, jog net ir didžiausi profesiniai pasiekimai nublanks 
prieš gėdingą faktą, kad esu išsiskyrusi. (Praėjus beveik dešimčiai 
metų sužinojau, kad ne visi „geri vyrai“ yra užimti, ir išmintingai 
bei labai sėkmingai ištekėjau už Daveo Goldbergo.) 

Tarptautinių santykių biuro Moterų ir užsienio politikos pro- 
gramos direktoriaus pavaduotoja Gayle Tzemach Lemmon, kaip ir 
aš, buvo skatinama pirmenybę teikti ne karjerai, o santuokai. Žur- 
nale Zhe Atlantic ji rašė: „Būdama 27 metų gavau puikią stipendiją 
studijuoti vokiečių kalbai Vokietijoje ir dirbti W2// Street Journal 
žurnale... Objektyviai vertinant, tai buvo tiesiog neįtikėtina gali- 
mybė trečią dešimtį įpusėjusiai merginai, ir aš žinojau, kad ji atvers 
kelią į magistrantūrą ir tolesnes studijas. Tačiau draugės apstulbo ir 
pasibaisėjo sužinojusios, kad turėsiu palikti savo tuometinį draugą 
ir metus gyventi užsienyje. Giminaičiai paklausė, ar nebijau likti 
senmerge. O per vieną vakarėlį tuometinio draugo viršininkas pasi- 
vedė mane į šalį ir įspėjo, jog „ten tokie vaikinai nesimėto“.“ Pasak 
Gayle, dėl tokių neigiamų reakcijų daugeliui moterų „žodis „ambi- 
cija“ vis dar skamba kaip keiksmažodis'.“ 

Daugybė žmonių man įrodinėja, kad problema — ne ambicijos. 
Moterys ne mažiau ambicingos už vyrus, sako jie, tačiau jų tikslai 


kitokie, ir jie prasmingesni. Nenoriu nuvertinti šio argumento ar 

dėl jo ginčytis. Be karjeros laiptų, egzistuoja aibė dalykų — vaikų 
auginimas, individualios saviraiškos paieškos, įnašas į visuomenės 
gerovę ir pagalba kitiems. Yra daug žmonių, kurie rimtai atsidėję 
dirba savo darbą, tačiau nesiekia — ir neprivalo siekti — vadovauti 
savo įmonei. Valdžia — ne vienintelė priemonė, leidžianti daryti di- 
delį poveikį. 

Taip pat suprantu fiziologinius vyrų ir moterų skirtumus. Pa- 
čiai teko maitinti du vaikus ir gavau pripažinti (kartais didžiam savo 
nusivylimui), kad mano vyras niekaip to nepadarys. Ar skirtingoms 
lytims būdingos tam tikros savybės, dėl kurių moterys pasižymi 
rūpestingumu, o vyrai atkaklumu? Gal ir taip. Vis dėlto šiuolaiki- 
niame pasaulyje, kai mums nebereikia eiti į miškus medžioti mais- 
to, noras vadovauti labai dažnai yra kultūros sukurtas ir primestas 
bruožas. Labai dažnai visuomenės lūkesčiai nulemia, kaip žmonės 
įsivaizduoja savo galimybes ir siekius. 

Su berniukais ir mergaitėmis nuo pat gimimo elgiamasi skir- 
tingai.?! Su moteriškos lyties kūdikiais tėvai ir motinos kalba dau- 
giau negu su vyriškos lyties kūdikiais.?? Motinos pervertina sūnų 
gebėjimą šliaužioti, o dukterų gebėjimą šliaužioti vertina nepakan- 
kamai.*? Kūdikystės laikotarpiu mamos dažniau guodžia ir glamo- 
nėja dukteris, nes mano, kad mergaitėms reikia daugiau pagalbos 
negu berniukams, o berniukus jos dažniau palieka žaisti vienus.** 

Kiti kultūriniai faktai dar iškalbingesni. „Gymboree“ kompa- 
nija neseniai pardavinėjo berniukams ir mergaitėms skirtus šliauž- 
tinukus, ant kurių atitinkamai puikavosi užrašai: „Protingas kaip 
tėvelis“ ir „Graži kaip mamytė .*? Tais pačiais metais „J. C. Penney“ 
ėmė reklamuoti paauglėms skirtus marškinėlius su užrašu: „Aš per- 
nelyg graži, kad ruoščiau namų darbus, tegu juos už mane ruošia 
brolis.“2* Kalbu ne apie 1951 metus. Tai buvo 201 -aisiais. 

Blogiausia, kad šitaip mergaitėms ne tik diegiamos netikros 


vertybės, bet ir akivaizdžiai siekiama atgrasinti nuo noro vadovauti. 

Apie vadovauti bandančią mergaitę dažnai sakoma, kad ji mėgsta 
nurodinėti. Apie berniukus taip sakoma retai, nes nieko nestebina ir 
nežeidžia, jeigu berniukas imasi vadovauti. Vaikystėje taip kalbėda- 
vo apie mane, todėl žinau, jog tai ne komplimentas. 

Visiems labai smagu pasakoti (ir perpasakoti) istorijas apie 
mano vaikystės pomėgį nurodinėti. Pasirodo, kai lankiau pradinę 
mokyklą, savo jaunesnįjį brolį Davidą ir jaunesniąją seserį Michel- 
le versdavau sekioti man iš paskos ir klausytis mano monologų, o 
man baigus jaunėliai turėdavo sušukti: „Teisingai!“ Buvau vyriau- 
sias rajono vaikas ir esą organizuodavau spektaklius, kuriuos pati 
režisuodavau, ir sambūrius, kuriems vadovaudavau. Žmonėms tos 
istorijos skamba juokingai, bet man iki šiol truputį gėda dėl savo 
elgesio (nors ir sunku tuo patikėti, nes parašiau visą knygą apie tai, 
kodėl nereikia mergaičių versti taip jaustis; o gal tai iš dalies paaiš- 
kina mano motyvus). 

Ner ir įkopę į ketvirtą dešimtį brolis ir sesuo mėgo mane paer- 
zinti primindami apie mano elgesį vaikystėje. Kai mudu su Daveu 
tuokėmės, Davidas ir Michelle pasakė gražią ir labai juokingą kalbą, 
kuri prasidėjo taip: „Labas! Dauguma jūsų galvoja, kad mudu - jau- 
nesnieji Sheryl brolis ir sesuo, tačiau iš tikrųjų mes esame jos pirmieji 
darbuotojai: darbuotojas numeris vienas ir darbuotojas numeris du. 
Iš pradžių, kai buvome vienų ir trejų metų amžiaus, buvom niekam 
tikę pypliai. Neorganizuoti ir tingūs. Apsiseilėti mudviem buvo tas 
pat, kas dabar perskaityti rytinį laikraštį. Tačiau Sheryl įžvelgė mūsų 
potencialą. Ji mumis rūpinosi daugiau nei dešimt metų ir padarė 
mus žmonėmis.“ Visi prapliupo juoktis. Brolis ir sesuo kalbėjo toliau: 
„Kiek žinome, Sheryl vaikystėje niekada nežaidė, ji tik organizavo 
kitų vaikų žaidimus. Ji vadovaudavo ir suaugusiesiems. Tėvams iš- 
vykus atostogauti mus prižiūrėdavo seneliai. Prieš tėvams išvykstant 
Sheryl protestuodavo: „Dabar turėsiu rūpintis Davidu su Michelle 


ir senele su seneliu. Tai neteisinga!“ Visi ėmė juoktis dar garsiau. 

Juokiausi ir aš, bet dar ir dabar negaliu atsikratyti to jausmo, 
kad mažai mergaitei nederėjo būti tokiai... valdingai. Gūžt. 

Berniukai nuo mažumės skatinami prisiimti atsakomybę ir 
reikšti savo nuomonę. Mokytojai su berniukais daugiau bendrauja, 
dažniau kviečia atsakinėti ir užduoda daugiau klausimų. Be to, ber- 
niukai dažniau mėgsta sušukti atsakymus iš vietos, ir jeigu jie taip pa- 
sielgia, mokytojai paprastai juos išklauso. O jeigu atsakymą iš vietos 
šūkteli mergaitės, jos dažniausiai subaramos, kad nesilaiko taisyklių, 
jos įspėjamos, kad norint ką nors pasakyti reikia pakelti ranką.“ 

Vienas pastarųjų metų nuotykis man priminė, kad su tuo tenka 
susidurti ir užaugus. Vakarieniaujant su vadovaujančiais verslinin- 
kais, vienas garbės svečias visą laiką neužsičiaupdamas malė liežu- 
viu. Tad norėdamas užduoti klausimą arba išsakyti savo nuomonę 
turėjai jį pertraukti. Trys ar keturi vyrai taip ir padarė, ir svečias, 
prieš pabaigdamas savo paskaitą, mandagiai atsakė į jų klausimus. 
Vienu metu ir aš pamėginau įsiterpti į pokalbį, bet jis užriko: „Leis- 
kite pabaigti! Jūs visiškai nemokate klausytis!“ Po kiek laiko svečią 
pertraukė dar keli vyrai, ir jis vėl neprieštaravo. Kartu vakarieniavo 
dar viena vadovė moteris, kuri irgi nusprendė prabilti, — bet svečias 
užriko ir ant jos! Išbarė ją už tai, kad drįso jį pertraukti. Po vaka- 
rienės mane į šoną pasivedė vienas generalinis direktorius ir pasakė 
atkreipęs dėmesį, kad nutildytos buvo tik moterys. Jis išreiškė užuo- 
jautą, - mat pats buvo ispanų kilmės ir jam pačiam buvo tekę patirti 
tokį elgesį. 

Baisu ne tik tai, kad autoritetingi žmonės nutildo moteris. Dar 
jaunystėje jos gauna socialines vadinamojo „tinkamo“ elgesio pamo- 
kas ir įpranta prikąsti liežuvį. Joms atsilyginama už tai, kad jos „gra- 
žios kaip mamytė“, jos skatinamos būti rūpestingos kaip mamytė. 
Mano vaikystės palydovas buvo 1972 metų albumas „Free to Be... 
You and Me“. Mano mėgstamiausia daina „William's doll“ pasakoja 


apie penkerių metų berniuką, kuris maldauja tėvo nupirkti jam tra- 

dicinę mergaitišką lėlę. Žaislų pramonėje net ir po keturiasdešimties 
metų vis dar gausu stereotipų. 2011 metais prieš Kalėdas it virusas 
išplito vaizdo klipas su ketverių metų mergaite vardu Riley. Riley 
vaikštinėja po žaislų parduotuvę nusiminusi, nes kompanijos „ap- 
gaudinėja mergaites, kad jos pirktų rožinės spalvos daiktus vietoj tų 
daiktų, kuriuos nori nusipirkti berniukai, ar ne?“ Tikra tiesa. Riley 
samprotauja: „Yra mergaičių, kurioms patinka superherojai, o yra 
tokių, kurioms patinka princesės. Yra berniukų, kuriems patinka 
superherojai, o yra tokių, kuriems patinka princesės. Tai kodėl visos 
mergaitės turi pirkti rožinės spalvos daiktus, o visi berniukai turi 
pirkti kitokių spalvų daiktus?“?* Net ketverių metų vaikas turi vos 
ne maištauti, kad galėtų nepaisyti visuomenės lūkesčių. Williamas 
vis dar neturi lėlės, o Riley skęsta rožinės spalvos jūroje. Dabar lei- 
džiu „Free to Be... You and Me“ albumą s2v0 vaikams ir tikiuosi, 
kad jeigu jie kada nors jį paleis savo vaikams, dainos pagrindinė 
mintis jiems atrodys keista. 

Vaikystėje įdiegti lyčių stereotipai ilgainiui sustiprėja ir tampa 
išsipildančiomis pranašystėmis. Didžiąją dalį vadovaujamųjų postų 
užima vyrai, todėl moterys nesitiki į juos pakliūti, ir tai tampa viena 
iš priežasčių, kodėl jos to nė nesiekia. Tas pat ir su atlyginimais. 
Paprastai vyrai uždirba daugiau nei moterys, todėl žmonės rikisi, 
kad moterys uždirbs mažiau. Taip ir yra. 

Socialinis-psichologinis reiškinys, vadinamas „stereotipų grės- 
me“, dar labiau paaštrina šią problemą. Sociologai pastebėjo, kad 
jeigu grupės nariams pristatomas neigiamas stereotipas, Žmonės 
dažniau linkę elgtis pagal jį. Pavyzdžiui, stereotipas teigia, jog ber- 
niukams geriau nei mergaitėms sekasi matematika ir tikslieji moks- 
lai. Jeigu prieš matematikos arba tiksliųjų mokslų testą mergaitėms 
primenama apie jų lytį (pakanka lapo viršuje tiesiog užrašyti rai- 
des M ir B), jų rezultatai būna prastesni.“ Dėl stereotipų grėsmės 


mergaitės ir moterys nenori imtis techninių dalykų, ir tai viena iš 

pagrindinių priežasčių, kodėl informatiką studijuoja tiek mažai mo- 
terų.?? Kaip man kartą pasakė vienas praktikantas, vasarą dirbęs 
„Facebooke“: „Mano mokyklos kompiuterių klasėje Dave'ų yra dau- 
giau negu mergaičių.“ 

Dirbančios moters stereotipas retai kada būna patrauklus. Po- 
puliariojoje kultūroje sėkmingai dirbanti moteris jau seniai vaiz- 
duojama tiek pasinėrusi į darbą, kad jai nelieka laiko jokiam as- 
meniniam gyvenimui (Sigourney Weaver filme „Dirbanti mergina“ 
(Working Girl) ir Sandra Bullock filme „Piršlybos“ (The Proposal). 
Jeigu moteris paskirsto savo laiką darbui ir šeimai, ji beveik visuo- 
met kenčia ir jaučia kaltę (prisiminkite Sarah Jessicą Parker hilme „Ir 
kaip ji viską suspėja (Don't Know How She Does It). Ir šie portretai 
nėra prasimanymas. Tyrimai parodė, kad organizacijoje, kur aukštą 
postą užima moteris, tik apie 20 procentų iš dirbančių tūkstantme- 
čio vyrų ir moterų norėtų sekti jos karjeros pavyzdžiu.?! 

Toks nepatrauklus stereotipas yra itin žalingas, nes daugu- 
ma moterų neturi kito pasirinkimo ir yra priverstos eiti į darbą. 
Jungtinėse Valstijose maždaug 41 procentas motinų išlaiko šeimą 
ir uždirba didžiąją dalį šeimos pajamų. 23 procentai motinų padeda 
išlaikyti šeimą ir bent ketvirtadaliu prisideda prie šeimos pajamų.?* 
Šeimą išlaikančių moterų skaičius sparčiai auga: 1973 metais vieniša 
buvo kas dešimta motina, o 2006 metais jau kas penkta.?? Ispanų 
kilmės amerikiečių ir afroamerikiečių šeimose šie skaičiai gerokai 
didesni. 27 procentai iš Lotynų Amerikos kilusių vaikų ir 52 pro- 
centai afroamerikiečių vaikų auga su vienišomis motinomis.?* Šei- 
mą išlaiko ir vis daugiau europiečių moterų." 

Jungtinės Valstijos gerokai atsilieka nuo kitų šalių pagal pa- 
stangas padėti dirbantiems tėvams rūpintis vaikais. Jos vienintelės 
iš visų išsivysčiusių pasaulio šalių neturi motinystės atostogų įstaty- 
mo.?* Kaip pareiškė Ellen Bravo, „Family Values 06 Work“ įmonių 


grupės vadovė, dauguma „moterų nesvajoja „turėti visko“, joms ne- 


Lg Ambicijų vadovauti trūkumas | 37 


rimą kelia tai, kad dėl nuolatinių konfliktų, su kuriais tenka susi- 
durti norint būti gera darbuotoja ir atsakinga motina, galima viską 
prarasti — darbą, vaikų sveikatą ir šeimos finansinį stabilumą ?7 

Daugybė vyrų mano, kad gali turėti ir sėkmingą karjerą, ir 
pasitenkinimo kupiną asmeninį gyvenimą. Daugybė moterų mano, 
kad turėti abu šiuos dalykus geriausiu atveju bus sudėtinga, o blo- 
giausiu atveju — neįmanoma. Moterys visur mato ir girdi perspė- 
jimus, kad jos vienu metu negali įsipareigoti ir šeimai, ir darbui. 
Joms nuolat kartojama, kad reikia rinktis, nes jeigu bandys persi- 
plėšti, teks kankintis ir būti nelaimingoms. Jeigu šį faktą vertinsime 
kaip „darbo ir gyvenimo“ dilemą (tarsi šiuodu dalykai būtų visiškos 
priešingybės), galime beveik neabejoti, kad darbas pralaimės. Argi 
žmogus pasirinks darbą vietoj gyvenimo? 

Džiugu konstatuoti, kad dabar moterys gali ne tik turėti ir šei- 
mą, ir karjerą, jos gali net ir Klestėti taip gyvendamos. 2009 me- 
tais Sharon Meers ir Joanna Strober išleido knygą Pasiekti 50/50 
(Getting to 50/50) — išsamią vyriausybinių organizacijų, socialinių 
mokslų ir originalių tyrimų apžvalgą, kuri leido padaryti išvadą, 
kad vaikai, tėvai ir santuoka gali būti laimingi net ir tada, kai abu 
tėvai dirba. Duomenys tiesiog parodo, kad jeigu partneriai dalija- 
si finansine atsakomybe ir vaikų priežiūra, mažiau mamų išgyvena 
kaltės jausmą, daugiau tėčių dalyvauja šeimos gyvenime ir daugiau 
vaikų jaučiasi laimingi.?* Profesorė Rosalind Chait Barnett iš Bran- 
deiso universiteto atliko išsamią darbo ir gyvenimo dilemos tyrimų 
apžvalgą ir nustatė, kad moterys, kurios atlieka daug vaidmenų, 
patiria mažiau nerimo ir pasižymi daug geresne psichologine savi- 
jauta.?? Dirbančios moterys jaučiasi labiau vertinamos, finansiškai 
saugesnės, jų santuoka stabilesnė, sveikata geresnė ir apskritai jos 
labiau patenkintos gyvenimu.““ 

Galbūt filmas apie moterį, kuri myli ir darbą, ir šeimą, nebū- 
tų toks dramatiškas ar juokingas, tačiau jis daug geriau atspindėtų 

tikrovę. Mums reikia daugiau kompetentingų specialisčių ir laimin- 
gų motinų - arba laimingų specialisčių ir kompetentingų motinų — 
portretų. Dabartiniai neigiami įvaizdžiai gal ir atrodo juokingi, 
bet jie be reikalo baugina moteris, nes gyvenimo iššūkius pateikia 
kaip neįveikiamą dalyką. Mes ir vėl liekame sutrikę: žr kaip ji viską 
suspėja? 

Daugelio kliūčių, su kuriomis susiduria moterys, priežastis yra 
baimė. Baimė, kad tavęs nemėgs. Baimė neteisingai pasirinkti. Bai- 
mė prastai pasirodyti. Baimė persistengti. Vertinimo baimė. Nesėk- 
mės baimė. Ir šventoji baimės trejybė: baimė būti bloga motina, 
žmona, dukra. 

Moterys gali drąsiai siekti profesinės sėkmės ir individualios 
saviraiškos — ir laisvai rinktis vieną arba kitą, arba abi kartu. „Face- 
booke“ mes labai stengiamės sukurti tokią aplinką, kuri skatintų 
žmones rizikuoti. Biure visur pilna plakatų, atspindinčių tokį požiū- 
rį. Viename ryškiai raudonomis raidėmis užrašyta: „Sėkmė šypsosi 
drąsiesiems!“ Kitas ragina: „Drąsiai ženk į priekį!“ Mano mėgsta- 
miausias užrašas - klausimas: „Ką darytum, jei nebijorum?“*! 

2011 metais Niujorko moterų laisvųjų menų mokyklos 
Barnard'o koledžo prezidentė Debora Spar pakvietė mane pasakyti 
kalbos mokyklos baigimo diplomų įteikimo ceremonijoje. Tai buvo 
pirmas kartas, kai atvirai prabilau apie ambicijų vadovauti trūkumą. 
Atsistojusi ant pakylos jaudinausi. Absolventėms pasakiau, kad jos 
turi būti ambicingos ne tik siekdamos įgyvendinti savo svajones, 
bet ir siekdamos tapti savo srities lyderėmis. Žinojau, jog mane gali 
suprasti neteisingai ir apkaltinti, kad smerkiu moteris, nedarančias 
tų sprendimų, kuriuos padariau aš. Tai tikrai netiesa. Tikiu, kad visi 
turi teisę rinktis. Bet taip pat tikiu, kad reikia daryti daugiau, idant 
padrąsintume moteris siekti valdžios. Jeigu koledžo baigimo proga 
negalime paraginti moterų siekti aukštumų, tai kada dar galėsime 
tą padaryti? 

Sakant kalbą entuziastingai nusiteikusioms moterims man teko 
tramdyti ašaras. Vis dėlto sugebėjau nepravirkti ir užbaigiau tokiais 
žodžiais: 


Jūs esate teisingesnio pasaulio viltis. Todėl viliuosi, kad 
kiekviena iš jūsų, perėjusi per šią sceną, atsiėmusi diplomą 
ir po visko šįvakar smagiai atšventusi, visiškai atsidėsite 
savo karjerai. Atraskite mėgstamą veiklą ir imkitės jos su 
džiaugsmu. Atraskite savo karjerą ir kilkite iki pat viršaus. 

Šiandien, nulipusios nuo scenos, žengsite žingsnį į su- 
augusiųjų gyvenimą. Pradėkite nuo aukštų siekių. Stenki- 
tės — ir stenkitės iš visų jėgų. 

Kaip ir visi čia susirinkusieji, dedu daug vilčių į šią 
absolvenčių grupę. Tikiuosi, kad atrasite tikrąją savo gyve- 
nimo prasmę, pasitenkinimą ir aistrą. Tikiu, kad sunkūs 
išgyvenimai jus užgrūdins ir privers tvirčiau apsispręsti. 
Tikiu, kad savo siekiamą pusiausvyrą, nesvarbu, kokią, at- 
rasite šviesiomis akimis. Ir tikiu, kad jūs — taip, jūs — turė- 
site ambicijų pasišvęsti savo darbui ir vadovauti pasauliui. 
Nes pasauliui reikia, kad jį pakeistumėte. Viso pasaulio 
moterys pasikliauna jumis. 

Todėl prašau paklausti savęs: ką daryčiau, jei nebijo- 
čiau? O tada eikite ir tą darykite. 


Absolventės buvo kviečiamos į sceną atsiimti diplomų, ir aš 
kiekvienai iš jų paspaudžiau ranką. Daugelis stabtelėjo apsikabinti. 
Viena jauna moteris netgi pasakė, kad aš esu „šlykšti kalė“ (o tai, 
kaip vėliau išsiaiškinau, pasirodė esąs komplimentas). 

Žinau, kad mano kalba buvo skirta joms motyvuoti, bet, tiesą 
pasakius, ji motyvavo ir mane. Paskesniais mėnesiais ėmiau galvo- 
ti, kad reikėtų dažniau viešai kalbėti apie šias problemas. Turėčiau 

paskatinti daugiau moterų patikėti savimi ir siekti valdžios. Taip pat 
reikėtų paraginti, kad daugiau vyrų ryžtųsi palaikyti moteris dar- 
bovietėse ir namuose. Ir reikėtų kalbėti ne tik draugiškai Barnard'o 
koledžo auditorijai. Vertėrų paieškoti didesnės ir galbūt ne taip pa- 
lankiai nusiteikusios publikos. Reikėtų pasinaudoti savo pačios pa- 
tarimu ir būti ambicingai. 

Šią knygą rašiau ne tik tam, kad paskatinčiau kitas moteris ne- 
nuleisti rankų. Aš ir pati stengiuosi nenuleisti rankų. Ją rašyti ir 


buvo tai, ką daryčiau, jei nebijočiau. 


2 skyrius 


Sėskis prie stalo 


D rieš keletą metų „Facebooke“ organizavau susitikimą su Iždo 
sekretoriumi Timu Geithneriu. Papusryčiauti ir padiskutuoti 
apie ekonomiką pasikviertėme penkiolika vadovų iš viso Silicio slė- 
nio. Sekretorius Geithneris atvyko su keturiomis savo komandos 
narėmis, kurių dvi užėmė aukštesnes pareigas, o kitos dvi - žemes- 
nes, ir mes visi susirinkome viename jaukiame konferencijų kamba- 
ryje. Kaip visada, reikėjo šiek tiek laiko, kad visi apsiprastų, o tada 
paraginau dalyvius eiti prie bufeto, įsidėti valgyti ir sėstis. Kvies- 
tiniai svečiai, kurių didžioji dauguma buvo vyrai, pasiėmė lėkštes 
su maistu ir susėdo prie didžiulio konferencijų stalo. Sekretoriaus 
Geithnerio komanda — vien moterys — įsidėjo valgyti paskutinės ir 
prisėdo ant kėdžių palei sieną. Pakviečiau jas prie stalo ir padrąsin- 
dama pamojau ranka. Jos nesutiko ir liko sėdėti savo vietose. 

Tos keturios moterys turėjo visas teises dalyvauti susitikime, 
tačiau atsisėdusios nuošaliai atrodė kaip žiūrovės, o ne kaip dalyvės. 
Pamaniau, kad reikėtų joms apie tai užsiminti. Po susitikimo pasi- 
vedžiau tas moteris į šalį pasikalbėti. Pasakiau, kad joms derėjo net 
ir nekviestoms sėstis prie stalo, o po mano viešo kvietimo jos tikrai 
turėjo prisidėti. Iš pradžių moterys atrodė nustebusios, bet paskui 
man pritarė. 

Tą akimirką manyje įvyko lūžis. Aiškiai pamačiau, kaip mo- 
terų elgesį veikia vidiniai barjerai. Labai puikiai suvokiau, kad, be 


institucinių kliūčių, moterys išgyvena ir vidinę kovą. 

Šią istoriją papasakojau „TEDTalk“ konferencijoje kalbėdama 
apie tai, kaip moterims pasiekti sėkmę darbe, nes norėjau pateikti 
pavyzdį, kaip moterys save stabdo, pasirinkdamos stebėtojo poziciją 
tiesiogine to žodžio prasme. Ir nors toks moterų elgesys mane labai 
nuvylė, man tapo akivaizdu, kad jos pasitraukė į kampą ir prilipo 
prie kėdžių, nes jautėsi labai nesaugiai. 

Kai mokiausi aukštesniame koledžo kurse, mane oficialiai pri- 
ėmė į „Phi Beta Kappa“ garbės tarybą. Tuo metu Harvardo univer- 
sitetas ir Radcliffe'o koledžas turėjo atskirus skyrius, todėl mano 
priėmimo ceremonija buvo skirta tik moterims. Pagrindinė prane- 
šėja daktarė Peggy McIntosh iš Velslio moterų centro pasakė kalbą, 
pavadintą „Apgaviko jausmas“.! Ji teigė, kad jeigu moterys sulaukia 
pagyrų už savo pasiekimus, jos labai dažnai pasijunta apgavikėmis. 
Jos laiko save nevertomis ir nenusipelniusiomis pripažinimo, jaučia- 
si kaltos, tarsi būtų įvykusi klaida. Regis, net būdamos daug pasie- 
kusios savo srities žinovės, moterys vis tiek negali atsikratyti jausmo, 
jog anksčiau ar vėliau paaiškės, kad iš tikrųjų jos tėra apgavikės, 
turinčios ribotus sugebėjimus ar įgūdžius. 

Mano nuomone, tai buvo geriausia kalba, kokią kada nors teko 
girdėti. Sėdėjau palinkusi į priekį ir energingai linkčiojau galva. 
Nuostabi ir tikrai nieko neapgaudinėjanti mano kambario draugė 
Carrie Weber reagavo lygiai taip pat. Pagaliau kažkas tiksliai nusakė 
mano savijautą. Mokykloje kaskart, kai mane pakviesdavo atsaki- 
nėti, būdavau tikra, kad užsitrauksiu gėdą. Po kiekvieno kontroli- 
nio darbo būdavau įsitikinusi, kad man nepasisekė. Ir kaskart, kai 
gėdos neužsitraukdavau — arba netgi pranokdavau pati save, —- man 
atrodydavo, kad ir vėl pavyko visus apkvailinti. Tačiau vieną dieną 
neišvengiamai paaiškės, jog aš tiesiog apgaudinėju. 

Po ceremonijos vyko priėmimas — vakarėlis, skirtas nuobodoms, 
prie kurių priklausiau ir aš, ir tada vienam savo kurso draugui papa- 
sakojau apie nuostabią daktarės McIntosh kalbą, puikiai paaiškinan- 

čią, kaip mes visi jaučiamės apgavikais. Jis nustebęs pasižiūrėjo į mane 
ir paklausė: „Nejaugi tai įdomu?“ Vėliau su Carrie juokavome, kad 
vyrams toji kalba tikriausiai nuskambėjo taip, lyg jos pagrindinė min- 
tis būtų „Kaip gyventi pasaulyje, kur ne visi tokie protingi kaip tu“. 
Reiškinys, kai gabius žmones užvaldo nepasitikėjimas savimi, 
vadinamas apsišaukėlio sindromu. Polinkį į jį turi tiek vyrai, tiek 
moterys, tačiau moterys paprastai jį patiria stipriau, ir šis jausmas 
jas labiau varžo.“ Net ir neįtikėtinos sėkmės sulaukusi rašytoja ir 
aktorė Tina Fey prisipažino, kad ir ji kartais taip jaučiasi. Kar- 
tą vienam britų laikraščiui ji paaiškino: „Apsišaukėlio sindromas 
nuostabus tuo, kad žmogus svyruoja nuo kraštutinio egocentriz- 
mo iki visiško įsitikinimo, kad jis - apgavikas! „O Dieve, jie mane 
tuoj išaiškins! Aš apgavikas!“ Tad kai užplūsta egomanijos jausmas, 
stengiesi juo pasimėgauti, o paskui bandai nepaisyti įsitikinimo, 
kad esi apgavikas. Rimtai, tik visai neseniai supratau, kad beveik 
visi žmonės apgaudinėja, todėl stengiuosi dėl to labai nesisieloti.“? 
Jeigu moteris jaučiasi apsišaukėle, tai ženklas, kad egzistuoja 
didesnė problema. Mes nuolat save menkiname. Daugybė tyrimų 
įvairiose pramonės srityse parodė, kad moterys savo darbo kokybę 
paprastai nuvertina, o vyrai — pervertina. Per chirurgines operaci- 
jas asistavusios studentės save įvertino prasčiau nei studentai, nors, 
dėstytojų nuomone, jos pasirodė geriau už vyrus.“ Apklausus kelis 
tūkstančius potencialių politikų paaiškėjo, kad nors vyrų ir moterų 
pasiekimai panašūs, vyrai maždaug 60 procentų labiau linkę galvo- 
ti, kad jie „turi puikią kvalifikaciją“ ir gali pretenduoti užimti valsty- 
binius postus. Apklausus kone tūkstantį Harvardo teisės studentų 
paaiškėjo, kad beveik visose teisės praktikai reikalingų įgūdžių kate- 
gorijose moterys save įvertino žemesniais balais nei vyrai.“ Rezultatai 
būna dar prastesni, jeigu moterys vertina save kitų akivaizdoje arba 
tokiose srityse, kurios stereotipiškai laikomos vyriškomis, — tada jos 


gali dar labiau save nuvertinti./ 

Jeigu paprašysime vyro paaiškinti, kodėl jam taip sekasi, daž- 
niausiai išgirsime atsakymą, kad tai lemia įgimtos savybės ir suge- 
bėjimai. Jei to paties paklausime moters, ji savo sėkmę aiškins išo- 
riniais faktoriais, sakys, kad „labai daug dirbo“ arba kad „jai tiesiog 
pasisekė“, arba kad „jai padėjo kiti“. Nesėkmes vyrai ir moterys taip 
pat aiškina skirtingai. Vyras tvirtins, kad „nepakankamai mokėsi“ 
arba kad „jo nedomina ta tema“. O jei nesėkmė ištinka moterį, ji 
paprastai linkusi galvoti, jog taip nutiko dėl to, kad jai, kaip visuo- 
met, pritrūko sugebėjimų.“ Jeigu apie vyrą ir moterį atsiliepiama 
neigiamai, moterų savikliova ir savigarba nuo to nukenčia daug la- 
biau.? Susitapatinimas su nesėkme gimdo nesaugumo jausmą, o tai 
skausmingai atsiliepia darbo našumui ir ateityje, taigi pasekmės gali 
būti rimtos ir ilgalaikės.!9 

Moterims griežtos ne vien jos pačios. Jų bendradarbiai ir žinia- 
sklaida irgi skuba priskirti moterų pasiekimus išoriniams fakto- 
riams. Kai „Facebook“ kompanija paskelbė einanti į viešumą, ZJe 
New York Times išspausdino straipsnį, kuris man — o kartu ir vi- 
siems kitiems — maloniai priminė, kad „man pasisekė“ ir „kad aš 
visą laiką turėjau galingus užtarėjus“.!! Žurnalistai ir tinklaraštinin- 
kai tuojau atkreipė dėmesį į dvigubus standartus, sakydami, kad 
jeigu pasiseka vyrams, Zhe New York Times retai kada rašo, jog jiems 
paprasčiausiai pasisekė. Tačiau 7imes parašė tik tai, ką aš jau tūks- 
tantį sykių kartojau pati sau. Kiekviename karjeros žingsnyje laurus 
už savo sėkmę skirdavau likimui, sunkiam darbui ir kitų pagalbai. 

Nesaugumo jausmą, kaip dažniausiai nutinka, įgijau vidurinė- 
je mokykloje. Mokiausi didelėje Majamio vidurinėje. Prisiminkite 
filmą „Pašėlęs gyvenimas Ridžmonto vidurinėje“ (Fast Times at 
Ridgemont High), - ten visiems labiau rūpėjo ne mokslai, o tai, 
kaip užkirsti kelią muštynėms koridoriuose ir narkotikų platinimui 
tualetuose. Kai įstojau į Harvardą, daugelis klasės draugų klausi- 
nėjo, kodėl aš noriu studijuoti ten, kur pilna moksliukų. Paskui 

jie trumpam nutildavo, prisimindavo, su kuo šneka, ir susidrovėję 
nueidavo šalin nelaukdami atsakymo, nes suprasdavo, kad ir taip 
viskas aišku. 

Pirmaisiais metais koledže patyriau didžiulį stresą. Pirmąjį se- 
mestrą pasirinkau discipliną pavadinimu „Herojaus sąvoka Grai- 
kijos civilizacijoje“, pravardžiuojamą „Niekalų herojais“. Nedegiau 
begaliniu noru studijuoti graikų mitologiją, tačiau tai buvo leng- 
viausiai įkandamas literatūros kursas. Paskaitos pradžioje dėstytojas 
paklausė, kas iš studentų yra skaitęs tas knygas. Sušnibždėjau šalia 
sėdinčiai draugei: 

— Kokias knygas? 

— Tai aišku, kad //iadą ir Odisėją, - atsakė ji. 

Pakilo beveik visų rankos. Tik ne mano. Tada dėstytojas 
paklausė: 

— O kas perskaitė šias knygas originalo kalba? 

— Kokio originalo? — paklausiau draugės. 

— Homero graikų kalba, - atsakė ji. 

Rankas auditorijoje pakėlė geras trečdalis. Man neliko abejo- 
nių, kad aš ir esu niekalas. 

Po kelių savaičių politinės filosofijos dėstytojas liepė parašyti 
penkių puslapių apimties rašinį. Puoliau į paniką. Ištisi penki pus- 
lapiai! Vidurinėje tik kartą reikėjo rašyti tokio ilgumo rašinį ir tas 
projektas truko visus metus. Kaip per vieną savaitę įmanoma pri- 
rašyti penkis puslapius? Visas naktis plušau nesudėdama bluosto ir 
pagal tai, kiek laiko praleidau, už pastangas turėjau gauti įvertini- 
mą A. Gavau C. Harvarde praktiškai neįmanoma gauti įvertinimo 
C, jeigu atlieki užduotį. Neperdedu — tai buvo tolygu žemiausiam 
pažymiui. Susitikau su savo bendrabučio komendante, kuri dirbo 
studentų priėmimo biure. Ji man pasakė, kad mane į Harvardą pri- 
ėmė dėl asmenybės bruožų, o ne dėl akademinių sugebėjimų. Labai 


paguodžianti žinia. 

Susiėmiau, pradėjau daugiau dirbti ir iki semestro pabaigos iš- 
mokau rašyti penkių puslapių rašinėlius. Tačiau nors mokytis sekė- 
si, man visada atrodė, kad mane tuoj pagaus, nes iš tikrųjų aš nieko 
neišmanau. Tik išgirdus „Phi Beta Kappa“ kalbą apie nepasitikėjimą 
savimi man toptelėjo: problema — ne tai, kad jaučiuosi apgavikė, 
o tai, kad jausmas gali būti toks stiprus ir aiškus, nors jis visiškai 
neteisingas. 

Augau su broliu, ir tai turėjo padėti man suprasti, kad moterys 
dažniau abejoja savimi. Davidas už mane jaunesnis dvejais metais 
ir yra vienas iš tų žmonių, kuriuos gerbiu ir myliu labiausiai. Na- 
muose juodu su žmona po lygiai dalijasi vaikų priežiūra; jis dirba 
vaikų neurochirurgu ir kasdien susiduria su širdį draskančiais žūt- 
būtiniais sprendimais. Nors mus abu auklėjo vienodai, Davidas vi- 
sąlaik labiau pasitikėjo savimi. Kartą vidurinėje mes abu šeštadienio 
vakarą turėjome eiti į pasimatymą, tačiau tos pačios dienos popietę 
mudviejų pasimatymai buvo atšaukti. Visą savaitgalį praleidau tvar- 
kydama namus ir svarstydama, kas su manimi negerai. O Davidas 
tik pasišaipė sakydamas: „Ta mergina praleido kai ką ypatingo“, - ir 
išėjo su draugais žaisti krepšinio. Visa laimė, kad turėjau ne pagal 
amžių išmintingą ir atjaučiančią jaunėlę seserį, kuri sugebėjo mane 
paguosti. 

Po kelerių metų Davidas irgi įstojo į tą patį koledžą kaip ir aš. 
Mokiausi aukštesniame kurse, o jis buvo pirmakursis, ir mes kartu 
lankėme Europos istoriografijos paskaitas. Mano kambario draugė 
Carrie irgi lankė tą patį kursą, ir man tai labai padėjo, nes ji studi- 
javo lyginamosios literatūros magistrantūroje. Carrie nepraleido nė 
vienos paskaitos ir perskaitė visas dešimt paskirtų knygų originalo 
kalba (ir aš, beje, žinojau, kokios tai knygos). Aš nepraleidau beveik 
nė vienos paskaitos ir perskaičiau visas knygas anglų kalba. Davi- 
das nuėjo į dvi paskaitas, perskaitė vieną knygą ir atėjo pas mus 
į kambarį ruoštis baigiamajam egzaminui. Per egzaminą visi trys 

sėdėjome ir tris valandas lyg pašėlę rašėme į nedidelius mėlynus są- 
siuvinius. Išėję puolėme klausinėti vienas kito, kaip sekėsi. Jaučiausi 
prislėgta. Pamiršau susieti Freudo ir Schopenhauerio valios sąvokas. 
Carrie irgi sielojosi ir prisipažino, kad deramai nepaaiškino skir- 
tumo tarp didingumo ir grožio sąvokų pagal Kantą. Pasisukome į 
mano brolį. Ką jis galvoja apie testą? 

— Gausiu be išlygų, — pranešė jis. 

— Be išlygų? — perklausėme. 

— Taip, — atsakė jis. — A be išlygų. 

Jis buvo teisus. Jis tikrai gavo A be išlygų. Tiesą pasakius, mes 
visi už egzaminą gavome A įvertinimus be jokių išlygų. Brolis ne- 
buvo pernelyg pasitikintis. Tai mudvi su Carrie pernelyg nepasiti- 
kėjome savimi. 

Šios patirtys parodė, kad reikia pakeisti savo mąstyseną ir jau- 
seną. Laikui bėgant supratau, kad nors ir sunku liautis abejojus sa- 
vimi, šis jausmas nėra pagrįstas. Net jeigu ir nepavyktų taip lengvai 
įgyti savikliovos, kaip tai išeina broliui, galėčiau pasistengti atsikra- 
tyti įsitikinimo, kad manęs nuolat tyko nesėkmė. Jeigu imdavau 
bijoti, kad kas nors gali nepasisekti, primindavau sau, jog koledže 
sugebėjau išlaikyti visus egzaminus. Nesusikirtau nė per vieną. Taip 
labiau priartėdavau prie tikrovės. 

Visi pažįstame perdėtai savimi pasitikinčių žmonių, kurie tarsi 
neturi pagrindo taip jaustis. Pažįstame ir tokių, kurie galėtų pasiekti 
daug daugiau, jeigu tikėtų savimi. Pasitikėjimo stoka, kaip ir dau- 
gelis kitų dalykų, gali virsti išsipildančia pranašyste. Nežinau, kaip 
įtikinti moterį, net ir save, kad ji puikiausiai sugebės atlikti vieną ar 
kitą darbą. Iki šiol juokauju, kad norėčiau bent kelias valandas savi- 
mi pasitikėti taip, kaip brolis. Tai turėtų būti puikus jausmas — tarsi 
kasdien gautum po aukščiausią įvertinimą be jokių išlygų. 

Kai pasijuntu nedrąsiai, kartais padeda vaidyba. Tą pastebėjau 
devintajame dešimtmetyje, kai teko dirbti aerobikos trenere (turėjau 

sidabro spalvos triko, blauzdines ir blizgantį galvos raištį, kuris pui- 
kiai derėjo prie mano ilgų plaukų). Laikantis Jane Fondos nuro- 
dymų, per aerobikos treniruotę ištisą valandą reikėjo plačiai šypso- 
tis. Kartais ta šypsena atsirasdavo savaime. O kartais, kai būdavau 
blogos nuotaikos, turėdavau ją išspausti per jėgą. Tačiau valandą 
pasišypsojus, tegu ir per prievartą, dažnai iš tikrųjų pasijusdavau 
linksmesnė.: 

Daugumai yra tekę ant ko nors supykti, o paskui apsimetinėti 
prieš kitus, kad viskas gerai. Mums su Dave“ kartais irgi taip nu- 
tinka, ir paprastai kaip tik tada, kai ruošiamės vakarieniauti pas 
draugus. Užsiklijuojame šypsenas, teigiančias, kad „viskas gerai“, ir, 
kad ir kaip keista, po kelių valandų taip ir pasijuntame. 

Tyrimai palaiko tokią „vaidink tol, kol pradėsi jausti“ strategiją. 
Vienas tyrimas parodė, kad kai žmonės kelioms minutėms atsistoja 
į „jėgos poziciją (pavyzdžiui, kuo plačiau išsižergia), gaminasi dau- 
giau jėgos hormonų (testosterono), o streso hormonų (kortizolio) 
sumažėja. Dėl to jie pasijunta galingesni, labiau valdantys padėtį 
ir labiau linkę rizikuoti. Paprasčiausiai pakeitus pozą akivaizdžiai 
pasikečia požiūris.!“ 

Niekam nesiūlau paversti savikliovos puikybe ar arogancija. 
Pasipūtusių ir arogantiškų žmonių — nei vyrų, nei moterų — niekas 
nemėgsta. Tačiau pasitikėti savimi — arba apsimesti, kad pasitiki, — 
būtina, jeigu nori ko nors pasiekti. Skamba banaliai, bet galimybių 
pasitaiko retai, todėl jomis reikia pasinaudoti. Dirbdama „Google“ 
per šešerius su puse metų įdarbinau keturių tūkstančių darbuoto- 
jų komandą. Visų asmeniškai nepažinojau, bet pažinojau maždaug 
šimtą pagrindinių. Laikui bėgant pastebėjau, kad vyrai daug leng- 
viau imasi naujų vaidmenų nei moterys. Jeigu pranešdavome apie 
naujo biuro atidarymą arba apie naują projektą, vyrai pradėdavo 
belstis į mano duris ir aiškinti, kodėl jie turėtų užimti ten vadovo 
vietą. Be to, vyrai dažniau stengdavosi nepraleisti karjeros galimy- 

bių dar iki paskelbiant apie naujo biuro atidarymą. Jie entuziastingai 
reikšdavo norą tobulėti ir tikėdavo, kad gali imtis didesnių darbų. 
Ir paprastai jie būdavo teisūs — kaip ir mano brolis. O moterys at- 
sargiau žiūrėdavo į naujus vaidmenis ir iššūkius. Jas dažnai tekdavo 
įkalbinėti pereiti į naują sritį. Pamenu nesuskaičiuojamą daugybę 
pokalbių, kai moterys į paskatinimą atsakydavo: „Nesu tikra, kad 
sugebėsiu.“ Arba: „Skamba viliojamai, bet niekada nesu dariusi nie- 
ko panašaus.“ Arba: „Dar turiu daug ko išmokti savo dabartinėje 
darbo vietoje. Iš vyrų tokius atsiliepimus išgirsdavau labai retai, 
jeigu išvis išgirsdavau. 

Žinant, kokiu greičiu vystosi pasaulis, griebtis naujų galimybių 
šiais laikais yra svarbiau nei bet kada anksčiau. Nedaug vadovų turi 
laiko atidžiai domėtis visomis kandidatūromis, o dar rečiau sutiksi 
tokių, kurie bandytų įtikinėti santūrius žmones kreiptis dėl darbo. 
Be to, vaidmenys vis dažniau nėra apibrėžiami tiksliai, o atsiranda 
dėl to, kad žmonės ko nors imasi. Tada tas kas nors virsta jų darbu. 

Kai pradėjau dirbti „Facebooke“, mes su komanda bandėme 
atsakyti į svarbų klausimą: koks būtų geriausias verslo plėtros pla- 
nas? Pokalbiai darėsi vis aršesni, daugelis smarkiai ginčijosi, ginda- 
mi savo pozicijas. Baigiantis savaitei vis dar nebuvome pasiekę jokio 
bendro sutarimo. Mūsų komandos vadovas Danas Roseas visą sa- 
vaitgalį atrinkinėjo rinkos duomenis, ir jie padėjo mums pereiti prie 
analitiško pokalbio. Jo pastangomis užtvanka buvo sugriauta. Po šio 
įvykio paaukštinau Daną tarnyboje, ir jis pradėjo dirbti rinkodaros 
srityje. Iniciatyva atsiperka. Sunku įsivaizduoti vadovą, visą laiką 
laukiantį nurodymų, ką daryti. 

The Huffington Post paklausė vyriausiosios „Cisco“ kompani- 
jos technologijos vadovės Padmasree Warrior: „Kokia svarbiausia 
pamoka, kurią išmokote iš praeityje padarytos klaidos?“ Ji atsakė: 
„Kitados atsisakiau daugybės galimybių, nes maniau, kad neturiu tai 
sričiai reikalingo išsilavinimo arba kad apie tą sritį nieko nenutuokiu. 

Žvelgdama į praeitį suprantu, kad kartais svarbiausia yra sparčiai 
mokytis ir sugebėti greitai kibti į darbą. Vis kartoju žmonėms, kad 
ieškodami kito didelio iššūkio nerasite tobulo atitikmens. Reikia 
naudotis atsiveriančiomis galimybėmis ir daryti viską, kad ne tų 
prie jų taikytumeisi, o jos pradėtų tau tikti. Sugebėjimas mokytis 
yra pati svarbiausia vadovo savybė“ 

Pirmoji IBM kompanijos generalinė direktorė moteris Virgi- 
nia Rometty 2011 metais Fortune Galingiausių moterų suvažiavime 
publikai pasakojo, kad karjeros pradžioje ji gavo puikų darbo pasiū- 
lymą. Ji nerimavo, kad jai trūksta reikiamos patirties, todėl pasakė 
darbdaviui turinti apie tai pagalvoti. Tą vakarą Virginia aptarė pa- 
siūlymą su savo vyru, ir jis paklausė: „Nejau manai, kad koks nors 
vyras būtų taip atsakęs?“ 

„Tai man parodė, kad reikia labai pasitikėti savimi, - sakė Vir- 
ginia. — Pasitikėti net ir tada, kai viduje save kritikuoji dėl to, ką 
galbūt žinai ar ko nežinai. Mane tai skatina rizikuoti.“!“ 

Man kelia nerimą ne tik tai, kad mes, moterys, nesugebame 
būti priekyje, bet ir tai, kad mums sunku pastebėti ir ištaisyti šį 
trūkumą. O „mes“, vadinasi, ir aš. Prieš kelerius metus kalbėjau apie 
lyčių problemas kelių šimtų „Facebooko“ darbuotojų auditorijai. 
Paskui atsakinėjau į klausimus. Pavakare grįžau į savo kabinetą, o 
ten manęs laukė jauna moteris. Ji pasakė: 

— Šiandien kai ką išmokau. 

— Ką? - paklausiau patenkinta, nes tikėjausi, kad ji tuoj papasa- 
kos, kaip ją sujaudino mano žodžiai. 

Tačiau pašnekovė pasakė: 

— Išmokau laikyti pakeltą ranką. 

Ji priminė, kad baigusi kalbėti pareiškiau, jog atsakysiu tik į du 
klausimus. Tada ji, kaip ir kitos moterys, nuleido ranką. Tačiau keli 
vyrukai rankų nenuleido. Tą pamačiusi aš atsakiau į dar kelis klau- 


simus — tik į tuos, kuriuos uždavė vyrai. Pasijutau sukrėsta — o juk 

mano tikslas buvo padrąsinti moteris! Nors mano kalba buvo skirta 
lyčių problemoms aptarti, pati nepastebėjau vienos iš jų. 

Siekdami tikrosios lygybės turime pripažinti, kad mažiau ti- 
kėtina, jog pakeltą ranką laikys moterys. Institucijos ir pavieniai 
asmenys turėtų pastebėti ir pakoreguoti tokį elgesį skatindami, drą- 
sindami ir gindami moteris. O moterys turi išmokti laikyti pakeltą 
ranką, nes jeigu ją nuleis, jų gali nepastebėti net ir geriausių ketini- 
mų turintys vadovai. 

Kai pradėjau dirbti pas Larry Summersą, tuometinį vyriausiąjį 
Pasaulio banko ekonomistą, jo žmona Vicki buvo mokesčių teisės 
specialistė. Larry labai palaikė žmonos karjerą ir skatino ją „vyriškai 
pateikti sąskaitas“. Pasak jo, visą laiką, kurį vyrai praleidžia galvo- 
dami apie darbą (net ir tą, kai maudosi duše), jie laiko darbo valan- 
domis, už kurias jiems turėtų būti mokamas atlyginimas. Tačiau jo 
žmona ir jos kolegės nuspręsdavo suteikti klientams nuolaidą už tas 
valandas, kurias praleido savo darbo vietoje prastai jausdamosi, nes 
norėjo būti teisingos. Kaip manote, kurie įmonės teisininkai buvo 
vertinami labiau? Norėdamas paaiškinti savo poziciją Larry joms 
papasakojo apie žinomą Harvardo teisės mokyklos profesorių, kurio 
teisėjas paprašė detalizuoti sąskaitą. Šis atsakė negalintis to padary- 
ti, nes vienu metu labai dažnai galvodavęs apie du dalykus. 

Net ir dabar man dar toli iki tvirto pasitikėjimo savimi. 2011 me- 
tų rugpjūčio mėnesį verslo žurnalas Forbes išplatino savo kasmetinį 
100 galingiausių pasaulio moterų sąrašą." Turiu pakankamai proto 
ir suprantu, kad tas sąrašas nėra paremtas moksline formule ir kad 
žurnalams patinka tokie straipsniai, nes kai skaitytojai spusteli ant 
kokio nors vardo, jie iš karto atveria žurnalo puslapius. Ir vis tiek 
buvau šokiruota — ne, greičiau pasibaisėjusi, — kai sužinojau, kad 
Forbes įvertino mane kaip penktą galingiausią pasaulio moterį iškart 
po Vokietijos kanclerės Angelos Merkel, valstybės sekretorės Hil- 
lary Clinton, Brazilijos prezidentės Dilmos Rousseft ir „PepsiCo“ 

kompanijos generalinės direktorės Indros Nooyi. Aplenkiau pirmą- 
ją šalies ponią Michelle Obamą ir Indijos politikę Sonią Gandhi. 
Absurdas. Net mano mama paskambinusi pasakė: „Mieloji, man 
atrodo, kad tu labai galinga, bet nesu tikra, kad esi galingesnė už 
Michelle Obamą.“ Tikrai? 

Užuot pasijutusi galinga, susigėdau ir pasijutau pažeidžiama. 
Kai „Facebooko“ kolegos sustabdydavo mane koridoriuje ir svei- 
kindavo, vadindavau tą-.sąrašą juokingu. Kai draugai įdėjo nuoro- 
dą į mano „Facebooko“ profilį, paprašiau ją iš ten išimti. Po kelių 
dienų mano vyriausioji asistentė Camille Hart pasikvietė mane į 
konferencijų kambarį ir uždarė duris. Atrodė rimta. Išklojo man, 
kad netinkamai reaguoju į Forbes reikalą ir kad turiu liautis kiekvie- 
nam apie tai užsiminusiam kritikuoti tą sąrašą už absurdiškumą. Aš 
pernelyg atvirai rodanti, kad jaučiuosi nepatogiai ir nesaugiai. Man 
derėtų tiesiog padėkoti. 

Visiems praverstų tokia kolegė kaip Camille, kurios nuoširdu- 
mas padėjo pastebėti mano toli gražu ne pavyzdinę reakciją. Ji buvo 
teisi. Nesvarbu, ar tas sąrašas juokingas, ar ne, jį sudarinėjau ne aš, 
todėl neturėčiau reaguoti neigiamai. Abejoju, ar vyras jaustųsi toks 
sutrikęs, jeigu kiti taip vertintų jo galią. 

Žinau, jog sėkmė atėjo todėl, kad sunkiai dirbau ir kad man 
nemažai padėjo kiti, be to, buvau reikiamoje vietoje reikiamu metu. 
Jaučiu didžiulį ir neblėstantį dėkingumą tiems, kurie suteikė man 
galimybes ir mane palaikė. Pripažįstu, jog man be galo pasisekė, 
kad gimiau savo šeimoje Jungtinėse Valstijoje, o ne vienoje iš dau- 
gelio pasaulio šalių, kur moterys neturi net pagrindinių teisių. Ma- 
nau, kad mes visi — tiek vyrai, tiek moterys — turime pripažinti, jog 
mums pasisekė, ir padėkoti tiems, kurie mums padėjo. Niekas nieko 
nepasiekia vienui vienas. 

O dar žinau, kad jeigu noriu toliau kilti ir kelti sau iššūkius, 


turiu pasitikėti savo jėgomis. Vis dar tenka susidurti su situacijo- 

Sėkmė ir patrauklumas 


T aigi viskas, ką reikia daryti moteriai, — tai nekreipti dėmesio į 
visuomenės lūkesčius, būti ambicingai, sėdėti prie stalo, daug 
dirbti, ir tada viskas eisis sklandžiai. Kas dar gali būti blogai? 

2003 metais Kolumbijos verslo mokyklos profesorius Francis 
Elynnas ir Niujorko universiteto profesorius Cameronas Andersonas 
atliko eksperimentą, kad išsiaiškintų požiūrį į vyrus ir moteris dar- 
bovietėje.! Jie pasinaudojo Harvardo verslo mokyklos atvejo tyrimu, 
paremtu realios verslininkės Heidi Roizen istorija: pasitelkusi savo 
„mokėjimą bendrauti... ir platų asmeninių bei profesinių pažinčių 
ratą, į kurį įėjo daug pačių įtakingiausių technologijos sektoriaus 
verslo lyderių, ji tapo klestinčia rizikos kapitaliste.ž Per eksperimen- 
tą Flynnas ir Andersonas pusei studentų liepė perskaityti Heidi isto- 
riją, o kitai pusei pateikė tą pačią istoriją su vienu pakeitimu — Heidi 
vardas buvo pakeistas į Howardą. 

Tada profesoriai apklausė studentus, kokį įspūdį jiems paliko 
Heidi arba Howardas. Studentai vienodai įvertino Heidi ir Howar- 
do kompetenciją, o tai suprantama, nes „jų“ pasiekimai niekuo nesi- 
skyrė. Tačiau nors studentai išreiškė pagarbą ir Heidi, ir Howardui, 
Howardas jiems pasirodė patrauklesnis. Heidi buvo palaikyta sava- 
naude ir ne „tokiu žmogumi, kurį norėtum pasisamdyti ar pas kurį 
norėtum dirbti“. Tie patys duomenys, kuriuose skyrėsi tik vienas 


dalykas - lytis, paliko labai skirtingą įspūdį. 

Šis eksperimentas patvirtina tai, ką aiškiai parodo ir kiti tyri- 
mai: kalbant apie vyrus sėkmė ir patrauklumas turi teigiamas są- 
sąjas, o kalbant apie moteris — neigiamas? Sėkmės lydimas vyras 
patinka ir vyrams, ir moterims. Sėkmės lydima moteris mažiau pa- 
tinka abiejų lyčių atstovams. Tai sukrečianti tiesa, tačiau ji nestebi- 
na. Taip, jaučiamės sukrėsti, nes nieku gyvu nenorime prisipažinti, 
kad stereotipiškai vertiname lytis. Bet ir stebėtis nėra ko, nes mes 
neabejotinai tą darome. 

Dešimtis metų trukę socialinių mokslų tyrimai patvirtino tą 
patį, ką taip akivaizdžiai rodo Heidi / Howardo atvejo tyrimas: mes 
vertiname žmones vadovaudamiesi stereotipais (pagal lytį, rasę, tau- 
tybę, amžių ir kitus dalykus).* Anot stereotipo, vyrai aprūpina šeimą 
materialiai, pasižymi ryžtingumu ir yra varomoji jėga. O moterys 
yra rūpestingos, jautrios ir visuomeniškos. Kadangi vyrų ir mote- 
rų apibūdinimai yra priešingi, profesiniai pasiekimai ir visos su jais 
susijusios savybės priskiriami vyrams. Heidi neatitiko stereotipinio 
požiūrio į moterį, nes buvo atsidavusi karjerai, siekė naudos ir todėl 
tapo įtakinga. Tačiau lygiai taip pat besielgiantis Howardas atitiko 
stereotipinį požiūrį į vyrą. Galutinis rezultatas? Jis patiko, ji — ne. 

Manau, kad toks šališkumas — pagrindinė priežastis, sulaikan- 
ti moteris. Ir pagrindinė priežastis, kodėl moterys pačios susilaiko. 
Sėkmės lydimas profesionalas vyras kiekviename žingsnyje sulaukia 
teigiamo palaikymo. Moterys paprastai sulaukia nepalankių verti- 
nimų net ir tada, kai jų pasiekimai pripažįstami. Žurnalistas Shan- 
karas Vedantamas kartą sudarė didžiųjų valstybių vadovių menki- 
nančių apibūdinimų suvestinę. „Anglijos Margaret Thatcher, — rašė 
jis, - buvo vadinama višta Atila. Pirmoji Izraelio premjerė Golda 
Meir buvo „vienintelis kabineto vyras“. Prezidentas Richardas Ni- 
xonas pirmąją Indijos premjerę moterį Indirą Gandhi vadino sena 
ragana. O Angela Merkel, dabartinė Vokietijos kanclerė, buvo pra- 


vardžiuojama geležine ponia.“ 

Mačiau, kaip šios tendencijos nuolat kartojasi. Abiejų lyčių 
bendradarbiai pastebi, kad jeigu moteris pasižymi darbe, ji gal ir yra 
daug pasiekusi, bet nėra „itin mėgstama kolegų“. Ji greičiausiai bus 
ir „pernelyg agresyvi“, „ne komandos žaidėja“, „šiek tiek politikuo- 
janti“, „nepatikima“ arba „sunkiai sukalbama“. Bent jau tokie atsi- 
liepimai buvo išsakyti apie mane ir tikriausiai apie kiekvieną mano 
pažįstamą aukštesnę padėtį užimančią moterį. Pasaulis tarsi klausia, 
kodėl mes negalime būti mažiau panašios į Heidi ir labiau panašios 
į Howardą. 

Dauguma moterų niekada negirdėjo apie Heidi / Howar- 
do atvejo tyrimą. Daugumai iš mūsų niekas niekada neužsimena 
apie šią tamsiąją sėkmės pusę. Ir vis dėlto mes nujaučiame, kad už 
pasiekimus teks sumokėti. Žinome, kad jeigu moteris yra atkakli 
arba linkusi konkuruoti, ji neatitinka to elgesio modelio, kurio iš 
jos tikimasi. Jeigu moteris reikalauja užbaigti darbą, jeigu ji labai 
kompetentinga, jeigu rezultatai jai svarbiau už kitų pamaloninimą, 
tai reiškia, kad ji elgiasi kaip vyras. O jeigu ji elgiasi kaip vyras, 
žmonėms ji nepatinka. Atsakydamos į tokią neigiamą reakciją mes 
koreguojame savo profesinius tikslus. Rašytojas Kenas Auletta api- 
bendrino šį reiškinį žurnale Zhe New Yorker, pažymėdamas, kad 
moterų „abejojimas savimi tampa savigynos forma“.* Baimindamosi 
kam nors nepatikti, mes pradedame abejoti savo gebėjimais ir nu- 
vertiname savo pasiekimus, ypač kitų akivaizdoje. Sumenkiname 
save dar anksčiau, negu tą padaro kiti. 

Baigusi verslo mokyklos pirmą kursą, vasarą gavau laišką, 
kuriame buvau sveikinama tapusi Henry'o Fordo stipendininke 
už geriausius pirmųjų mokslo metų rezultatus. Čekio suma buvo 
714,28 JAV dolerio, ir tas keistas skaičius man iškart pakuždėjo, 
kad laimėjimas buvo padalytas keliems studentams. Kai po atosto- 
gų grįžau į antrą kursą, šeši vyrukai paskelbė naujieną, kad gavo šį 
apdovanojimą. Padauginau čekio sumą iš septynių ir išėjo beveik 

apvalus skaičius. Paslaptis išaiškinta. Mūsų buvo septyni — šeši vai- 
kinai ir aš. 

Kitaip nei kiti laimėtojai, aš niekam nepasakojau apie gautą 
apdovanojimą. Pasisakiau tik savo artimiausiam draugui Stephenui 
Paului, nes buvau tikra, kad jis niekam neišduos mano paslapties. 
Žiūrint iš šalies, toks mano sprendimas atrodo nenaudingas, nes Har- 
vardo verslo mokykloje 50 procentų pažymių priklauso nuo to, kaip 
dalyvauji paskaitose. Dėstytojas pusantros valandos veda seminarą, 
tačiau negali nieko užsirašyti: turi kliautis tik tuo, ką prisimeni iš per 
seminarą vykstančių diskusijų. Jeigu pasisakius vienam studentui kiti 
užsimena apie jo nuomonę (jeigu pratęsčiau Tomo mintį), tai padeda 
dėstytojui prisiminti svarbiausius teiginius ir kas juos pasakė. Kaip ir 
realiame gyvenime, tokiuose renginiuose labai daug lemia tai, kaip 
žmonės reaguoja vieni į kitus. Kiti šeši Fordo stipendijos laimėtojai 
netrukus tapo dažniausiai cituojamais pranešėjais, nes dėl savo akade- 
minių pasiekimų iškart ėmė atrodyti patikimi. Be to, jie labai anksti 
gavo prestižinius darbo pasiūlymus - dar prieš prasidedant oficialiam 
darbo paieškų laikotarpiui. Kartą per seminarą vienas iš išaukštintojo 
šešeto išdėstė savo nuomonę, kuri, mano įsitikinimu, parodė, kad jis 
net nepasidomėjo ta tema, apie kurią diskutuojama. Visi puolė jam 
pataikauti. Tada susimąsčiau, ar nutylėjusi, kad esu septintoji sti- 
pendininkė, nepadariau didžiulės klaidos. Būtų buvę visai neblogai 
baigti antrą verslo mokyklos kursą net neatsivertus knygos. 

Tačiau aš niekada nenorėjau prisipažinti. Instinktyviai jau- 
čiau, kad neverta viešinti savo akademinių pasiekimų. Po daugelio 
metų, išgirdusi apie Heidi / Howardo atvejo tyrimą, supratau kodėl. 
Bendraamžių vaikinų gyvenimas gal ir pagerėjo, kai visi sužinojo, 
kad jie buvo geriausi grupėje, tačiau mano gyvenimą tai būtų tik 
apsunkinę. 

Šią išvadą padariau ne šiaip sau. Kultūros primesti ženklai man 
visą gyvenimą liepė saugotis, kad manęs nepalaikytų itin protinga 

ar itin laiminga. Tai prasideda jaunystėje. Vaikystėje sužinai, kad 
būti protingai daugeliu atveju gal ir gerai, bet dėl šios savybės ne- 
būsi itin populiari ar patraukli berniukams. Mokykloje buvau vadi- 
nama „protingiausia mergaite klasėje“. Nekenčiau to apibūdinimo. 
Kas norės eiti į išleistuvių vakarėlį su protingiausia klasės mergina? 
Aukštesnėse klasėse mane ir vieną berniuką bendraklasiai išrinko 
tais, kuriems, „matyt, pasiseks“. Nesiruošiau rizikuoti dėl išleistu- 
vių, todėl įtikinau klasės albumą ruošiančią draugę išbraukti mano 
vardą. Į išleistuves mane žadėjo lydėti linksmas vaikinas, labai 
mėgstantis sportą. Tiesą pasakius, jis taip mėgo sportą, kad likus 
vos dviem dienoms iki išleistuvių sugalvojo atšaukti mūsų pasima- 
tymą, nes gavo progą stebėti finalines krepšinio rungtynes. Jis pasa- 
kė: „Žinau, kad mane suprasi, nes stebėti finalines rungtynes tenka 
tik kartą gyvenime.“ Nutylėjau, kad man, kaip vidurinės mokyklos 
moksleivei, atrodo, jog dalyvauti išleistuvėse irgi tenka tik kartą gy- 
venime. Laimė, susiradau kitą vaikiną, kuris buvo ne toks fanatiškas 
sporto aistruolis. 

Niekada rimtai nesusimąsčiau, kodėl nuo pat jaunystės taip 
stengiausi slėpti savo pasiekimus. Po kiek laiko, praėjus maždaug 
dešimčiai metų nuo verslo mokyklos baigimo, per vieną vakarie- 
nę man teko sėdėti šalia Stanfordo vadovavimo ir organizacinės 
elgsenos studijų profesorės Deborah Gruenfeld, ir netrukus mūsų 
draugiškas pokalbis virto karšta diskusija. Profesorė Gruenfeld buvo 
išstudijavusi šią problemą ir galėjo paaiškinti, kokią kainą moterys 
turi sumokėti už sėkmę. „Dėl įsitvirtinusių kultūrinių nuostatų iš 
vyrų tikimasi vadovo savybių, o iš moterų — polinkio rūpintis, to- 
dėl moterims iškyla dilema, — pasakė ji. — Mes ne tik galvojame, 
kad moterys yra rūpestingos, svarbiausia, kad jos privalo būti rū- 
pestingos. Jeigu iš moters elgesio bent kiek pajuntame, jog ji nelabai 
paslaugi, ji mums palieka nemalonų įspūdį ir būdami šalia jos mes 


jaučiamės nepatogiai." 

Kompetentinga moteris neatrodo itin miela. Labai miela moteri- 
mi laikoma ta, kuri elgiasi maloniai, o ne ta, kuri demonstruoja kom- 
petenciją. Darbdaviai paprastai nori įdarbinti ar paaukštinti kompe- 
tentingus žr mielus žmones, todėl moterims čia iškyla didelė kliūtis. 
Jeigu moteris elgiasi stereotipiškai moteriškai, jai sunkiau siekti tų 
pačių tikslų, kurių siekia vyrai, tačiau jeigu moteris meta iššūkį lū- 
kesčiams ir ima siekti tokių tikslų, susidaro nuomonė, kad ji to never- 
ta ir yra savanaudė. Niekas nepasikeitė nuo vidurinės mokyklos lai- 
kų; nesvarbu, kokio amžiaus esi, protas ir sėkmė moterims neatneša 
populiarumo. Tai viską apsunkina, nes tos moterys, kurios sėdi prie 
stalo ir siekia būti priekyje, dėl tokio elgesio yra mažiau mėgstamos.š 

Dauguma žmonių, įskaitant ir mane, norime, kad mus mėg- 
tų... ir ne vien todėl, kad tai malonu. Tai labai svarbu ir siekiant 
profesinės bei asmeninės sėkmės. Noras pristatyti, užtarti arba pa- 
aukštinti žmogų tarnyboje priklauso nuo to, kokius jausmus jam 
puoselėji. Turime tikėti, kad tas žmogus sugebės atlikti darbą ir jį 
atlikdamas su visais sutars. Dėl to daugeliui iš mūsų instinktyviai 
norisi nutylėti savo pasiekimus. 

2011 metais viena iš „Facebooko“ inžinierių skyriaus vadovų Jo- 
celyn Goldfein surengė susitikimą su mūsų inžinierėmis ir paragino 
jas papasakoti, kaip sekasi kurti produktus. Tyla. Nė viena nenorėjo 
kelti savęs į padanges. Kas gali norėti pasisakyti, jeigu žmonėms ne- 
patinka save liaupsinančios moterys? Jocelyn pakeitė taktiką. Užuot 
prašiusi moterų kalbėti apie save, ji paprašė, kad jos papasakotų apie 
kitas. Užduotis nebebuvo asmeniška, ir visoms palengvėjo. 

Norint pasiekti daugiau, pirmiausia reikia pripažinti savo esa- 
mus pasiekimus. Karjera priklauso nuo to, ar aplinkiniai tiki, jog 
geri rezultatai yra darbuotojo nuopelnas. Vyrai gali drąsiai didžiuo- 
tis savo laimėjimais, jeigu tai netampa arogancija. Jei laimėjimais 
giriasi moterys, už tai joms tenka sumokėti tam tikrą socialinę ir 
profesinę kainą. Jeigu moteris pokalbyje dėl darbo aiškina, kodėl jos 

kvalifikacija tinkama, arba užsimena apie savo ankstesnius nuopel- 
nus, jos galimybės gauti tą darbą gali sumažėti? 

Tarsi nepakaktų vargo dėl šios dilemos, dėl lyčių stereotipų mo- 
terims gali tekti neatlygintinai dirbti papildomai. Jeigu vyras pade- 
da kolegai, šis jaučia pareigą atsilyginti už paslaugą ir labai tikėtina, 
kad taip ir pasielgs. Tačiau sulaukęs pagalbos iš moters žmogus ne- 
sijaučia skolingas. Juk ji paslaugi, ar ne? Juk ji 2074 padėti kitiems. 
Profesorius Elynnas šį reiškinį vadina „lyčių nuolaidos“ problema: 
moterys moka profesinę baudą už savo tariamą norą būti paslau- 
gioms.'? Kita vertus, jeigu vyras padeda bendradarbiui, tai laikoma 
papildomu darbu ir už tai kompensuojama: jis palankiau vertina- 
mas, jam pakeliamas atlyginimas arba skiriama premija. Dar labiau 
erzina tai, kad jeigu moteris atsisako padėti kolegai, už tai dažniau- 
siai susilaukia prastesnio įvertinimo ir mažesnio atlygio. O jeigu vy- 
ras atsisako padėti? Jam už tai negresia jokia bauda.!! 

Dėl tokių neteisingų lūkesčių moterys pasijunta „prakeiktos, 
jeigu daro“, ir „pasmerktos, jeigu nedaro“.!? Tai akivaizdžiai matyti, 
kai kalbama apie atlyginimą, premijas, pareigas ir kitokią papildomą 
naudą. Apskritai vyrai derasi daug daugiau nei moterys.!? Tyrimas, 
per kurį buvo nagrinėjami Carnegie ir Mellono universiteto magis- 
trantūros absolventų pradiniai atlyginimai, parodė, kad 57 procentai 
vyrų ir tik 7 procentai moterų bandė derėtis dėl didesnio atlygini- 
mo.!* Tačiau užuot kaltinę moteris, kad jos per mažai derasi, turė- 
tume suprasti, jog jos paprastai turi svarių priežasčių neginti savo 
interesų ir žino, kad derėdamosi gali sulaukti priešingų rezultatų." 

Vyrams derantis dėl savo interesų didelių kliūčių nekyla. Žmo- 
nės tikisi, kad jie kovos už save, nurodys savo nuopelnus ir už tai 
sulauks pripažinimo ir atlygio. Jiems tikrai vieni juokai ko nors pa- 
prašyti. Tačiau iš moterų tikimasi, kad jos rūpinsis kitais, o jeigu jos 
bando stovėti už save ir pabrėžia savo vertę, tiek vyrai, tiek moterys 
reaguoja neigiamai. Įdomu tai, kad dėl kitų (pavyzdžiui, dėl savo 

kompanijos ar kolegos) moterys gali derėtis taip pat sėkmingai ar 
net geriau už vyrus, nes tada neatrodo, kad jos siekia asmeninės 
naudos.!* Tačiau derėdamasi dėl savęs moteris sulaužo priimtas žai- 
dimo taisykles. Tiek vyrai, tiek moterys paprastai vengia dirbti su 
moterimi, kuri suderėjo didesnį atlyginimą, nes ji atrodo gobšesnė 
nei ta, kuri nesiderėjo." Net ir sėkmingai dėl savęs suderėjusiai mo- 
teriai ilgainiui tai gali kainuoti kitų palankumą ir būsimą karjerą! 
Gaila, tačiau visos moterys yra heidės. Galime stengtis, kiek tik no- 
rime, bet hovardais vis tiek nebūsime. 

Derantis dėl darbo su „Facebooko“ įkūrėju ir generaliniu direk- 
toriumi Marku Zuckerbergu, jis pasiūlė atlyginimą, kuris man tiko. 
Mudu daugiau nei pusantro mėnesio po kelis kartus per savaitę kar- 
tu vakarieniaudavome ir kalbėdavomės apie kompanijos paskirtį bei 
jos ateities viziją. Buvau pasiruošusi priimti pasiūlymą. Ne, aš tie- 
siog degiau nekantrumu jį priimti. Mano vyras Dave'as nuolat karto- 
jo, kad turiu derėtis, bet aš bijojau sužlugdyti sandorį. Galiu vaidinti 
kietą, bet gal tada Markas nenorės su manimi dirbti? Ar verta taip 
elgtis žinant, kad galiausiai vis tiek sutiksiu? Nusprendžiau, kad ne. 
Ber prieš pat sutinkant mano svainis Marcas Bodnickas susierzino 
ir leptelėjo: „Velniai rautų, Sheryl! Kodėl nori gauti mažiau, nei už 
tokį darbą gautų bet kuris vyras?“ 

Svainis nežinojo mano sandorio detalių. Jis tiesiog norėjo pa- 
sakyti, kad joks vyras mano vietoje nesutiktų su pirmu pasiūlymu. 
Tai motyvavo. Grįžau pas Marką ir pranešiau, kad negaliu sutikti, 
bet prieš tai pasakiau: „Juk samdai mane vadovauti savo sandorių 
komandoms, tad nori, kad būčiau gera derybininkė. Šis kartas — vie- 
nintelis, kai mudu sėdėsime priešingose stalo pusėse.“ Tada puoliau 
įnirtingai derėtis, o paskui visą vakarą graužiausi svarstydama, ar 
tik nebūsiu visko sugadinusi. Tačiau kitą dieną Markas man pa- 
skambino. Atsižvelgdamas į mano pageidavimus jis išlygino skirtu- 
mą taip: pailgino sutarties terminą nuo ketverių iki penkerių metų 

ir leido man įsigyti kompanijos akcijų. Markas ne tik kūrybingai 
užbaigė sandorį, bet ir ilgam suvienijo mūsų interesus. 

Per sėkmingas derybas reikia pasiekti savo tikslus taip, kad 
žmonės ir toliau tave mėgtų. Harvardo universiteto Kennedy vie- 
šojo administravimo mokyklos profesorė Hannah Riley Bowles, 
tirianti ryšį tarp lyties ir derėjimosi, yra įsitikinusi, kad moterys tu- 
rės daugiau galimybių pasiekti norimų rezultatų, jeigu vienu metu 
atkreips dėmesį į du dalykus.? Pirmiausia jos turi būti malonios bei 
paslaugios kitiems ir „deramai“ moteriškos. O jeigu moteris naudo- 
jasi kokiomis nors kitomis priemonėmis (Aš to noriu ir to nusipel- 
niau!), paprastai susilaukia žymiai nepalankesnės reakcijos. 

Yra toks posakis: „Mąstyk globaliai, o veik lokaliai.“ Kalbant 
apie derybas jį būtų galima perfrazuoti maždaug taip: „Mąstyk 
kaip individas, o elkis kaip kolektyvo narys“ Daugeliui moterų 
patariu pradėti derybas nuo paaiškinimo, kad jos žino, jog moterys 
paprastai uždirba mažiau nei vyrai, todėl verčiau derėsis, negu su- 
tiks su pradiniu pasiūlymu. Taip jos parodys, kad yra susijusios su 
grupe, o ne pačios sau; tai reiškia, kad jos derasi dėl visų moterų. 
Ir - kad ir kaip kvailai tai skamba - labai svarbu teisingai parinkti 
įvardžius. Kai tik įmanoma, įvardį „aš“ reikėtų pakeisti įvardžiu 
„mes“. Moters prašymas sulauks daug palankesnės reakcijos, jeigu 
ji sakys ne „man šie metai buvo puikūs“, o „mums šie metai buvo 
puikūs“. 

Tačiau kolektyviškumo nepakanka. Pasak profesorės Bowles, 
antra, ką besideranti moteris turi padaryti, tai pateikti pateisinamą 
derybų priežasrį.?! Vyrams nereikia aiškintis dėl to, kad derasi; iš jų 
tikimasi, kad jie kovos už save. Tačiau moterims verčiau pateisinti 
savo prašymus. Viena iš pateisinamų priežasčių būtų ta, kad derė- 
tis paskatino kuris nors aukštesnes pareigas einantis darbuotojas 
(Mano viršininkas pasiūlė pasikalbėti su jumis apie mano atlygini- 


mą) arba pasiremti verslo standartais (Mano supratimu, už tokias 

pareigas paprastai mokama nuo tiek iki tiek). Visgi visos derybos 
yra savitos, todėl moterims reikia elgtis atitinkamai. 

Pranešti dabartiniam darbdaviui, kad gavai pasiūlymą pereiti į 
kitą darbą, labiau apsimoka vyrams, o ne moterims. Natūralu, kad 
vyrams rūpi pasiekimai, o iš moterų labiau tikimasi lojalumo. Be 
to, jeigu nori laimėti, nepakanka vien tik būti maloniai. Malonus 
elgesys netiesiogiai parodo, kad moteris pasiruošusi paaukoti užmo- 
kestį, idant kiti ją mėgtų. Štai kodėl tuo pat metu turi būti ir malo- 
ni, ir atkakli. Mičigano universiteto prezidentė Mary Sue Coleman 
tokį elgesį vadina „nepaliaujamai maloniu“.?* Tai reiškia, kad reikia 
dažnai šypsotis, reikšti dėkingumą ir susirūpinimą, remtis bendrais 
interesais, pabrėžti aukštesnius tikslus ir į derybas žiūrėti kaip į pro- 
blemos sprendimo paieškas, o ne kritišką poziciją.“? Dauguma de- 
rybų paprastai užsitęsia ir reikalauja nuoseklumo, todėl moterys turi 
nesiblaškyti... ir šypsotis. 

Nenuostabu, kad moterys nelinkusios derėtis tiek, kiek vyrai. 
Juk tai primena bandymą apsiavus aukštakulniais atbulomis žings- 
niuoti per minų lauką. Tai ką gi mums daryti? Ar turėtume žais- 
ti pagal kitų sukurtas taisykles? Ar reikia sugalvoti, kaip nutaisyti 
draugišką veido išraišką, bet kartu nebūti ir pe72e/yg maloniai, rodyti 
deramą lojalumą ir vartoti įvardį „mes“? Suprantu, kad kai patariu 
moterims keisti pasaulį taikantis prie nustatytų taisyklių ir lūkesčių, 
skamba paradoksaliai. Žinau, kad tai nėra tobulas atsakymas — tai 
tik priemonė pasiekti norimą tikslą. Be to, nė vienam geram derybi- 
ninkui ne paslaptis, kad pasieksi daugiau, jei geriau suprasi kitą pusę. 
Taigi moterys bent jau turėtų nepamiršti, kad net ir derantis dėl savęs 
jų pozicija bus stipresnė, jeigu jos išreikš susirūpinimą bendra gerove. 

Kolektyvinės pastangos vienaip ar kitaip duoda labai daug nau- 
dos. Visose organizacijose žmonės dirba išvien. Jei daugiau dėmesio 
bus skiriama komandai, rezultatai bus geresni dėl vienos paprastos 


priežasties — darnios grupės yra stipresnės už pavienius asmenis. O 

sėkmė teikia daugiau pasitenkinimo, kai ja daliniesi su kitais. Tai- 
gi viršūnę pasiekusios moterys laimės nors tiek, kad mūsų vadovai 
bus priversti išmokti rūpintis kitų gerove. Žinoma, aš tikiuosi, kad 
mums nereikės amžinai žaisti pagal tokias archajiškas taisykles ir 
kad ilgainiui visi turėsime galimybę būti savimi. 

Mūsų laukia ilgas kelias. 2011 metų lapkričio mėnesį žurnalas 
San Francisco išspausdino straipsnį apie Silicio slėnio verslininkes, 
kurio iliustracija vaizdavo vyriškus kūnus su prilipdytomis aprašo- 
mų moterų galvomis.*“ Jie nesugebėjo sugalvoti geresnio klestinčių 
verslininkių paveikslo — jos turėjo būti su kaklaraiščiais arba kos- 
tiumais. Mūsų kultūrai praverstų sveikas laimingos moters įvaizdis, 
kuris, pirma, nebūtų vyriškos giminės, o antra, būtų ne baltaodė 
telefonu kalbanti moteris su verkiančiu kūdikiu ant rankų. „Blo- 
gų mamų su portfeliu“ portretai yra tokie populiarūs, kad rašytoja 
Jessica Valenti juos surinko ir sudėjo į šmaikštų ir kandų tinklaraš- 
čio straipsnį, kurį pavadino „Liūdni baltieji kūdikiai su piktosiomis 
mamytėmis feministėmis“.? 

Bijau, kad kol to nebus, moterys ir toliau aukos savo sėkmę, 
idant jas mėgtų. Man tik pradėjus dirbti „Facebooke“, vienas vie- 
tinis tinklaraštis skyrė labai nemažai vietos man sutriuškinti. Jie 
išspausdino mano nuotrauką su prie rankos prilipdytu ginklu. O 
ant veido didelėmis raidėmis užrašė „Melagė“. Anonimiški šaltiniai 
mane pavadino „dviveide“ ir tvirtino, kad aš „tuoj amžiams sužlug- 
dysiu „Facebooką“. Verkiau. Nemiegojau. Sielojausi, kad mano kar- 
jera žlugo. Tada pasakiau sau, kad tai nesvarbu. Paskui ir visi kiti 
man pasakė, kad tai nesvarbu, — o tai tik priminė, kad ir jie skaitė 
tuos siaubingus komentarus. Fantazavau apie įvairiausius įmano- 
mus atkirčius, tačiau galų gale geriausias mano atsakas buvo igm0- 
ruoti puolimus ir toliau dirbti savo darbą. 

The Huffington Post įkūrėja Arianna Hufhngton įsitikinusi, 


kad moteriai būtina išmokti atlaikyti kritiką. Dar savo karjeros 

pradžioje Arianna suprato, kad išsakiusi savo nuomonę ji neišven- 
giamai ką nors įžeis. Liepti moteriai nekreipti dėmesio į puolimus jai 
neatrodo realu ar netgi pageidautina. Ji pataria mums leisti sau rea- 
guoti emocingai ir jausti visą pyktį ar liūdesį, kurį ta kritika sukelia. 
O tada nesustoti ir eiti į priekį. Pati Arianna ima pavyzdį iš vaikų. 
Vaikas vieną akimirką verkia, o kitą jau bėga žaisti. Šis patarimas 
man labai pravertė. Norėčiau būti pakankamai stipri, kad sugebė- 
čiau ignoruoti kitų pasisakymus, tačiau patirtis rodo, kad dažnai to 
padaryti tiesiog nepavyksta. Tačiau galiu leisti sau nusiminti, netgi 
labai nusiminti, o tada eiti į priekį. 

Dar padeda, jei galime atsiremti viena į kitą. Galime pasiguos- 
ti, kad suprantame, jog puolimai nėra asmeniški. Galime kaip Mar- 
lo Thomasas pajuokauti: „Kad vyras būtų pavadintas negailestingu, 
jis turi būti kaip Joe McCarthy. Bet moterį tokia pavadinsime vien 
už tai, kad ji lieps tau palaukti.“ Tikrieji pokyčiai įvyks tada, kai 
valdžioje atsiras daugiau moterų. Lengva nemėgti aukštesnes pa- 
reigas einančių moterų, nes jų tiek nedaug. Jeigu moterys užimtų 
50 procentų aukščiausių postų, būtų tiesiog neįmanoma nemėgti 
tiek daug žmonių. | 

Sharon Meers savo knygą Pasiekti 50/50 (Getting to 50/50) 
sugalvojo parašyti tada, kai pati tapo tokio lūžio liudininke. 1990 
metų pabaigoje Amy Goodfriend buvo išrinkta jungtinės JAV „Gol- 
dman Sachs“ komandos vadove (o vėliau tapo pirmąja akcijų sky- 
riaus partnere moterimi). Tas įvykis prilygo žemės drebėjimui, ir 
keturi aukšto rango darbuotojai vyrai dėl to paliko grupę. Į Amy 
pusę skriejo daug skepticizmo ir kritikos strėlių. Kai Sharon ruo- 
šėsi prisidėti prie komandos, vienas draugas jai pasakė: „Amy yra 
kalė, bet nuoširdi kalė.“ Sharon pamatė, kad Amy yra puiki vadovė. 
Jai vadovaujant per kelerius paskesnius metus komanda pasikeitė. 
Vienu metu padalinyje buvo daugiau nei penkios vadovaujančios 


moterys — kritinė masė — ir neigiama nuostata bei nepasitenki- 

nimas sumažėjo. Dirbti su vadove moterimi pasidarė normalu ir 
2000-aisiais jau atrodė, kad ši stigma išnyko. Liūdna, tačiau po 
kurio laiko, kai kelios aukštesnes pareigas einančios moterys išėjo iš 
darbo ir ta kritinė masė sumažėjo, tikėjimas, kad moterys gali dirbti 
taip pat sėkmingai kaip ir jų kolegos vyrai, irgi nusilpo. 

Visiems reikia priprasti prie vadovių moterų — įskaitant ir pa- 
čias vadoves. Nuo 1999 metų Fortune žurnalo redaktorė Pattie Sellers 
organizuoja kasmetinę konferenciją, kurią vadina Galingiausių mo- 
terų aukščiausio lygio suvažiavimu. Pirmą kartą joje teko dalyvauti 
2005 metais ir pirmąjį vakarą sėdėjau priimamajame su dviem arti- 
momis draugėmis — tuometine „McKinsey Global“ instituto vado- 
ve Diana Farrell ir „Yahoo“ kompanijos vyriausiąja finansininke Sue 
Decker. Kalbėjomės apie konferencijos pavadinimą, ir aš užsiminiau, 
kad kai „Google“ kalendoriuje pamačiau įrašą apie ją, nubėgau ieš- 
koti Camille, kad pakeistų pavadinimą ir užrašytų „Fortune moterų 
konferencija“. Diana ir Sue nusijuokė ir pasakė, kad jos reagavo lygiai 
taip pat. 

Vėliau Pattie paaiškino, kad ji su kolegėmis pasirinko tokį pa- 
vadinimą, kad priverstų moteris atkreipti dėmesį į savo galią ir pri- 
pratintų prie to žodžio. Man vis dar sunku tą padaryti. Kalbant 
apie kitas moteris nesunku vartoti žodį „galinga“ — kuo daugiau, 
tuo geriau, — bet jeigu jis bus taikomas man, aš ir toliau prieštarau- 
dama purtysiu galvą. Kaip ir verslo mokykloje, įkyrus vidinis balsas 
vis primena: „Ne tik nesipuikuok savo sėkme, bet ir neleisk, kad 
žmonės apie ją sužinotų. Jeigu taip nutiks, jie pradės tavęs nemėgti“ 

Mažiau nei po pusmečio nuo darbo „Facebooke“ pradžios 
mudu su Marku pirmą kartą susėdome formaliai įvertinti mano dar- 
bo. Viena iš jo pastabų buvo, kad mane stabdo noras visiems patikti. 
Jis pasakė, kad norėdamas ką nors pakeisti negali įtikti visiems. Jeigu 
visi lieka patenkinti, tai reiškia, kad nedarai reikiamos pažangos. 


Markas buvo teisus. 


4 skyrius 


Tai ne laiptai, 
o džiunglių sporto salė 


aždaug po mėnesio nuo mano darbo pradžios „Facebooke“ 

man paskambino labai vertinama vyriausioji „eBay“ rinko- 
daros direktorė Lori Goler. Truputį pažinojau ją iš bendrų susiėji- 
mų, tačiau ji labai aiškiai pasakė, kad skambina darbo klausimu ir 
iškart perėjo prie reikalo. „Noriu dirbti pas jus „Facebooke“, - pasa- 
kė ji. - Todėl ryžausi tau paskambinti ir papasakoti, ką gerai moku 
daryti ir kas man patinka. Paskui pamaniau, kad taip elgiasi visi. 
Todėl nusprendžiau verčiau paklausti: kokia jūsų didžiausia proble- 
ma ir kaip aš galėčiau ją išspręsti?“ 

Man atvipo žandikaulis. Per praėjusius dešimt metų pasam- 
džiau tūkstančius žmonių, ir nė vienas nė karto nepasakė nieko 
panašaus. Paprastai žmonės bando atrasti sau tinkamą vaidmenį 
su potekste, kad jų gebėjimai padės kompanijai. Lori į pirmą vietą 
iškėlė „Facebooko“ poreikius. Toks ėjimas mane nuginklavo. At- 
sakiau: „Mano didžiausia problema yra darbuotojų atranka. Ir tu 
tikrai gali ją išspręsti.“ 

Lori niekada neketino dirbti personalo valdymo srityje, bet 
entuziastingai ėmėsi iššūkio. Ji netgi sutiko eiti žemesnes pareigas, 
nes ši sritis jai buvo nauja, ir atsisakė turėto aukštesnio posto, kad 
įgytų naujų įgūdžių. Lori puikiai organizavo darbuotojų atrankas 
ir po kelių mėnesių pakilo iki dabartinių savo pareigų — „People 


Facebook“ vadovės vietos. Ne per seniausiai jos paklausiau, ar ji 

nenorėtų vieną dieną grįžti atgal į rinkodarą, o Lori atsakė, kad, 
jos manymu, dirbdama su žmogiškaisiais ištekliais ji turi daugiau 
galimybių paveikti bendrą situaciją. 

Dažniausiai vartojama karjeros metafora yra laiptai, tačiau 
daugeliui darbuotojų ši sąvoka nebetinka. Iki 2010 metų viduti- 
nis amerikietis nuo aštuoniolikos iki keturiasdešimt šešerių metų 
amžiaus buvo dirbęs vienuolikoje darboviečių.! Vadinasi, jau seniai 
praėjo laikai, kai įsidarbinęs kokioje nors organizacijoje ar korpora- 
cijoje ten ir likdavai, kad galėtum kopti vienais laiptais. Lori dažnai 
cituoja Pattie Sellers, kuri sugalvojo daug geresnę metaforą: „Karjera 
yra džiunglių sporto salė, o ne laiptai.“ 

Pasak Lori, laiptai riboja: žmonės gali lipti aukštyn arba žemyn, 
ant jų arba nuo jų. Džiunglių sporto salė yra daug kūrybiškesnė 
erdvė. Laiptų viršūnę galima pasiekti tik vienu būdu, bet yra daug 
būdų, kaip įveikti džiunglių sporto salės aukštumas. Džiunglių 
sporto salės modelis pasitarnauja visiems, ypač moterims - gal tik 
pradedančioms savo karjerą arba ją keičiančioms, susiduriančioms 
su išorinėmis kliūtimis arba po pertraukos grįžtančioms į darbą. 
Jeigu tiesiant naująjį kelią kartais pasitaikys nuokalnių, apylankų ar 
netgi aklagatvių, turėsi daug daugiau galimybių pasireikšti. Be to, 
džiunglių sporto salėje puikų vaizdą gali pamatyti ne tik iš viršaus, 
bet ir iš kitų pozicijų. Lipdami laiptais dauguma mato tik aukščiau 
esančio žmogaus užpakalį. 

Džiunglių sporto salės kovos yra geriausias mano karjeros api- 
būdinimas. Jaunesnieji kolegos ir studentai dažnai manęs klausia, 
kaip planavau savo kelią. Kai atsakau, kad neplanavau, jie paprastai 
labai nustemba, o paskui nuostabą lydi palengvėjimas. Atrodo, kad 
žinia, jog karjerą galima pradėti ir be žemėlapio, juos padrąsina. 
Sudėtingomis rinkos sąlygomis, kai darbo ieškantys žmonės labai 
dažnai turi priimti tai, kas siūloma, ir tikėtis, kad viskas pakryps 


norima linkme, tai itin guodžia. Visi svajojame apie tokį darbą ar 

vaidmenį, kuris mus iš tikrųjų jaudintų ir domintų. Tam reikia su- 
sikaupimo ir lankstumo, taigi rekomenduoju vienu metu rinktis du 
tikslus: ilgalaikę svajonę ir aštuoniolikos mėnesių planą. 

Niekada neįsivaizdavau, kaip nuo ten, kur pradėjau, ateisiu iki 
ten, kur esu dabar. Jau vien dėl to, kad kai baigiau koledžą, Markui 
Zuckerbergui tebuvo septyneri metai. Be to, tada tikrai ne taip ar- 
timai draugavau su technologija. Teko tik kartą naudotis Harvardo 
kompiuterių sistema, kai mokiausi paskutiniame kurse ir rašydama 
baigiamąjį darbą turėjau apskaičiuoti sutuoktinių išnaudojimo re- 
gresiją. Duomenys buvo saugomi didelėse ir sunkiose magnetinėse 
juostose; susikroviau jas į griozdiškas dėžes ir be perstojo keikdama- 
si ir prakaituodama nuvilkau į vienintelį kompiuterių centrą kitoje 
universiteto teritorijos pusėje. Tame centre rinkdavosi vieni vyrai. 
Visą naktį persukinėjau juostas, kad suvesčiau duomenis. Atlikda- 
ma paskutinius skaičiavimus nulaužiau visą sistemą. Taip, neme- 
luoju. Šioje srityje dar prieš daugelį metų aplenkiau Marką, kuris 
pagarsėjo tuo, kad sugebėjo nulaužti tą pačią Harvardo sistemą. 

Baigusi koledžą labai menkai įsivaizdavau, kur link einu. Ki- 
taip nei mano tėvas, kuris dar jaunystėje suprato, kuo nori užsiimti, 
buvau visiškai neapsisprendusi. Būdamas šešiolikos metų tėtis per 
krepšinio treniruotę pajuto aštrų skausmą dubens srityje. Mano 
senelė — nors buvo labai rūpestinga žydė motina — pagalvojo, kad 
sūnus išalko, ir gausiai jį primaitino. Nuo to jo būklė tik dar la- 
biau pablogėjo. Tėtis atsidūrė ligoninėje, kur jam buvo nustatytas 
ūmus apendicito priepuolis, tačiau jis buvo prisivalgęs, todėl ištisas 
dvylika kankinančių valandų gydytojai negalėjo operuoti. Kitą rytą 
chirurgas pašalino apendiksą ir skausmas praėjo. Tą dieną tėtis pasi- 
rinko savo kelią ir nusprendė tapti gydytoju, kad galėtų palengvinti 
kitų žmonių kančias. 

Mama, kaip ir tėtis, svajojo padėti kitiems. Dar vienuolikme- 
tė ji išgirdo rabino kalbą apie civilinių teisių svarbą ir hebrajišką 

posakį žikkun olam, kas išvertus reiškia „pasaulio gydymas“. Į rabi- 
no kvietimą ji reagavo savaip — čiupo skardinę ir ėjo per namus pra- 
šydama, kad žmonės paremtų civilinių teisių gynėjus pietuose. Nuo 
tada ji tapo aistringa savanore ir žmogaus teisių aktyviste. Augdama 
mačiau, kaip nenuilstamai mama dirbo siekdama paremti perse- 
kiojamus Sovietų Sąjungos žydus. Kartu su savo drauge Margery 
Sanford rašydavo nuoširdžius prašymus paleisti politinius kalinius. 
Vakarais prie jų prisidėdavo ir tėtis. Neabejingi žmonės iš viso pa- 
saulio suvieniję pastangas išgelbėjo daugybę gyvybių. 

Vaikystėje tėvai mums nuolat kartojo, kaip svarbu gyventi 
prasmingai. Per vakarienę dažnai būdavo kalbama apie socialinę 
neteisybę ir apie tuos, kurie kovoja už geresnį pasaulį. Augdama 
niekada nesusimąsčiau, kuo norėčiau būti, bet galvojau, kuo noriu 
užsiimti. Žinau, kad skamba sentimentaliai, bet tikėjausi pakeisti 
pasaulį. Sesuo ir brolis tapo gydytojais, o aš visada norėjau dirbti ne 
pelno siekiančioje organizacijoje arba vyriausybėje. Tai buvo mano 
svajonė. Ir nors netikiu, kad reikia numatyti kiekvieną savo karjeros 
žingsnį, tikiu, kad verta turėti ilgalaikę svajonę arba tikslą. 

Ilgalaikė svajonė nebūtinai turi būti tikroviška ar netgi konkre- 
ti. Galima svajoti dirbti tam tikroje srityje arba keliauti po pasaulį. 
Galima svajoti apie laisvąją profesiją ar kiek nori turėti laisvalaikio. 
Sukurti ką nors ilgalaikio arba laimėti trokštamą prizą. Kai kurie 
tikslai reikalauja tradiciškesnio kelio; tam, kuris siekia tapti Aukš- 
čiausiojo Teismo teisėju, geriausia būtų pradėti nuo teisės studijų. 
Tačiau net ir menkas tikslas gali suteikti kryptį, tam tikrą užuomi- 
ną, link kurios galima judėti. 

Baigusi koledžą nepamiršau savo vaikystės svajonės ir pir- 
miausia įsidarbinau Pasaulio banko vyriausiojo ekonomisto Larry'o 
Summerso tyrimų asistente. Vašingtone įsikūrusio Banko misija yra 
sumažinti pasaulinį skurdą. Pirmuosius devynis mėnesius praleidau 
Devynioliktosios ir Pensilvanijos gatvių sankryžoje esančioje Banko 

bibliotekoje tarp knygų lentynų, ieškodama faktų ir skaičių Larry'o 
raštams ir kalboms. Paskui Larry išsiuntė mane į Indiją, kad prisi- 
dėčiau prie sveikatos apsaugos misijos ir iš arčiau pažvelgčiau į tai, 
kuo iš tikrųjų užsiima Bankas. 

Atskridusi į Indiją patekau į visiškai kitokį pasaulį. Komandos 
tikslas buvo suvaldyti raupsus, kurie nuošaliausiuose ir vargingiau- 
siuose Indijos regionuose buvo virtę epidemija. Sąlygos buvo baisios. 
Šią ligą lydi gėda, todėl ligoniai dažnai būdavo ištremiami iš savo 
kaimų ir patekdavo į siaubingas „ligonines“, kur būdavo guldomi 
tiesiog ant aslos. Faktai ir skaičiai manęs niekada nebūtų paruošę 
tokiai tikrovei. Jaučiu didžiausią pagarbą tiems, kurie fiziškai teikia 
pagalbą į kritinę būklę patekusiems žmonėms. Tai pats sunkiausias 
darbas pasaulyje. 

Parvykau į Vašingtoną ketindama studijuoti teisę, tačiau 
Larry'o biuro ekonomistas Lantas Pritchettas, kuris pašventė savo 
gyvenimą skurdo studijoms, mane įtikino verčiau rinktis verslo mo- 
kyklą. Grįžau į Kembridžo universitetą. Įstojau į labai nepopuliarų 
Nekomercinį klubą, nes norėjau užsiimti socialine veikla. Antrai- 
siais metais pas profesorių Kashą Ranganą studijavau socialinę rin- 
kodarą (rinkodaros panaudojimą socialinėms problemoms spręsti). 
Vienas iš atvejų, prie kurių teko dirbti, buvo organų donorų trūku- 
mas, — dėl to vien Jungtinėse Valstijose kiekvieną dieną miršta po 
aštuoniolika žmonių. Niekada to nepamiršau, ir po septyniolikos 
metų „Facebook“ bendradarbiavo su viso pasaulio organų registru, 
kad įdiegtų priemonę, skatinančią donorų registraciją. 

Baigusi verslo mokyklą įsidarbinau Los Andželo „McKinsey č< 
Company“ įmonės konsultante. Šis darbas man buvo ne prie širdies, 
todėl ten išdirbau tik metus, o tada grįžau į Vašingtoną ir prisi- 
dėjau prie Larry'o, kuris tada ėjo Iždo departamento sekretoriaus 
pavaduotojo pareigas. Iš pradžių dirbau jo asistente. Paskui, kai 


jis tapo sekretoriumi, buvau paskirta jo personalo vadove. Padėjau 

Larry'ui atlikti departamento operacijas ir tvarkyti biudžetą, kuris 
siekė 14 milijardų JAV dolerių. Tai man suteikė galimybę dalyvauti 
nacionalinio ir tarptautinio lygio ekonomikos politikoje. Tuo pat 
metu vadovavau ir keliems mažesniems projektams, tarp jų ir admi- 
nistracijos iniciatyvai skatinti skiepų nuo infekcinių ligų platinimą. 

Ketverius metus dirbau Ižde ir per tą laiką teko iš tolo stebėti 
pirmąjį technologijos bumą. Jo įraka buvo akivaizdi ir patraukli ne 
tik dėl to, kad į darbą gali eiti su džinsais. Technologija keitė bend- 
ravimą ir gyvenimą ne tik Jungtinėse Valstijose ir išsivysčiusiose 
šalyse, bet ir visur kitur. Vėl prisiminiau savo ilgalaikę svajonę. Pa- 
sibaigus prezidento Clintono kadencijai likau be darbo ir nuspren- 
džiau persikelti į Silicio slėnį. Dabar tai atrodo gudrus žingsnis, bet 
2001 metais jis kėlė daug abejonių. Technologijos burbulas sprogo 
ir pramonė nespėjo atsigauti po patirto šoko. Skyriau sau keturis 
mėnesius darbo paieškoms, bet tikėjausi, kad tiek nereikės. Prireikė 
beveik metų. 

Ieškant darbo Silicio slėnyje buvo pakilių akimirkų, pavyz- 
džiui, susitikimas su manąja verslo pasaulio numylėtinė, „eBay“ 
generaline direktore Meg Whitman. Bet teko patirti ir nesmagių 
situacijų, pavyzdžiui, susitikti su viena aukšto lygio vadove, kuri po- 
kalbį su manimi pradėjo pareiškimu, kad jos kompanija nieku gyvu 
manęs nepriims, nes valstybinio darbo patirtis tikrai neparuošia 
žmogaus dirbti technologijos versle. Derėjo padėkoti už atvirumą ir 
išeiti iš kabineto. Deja, niekada nebuvau kietuolė. Sėdėjau dvejoda- 
ma ir kažką mykiau, kol kambaryje neliko kuo kvėpuoti. O vadovė 
laikėsi savo ir nė neketino manęs įdarbinti. 

Laimė, ne visi galvojo taip, kaip ji. Dirbant Iždo departamente 
keletą kartų teko bendrauti su Ericu Schmidtu, o kai tik jis tapo tuo- 
met dar nežinomos kompanijos „Google“ generaliniu direktoriumi, 
vėl su juo susitikau. Po kelių pokalbių su „Google“ įkūrėjais jie man 
pasiūlė darbą. Mano banko sąskaita sparčiai tuštėjo, todėl įsidarbinti 

reikėjo kuo skubiau. Sukūriau įprastą — ir, sutinku, erzinančią — stu- 
dentiško stiliaus lentelę ir į eilutes surašiau savo galimybes, o į stul- 
pelius — savo atrankos kriterijus. Palyginau vaidmenis, atsakomybės 
lygmenis ir taip toliau. Širdyje norėjosi prisidėti prie „Google“ mi- 
sijos suteikti pasauliui priėjimą prie informacijos, bet pagal lentelę 
darbas „Google“ kompanijoje pasirodė mažiausiai vertas dėmesio. 

Grįžau pas Ericą ir išdėsčiau savo dilemą. Kitos kompanijos 
man siūlė apčiuopiamą darbą — vadovauti komandai ir siekti tikslų. 
„Google“ kompanijoje galėjau būti „verslo skyriaus generalinė di- 
rektorė“, ir nors pavadinimas skambėjo puikiai, bėda buvo ta, kad 
„Google“ neturėjo verslo skyriaus, vadinasi, iš tikrųjų nebuvo 422 
vadovauti. Palyginti su kitais darbo pasiūlymais, ši vieta buvo ne tik 
prastesnė, bet ir nepakankamai konkreti. 

Ericas davė man turbūt geriausią karjeros patarimą iš visų gir- 
dėtųjų. Jis ranka uždengė mano lentelę ir liepė nebūti idiote (o tai 
irgi puikus patarimas). Tada paaiškino, kad renkantis darbą vienin- 
telis svarbus kriterijus yra greitas augimas. Jeigu kompanija sparčiai 
auga, joje atsiranda daugiau darbo negu jį atliekančių žmonių. Jeigu 
kompanija auga lėčiau arba nustoja augti, joje mažiau darbo ir per 
daug žmonių, tad jie nepersidirba. Pradedama politikuoti, įsivyrauja 
sąstingis, kompanija ima silpti. Ericas man pasakė: „Jeigu tau siūlo 
sėstis į raketą, neklausk, į kurią sėdynę. Tiesiog sėskis“ Apsispren- 
džiau iš karto. „Google“ buvo maža ir neorganizuota, bet raketa. O 
dar svarbiau buvo tai, kad aš tvirtai tikėjau šios raketos misija. 

Metams bėgant daugybei žmonių kartojau Erico patarimą, 
ragindama juos susiaurinti savo darbo aprašymo lentelę iki vie- 
no stulpelio: „Potencialus augimas“. Žinoma, ne visi gali ar nori 
dirbti aukštųjų technologijų srityje. Tačiau visur galima rasti dar- 
bų, kurie pasižymi didesniu augimo potencialu už kitus. Žmonės, 
dirbantys labiau išvystytose verslo šakose, gali ieškoti raketų savo 


kompanijose, pavyzdžiui, besiplečiančiuose poskyriuose ar nauja! 

kuriamose komandose. O tokiose srityse kaip švietimas arba me- 
dicina vertėtų pasiieškoti darbo ten, kur yra didžiausias tam tikrų 
įgūdžių poreikis. Pavyzdžiui, mano brolis yra vaikų neurochirurgas. 
Vienuose miestuose gydytojų yra per daug, o kituose jų trūksta. 
Brolis visuomet rinkdavosi darbą ten, kur jo patirtis atrodė reikalin- 
giausia, o jo indėlis - vertingiausias. 

Tikiu, kad visiems reikia turėti ilgalaikę svajonę, bet lygiai taip 
pat tikiu ir tuo, kad visiems reikalingas aštuoniolikos mėnesių pla- 
nas. (Kalbu apie aštuoniolika mėnesių, nes dveji metai atrodo per- 
nelyg ilgas, o vieni metai — pernelyg trumpas tarpsnis, bet jo trukmė 
nebūtinai turi būti konkreti.) Savo aštuoniolikos mėnesių plane pa- 
prastai užsibrėžiu tikslus dviejuose frontuose. Pirmiausia ir svarbiau- 
sia — užsibrėžiu tikslą, kurį turi pasiekti mano komanda. Labiausiai 
vertinami tie darbuotojai, kurių dėmesys nukreiptas į rezultatą ir į in- 
dėlį, - tokie kaip Lori, kuri „Facebooko“ žmogiškųjų išteklių proble- 
mą labai išmintingai iškėlė virš savo interesų. Tai ne tik kolektyviškas 
požiūris, — o to ir tikimasi iš protingos moters. Tai ir geras sandoris. 

Antra, stengiuosi užsibrėžti kuo daugiau asmeninių tikslų, kad 
per ateinančius aštuoniolika mėnesių įgyčiau naujų įgūdžių. Pa- 
prastai tai būna skausminga, bet paklausiu savęs: „Kaip galėčiau 
patobulėti?“ Dažnai bijau ko nors imtis, nes gerai to nemoku arba 
nedrįstu išbandyti jėgų toje srityje. „Google“ kompanijoje išdirbus 
daugiau nei ketverius metus ir tvarkius daugiau nei pusę kompani- 
jos pajamų, man buvo gėda prisipažinti, kad niekada nesuderėjau 
nė vienos verslo sutarties. Nė vienos. Taigi sukaupiau visą drąsą ir 
nuėjau pas savo viršininką, tuometinį pardavimo ir verslo plėtros 
vadovą Omidą Kordestani. Omidas neprieštaravo ir suteikė man 
galimybę vadovauti nedidelei sandorių komandai. Vos nesugadinau 
savo pirmojo sandorio, kai potencialiems partneriams pateikiau pa- 
siūlymą, iki galo neįsigilinusi į jų verslą. Laimė, komandoje buvo 
talentingas derybininkas Shaileshas Rao, kuris pamokė mane aki- 

vaizdžių dalykų: norint išsiderėti palankias sąlygas labai svarbu pir- 
ma išklausyti kitos pusės pasiūlymą. 

Tobulėjimui ribų nėra. Dauguma žmonių savo darbo stiliumi 
linksta į vieną pusę — yra pernelyg agresyvūs arba pernelyg pasyvūs, 
pernelyg plepūs arba pernelyg drovūs. Sudarydama savo pirmąjį 
sandorį aš per daug kalbėjau. Tie, kas mane pažįsta, tuo nesistebė- 
jo. Supratusi savo silpnybę pasistengiau jos atsikratyti. Kreipiausi į 
bendravimo įgūdžių trenerę Maureen Taylor, ir ji skyrė man užduo- 
tį. Ji liepė savaitę nereikšti savo nuomonės, nebent kas nors manęs 
paprašytų. Tai buvo viena ilgiausių savaičių mano gyvenime. Jeigu 
kaskart, kai žiodavausi pasakyti, ką galvoju, būčiau kandus sau į 
liežuvį, būčiau jį nusikandus. 

Norint atrasti vidurio kelią labai pravartu stengtis taisyti dau- 
giau, nei reikia. Kad susitikime kalbėčiau tiek, kiek reikia, man turi 
atrodyti, kad kalbu labai mažai. Droviems žmonėms turėtų atrodyti, 
kad jie kalba per daug. Pažįstu moterį, kuri paprastai šneka tyliai, o 
verslo susitikimuose, kad kalbėtų normaliu garsu, ji prisiverčia „šauk- 
ti. Atsikratyti įpročių ir polinkių labai sunku. Kad ir kiek stengiau- 
si, per visus tuos metus pamenu tik keletą kartų, kai man kažkas 
pasakė: „Sheryl, norėjosi, kad tame susitikime būtum kalbėjusi dau- 
giau.“ Vieną kartą taip pasakė Omidas, ir aš už tai jį apkabinau. 

Ericas pasirodė esąs visiškai teisus dėl „Google“, ir aš amžinai 
liksiu dėkinga jam, Larry'ui Page'ui ir Sergey'ui Brinui už tai, kad 
surizikavo ir mane pasamdė. Mano aštuoniolikos mėnesių planas 
kompanijoje prasitęsė iki šešerių su puse metų, ir dirbdama su tik- 
rais vizionieriais išmokau daugiau, negu galėjau įsivaizduoti. Tačiau 
ilgainiui pajutau, kad atėjo laikas pereiti į džiunglių sporto salę. 

Asmeniniame gyvenime esu iš tų, kurie mėgsta konkretumą. 
Man patinka, kai viskas tvarkinga. Dokumentus saugau spalvotose 
įmautėse (taip, dar ir dabar), o Dave'ą nuolat trikdo mano aistra per- 
tvarkyti spintą. Tačiau profesiniame gyvenime išmokau susitaikyti 

su neapibrėžtumu ir netgi juo pasinaudoti. Rizikuodama, o dar la- 
biau dėl to, kad man tiesiog pasisekė, atsidūriau „Google“ kompa- 
nijoje. Tas žingsnis taip puikiai pasiteisino, kad nusprendžiau dar 
kartą surizikuoti ir taip atėjau į „Facebooką . Kitos kompanijos man 
tuo metu siūlė generalinio direktoriaus pareigas, bet aš įsidarbinau 
vykdomąja direktore „Facebooke“. Iš pradžių žmonės klausinėjo, 
kodėl pasirinkau „žemesnes pareigas“ ir dirbu su dvidešimt trejų 
metų amžiaus vadovu. Dabar tokių klausimų niekas nebeužduoda. 
Kaip ir darbinantis „Google“, greitas augimas ir kompanijos paskir- 
tis man yra svarbiau už užimamas pareigas. 

Teko matyti, kaip vyrai ir moterys atsisako puikių galimybių, 
nes pernelyg sureikšmina pareigybės statusą. Mano draugė ketve- 
rius metus išdirbo teisininke, kol suprato, jog, užuot siekusi tapti 
partnere, ji mieliau dirbtų kompanijos pardavimo arba rinkodaros 
skyriuje. Vienas klientas pasiūlė jai darbą naujoje srityje, bet iškėlė 
sąlygą, kad ji pradės nuo žemiausių pareigų. Žinojau, kad ji gali 
sau leisti kurį laiką pagyventi už mažesnį atlyginimą, todėl paragi- 
nau sutikti su pasiūlymu, bet ji nusprendė jo nepriimti, nes tokios 
pareigos ją „ketveriais metais grąžintų į praeitį . Supratau, kad jai 
labai sunku išsižadėti savo sunkiai uždirbto statuso. Ir vis dėlto savo 
raginimą argumentavau tuo, kad jeigu ji ketina dirbti dar trisdešimt 
metų, tai „grįžimas atgal“ ketveriais metais tikriausiai nėra toks bai- 
sus. Jeigu eidama kitu keliu ji bus laimingesnė ir turės galimybę 
įgyti naujų įgūdžių, tai vis tiek reikš, kad juda į priekį. 

Moterys savo karjeros kelyje turėtų daugiau rizikuoti. Man 
perėjus iš „Google“ į „Facebooką, mano pavyzdžiu pasekė nedide- 
lis procentas komandos moterų. Kaip įprasta, vyrus labiau domino 
naujovės ir, kaip sakoma technologijų srityje, „beta“ galimybės — siū- 
lančios didesnę riziką, bet ir potencialiai didesnį atlyginimą. Daug 
mano buvusios komandos moterų ilgainiui išreiškė norą dirbti „Fa- 
cebooke“, bet tai įvyko tik po kelerių metų, kai kompanija jau buvo 

labiau įsitvirtinusi. Stabilumo kaina paprastai yra mažesnės augimo 
galimybės. 

Žinoma, gyvenime pasitaiko aplinkybių ir laikotarpių, kai 
verta susilaikyti nuo rizikos, — paaugliai berniukai ir suaugę vyrai 
paskęsta daug dažniau negu paauglės mergaitės ir suaugusios mote- 
rys.? Tačiau jeigu rizikos vengsi versle, tai gali atvesti prie sąstingio. 
Išanalizavus įmonių vyresniųjų vadovų paskyrimą paaiškėjo, kad 
net ir perėjusios į kitas pareigas moterys žymiai dažniau nei vyrai ir 
toliau atlieka tas pačias funkcijas. O jeigu vadovės pakyla tarnyboje, 
tai daug dažniau įvyksta savoje įmonėje, o ne perėjus į kirą kompa- 
niją.* Dirbant toje pačioje srityje ir toje pačioje organizacijoje kartais 
gali pasireikšti inercija, o tai riboja augimo galimybes. Ruošiantis 
užimti vadovo postą pravartu ieškoti ir semtis įvairių patirčių. 

Suprantu, kad išorinis spaudimas verčia moteris žaisti saugiai ir 
nesiblaškyti. Dėl lyčių stereotipų gali būti sunkiau pereiti į tas pozi- 
cijas, kurias tradiciškai užima vyrai. Be to, moterys dažniau taikosi 
prie partnerio karjeros, o ne atvirkščiai> Santykius puoselėjančios 
moters gali net nesudominti toks darbo pasiūlymas, dėl kurio reikė- 
tų persikelti į kitą miestą. Dėl to atsiranda nemaloni tautologija, kad 
polinkis nieko nekeisti veda prie to, kad nieko ir nekeiti. 

Moteris gali nenorėti imtis sudėtingų užduočių dėl to, kad 
darbe nėra linkusi rizikuoti. Iš savo patirties galiu pasakyti, kad 
sudėtingų užduočių ir patrauklių projektų paprastai imasi vyrai, 
o moterys linkusios susilaikyti. Tyrimai rodo, kad taip dažniausiai 
nutinka tada, kai moterys dirba darbovietėje, kur labai vertinamas 
individualus darbas, arba kai jos dirba kartu su vyrais.“ 

Moterys baiminasi, kad naujam vaidmeniui nepakaks turimų 
įgūdžių, ir tai viena iš priežasčių, dėl ko jos paprastai vengia pa- 
skyrimo į naują sritį ir naujų iššūkių. Tai gali virsti išsipildančia 
pranašyste, nes dauguma gebėjimų įgyjami dirbant. „Hewlert-Pac- 
kard“ kompanijoje atlikta apklausa parodė, kad moterys kreipiasi 

dėl siūlomų pareigų tik tada, kai yra tikros, kad 100 procentų atitiks 
nurodytus kriterijus. Vyrai kreipiasi, jeigu mano, kad atitiks 60 pro- 
centų reikalavimų." Toks skirtumas sukuria grandininę reakciją. 
Užuot galvojus, jog „nesu tam pasiruošusi“, reikėtų pradėti galvoti, 
kad „noriu to imtis ir išmoksiu tą darydama“. 

Pirmąją mano darbo dieną Pasaulio banke Larry Summersas pa- 
prašė atlikti kažkokius skaičiavimus. Neišmaniau, kaip tą padaryti, 
todėl paprašiau Lanto Pritchetto pagalbos. Jis patarė: „Tiesiog įvesk į 
„Lotus“ 1-2-3.“ Pasakiau, kad nežinau, kaip tai daroma. „Oho, - nu- 
stebo jis. — Negaliu patikėti, kad tiek daug pasiekei ir supranti ekono- 
mikos pagrindus nemokėdama naudotis „Lotus“ programa.“ Išėjau 
namo neabejodama, kad mane atleis. Kitą dieną Lantas pasisodino 
mane šalia savęs. Man širdis nusirito į kulnus. Tačiau jis manęs ne- 
atleido, o išmokė naudotis ta programa. Štai kas yra puikus vadovas! 

Prašyti paaukštinimo nenori net ir jo nusipelniusios moterys, 
nes mano, kad jei gerai dirbsi, atlygis ateis savaime.* Kompanijos 
„Negoriating Women Inc“ įkūrėjos Carol Frohlinger ir Deborah 
Kolb tą reiškinį, kai moterys „tikisi, kad jeigu gerai dirbs savo darbą, 
kas nors tą pastebės ir joms ant galvos uždės karūną“, vadina „ka- 
rūnos sindromu? Tobuloje socialinėje sistemoje karūną gautų tie, 
kurie jos nusipelnė, tačiau aš pirmiausia turiu pastebėti tokį žmogų. 
Žmonės turėtų pastebėti sunkų darbą ir rezultatus, bet jeigu jų ne- 
pastebi, reikia už save pakovoti. Jau anksčiau minėjau, kad tą daryti 
reikia labai atsargiai. Bet tai būtina. 

Karjeros kelyje svarbu rizikuoti, norėti augti, kelti sau iššūkius 
ir sugebėti paprašyti paaukštinimo (be abejo, su šypsena veide). 
Man labai patinka rašytojos Alice Walker citata: „Įprasčiausias bū- 
das atsisakyti savo galios, tai galvoti, kad jos neturi.“ 

Nelaukite, kol jums kas nors pasiūlys galią. Kaip ir su ta ka- 
rūna, to gali niekada nenutikti. Ir apskritai —- kas džiunglių sporto 


salėje vaikšto su karūna? 


5 skyrius 


Ar tu mano mentorius? 


V mėgstamiausių mano vaikystės knygų vadinosi A7 tu 
mano mama? (Are You My Mother?). Joje pasakojama apie 
mažą paukštelį, kuris išsirita iš kiaušinio tuščiame lizde. Paukštelis 
leidžiasi ieškoti dingusios mamos ir susirūpinęs klausinėja kačiuko, 
vištos, šuns ir karvės: „Ar tu mano mama?“ Visi gyvūnai atsako 
„ne“. Paukštelį apima vis didesnė neviltis, ir galiausiai jis šaukte 
šaukia savo klausimą automobiliui, laivui, lėktuvui ir netgi ekska- 
vatoriui, o šis tik garsiai atsako „pukšt!“ Paukštelis įstringa ekskava- 
toriaus nasruose ir jau, regis, yra pasmerktas, bet įvyksta stebuklas: 
kaušas pakelia jį ir patupdo atgal į lizdą. Mama sugrįžta, o paukšte- 
lis pareiškia: „Tu esi paukštis, ir tu — mano mama.“ 

Ši vaikiška knyga graudžiai primena profesinį klausimą: „Ar 
tu mano mentorius?“ Į tokį klausimą dažniausiai atsakoma neigia- 
mai. Jeigu žmogus susiranda gerą mentorių, tai ir taip akivaizdu. 
Klausimas tampa teiginiu. Užmegzti tokius ryšius planuotai arba 
per prievartą pavyksta labai retai, tačiau moterys tą nuolat bando. 
Jeigu kur nors skaitau pranešimą arba dalyvauju susitikimuose, prie 
manęs prieina neįtikėtina daugybė moterų ir nespėjusios nė atsi- 
kvėpti prašo tapti jų mentore. Neprisimenu, kad taip nors kartą 
būtų pasielgęs koks nors vyras (nors vyrai yra prašę tapti jų žmonų 
ar draugių mentore). 

Išgirdus tokį klausimą iškart sugenda nuotaika — tai tas pat, 
kaip per pasimatymą pasisukti į svajingai nusiteikusį vaikiną ir 

paklausti: „Apie ką galvoji?“ Panašiais prašymais apipilamos visos 
aukštesnes pareigas einančios moterys, su kuriomis yra tekę kalbė- 
tis. Visų reakcija vienoda: „Niekada nežinau, ką atsakyti nepažįs- 
tamiems žmonėms, prašantiems tapti jų mentore.“ Toks kreipima- 
sis gal ir pamalonina, tačiau priverčia pasijusti nepatogiai. Net ir 
žiniasklaidos magnatė Oprah Winfrey, iš kurios tiek daug išmoko 
ištisa karta, prisipažįsta, kad pasijunta nesmagiai, jeigu kas nors jos 
paprašo tapti mentore. Kartą ji paaiškino: „Aš mokau tada, kai ką 
nors pastebiu ir pasakau: „Noriu pamatyti, kaip tai auga.“ 

Iš dalies mes pačios sukūrėme šį reiškinį. Per pastaruosius de- 
šimt metų bene svarbiausia visų moterų karjeros seminarų tema 
buvo mentorystė. Apie tai rašoma tinklaraščiuose, laikraščių straips- 
niuose ir tyrimų ataskaitose. Dauguma jaunų moterų būtent taip 
reaguoja į nuolat kartojamą patarimą, kad jeigu nori lipti karjeros 
laiptais, turi susirasti mentorių — patarėjų ir rėmėjų (tokių, kurie 
pasinaudoję savo įtaka galės tave užtarti).! 

2011 metų pavasarį grįžusi į Harvardo verslo mokyklą sakyti 
kalbos labai aiškiai pamačiau, kaip smarkiai pabrėžiama mentoriaus 
svarba. Mane pakvietęs dekanas Nitinas Nohria scenoje ėmė iš ma- 
nęs interviu. Pirmiausia jis pasiteiravo apie „Facebooką“ ir apie tai, ką 
reiškia dirbti su Marku. Atsakiau, kad esu labai patenkinta, išskyrus 
tas akimirkas, kai bendradarbiai paprašo: „Sheryl, užmesk akį. Mums 
rūpi sužinoti, kaip šį sumanymą įvertins pagyvenę žmonės.“ Pasikal- 
bėjome apie Arabų pavasarį ir apie daugybę kitų aktualių dalykų. 
Tada dekanas Nohria paklausė apie dirbančias moteris. Nežinau, kas 
mane apsėdo, bet atsisukus pažvelgiau į publiką, trumpam nutilau, o 
tada tiesiai šviesiai išrėžiau: „Jeigu dabartinės tendencijos tęsis ir to- 
liau, po penkiolikos metų visu etatu dirbs maždaug trečdalis šios au- 
ditorijos moterų, ir beveik visos tarnausite šalia sėdinčiam vaikinui.“ 

Didžiulė auditorija nuščiuvo. Kalbėjau toliau: „Atsiprašau, 
jei nuskambėjo labai šiurkščiai ar ką nors nustebino, bet mūsų 

situacija yra būtent tokia. Norint kitokių rezultatų, reikia kažką 
daryti.“ 

Šia liūdna gaida dekanas Nohria užbaigė pokalbį ir pasisukęs į 
publiką pakvietė užduoti klausimus. Prie mikrofono išsirikiavo eilė 
vyrų, jie uždavė rimtus, dalykiškus klausimus, pavyzdžiui: „Ką iš 
„Google“ įgytos patirties dabar taikote „Facebooke“?“ „Kaip vado- 
vaudama platformas kuriančiai įmonei užtikrinate stabilumą savo 
investuotojams?“ Tada prie mikrofono priėjo dvi moterys. Pirmoji 
paklausė: „Ar nėra blogai dirbti įmonei, konkuruojančiai su kompa- 
nija, kurioje dirbote prieš verslo mokyklą?“ Antroji paklausė: „Kaip 
man susirasti mentorių?“ Nuliūdau. 

Vyrai domėjosi, kaip tvarkyti verslą, o moteris domino, kaip 
tvarkyti savo karjerą. Vyrai norėjo išgirsti atsakymus, o moterys 
norėjo išgirsti leidimą ir sulaukti pagalbos. Suvokiau, kad mento- 
riaus paieškos tapo profesinėmis „žaviojo princo“ paieškomis. Visi 
augome su pasaka „Miegančioji gražuolė“, kuri moko moteris tie- 
siog laukti, kol pasirodys princas, jas pabučiuos ir pasisodinęs ant 
balto žirgo nusineš į laimingą gyvenimą. Dabar jaunoms moterims 
sakoma, kad joms tereikia susirasti gerą mentorių, o jis užkels jas 
ant karjeros laiptų ir pasodins į biuro kampą, kur jos gyvens ilgai 
ir laimingai. Mes ir vėl mokome moteris pernelyg priklausyti nuo 
kitų. 

Noriu paaiškinti: neabejoju mentorių svarba. Ji neginčytina. 
Karjeros kelyje mentoriai ir rėmėjai vaidina be galo reikšmingą vaid- 
menį. Rėmėjus turintys vyrai ir moterys dažniau imasi sudėtingų 
užduočių ir prašo didesnio atlyginimo negu tos pačios lyties bendra- 
darbiai, kurie rėmėjų neturi. Moterų nenaudai, vyrams paprastai 
lengviau susirasti mentorius ir išsaugoti santykius su jais.? Vienas 
naujas tyrimas parodė, kad vyrai yra remiami žymiai dažniau negu 
moterys ir kad rėmėjus turintys žmonės būna labiau patenkinti savo 


pažanga.“ 

Jaunoms moterims sunkiau susirasti mentorių ir rėmėjų, todėl 
jos ieško jų aktyviau. Ir nors aš paprastai skatinu atkaklumą, kartais 
ši energija būna nukreipta neteisinga linkme. Kad ir kokie lemtin- 
gi būtų tokie ryšiai, sunku patikėti, kad jie gali užsimegzti priėjus 
prie visiškai nepažįstamo žmogaus ir paklausus: „Ar būsite mano 
mentorius?“ Tvirti santykiai gimsta per tikrus, o dažnai ir pelnytus 
abipusius ryšius. 

Man pasisekė, kad savo karjeros kelyje turėjau stiprių mentorių 
ir rėmėjų. Šios knygos skyriuje „Padėka“ išvardiju daugybę žmonių, 
kurie dosniai dalijo man patarimus ir rodė kryptį. Pirmaisiais me- 
tais koledže lankiau Larry'o Summerso viešojo sektoriaus ekonomi- 
kos seminarus. Jis pasisiūlė būti mano baigiamojo darbo vadovu — 
retas atvejis, kad Harvardo dėstytojas savo noru siūlytų tokį dalyką 
pirmakursiui. Nuo tada Larry vaidina labai svarbų vaidmenį mano 
gyvenime. „Washington Post“ kompanijos pirmininką Doną Gra- 
hamą sutikau daugiau nei prieš penkiolika metų, kai dirbau Vašing- 
tone. Jis man padėjo įveikti pačias sudėtingiausias darbo situacijas. 
Jeigu ne Paley centro generalinės direktorės Pat Mitchell padrąsi- 
nimas ir palaikymas, gal niekada nebūčiau išdrįsusi viešai prabilti 
apie dirbančias moteris. Šie trys žmonės, kaip ir daugybė kitų, mane 
skatino, pristatinėjo ir mokė savo pavyzdžiu. Jų išmintis man padėjo 
išvengti klaidų ir ištaisyti tas, kurių išvengti nepakako proto. 

O aš pati stengiausi būti mentore kitiems, taip pat ir draugų 
draugams, o su laiku ir draugų vaikams. Be galo džiaugiuosi ma- 
tydama Emily White karjeros kelią: vos baigusi koledžą ji pradė- 
jo dirbti kartu su manimi, o dabar yra „Facebooko“ mobiliosios 
partnerystės vadovė. Bryanas Schreieris, kai jį sutikau pirmą kartą, 
neturėjo jokios darbo patirties technologijų srityje ir nebuvo buvęs 
užsienyje, tačiau pademonstravo išskirtinius vadovo ir analitiko 
gebėjimus. Kai pasamdžiau jį padėti sukurti pasaulinį „Google“ 
valdymo tinklą, jis pranoko visus lūkesčius. Po daugelio metų, kai 

Bryanas sumanė siekti karjeros investicijų srityje, supažindinau jį su 
dabartiniais jo partneriais iš „Seguoia Capital“ kompanijos. Dabar 
jis yra sėkmingai veiklą pradedantis rizikos kapitalistas, ir matau, 
kokią įtaką Bryanas daro toms įmonėms, kurias konsultuoja. Man 
labai pasisekė, kad sutikau Emily, Bryaną ir daugybę kitų talentin- 
gų Žmonių. 

Tyrimai rodo, kad mentoriai renkasi globotinius pagal jų darbą 
ir potencialą. Žmonės intuityviai investuoja į tuos, kurie išsiskiria 
savo talentu, arba į tuos, kuriems pagalba tikrai gali padėti. Jeigu 
mokiniai tinkamai išnaudoja savo laiką ir nebijo atsakomosios reak- 
cijos, mentoriai investuoja ir toliau. Tokie ryšiai gali peraugti į drau- 
gystę, tačiau jų pagrindu vis tiek lieka profesiniai santykiai. Todėl 
man kartais atrodo, kad jaunoms moterims patarėme neteisingai. 
Reikia liautis kartoti: „Susirask mentorių ir tada pakilsi.“ Iš tikrųjų 
turėtume sakyti: „Pakilk ir tada susirasi mentorių.“ 

Puikus pavyzdys yra Clara Shih. Ją sutikau vienoje konferen- 
cijoje maždaug prieš penkerius metus ir man iškart padarė įspū- 
dį jos pamąstymai apie socialinę žiniasklaidą. Vėliau Clara parašė 
turiningą knygą šia tema ir įkūrė programinės įrangos kompaniją 
„Hearsay Social“, kuri padeda verslui formuoti savo įvaizdį sociali- 
nėje žiniasklaidoje. Ji retkarčiais su manimi susisiekia ir visada būna 
ką nors įdomaus pastebėjusi arba turi rimtą klausimą. Ji niekada 
neprašė susitikti vien tam, kad galėtų „pasipasakoti“. Niekada ne- 
uždavė man klausimo, į kurį pati nebūtų sugebėjusi rasti atsakymo. 
2012 metais išeidama iš „Starbucks“ direktorių tarybos nurodžiau 
jiems kelis socialinės žiniasklaidos žinovus, kurie galėtų užimti 
mano vietą, tarp jų ir Clarą. Clarai buvo tik dvidešimt devyneri, kai 
ją pakvietė tapti tarybos nare. 

Prašymas, kad nepažįstamas žmogus taptų mentoriumi, labai 
retai įvykdomas, jei išvis kada įvykdomas, tačiau jeigu į nepažįsta- 


mą žmogų kreipiesi su tiksliu ir labai gerai apgalvotu klausimu, tai 

gali duoti teigiamų rezultatų. Kartą po paskaitos Stanforde mane 
sustabdė Garrettas Neimanas ir paaiškino, kad yra įkūręs ne pel- 
no siekiančią organizaciją „CollegeSpring“, kuri ruošia mokyklinio 
įvertinimo testui SAT ir teikia konsultacijas nepasiturintiems kole- 
džų studentams. Jis pageidavo su manimi susitikti ir labai aiškiai 
pasakė, kad susitikimas truktų tik kelias minutes ir jis norėtų pa- 
prašyti pristatyti jį žmonėms, kurie galėtų padėti praplėsti jo or- 
ganizaciją. Garrettas buvo pasiruošęs pokalbiui ir žinojo, kad man 
labai rūpi švietimo klausimai. Ir per pirmą, ir per vėlesnius mūsų 
susitikimus jis visada gerbė mano laiką. Garrettas kalba glaustai, 
būna susikaupęs ir malonus. Ir paskui visada man praneša apie 
mūsų diskusijos rezultatus. 

Galima per minutę suintriguoti žmogų arba priversti susimąs- 
tyti apie tave, tačiau tai turi būti puikiai suplanuota ir pritaikyta 
konkrečiam asmeniui. Jeigu užduodi tokį neapibrėžtą klausimą kaip 
„Kokia yra „Facebooko“ kultūra?“, tai labiau parodo neišmanymą, 
o ne susidomėjimą kompanija, nes galima rasti šimtus straipsnių, 
kuriuose pateikiamas atsakymas į šį klausimą. Itin svarbu pasiruošti 
ieškant darbo. Kai išėjau iš Iždo departamento, buvęs žmogiškųjų 
išteklių vadovas Joshas Steineris davė puikų patarimą, kaip prašyti 
patarimo. Kuo nori užsiimti, jis liepė sugalvoti prieš einant į susiti- 
kimą su potencialiais darbdaviais. Taip nepraleisi tos vienintelės ga- 
limybės gauti bendro pobūdžio patarimų ir galėsi aptarti konkrečias 
jų siūlomas galimybes. 

Mentorystė paprastai yra abipusiškesni ryšiai, negu gali pasi- 
rodyti iš pirmo žvilgsnio, ypač jei žmonės dirba vienoje įmonėje. 
Galimas daiktas, kad globotinis gaus daugiau tiesioginės pagalbos, 
tačiau mentoriui toks bendravimas irgi išeina į naudą, nes jis gauna 
vertingos informacijos, sulaukia didesnio kolegų dėmesio ir jaučia 
pasitenkinimą bei pasididžiavimą. Sociologai ir psichologai seniai 
pastebėjo, kad mes visi karštai trokštame puoselėti abipusius ryšius. 

Praktiškai visose visuomenėse užfiksuotas faktas, kad žmonės jaučia 
pareigą atsidėkoti už paslaugas ir kad tai sustiprina bet kokio pobū- 
džio socialinius santykius.“ Ne išimtis ir mentoriaus ir globotinio 
ryšiai. Teisingai elgiantis tai naudinga visiems. 

Žymi CNN žurnalistė Erin Burnett dėkoja televizijos veteranui 
korespondentui ir redaktoriui Willow Bay'ui už tai, kad jis buvo 
jos mentorius pačioje jos karjeros pradžioje. Willow buvo naujas 
programos „Moneyline“ diktorius, tačiau neturėjo didelės patirties 
finansų srityje. Erin dirbo „Goldman Sachs“ kompanijoje, todėl to- 
bulai tiko jam į asistentes. Willow padarė įspūdį Erin ambicijos, jos 
darbo etika ir talentas. O Erin gavo galimybę iš arti stebėti išmin- 
tingą ir žinomą žurnalistą ir bendrauti su juo. Abiem pravertė vienas 
kito patirtis. 

Prieš daugelį metų, kai „Facebooke“ ruošėmės savo pirmajam 
aukšto lygio susitikimui su „Walt Disney“ kompanija, atkreipiau dė- 
mesį į Justiną Osofsky. Visos kompanijos komandos - pardavimo, 
verslo vystymo ir rinkodaros — pateikė savo partnerystės pasiūly- 
mus, tačiau jų niekas nekoordinavo, todėl mūsų pristatymas išėjo 
nerišlus ir gremėzdiškas. Justinas, užuot pateikęs tik savo dalį, ėmėsi 
iniciatyvos visus suburti ir apibendrinti visų idėjas. Nuo tada tapau 
jo „mentore“, o šiuo atveju tai reiškia, kad dažnai pati kreipiuosi 
į Justiną, kad išspręstų problemas. Tai pasitarnauja kompanijai, o 
jam suteikia nuolatinių galimybių. 

Atkreipti aukštesnes pareigas einančio žmogaus dėmesį galima 
meistriškai atliekant darbą, tačiau tai ne vienintelis būdas susirasti 
mentorių. Teko matyti, kaip žemesnio rango darbuotojai nugriebia 
minutę po susitikimo arba koridoriuje prabėgomis paprašo garbių ir 
užsiėmusių vyresniųjų darbuotojų patarimo. Toks pokalbis vyksta 
neformaliai ir skubomis. Išklausęs patarimą būsimasis globotinis 
padėkoja ir pasinaudoja galimybe paprašyti patarimų ir ateityje. 
Aukštesnes pareigas einantis darbuotojas nejučiomis įsitraukia ir 

tampa savo globotinio karjeros dalimi. Čia net nereikalingas žodis 
„mentorius“. Santykiai svarbiau už pavadinimą. 

Pats pavadinimas suteikia erdvės interpretacijai. Dirbdama 
„Google“, daugybę metų stebėjau nepaprastai talentingą jauną savo 
komandos darbuotoją ir kiekvieną kartą, kai jai reikėdavo priim- 
ti svarbų sprendimą, negailėdavau patarimų. Niekada nevartojau 
žodžio „mentorius“, tačiau jos ugdymui skyriau daug laiko. Todėl 
nustebau, kai vieną dieną ji dalykiškai pareiškė, kad „niekada ne- 
turėjo mentoriaus ar žmogaus, kuris būtų ja rūpinęsis“. Paklausiau, 
ką jai reiškia mentorius. Ji paaiškino, kad tai turėtų būti žmogus, su 
kuriuo ji galėtų pasikalbėti bent po valandą per savaitę. Šyprelėjau 
pagalvojusi: „Tai ne mentorius, o psichologas.“ 

Tikrai nedaug mentorių turi laiko nuolat vedžioti savo globo- 
tinį už rankos. Dauguma jų dirba savo darbus ir patiria užtektinai 
įtampos. Teigiamai nusiteikęs ir tinkamai pasiruošęs globotinis gali 
praskaidrinti dieną. Dėl to globotiniai neturėtų pernelyg dažnai 
skųstis savo mentoriams. Psichologiškai gal ir pasijunti geriau, kai 
išlieji mentoriui savo jausmus ir sulauki pritarimo, tačiau verčiau per 
tą laiką sutelkti dėmesį į konkrečias problemas ir galimus jų spren- 
dimus. Dauguma žmonių, užimančių tokią padėtį, kad gali būti 
mentoriais, pakankamai gerai išmano, kaip spręsti problemas. Pasi- 
naudokite tuo. Kartais didelį potencialą turinčios moterys nedrįsta 
prašyti pagalbos, nes bijo pasirodyti užspeistos į kampą. Visiškai 
normalu nežinoti, kaip elgtis toliau. Aš nuolat taip jaučiuosi. Prašyti 
patarimo nėra silpnumo ženklas, o dažnai būna pirmas žingsnis į 
priekį. 

Santykiai su mentoriais ir rėmėjais dažniausiai susiklosto tada, 
kai žmones sieja bendri interesai arba kai žemesnį statusą turintys 
žmonės atkreipia į save vyresniųjų dėmesį." Taigi vyrai dažniau re- 
mia jaunesnius vyrus, su kuriais jiems lengva užmegzti ryšį. Buvę 
globotiniai atveda į valdžią savo globotinius, ir šis ratas vis plečiasi, 

nes kiekvieno verslo viršūnėje stovi labai daug vyrų. O kadangi va- 
dovių moterų ir taip mažiau, žemesnes pareigas einančios moterys 
bus nuskriaustos, jeigu jų nepalaikys ir aukštesnes pareigas einantys 
vyrai. Vadovai vyrai turi žinoti apie šią spragą, ir reikia juos paska- 
tinti praplėsti savo globotinių ratą. 

Puiku, kai aukštesnius postus užimantys vyrai padeda mote- 
rims. Dar geriau, jeigu jie kovoja už moteris ir jas remia. Tai galėtų 
tapti kiekvieno vadovo vyro, iš tiesų norinčio siekti tikros lygybės, 
prioritetu, taip ir jie prisidėtų prie šios problemos sprendimo. Remti 
moteris vyrams turėtų būti garbės reikalas. O kadangi žinome, jog 
skirtingi požiūriai pagerina darbo našumą, įmonėse ir įstaigose toks 
elgesys turėtų būti skatinamas ir atlyginamas. 

Be abejo, esama ir sudėtingų problemų, įskaitant ir vyrų ir mo- 
terų santykiams būdingą seksualinį kontekstą. Kartą, kai dirbau 
Iždo departamente, mudu su Larry'u Summersu kartu skridome į 
Pietų Afriką, kur atvykę į viešbutį sulindome į Larry'o apartamen- 
tų svetainę ruošti jo kitos dienos pranešimo apie fiskalinę politiką. 
Pavargę po kelionės pamiršome apie laiko skirtumą ir staiga paste- 
bėjome, kad jau trečia valanda ryto. Abu supratome, kaip siaubingai 
atrodytų, jeigu kas nors pamatytų mane tokiu paros metu išeinan- 
čią iš jo apartamentų. Pasitarėme, ką daryti. Gal jam reikėtų nueiti 
patikrinti, ar koridorius tuščias? Tada supratome, jog pakliuvome į 
bėdą dėl to, kad kai stengiesi vėlų metą paslapčia išsmukti iš kieno 
nors kambario, visai nesvarbu, ką iš tiesų tame kambaryje veikei. 
Nuslinkau į (laimė) tuščią priimamąjį ir nepastebėta nuėjau į savo 
kambarį. 

Žemesnes pareigas einančios moterys ir aukštesnius postus 
užimantys vyrai dažnai vengia mentoriaus ir globotinės santykių, 
nes bijo aplinkinių reakcijos. Darbo ir gyvenimo politikos centro 
ir Harvard Business Review žurnalo paskelbtas tyrimas rodo, kad 


64 procentai viceprezidento ar aukštesnius postus užimančių vyrų 

retai kada prie keturių akių susitinka su žemesnes pareigas einan- 
čia moterimi. O žemesnes pareigas einančios jaunesnės moterys 
vengia artimo kontakto su aukštesnius postus užimančiais vyrais.“ 
Reikia liautis taip išsisukinėti. Asmeniniai santykiai padeda gauti 
pavedimus ir paaukštinimus, todėl vyrai ir moterys neturėtų bijoti 
bendrauti neformaliai, kaip tą daro vyrai su vyrais. Jeigu bare su- 
tinkame aukštesnį postą užimantį vyrą kartu su žemesnes pareigas 
einančiu vyru, tai laikoma mentoryste. Bet jeigu bare sėdės aukš- 
tesnį postą užimantis vyras ir žemesnes pareigas einanti moteris, tai 
irgi gali būti mentorystė... tačiau tai panašu į pasimatymą. Tokia 
interpretacija stabdo moteris ir sukuria dilemą. Moteris, palaikanti 
artimus santykius su rėmėju vyru, rizikuoja tapti darbovietės apkal- 
bų objektu. Jeigu moterys mėgina kilti aukštyn be rėmėjo pagalbos, 
jų karjera paprastai sustoja. Neturėtume daryti prielaidų, kad vyrų 
ir moterų bendravimas turi seksualinį motyvą. Ir visi, kas su tuo 
susiję, turėtų elgtis profesionaliai, kad moterys — ir vyrai — jaustųsi 
saugiai bet kokiomis aplinkybėmis. 

1990 metais „Goldman Sachs“ kompanijos valdybos komite- 
to narys Bobas Steelas pastebėjo šią žmonių vertinimo problemą 
ir sugalvojo nuostabų sprendimą. Steelas, kuris yra trijų dukterų 
tėvas, per seminarą pasakė, kad jis su savo darbuotojais laikosi „tai- 
syklės — tik pusryčiai arba pietūs“, nes jam nepatogu vienam vaka- 
rieniauti su darbuotojomis moterimis, o norisi, kad visų galimybės 
būtų vienodos. Tuo metu kompanijoje dirbusi Sharon Meers sakė, 
kad šis Steelo sprendimas kiek sutrikdė bendradarbius, bet, jos ma- 
nymu, toks atvirumas buvo vertas didelės pagarbos. Visos priemo- 
nės, kurios sulygina vyrų ir moterų galimybes, yra teisingos. Vieni 
tą pasiekia laikydamiesi taisyklės išvis su niekuo nevakarieniauti; 
kiti gali laikytis taisyklės vakarieniauti su bet kuo. Šiaip ar taip, 
mums reikalingos tokios taisyklės, kurios būtų taikomos visiems 


vienodai. 

Daugelyje kompanijų pereinama nuo neformalios, asmenine 
iniciatyva paremtos mentorystės prie formalesnių programų. Tokios 
formalios mentorystės / rėmimo programos gali būti nepaprastai 
sėkmingos, jeigu į jas bus atsižvelgta rimčiau. Struktūrinės progra- 
mos padeda žemesnes pareigas einančioms moterims išvengti porei- 
kio nuolat uždavinėti sudėtingą klausimą: „Ar tu mano mentorius?“ 
Vienas tyrimas parodė, kad moterys, susiradusios mentorius per for- 
malias programas, 50 procentų dažniau buvo paaukštintos, paly- 
ginti su tomis, kurios mentorius susirado pačios? Pačios efektyviau- 
sios formalios programos vyrams padeda suprasti, kaip svarbu būti 
moterų mentoriais, ir nustato deramo elgesio gaires. Šios programos 
labai padeda normalizuoti tokį mentorystės modelį, kai aukštesnį 
statusą turintys vyrai globoja žemesnį statusą turinčias moteris. 

Vien tik oficialių mentorystės programų nepakanka, ir geriau- 
siai jos pasiteisina tada, kai yra susiejamos su kitomis darbuotojų 
tobulinimo ir mokymo programomis. Geras pavyzdys yra „Deloitte 
Leading to WIN moterų iniciatyva“. „Deloitte“ kompanija jau buvo 
sukūrusi įmonės paramos programą moterims, tačiau aukščiausiuo- 
se kompanijos postuose jų vis tiek nepadaugėjo. Tada „Deloitte Tax“ 
generalinis direktorius Chetas Woodas pasidomėjo: „Kur yra visos 
moterys?“ Kaip atsaką į tai kompanija 2008 metais sukūrė vadovių 
ugdymo programą, skirtą aukštesnes pareigas mokesčių skyriuje ei- 
nančioms moterims, kurias buvo numatyta paaukštinti. Jos gavo 
rėmėjus, buvo specialiai mokomos, turėjo galimybę iš arti stebėti 
vykdomojo komiteto narius ir joms buvo patikėtos tarptautinio ly- 
gio užduotys. Pradinėje grupėje buvo dvidešimt viena narė, ir iki 
dabar jau aštuoniolika iš jų buvo paaukštintos. 

Kad ir kokios veiksmingos būtų tokios programos, jos siūlomos 
ne visada, o vyresnieji darbuotojai kartais neturi galimybės patarti. 
Guodžia tai, kad patarimai gali ateiti iš bet kurio lygmens. Pradė- 
jus dirbti „Facebooke“ vienas didžiausių iššūkių man buvo įdiegti 

reikiamus verslo procesus, nesugriaunant laisvos kompanijos kultū- 
ros. Kompanijos veikla buvo grindžiama gebėjimu greitai veikti ir 
klaidų toleravimu, todėl daugelis žmonių baiminosi, kad aš ne tik 
viską sugadinsiu, bet ir sustabdysiu naujoves. Naomi Gleit įsidarbi- 
no „Facebooke“ pora metų anksčiau už mane, tik pabaigusi kole- 
džą. Kaip viena pirmųjų „Facebooko“ darbuotojų, ji puikiai išmanė 
kompanijos veikimo principus. Mudvi susidraugavome. Neabejoju, 
kad daugelis žmonių, o ir pati Naomi, tikriausiai manė, kad aš esu 
jos mentorė. Tačiau iš tiesų ji mokė mane. Padėjo įdiegti reikiamus 
pokyčius ir sulaikė nuo neteisingų žingsnių. Naomi visada sakyda- 
vo man tiesą į akis, net jei ir atrodydavo, kad man bus nelengva tą 
priimti. Ji ir dabar taip elgiasi. 

Bendradarbiai irgi gali būti vieni kitų mentoriai ir rėmėjai. Sa- 
koma, kad „bet koks patarimas yra autobiografinis“. To paties lygio 
draugai gali duoti tikrai aktualių ir naudingų patarimų. 2001 me- 
tais keli vyresnio amžiaus mentoriai patarė man neiti dirbti į „Go- 
ogle“ kompaniją. Tačiau beveik visi bendraamžiai suvokė, koks 
potencialas slypi Silicio slėnyje. Bendraamžiai yra panašūs ir gali 
suprasti problemas, kurių nesupranta vyresnieji, ypač jei patys tas 
problemas ir sukūrė. 

Kompanijoje „McKinsey 8 Company“ iš pradžių teko dirbti 
su komanda, kurioje buvo vyresnysis vadybininkas ir du partneriai 
vyrai - Abe Wu ir Derekas Holley. Jeigu vyresnysis vadybininkas 
norėdavo pasikalbėti su Abe arba Dereku, jis prieidavo prie jų darbo 
stalo. Norėdamas pasikalbėti su manimi jis užrikdavo nepakildamas 
nuo kėdės: „Sandberg, ateik čia!“ Tokiu tonu šaukiami vaikai arba, 
dar blogiau, šunys. Tą išgirdus mane iškart nupurtydavo. Niekada 
nieko nesakiau, bet vieną dieną Abe ir Derekas ėmė garsiai šaukti 
vienas kitą Sandbergu. Regis, pasipūtėlis vyresnysis vadybininkas 
nieko nepastebėjo. Bendradarbiai ir toliau taip elgėsi. Kai pasidarė 
sunku atskirti, kuris yra kuris Sandbergas, jie nusprendė, kad mums 

reikia pasiskirstyti. Abe pasivadino „Sandbergu azijiečiu“, Derekas 
pasivadino „Sandbergu gražuoliu“, o aš tapau „Sandberg Sandberg“. 
Toje siaubingoje situacijoje jie padėjo man pasijusti saugiau. Užstojo 
mane ir prajuokino. Tai buvo neprilygstami mentoriai. 

Tačiau viena bėda — ne bėda, taigi ten bedirbant vienas aukštą 
postą užimantis vyresnio amžiaus klientas sugalvojo supažindinti 
mane su savo sūnumi. Visos komandos akivaizdoje jis nuolat pra- 
šnekdavo apie savo ketinimus. Supratau, kad taip jis bando mane 
pagirti, tačiau tai menkino mano profesinį autoritetą. Kaip klientai 
gali žiūrėti į mane rimtai, jeigu jų vadovas visiems nuolat primena, 
kad aš jo sūnaus amžiaus — oi, ir dar turėčiau nueiti su juo į pasi- 
matymą? Vieną dieną įsidrąsinau ir paprašiau kliento pasikalbėti 
asmeniškai. Mandagiai pasakiau, kad, mano nuomone, nedera vis 
priminti apie savo sūnų. Jis tik pasijuokė iš manęs ir toliau darė tą 
patį. 

Po tokio nesėkmingo bandymo normalizuoti padėtį nuėjau pas 
savo viršininką — tą patį vyresnįjį vadybininką, kuris šaukė mane 
Sandberg. Išklausęs mano nusiskundimą jis liepė man pagalvoti, 
ar tik „aš pati neskatinu tokio elgesio“. Taip, pasirodo, tai mano 
kaltė! Pasiguodžiau savo kolegoms Sandbergams, ir tie pasibaisėjo. 
Jie paragino mane apeiti vyresnįjį vadybininką ir pasikalbėti su vy- 
resniuoju partneriu Robertu Tayloru. Robertas iškart suvokė, kaip 
nemaloniai jaučiuosi. Jis paaiškino, kad kartais tie, kurie yra kitokie 
(jis pats yra afroamerikietis), turi priminti žmonėms taip pat nusi- 
pelnantys deramo elgesio. Jis pritarė mano asmeniniam pokalbiui 
su klientu ir sutiko, kad klientas turėjo manęs paklausyti. Tada pats 
susitiko su juo ir paaiškino, kad klientas turi liautis taip elgtis. O 
dar Robertas pasikalbėjo ir su mano vyresniuoju vadybininku apie 
jo netaktišką atsaką. Buvau jam be galo dėkinga, kad mane apgy- 
nė. Tada puikiai supratau, kaip jautėsi tas paukštelis, suradęs savo 


mamą. 

ai mano draugė Betsy Cohen laukėsi antrojo vaiko, jos sūnus 
Semas susidomėjo, kur jos kūne yra vaikelis. 

— Mamyte, — paklausė jis, — ar kūdikėlio rankos yra tavo 
rankose? 

— Ne, kūdikis yra mano pilve, - atsakė ji. 

— Ar kūdikio kojos yra tavo kojose? 

— Ne, visas vaikelis yra pilve. 

— Tikrai, visas vaikelis yra tavo pilve? Tu tikra? 

— Taip, visas vaikelis yra mano pilve. 

— Mamyte, tai kas tada auga tavo užpakalyje? 

Vaikams natūralu būti tokiems nuoširdiems, o iš suaugusiųjų 
to beveik niekada neišgirsi. Mes mokome vaikus mandagumo, gerų 
manierų, jautrumo kitiems. Tai nėra blogai. Kaip buvusi nėščia 
„banginė“ džiaugiuosi, kad dauguma žmonių sugeba prikąsti lie- 
žuvį. Tačiau išmokę kalbėti taip, kaip dera, prarandame dalį savo 
individualumo. 

Ne visada lengva bendrauti tikrai nuoširdžiai, tačiau tai be galo 
svarbu, jeigu norime, kad santykiai namuose klostytųsi sėkmingai, 
o darbe dirbtume išties efektyviai. Tačiau siekdami apsaugoti save 
ir kitus, žmonės nuolat elgiasi nenuoširdžiai. Taip apgaudinėjant at- 
siranda ir įsigali įvairiausios problemos: nesutarimai, kurių niekada 
neišsprendžiame, augantis pasipiktinimas, nevykę vadybininkai, 


kurie ne atleidžiami, o paaukštinami, ir taip toliau. Paprastai šios 

situacijos taip ir nepagerėja, nes niekas niekam nepasako, kas vyksta 
iš tikrųjų. Mes labai retai kada turime pakankamai drąsos pasakyti 
tiesą. 

Darbe ypač sunku elgtis nuoširdžiai. Visose organizacijose eg- 
zistuoja tam tikra hierarchija, taigi žmogaus darbas vertinamas pa- 
gal tai, kaip jį priima kiti. Dėl to žmonės dar rečiau sako tiesą. Su 
šiuo iššūkiu susiduria kiekviena organizacija, kad ir kaip ji stengtųsi 
elgtis teisingai. „Facebooke“ mes bandome daryti viską, kad išveng- 
tume hierarchijos. Visų darbo stalai stovi didelėse ir atvirose patal- 
pose — čia nėra biurų, kabinetų ar atskirtų erdvių. Penktadieniais 
būna kompanijos pasitarimų valanda, per kurią kiekvienas darbuo- 
tojas gali užduoti klausimų arba išsakyti savo pastabas. Jei kas nors 
nesutinka su priimtais sprendimais, gali apie tai parašyti į kompa- 
nijos „Facebooko“ grupę. Ir vis dėlto būčiau naivi arba apgaudinė- 
čiau save įsivaizduodama, kad kolegos visada išdrįs kritikuoti mane, 
Marką ar net sau lygius bendradarbius. 

Nagrinėdami galios siekį psichologai atrado, kad žmonės, kurie 
darbe turi nedaug įtakos, ne itin linkę dalytis savo nuomone, o jeigu 
ją išsako, tai paprastai labai ribotai! Tai iš dalies paaiškina, kodėl 
dauguma moterų jaučia tam tikrą baimę nuoširdžiai reikšti savo 
nuomonę darbo aplinkoje: jos bijo, kad jų nebelaikys komandos 
žaidėjomis. Bijo būti palaikytos nepalankiai nusiteikusiomis arba 
priekabiomis. Bijo, kad konstruktyvi kritika nuskambės kaip nuval- 
kioti priekaištai. Bijo, kad prabilusios atkreips į save dėmesį ir bus 
užsipultos (šią baimę sukelia tas pats pasąmonės balsas, kuris mums 
neleidžia sėstis prie stalo). 

Bendraujant būtų geriausia elgtis deramai ir nuoširdžiai, tai yra 
atrasti aukso vidurį ir reikšti savo nuomonę subtiliai nuoširdžiai, o 
ne negailestingai atvirai. Vieni žmonės natūraliai moka kalbėti taip, 
kad neįskaudintų kitų, o kitiems tokių įgūdžių reikia įgyti. Man 
šioje srityje tikrai reikia pagalbos. Laimė, ją radau. 

Dirbant su „Yahoo“ kompanija Dave'ui teko dalyvauti vadovų 
kursuose, kuriuos vedė buvęs MIT instituto profesorius ir knygos 
Sąmoningas verslas (Conscious Business) autorius Fredas Kofmanas. 
Dave'as nemėgsta jokių mokymo programų, tad „Yahoo“ personalo 
skyriaus darbuotojams teko jį priversti dalyvauti dviejų dienų semi- 
nare. Grįžęs namo po pirmos dienos jis nustebino mane pasakęs, 
kad seminaras „ne toks jau ir blogas“. Po antros dienos jis pradėjo 
cituoti Fredą ir dalytis savo pastebėjimais apie mūsų bendravimą. 
Apstulbau: tas žmogus, matyt, tikrai Aietas. Todėl paskambinau 
Fredui, prisistačiau ir pasakiau: „Nežinau, ką jūs darote, bet noriu, 
kad tą pat padarytumėte ir su mano „Google“ komanda.“ 

Fredas atvyko į „Google“, ir jo seminaras pakeitė mano karjerą 
ir gyvenimą. Jis — vienas iškiliausių vadovavimo ir vadybos srities 
teoretikų, kuriuos man kada nors teko sutikti. Dauguma šiame sky- 
riuje aptariamų idėjų gimė jo dėka ir atspindi jo įsitikinimą, kad 
geras vadovas yra „sąmoningas“ vadovas. 

Iš Fredo išmokau, kad veiksmingas bendravimas prasideda 
tada, kai supranti, jog egzistuoja mano požiūrio taškas (mano tiesa) 
ir kito žmogaus požiūrio taškas (jo tiesa). Labai retai egzistuoja vie- 
na tiesa, todėl jeigu žmonės įsitikinę, kad jie sako :esą, kiti paprastai 
yra priversti nutilti. Supratus, kad tam tikrus dalykus matome tik iš 
savo perspektyvos, savo pažiūras reikėtų išsakyti taip, kad neišgąs- 
dintum kitų. Vartodami įvardį „aš“ galėsime daug konstruktyviau 
išsakyti savo nuomonę. Palyginkite du sakinius: „Tu niekada rimtai 
neatsižvelgi į mano pasiūlymus“ ir „Man nesmagu, kad neatsakei į 
keturis paskutinius mano laiškus, dėl to esu priversta galvoti, kad 
mano pasiūlymai tau neatrodo svarbūs. Ar tai tiesa? Į pirmąjį tei- 
ginį galime gauti greitą gynybinį atsaką: „Tai netiesa! O paneigti 
antrąjį sakinį bus daug sunkiau. Vienas pagimdo prieštaravimą; ki- 
tas įžiebia diskusiją. Bendraudama norėčiau visą laiką išlaikyti tokią 
perspektyvą. Man nesiseka, bet aš ir toliau stengiuosi. 

Tiesą lengviau pasakyti paprastais žodžiais. Darbinėje kalboje 

labai dažnai pilna įvairiausių atspalvių ir įterpinių, kurie gali už- 
gožti ne tik iniciatyvą, bet ir pačią esmę. Tokios komedijos kaip 
„Velniop tą darbą“ (Ofhice Space) ne veltui atrodo labai tikroviš- 
kos. Žmonės bijo įžeisti kitus, ypač savo viršininkus, todėl saugosi. 
Užuot sakę: „Nesutinku su jūsų siūloma plėtros strategija“, jie sako: 
„Manau, kad yra daug svarių priežasčių, kodėl nusprendėme atida- 
ryti naująją verslo liniją, ir neabejoju, kad vadovybė atliko išsamią 
investicijų grąžos analizę, tačiau nesu tikras, kad iki galo apgalvo- 
jome visas pasekmes, kurios gali laukti, jeigu šį žingsnį žengsime 
dabar.“ Ką? Išgirdus tiek įspėjimų sunku suprasti, ką tas žmogus 
galvoja iš tikrųjų. 
Kai nori pasakyti skaudžią tiesą, kalbėdamas mažiau dažniau- 
siai pasakai daugiau. Prieš keletą metų Markas Zuckerbergas nu- 
sprendė mokytis kinų kalbos. Jis praktikavosi bendraudamas su gru- 
pe „Facebooko“ darbuotojų, kuriems kinų kalba yra gimtoji. Peršasi 
mintis, kad dėl riboto kalbos mokėjimo tie pokalbiai negalėjo duoti 
Markui kokios nors apčiuopiamos naudos. Tačiau iš tikrųjų jie su- 
teikė galimybę geriau suvokti, kas vyksta kompanijoje. Pavyzdžiui, 
viena moteris norėjo Markui kažką pasakyti apie savo viršininką. 
Markas nesuprato, todėl paprašė: „Prašau kalbėti paprasčiau.“ Ji vėl 
pamėgino paaiškinti, bet jis ir vėl nesuprato, todėl paprašė, kad ji 
pasakytų dar paprasčiau. Ir taip dar kelis kartus. Galiausiai moteris 
neteko kantrybės ir jai išsprūdo: „Mano viršininkas yra blogas!“ Ji 
ir toliau kalbėjo kiniškai, bet kuo paprasčiau, kad Markas suprastų. 
Jeigu daugiau žmonių kalbėtų taip aiškiai, daugelio įmonių darbo 
kokybė labai pagerėtų. 

Gebėjimas klausytis yra toks pat svarbus kaip ir gebėjimas 
kalbėti. Nuo pat vaikystės, kai susiginčydavome su broliu ar se- 
serimi, mama mus mokydavo arba, greičiau, versdavo „atspindė- 
ti“ vienas kitą, tai yra prieš atsakant pakartoti tai, ką sakė kitas 


G. Teškok savo tiesos ir išsakyk ją | 99 


žmogus. Pavyzdžiui, vieną dieną mes su seserimi susipykome dėl 
ledinuko. 

— Sheryl suvalgė paskutinį ledinuką! — sušuko Michelle. 

— Bet juk ji gavo ledinuką vakar, o aš negavau! — sušukau aš, 
pateikdama puikų argumentą. 

Mama pasodino mus vieną priešais kirą. Man neleido aiškinti, 
kaip neteisingai buvo paskirstyti ledinukai, kol neparodžiau sese- 
riai, kad ją suprantu. 

— Michelle, suprantu, kad nusiminei, nes aš suvalgiau paskutinį 
ledinuką, o tu jo norėjai. 

Tą pasakyti buvo be galo sunku, tačiau jeigu atspindi kito būse- 
ną, nesutarimai išsisklaido ir galima atrasti sprendimą. Visi norime, 
kad mus išgirstų, o kai kitiems parodome, kad juos girdime, mes 
patys tampame geresniais klausytojais. Dabar taip pat auklėju savo 
vaikus. Ir jiems ši procedūra tikriausiai nepatinka, panašiai kaip ir 
man būnant jų amžiaus, bet man be galo smagu klausytis, kaip 
sūnus aiškina dukteriai: „Man labai gaila, kad tu nusiminei pralai- 
mėjusi „Monopolį“, bet aš vyresnis, todėl man pridera laimėti.“ Tai 
ne taip jau blogai septynerių metų vaikui. (Nors Fredas perspėtų, 
kad sūnus turėtų išbraukti „bet“ ir viską po to jungtuko, nes tai 
lyg ir paneigia prieš tai einantį pareiškimą. Įsivaizduokite, jeigu kas 
sakytų: „Tu man tikrai patinki, bet...“) 

Pastebėti problemą — tai pirmas žingsnis į jos sprendimą. Be- 
veik neįmanoma numatyti, kaip į mūsų elgesį reaguos kiti. Galime 
tik spėlioti, ką jie galvoja, tačiau bus daug veiksmingiau, jeigu be 
užuolankų apie tai paklausime. Tiksliai žinodami galime koreguoti 
savo veiksmus ir išvengti klaidų. Ir vis dėlto žmonės retai bando su- 
žinoti, ką iš tikrųjų galvoja kiti. Prieš keletą metų puikus žurnalistas 
Tomas Brokaw ėmė iš manęs interviu straipsniui apie „Facebooką“. 
Man pasirodė, kad neteisingai atsakiau į kai kuriuos klausimus. 
Pasibaigus pokalbiui paklausiau, kaip būtų buvę galima atsakyti 

geriau. Jis, regis, nustebo išgirdęs tokį klausimą, todėl pasiteiravau 
dar kartą. Jis atsakė, kad per visą jo karjerą aš esu antras žmogus, 
paklausęs jo nuomonės. 

1996 metais, kai pradėjau dirbti departamente, Iždo sekretorius 
Robertas Rubinas pirmą kartą parodė puikų pavyzdį, kaip sužinoti 
kito nuomonę. Pirmąją darbo savaitę mane pakvietė į susitikimą dėl 
Vidaus pajamų tarnybos pertvarkymo. Įėjusi pamačiau prie stalo 
sėdint maždaug dešimt aukštesnio rango darbuotojų. Nieko neži- 
nojau apie tą temą, todėl atsisėdau kabineto kampe (taip, net ne prie 
stalo). Susitikimui artėjant prie pabaigos sekretorius Rubinas staiga 
pasisuko į mane ir paklausė: „Sheryl, o ką galvoji tu?“ Man užėmė 
kvapą — pravėriau burną, bet neišstenėjau nė žodžio. Pamatęs mano 
nuostabą sekretorius Rubinas paaiškino, kodėl mane pasikvietė: 
„Esi naujas žmogus ir dar kaip reikiant neįsivažiavai, todėl pama- 
niau, kad gal pastebėsi, ko mums trūksta.“ Deja, nepastebėjau. Ta- 
čiau sekretorius Rubinas visiems puikiai parodė, kaip svarbu išgirsti 
nuomones iš kiekvieno kampo (tiesiogine to žodžio prasme). 

Sekretorius Rubinas žinojo ir tai, kaip pavojinga aklai patai- 
kauti vadovams arba, jo atveju, leisti, kad pavaldiniai aklai patai- 
kautų jam. Prieš tapdamas Iždo sekretoriumi Rubinas buvo vienas 
iš „Goldman Sachs“ valdybos pirmininkų. Pirmosios savo darbo sa- 
vaitės pabaigoje jis pastebėjo, kad kompanijoje viskas gausiai išpuoš- 
ta auksu. Todėl pasidomėjo, kodėl jų tokie dideli užmojai. Sutrikęs 
darbuotojas atsakė: „Pone, tai dėl jūsų. — „Dėl manęs?“ - perklausė 
Rubinas. Pasirodo, dieną prieš tai, kai jam buvo pirmą kartą apro- 
domas prekybos aukštas, jis tarstelėjo: „Auksas atrodo įdomiai.“ 
Kažkas jo žodžius perteikė taip: „Rubinui patinka auksas“ — ir išlei- 
do milijonus dolerių, kad pamalonintų naująjį viršininką. 

Praėjus daugiau nei dešimčiai metų nuo šio įvykio, man irgi 
nutiko toks „Rubinui patinka auksas“ nuotykis. Įsidarbinusi „Fa- 
cebooke“ susidūriau su dilema: reikėjo sustiprinti kompanijos vers- 

lo pusę, tuo pat metu išlaikant pagarbą jos nešabloninei kultūrai. 
Dauguma įmonių labai mėgsta „PowerPoint“ prezentacijas, o aš 
paraginau jų 2erwošti susitikimams su manimi ir vietoj jų atsinešti 
paprastą temų sąrašą. Tą kartojau nuolatos, tačiau visuose susirinki- 
muose kas nors vis tiek pateikdavo kokią nors išsamią „PowerPoint“ 
prezentaciją. Beveik dvejus metus mane tai erzino, kol galiausiai 
pasakiau, kad nors ir nemėgstu taisyklių, vieną taisyklę vis dėlto 
noriu įvesti: per mano susirinkimus neturi būti jokių „PowerPoint“ 
prezentacijų. 

Po poros savaičių, kai ruošiausi skaityti pranešimą mūsų pa- 
saulinei pardavimo komandai, su manimi susitikti paprašė patyrusi 
„Facebooko“ žmogiškųjų išteklių vadovė Kirsten Nevill-Manning. 
Ji norėjo pranešti, kad manimi nepatenkinta visa Europa. Tikrai? 
Supykdžiau visą žemyną? Ji paaiškino, kad be „PowerPoint“ prezen- 
tacijų labai sunku vesti susitikimus su klientais, ir paklausė, kodėl 
aš sukūriau tokią kvailą taisyklę. Paaiškinau, kad norėjau įvesti 
tokią taisyklę tik 7227 ruošiamoms prezentacijoms. Tačiau kaip 
„Goldman“ komanda išgirdo, kad „auksas - gerai“, lygiai taip pat ir 
„Facebooko“ komanda išgirdo: „PowerPoint“ — blogai“. Atsistojusi 
priešais visą mūsų pardavimo komandą atsiprašiau už įvykusį ne- 
susipratimą. Dar pridūriau, kad išgirdę netikusią idėją, net jeigu tai 
būtų mano arba Marko mintis, jie turi arba jai paprieštarauti, arba 
nekreipti į ją dėmesio. 

Nors kalbant apie verslo sprendimus labai sunku išlikti nuošir- 
džiam, dar sunkiau atvirai išdėstyti nuomonę apie atskirus žmones. 
Tai pasakytina tiek apie naujus darbuotojus, tiek apie aukščiausios 
grandies vadovus, tiek apie visus kitus. Verta prisiminti, kad nuo- 
monė, kaip ir tiesa, nėra absoliuti. Atsakomasis ryšys yra stebėji- 
mu ir patirtimi paremta nuomonė, padedanti sužinoti, kokį įspūdį 
darome kitiems. Ši informacija daug ką atskleidžia ir gali būti ne- 
maloni, dėl to daug mieliau ją išsakome tiems, kurie iš tikrųjų nori 

ją išgirsti. Jeigu į pastabą ar rekomendaciją žmogus reaguoja neigia- 
mai — ar bent jau atsiranda įtampa, — labai greitai išmokstu išsakyti 
savo pastabas tik iš tikrųjų svarbiais atvejais. Štai dėl ko taip žaviuosi 
Molly Graham taktika. Molly įsidarbino „Facebooke“ 2008 metais 
ir ėjo įvairias pareigas ryšių su visuomene ir personalo skyriuose, taip 
pat dirbo prie mobiliųjų produktų. Visi tie be galo skirtingi vaidme- 
nys jai puikiai sekėsi ne tik dėl to, kad ji nepaprastai talentinga, bet 
ir dėl to, kad nuolat mokosi. Kartą mudvi dalyvavome sudėtingame 
susitikime su klientais. Ji puikiai vadovavo diskusijai, tad klientams 
išėjus ją pagyriau. Ji trumpam nutilo ir atsakė: „Ačiū, bet tikriausiai 
galite ką nors pasakyti ir apie tai, ką būčiau galėjusi padaryti geriau“ 

„Ką galėčiau padaryti geriau?“ „Ką darau neteisingai?“ „Ko me- 
darau ir pati nepastebiu?“ Tokie klausimai gali būti labai naudingi. 
Ir patikėkite manimi, tiesa būna skausminga. Net kai pati išreiškiu 
norą išgirsti nuomonę, įvertinimas vis tiek gali pasirodyti nemalo- 
nus. Tačiau geroji skausmingos žinios pusė smarkiai nusveria palai- 
mingo neišmanymo trūkumus. 

Prašydamas patarimo gali užmegzti ryšius. Žinojau, kad sėkmę 
„Facebooke“ nulems mano santykiai su Marku. Pradėjusi dirbti pa- 
prašiau Marko pasižadėti, kad jis kiekvieną savaitę išsakys man savo 
nuomonę, idant neatidėliodami išsiaiškintume viską, kas kelia jam 
nerimą. Markas ne tik sutiko, bet ir pridūrė, kad to paties norėtų ir 
iš manęs. Porą metų laikėmės šios taisyklės ir kiekvieno penktadie- 
nio popietę dalydavomės savo didelėmis ir mažomis problemomis. 
Su metais toks nuoširdus apsikeitimas nuomonėmis virto mūsų san- 
tykių dalimi. Dabar tą darome iš karto, nelaukdami savaitės pabai- 
gos. Nesakau, kad visiems santykiams reikia tiek daug atsakomojo 
ryšio, — juk gali būti ir taip, kad prašoma per daug; tačiau mūsų 
atveju tai be galo svarbu. 

Neapsiėjau ir be skausmingos patirties, kuri pamokė, kad jei- 


gu išreiški norą išgirsti tiesą, vadinasi, prisiimi atsakomybę už savo 

klaidas. Pradėjusi dirbti personalo vadove Iždo departamente, jau 
pirmą darbo savaitę turėjau galimybę tiesiogiai susipažinti su sky- 
rių vadovais. Darbo santykių pradžia gali būti teisinga arba netei- 
singa. Maniškė buvo neteisinga. Mano pirmasis skambutis buvo 
Ray'ui Kelly'ui, tuometiniam JAV muitų tarnybos komisarui, kuris 
dabar eina Niujorko policijos komisaro pareigas. Užuot pasiūliusi 
komisarui Kelly'ui savo pagalbą, paskambinau jam perduoti sekre- 
toriaus prašymo. Susidarė įspūdis, kad mano darbas — reikalauti, 
o jo darbas — paklusti. Tai buvo neteisinga. Komisaras atsakė grei- 
tai ir aiškiai. „[Keiksmažodis], Sheryl, - atkirto jis. —- Nesu Larry'o 
Summerso [keiksmažodis] trisdešimtmetis patikėtinis, bet tai dar 
nereiškia, kad nežinau, ką darau! Jeigu sekretorius Summersas ko 
nors iš manęs nori, perduok jam [keiksmažodis], kad pats man ir 
paskambintų!“ Ir numetė ragelį. Einasi ne kaip, pagalvojau. Dar tik 
pirma darbo savaitė, o jau supykdžiau žmogų, kuris šį tą išmano 
apie ginklus. 

Kai drebulys praėjo, supratau, kad komisaras Kelly man padarė 
didžiulę paslaugą. Jo „nuomonė“ man labai padėjo, o tai, kaip ją 
išsakė, man padėjo įsiminti tą pamoką visiems laikams. Iš naujo 
įvertinau savąją informavimo strategiją. Pokalbius su kitais tarnybų 
vadovais pradėjau nuo klausimo, kaip galėčiau jiems padėti pasiek- 
ti jų tikslus. Nenuostabu, kad sulaukiau daug geresnės reakcijos ir 
išgirdau daug mažiau keiksmažodžių. O kai ėmiau į juos kreiptis 
klausimu: „Ką gero jums padariau pastaruoju metu?“ — į mano pa- 
slaugumą jie norėdavo atsakyti tuo pačiu. 

Kad ir kaip stengiuosi įtikinti žmones nuoširdžiai išsakyti savo 
nuomonę, ją išpešti vis tiek nelengva. Pradėjusi burti savo komandą 
„Google“ kompanijoje, prieš pateikdama kandidatui pasiūlymą pir- 
miausia su kiekvienu pasikalbėdavau asmeniškai. Net kai koman- 
doje atsirado beveik šimtas narių, vis tiek kalbėdavausi su kiekvienu 
priimtuoju. Per vieną ataskaitinį susirinkimą pasiūliau baigti tokius 

pokalbius, nuoširdžiai tikėdama, kad visi ims prieštarauti ir primyg- 
tinai tvirtinti, kad mano nuomonė yra neatsiejama šio proceso dalis. 
Tačiau vietoj prieštaravimų pasigirdo plojimai. Ir visi puolė — vien- 
balsiai! — aiškinti, kad mano užsispyrimas dalyvauti asmeniniame 
pokalbyje su kiekvienu kandidatu virto didžiuliu stabdžiu. Net 
nenutuokiau, kad stabdau savo komandą, ir supykau, kad niekas 
man apie tai neužsiminė. Kelias valandas tylėdama tūžau, o ka- 
dangi negaliu pasigirti pokerio žaidėjo veidu, tai tikriausiai buvo 
akivaizdu visiems. Tada supratau, kad jeigu kolegos man nieko ne- 
sakė, vadinasi, aš nepakankamai aiškiai parodžiau, kad esu pasiruo- 
šusi išklausyti jų nuomonę. Nesusikalbėjimas visada turi du galus. 
Norint sulaukti daugiau pasiūlymų reikėjo prisiimti atsakomybę ir 
visiems tą paaiškinti. Taigi grįžau pas savo komandą ir pranešiau, 
kad daugiau nedalyvausiu pokalbiuose su kandidatais. Ir, svarbiau- 
sia, visiems pasakiau, kad noriu kuo anksčiau ir kuo dažniau išgirsti 
jų nuomonę. 

Dar vienas būdas užmegzti nuoširdų bendravimą — tai atvirai 
pripažinti savo silpnybes. Pavyzdžiui, matydama neišspręstą pro- 
blemą dažnai netenku kantrybės. Paprastai pradedu reikalauti, kad 
žmonės kuo greičiau ją išspręstų, o kartais reikalauju, kad ji būtų 
išspręsta anksčiau, negu tą įmanoma padaryti. Su Davidu Fische- 
riu penkiolika metų kartu dirbome Iždo departamente, „Google“ ir 
„Facebooke“. Jis juokauja, kad iš mano balso tono gali suprasti, ar 
jis turėtų užbaigti užduotį, ar aš jau pasiruošusi imtis jos pati. Atvi- 
rai pripažįstu, kad man trūksta kantrybės, ir prašau kolegų man 
pasakyti, kada derėtų atsipalaiduoti. Tai, kad pati apie tai šneku, 
leidžia ir kitiems užsiminti apie mano kantrybę... ir pajuokauti ta 
tema. Kolegos kartais sako: „Sheryl, prašei, kad pasakytume, kada 
susinervini ir imi pernelyg spausti komandas. Ko gero, dabar kaip 
tik taip ir elgiesi.“ Bet jeigu niekada nebūčiau to paprašiusi, ar kas 
nors „Facebooke“ prieitų prie manęs ir pasakytų: „Ei, Sheryl, nu- 

siramink! Visus varai iš proto!“ Kažkodėl abejoju. Jie pasvarstytų. 
Galbūt net pasikalbėtų apie tai tarpusavyje. Tačiau man į akis to 
tikrai neišrėžtų. 

Jeigu žmonės yra atviri ir nuoširdūs, viešai išsakyta padėka 
juos padrąsina ir toliau taip elgtis, o kartu parodo gerą pavyzdį ki- 
tiems. Susitikime, kuriame dalyvavo apie šešiasdešimt „Facebooko“ 
inžinierių, užsiminiau, kad norėčiau atidaryti daugiau kompanijos 
atstovybių visame pasaulyje, ypač viename konkrečiame regione. 
Grupėje buvo ir apsaugos darbuotojų, todėl paklausiau, kas jiems 
kelia didžiausią nerimą. Chadas Greene'as atsistojo net nelaukda- 
mas pakvietimo: „Didžiausią nerimą kelia „Facebooko“ atstovybės 
atidarymas tame regione.“ Visų susirinkusiųjų akivaizdoje jis paaiš- 
kino, kodėl tai nepasiteisintų ir kodėl esu neteisi. Man tai labai pati- 
ko. Mudu prieš tai nė karto nebuvome susitikę, ir aš niekada nepa- 
miršiu jo įsimenančio prisistatymo. Baigdama susitikimą padėkojau 
Chadui už atvirumą, o paskui įkėliau šią istoriją į „Facebooką , kad 
padrąsinčiau ir kitus darbuotojus sekti jo pavyzdžiu. Markas laikosi 
tokios pačios nuomonės. Prieš ketverius metus vasarą, per darbuo- 
tojų vakarėlį, vienas praktikantas patarė Markui patobulinti savo 
viešo kalbėjimo įgūdžius. Markas visų akivaizdoje jam padėkojo ir 
paragino mus priimti jį į darbą. 

Norint geranoriškai perduoti nuoširdžią žinutę kartais labai 
praverčia humoras. Per neseniai atliktą tyrimą pastebėta, kad api- 
būdinant efektyviausius lyderius dažniausiai vartojama frazė buvo 
„humoro jausmas“. Teko ne kartą matyti, kaip humoras padeda 
pasiekti norimų rezultatų. Marne Levine, anksčiau dirbusi Baltuo- 
siuose rūmuose prie prezidento Obamos, vėliau įsidarbino „Face- 
booke“ pasaulinės viešosios politikos vadove. Marne yra kultūringa, 
profesionali ir labai kompetentinga moteris. Pirmąją darbo savaitę jai 
teko ruoštis artėjančiam kongresui ir reikėjo, kad kolega iš kitos ko- 
mandos pabaigtų kurti kelis pranešimo punktus. Kolega begėdiškai 

vilkino darbą. Jis vis pasirodydavo pas Marne, užduodavo jai klau- 
simų, į kuriuos ji tinkamai atsakydavo, bet paskui veltui laukdavo 
rezultatų. Kai kolega vėl atėjo su dar vienu klausimu, ji pasisuko į 
jį plačiai šypsodama ir pasakė: „Atsakysiu į visus tavo klausimus. 
Pažadu. Ber jei nenori, kad nukrisčiau ant grindų ir tavo akyse patir- 
čiau širdies smūgį, tai atsistok, grįžk prie savo darbo stalo ir parašyk 
kongresui reikalingus punktus.“ Suveikė kuo puikiausiai. 

„Google“ kompanijoje mane ir mano kolegą Adamą Freedą er- 
zino viena darbuotoja, kuri labai apsunkindavo mūsų darbą. Kelis 
kartus su ja susitikau ir rimtai paaiškinau, kad man atrodo, jog ji 
kritikuoja kiekvieną mūsų žingsnį ir taip stabdo pažangą. Per kiek- 
vieną tokį nuoširdų pokalbį ji mane išklausydavo, palinksėdavo 
galva ir padėkodavo už išsakytą nuomonę. Išeidavau jausdama pa- 
lengvėjimą. Bet paskui padėtis tik dar labiau pablogėdavo. Adamas 
ėmėsi visai kitokios taktikos. Jis pakvietė ją pietų. Juodu susitiko 
„Google“ kavinėje, šiek tiek pasišnekučiavo, o tada jis pažiūrėjo į 
ją ir juokais paklausė: „Kodėl tu manęs nekenti?“ Man nepavyko 
kelis kartus iš eilės, o Adamas ėmė ir pralaužė ledus. Ji pasidomėjo, 
kodėl jis šitaip juokauja, ir Adamas sugebėjo paaiškinti taip, kad ji 
pagaliau išgirdo. 

Deja, kartais humoro jausmas apvilia tada, kai jo reikia labiau- 
siai. Jeigu susijaudinu, pasidaro labai sunku ramiai reaguoti į pro- 
blemą. Trečią mėnesį dirbdama „Google“ patekau į nemalonią situa- 
ciją. Iš pradžių darbe atsiskaitinėdavau Ericui Schmidtui, bet po kiek 
laiko perėjau dirbti pas Omidą Kordestani. Ir tada tarp mudviejų 
su Omidu iškilo didžiulis nesusipratimas. Nuėjusi su juo pasikalbėti 
norėjau ramiai paaiškinti, kas kelia man nerimą, bet vos prasižio- 
jau, iš akių pasipylė ašaros. Išsigandau, kad pravirkau prieš naująjį 
viršininką, kurio beveik nepažįstu, — ir dėl to pradėjau verkti dar 
smarkiau. Bet man pasisekė. Omidas buvo kantrus ir ramino mane 
sakydamas: „Visiems pasitaiko sunkumų darbe. Viskas bus gerai“ 

Daugumai moterų atrodo, — ir tyrimai tą patvirtina, — kad 
verkti darbe yra blogai? To daryti niekada neketinu ir to tikriau- 
siai nerekomenduoja knyga 7 sėkmės lydimų žmonių įpročiai (Seven 
Habits of Elighly Effective People), tačiau tais retais atvejais, kai jaus- 
davausi tikrai susierzinusi arba, dar blogiau, išduota, ašaros imdavo 
lietis pačios. Nesvarbu nei tavo amžius, nei patirtis — kartais tai vis 
tiek nutinka. 

Buvau beveik metus išdirbusi „Facebooke“, kai sužinojau, kad 
vienas žmogus apie mane pasakė neteisybę, ir dar labai bjaurią. Pra- 
dėjau pasakoti apie tai Markui ir, kad ir kaip tramdžiausi, pravir- 
kau. Jis mane patikino, kad kaltinimas toks neteisingas, jog tikrai 
niekas juo nepatikės. O tada paklausė: „Nori, kad tave apkabin- 
čiau?“ Norėjau. Tai buvo lūžio akimirka. Iki tol niekada nebuvau 
pajutusi tokio artimo ryšio su Marku. Papasakojau šią istoriją viešai, 
tikėdamasi, kad nuo to palengvės kitoms, kurioms irgi teko neno- 
romis pravirkti. Spaudoje pasirodė pranešimas, kad „Sheryl verkė 
Markui Zuckerbergui ant peties“, nors iš tiesų buvo ne visai taip. Iš 
tikrųjų aš išreiškiau savo jausmus, o Markas atsakydamas išreiškė 
man užuojautą. 

Dalydamiesi emocijomis žmonės užmezga artimesnius santy- 
kius. Kai dirbi darbą, kuris tau rūpi, tai motyvuoja. Motyvacija atsi- 
randa ir dirbant su žmonėmis, kurie rūpi tau. Siekdamas nuoširdžiai 
rūpintis kitais, pirmiausia turi juos suprasti — žinoti, kas jiems patin- 
ka ir nepatinka, ką jie jaučia ir ką galvoja. Emocijos valdo tiek vyrus, 
tiek moteris ir daro įtaką kiekvienam mūsų sprendimui. Tampame 
geresniais vadovais, partneriais ir bendradarbiais, jeigu pripažįstame 
savo emocijas ir nevengiame apie jas kalbėti. 

Tą supratau ne visada. Anksčiau maniau, kad profesionalumas 
reiškia būti organizuotai ir susitelkusiai, o asmeninį gyvenimą reikia 
atidėti į šoną. Pradėjus dirbti „Google“ kiekvieną savaitę su Omidu 
susitikdavome asmeniškai. Ateidavau į jo kabinetą su išspausdinta 


108 | BŪKIME PRIEKY 


darbotvarke ir iškart puldavau prie reikalo. Maniau, kad esu labai 
dalykiška, tačiau vieną dieną mano kolega Timas Armstrongas (vė- 
liau tapęs AOL kompanijos generaliniu direktoriumi) atsargiai pasi- 
vedė mane į šalį ir davė patarimą. Jis pasakė, kad prieš leidžiantis į 
darbo reikalus reikėtų skirti bent minutę laiko santykiams užmegz- 
ti. Tuose susitikimuose dalyvaudavome tik mudu su Omidu, todėl 
buvo aišku, kas apie tai užsiminė Timui. Pasitaisiau ir prieš perei- 
dama prie darbotvarkės pasiteiraudavau Omido, kaip jam sekasi. 
Tai buvo gera pamoka. Vien tik dalykiškas bendravimas ne visada 
pasiteisina. 

Prireikė evoliucijos, tačiau dabar esu tvirtai įsitikinusi, kad 
darbe reikia būti savimi iki galo. Nebetikiu, kad žmonės nuo pir- 
madienio iki penktadienio yra dalykiški darbuotojai, o visą likusį 
laiką būna tokie, kokie yra iš tikrųjų. Tokio pasiskirstymo turbūt 
niekada ir nebuvo, o dar mažiau jis tikėtinas dabartiniame saviraiš- 
kos amžiuje, kai žmonės nuolat atnaujina savo „Facebooko“ būseną 
ir pranešinėja apie kiekvieną savo judesį. Užuot apsimetinėję kaž- 
kokiais dirbtiniais „vien tik dalykiškais personažais“, verčiau išsa- 
kykime savo tiesą, kalbėkime apie asmeninį gyvenimą ir pripažin- 
kime, kad profesiniai sprendimai dažnai priimami vadovaujantis 
emocijomis. Manau, kad nuo to visiems bus geriau. Šią pamoką 
reikėjo išmokti jau prieš daugybę metų. 1995 metais man baigiant 
verslo mokyklą Larry Summersas pasiūlė darbą Iždo departamente. 
Labai jo troškau, bet iškilo problema: nenorėjau keltis atgal į Va- 
šingtoną, kur gyveno mano vyras, su kuriuo ruošiausi skirtis. Ta 
akimirka, kai reikėjo pasakyti Larry'ui, kad negaliu priimti jo pa- 
siūlymo, buvo viena sunkiausių mano gyvenime. Larry primygtinai 
norėjo sužinoti, kodėl atsisakau, ir buvau sugalvojusi jam pasakyti, 
kad nekantrauju išmėginti konsultanto darbą Los Andžele. Tačiau 
prisipažinau, kaip yra iš tikrųjų. Paaiškinau, kad ruošiuosi skirtis ir 
noriu išvažiuoti kuo toliau nuo Vašingtono, kuris sukelia per daug 

skausmingų prisiminimų. Larry bandė aiškinti, kad Vašingtonas — 
didelis miestas, tačiau man jis vis tiek atrodė per mažas. Po metų jau 
jaučiausi pasiruošusi grįžti į sostinę, todėl paskambinau Larry ui ir 
paklausiau, ar jo pasiūlymas vis dar galioja. Tą padaryti buvo taip 
paprasta iš dalies dėl to, kad prieš metus buvau nuoširdi. Jeigu tada 
būčiau pasakiusi Larry'ui, kad atsisakau darbo pasiūlymo dėl profe- 
sinių sumetimų, dabar apsigalvoti būtų atrodę pernelyg impulsyvu. 
Nuoširdus prisipažinimas buvo pati geriausia išeitis, nes tikroji prie- 
žastis buvo asmeninė. 

Žmonės dažnai apsimeta, kad asmeninis gyvenimas nedaro įta- 
kos jų tarnybiniams sprendimams. Jie bijo darbe kalbėti apie padėtį 
namuose, tarsi nederėtų maišyti darbo su namais, nors tą daryti 
tikrai galima ir šie dalykai yra susiję. Pažįstu daug moterų, kurios 
darbe neužsimena apie savo vaikus, nes bijo, kad bus suabejota jų 
prioritetais. Tikiuosi, kad vieną dieną tai baigsis. 

Mano brolienė Amy Schefler koledže turėjo kambario draugę 
Abby Hemani, vėliau tapusią vienos prestižiškiausių Bostono teisi- 
ninkų kontoros partnere. Riba tarp asmeninio ir profesinio gyveni- 
mo išnyko, kai jos septynių mėnesių dukteriai buvo diagnozuotas 
Draveto sindromas - reta ir sunki epilepsijos forma. Abby pasakojo, 
kad jos bendradarbiai, kurių dauguma buvo vyrai, priprato matyti 
ją verkiant darbe ir į tai reaguodavo labai šiltai. „Aš jiems buvau 
kaip duktė, ir jie norėjo mane guosti“, - sakė ji. Abby tvirtina, kad 
viešai parodžius jausmus jos padėtis šiek tiek pagerėjo, nes ji sulaukė 
bendradarbių palaikymo ir gavo laisvesnį darbo grafiką. „Pažįstu 
keletą vyrų iš mūsų įmonės, kuriems teko išgyventi panašias situa- 
cijas su savo sergančiais vaikais, bet jie sakėsi negalėję būti tokie 
atviri, kaip aš, — tvirtino ji. - Todėl manau, kad šioje situacijoje man 
pasitarnavo moteriška reakcija.“ 

Ne kiekvienoje darbovietėje ir ne kiekviename koledže sulauksi 


tokio geranoriškumo ir rūpestingumo. Tačiau man tikrai atrodo, jog 

judame link to, kad būtų panaikinta riba tarp asmeninio ir profesinio 
gyvenimo. Tokie žymūs vadovavimo studijų srities teoretikai kaip 
Marcusas Buckinghamas vis dažniau prieštarauja tradicinei nuomo- 
nei, koks turi būti vadovas. Anot jų tyrimų, vadovo apibūdinimui 
nebetinka griežtai apibrėžtų savybių (tokių kaip strategiškumas, ana- 
litinis mąstymas ir darbo našumas) sąrašas. Tikroji lyderystė praside- 
da nuo nuoširdžiai, nors kartais ir netobulai išreiškiamo individua- 
lumo.* Pasak jų, vadovai turėtų siekti ne tobulumo, o autentiškumo. 
Tai gera naujiena moterims, kurios darbe dažnai jaučiasi privalančios 
užgniaužti emocijas, kad atrodytų stereotipiškai vyriškos. Tai gera 
naujiena ir vyrams, kurie galbūt irgi stengėsi taip elgtis. 

Einant „Starbucks“ valdybos narės pareigas teko iš arti pa- 
matyti, kaip vadovui praverčia nuoširdus bendravimas. Howardas 
Schultzas nuo 1987 iki 2000 metų ėjo „Starbucks“ generalinio di- 
rektoriaus pareigas, ir jo kadencijos metu kompanija išaugo nuo vos 
kelių parduotuvių iki pasaulinio prekybos giganto. 2000 metais 
Howardas paliko generalinio direktoriaus postą, ir per paskesnius 
aštuonerius metus „Starbucks“ rodikliai susvyravo. 2008 metais 
Howardas grįžo į tas pačias pareigas ir sukvietė kompanijos vado- 
vus iš viso pasaulio į susitikimą Naujajame Orleane. Jis atvirai pa- 
sakė, kad kompanija susidūrė su rimtais sunkumais. Tada leido sau 
parodyti emocijas ir pravirko prisipažindamas, kad jaučiasi nuvylęs 
savo darbuotojus ir jų šeimas. Visa kompanija susirėmė su iššūkiu. 
„Starbucks“ rezultatai pagerėjo ir per porą metų buvo pasiektos di- 
džiausios pajamos ir didžiausias pelnas. 

Galbūt ateis tokia diena, kai darbe nebebus gėda pravirkti ir 
ašaros bus laikomos ne silpnumo ženklu, o paprasta nuoširdžių 
jausmų išraiška. Ir galbūt tokios savybės kaip atjauta ir jautrumas, 
kurios per amžius stabdė moteris, ateityje joms padės tapti tikromis 
vadovėmis. O kol kas mes visi galime paskatinti šį pokytį, jeigu 
pasiryšime ieškoti savo tiesos ir ją išsakysime. 


7 skyrius 
Nesitrauk per anksti 


rieš porą metų prie mano darbo stalo „Facebooke“ priėjo jauna 

moteris ir paklausė, ar negalėtų su manimi pasikalbėti asme- 
niškai. Nuėjome į konferencijų kambarį, ir ji ėmė manęs klausinėti, 
kaip man pavyksta suderinti darbą su šeima. Klausimai liejosi vie- 
nas po kito, ir man kilo abejonių, ar jai tai iš tikrųjų taip aktualu. 
Pertraukiau ir pasiteiravau, ar ji turi vaikų. Ji atsakė, kad neturi, bet 
ateityje ketina turėti. Tada paklausiau, ar turi partnerį ir ar juodu 
planuoja turėti vaikų. Ji atsakė, kad vyro neturi, ir trumpai nusijuo- 
kusi pridūrė: „Tiesą pasakius, net neturiu vaikino.“ 

Pagalvojau, kad ji gerokai užbėgo įvykiams už akių, bet supra- 
tau, kodėl taip yra. Mergaitėms nuo jaunumės kalama į galvą, kad 
jos turės rinktis: ar sėkmingai dirbti, ar būti gera motina. Studi- 
juodamos koledže merginos jau pradeda galvoti, kaip reikės sude- 
rinti profesinius ir asmeninius tikslus.! Paprašytos pasirinkti tarp 
santuokos ir karjeros, koledžo studentės dvigubai dažniau negu jų 
bendrakursiai vaikinai renkasi santuoką.? Nerimas dėl šių dalykų 
gali pasireikšti ir dar jaunesniame amžiuje. Knygos Pelenė suėdė 
mano dukterį (Cinderella Ate My Daugtber) autorė Peggy Orenstein 
papasakojo apie savo penkiametę dukterį: mergaitė susijaudinusi 
grįžo namo po užklasinio renginio ir pranešė mamai, kad ji ir jai 
patinkantis berniukas abu nori būti astronautais. Mama pasiteiravo, 
ar yra kokių kliūčių, ir duktė atsakė: „O kas prižiūrės mūsų vaikus, 
kai abu išskrisime į kosmosą?“ Penkerių metų mergaitė, svajodama 

apie būsimas keliones į kosmosą, labiausiai nerimavo dėl tinkamos 
vaikų priežiūros! 

Kaip jau minėjau anksčiau, esu įsitikinusi, kad be galo svarbu 
apgalvotai pasiruošti. Kad ir kur eičiau, su savimi visur nešiojuosi 
nedidelę užrašų knygelę, kurioje surašytos mano užduotys, — taigi 
turiu tikrą užrašų knygelę ir rašau į ją tikru rašikliu. (Technologijos 
pasaulyje tai tas pat, kas nešiotis akmeninę lentą ir kirtiklį.) Tačiau 
kai kalbama apie darbo ir šeimos suderinamumą, pernelyg smulk- 
meniškas planavimas gali ne atverti, o užverti duris. Su tuo teko 
susidurti tikrai ne kartą. Moterys retai iš niekur nieko apsispren- 
džia mesti darbą. Prieš tai jos dar priima daugybę ne tokių svarbių 
sprendimų: prisitaiko ir kažką aukoja dėl to, kas, jų įsitikinimu, bus 
reikalinga šeimai. Turbūt populiariausias moterų savistabdos būdas 
yra per anksti pasitraukti. 

Klasikinis scenarijus atrodo taip. Ambicinga ir veikli moteris 
žengia sudėtingu karjeros keliu, žinodama, kad kada nors susilauks 
vaikų. O kai jos gyvenime atsiranda partneris, paprastai tam ateina 
laikas ir ši mintis aplanko vis dažniau. Moteris suvokia, kad labai 
daug dirba, ir galvoja, kad norėdama rasti laiko vaikui neišvengia- 
mai turės sumažinti savo užmojus. Teisininkė gali nuspręsti nebe- 
siekti tapti partnere, nes tikisi vieną dieną sukurti šeimą. Mokytoja 
gali liautis kurti mokymo planus mokyklai. Pardavimo vadybinin- 
kė gali imtis darbo mažesnėje teritorijoje arba atsisakyti vadovo 
pareigų. Dažniausiai moterys nesąmoningai nustoja siekti naujų 
galimybių. Sulaukusios perspektyvaus pasiūlymo jos paprastai atsi- 
sako arba sutinka taip neryžtingai, kad užduotis atitenka kam nors 
kitam. Tačiau net iškart pastojusi moteris dar turės laukti devynis 
mėnesius, kol vaikas gims. O kadangi labai dažnai moterys moti- 
nystei ima ruoštis dar gerokai prieš mėgindamos pastoti, tai laiko 
tarpsnis tarp nusiteikimo ir pastojimo paprastai trunka keletą metų, 

o kur dar devyni mėnesiai iki gimdymo. Klausinėtojos iš „Faceboo- 
ko“ atveju tai gali trukti net ir dešimt metų. 

Gimus vaikui moters padėtis darbe iš esmės pasikeičia, o to 
nebūtų įvykę, jeigu ji prieš tai nebūtų atsitraukusi. Anksčiau ji buvo 
puiki darbuotoja, jos pareigos, galimybės ir atlyginimas buvo ne 
prastesni nei jos bendradarbių. Ji atsiliko dėl to, kad per visus tuos 
metus iki motinystės pradžios nesugebėjo peržengti nusibrėžtų ribų. 
Kai vaikui gimus ji grįš į darbą, greičiausiai jausis ne tokia patenkin- 
ta, ne itin reikalinga arba nepakankamai vertinama. Gali apnikti 
dvejonės, kodėl ji dirba kažkam kitam (paprastai vyrui), turinčiam 
mažiau patirties už ją. Moteris gali apmaudauti, kad jai nepasiū- 
lė dirbti prie įdomaus naujo projekto arba neskyrė kampinio stalo, 
kuris paprastai atitenka aukštesnes pareigas einančiam darbuotojui. 
Tada ji, ko gero, savo ambicijas vėl atidės vėlesniam laikui, nes ne- 
besitikės pasiekti viršūnės. Ir jeigu moteris turės finansinę galimybę 
išeiti iš darbo, ji greičiausiai taip ir pasielgs. 

Kuo daugiau pasitenkinimo žmogui teikia darbas, tuo mažesnė 
tikimybė, kad jis jį mes.? Todėl ironiška — o man tragiška, - kad 
moterys sugalvoja išeiti iš darbo kaip tik dėl to, ką pačios padarė, 
norėdamos jame pasilikti. Turėdamos pačių geriausių ketinimų, jos 
pradeda dirbti mažiau pasitenkinimo teikiantį ir ne tokį patrauklų 
darbą. Kai pagaliau susilaukia vaiko, gali rinktis vieną iš dviejų (jei- 
gu apskritai gali rinktis): arba tapti nedirbančia mama, arba grįžti į 
darbą, kuris visiškai netraukia. 

Joanna Strober, knygos Pasiekti 50/50 (Getting to 50/50) bend- 
raautorė, tapus mama nusprendė vėl grįžti į darbą, nes jį mėgo. „Kai 
tik pradėjau dirbti, prisiklausiau baisių istorijų apie vadoves moteris, 
kurios nekreipė dėmesio į savo vaikus arba nepakankamai laiko skyrė 
namams, - pasakojo ji. - Mūsų kontoroje visi kalbėjo apie vieną va- 
dovę, kurios duktė esą jai pasakė, kad užaugusi nori būti kliente, nes 

klientai sulaukia daugiau dėmesio. Man buvo taip liūdna jų klausy- 
tis, kad nuleidau rankas dar prieš susirasdama partnerį. Tačiau kai 
po penkerių metų gavau širdžiai mielą darbą, praėjus vos kelioms 
motinystės atostogų savaitėms pajutau, kad noriu grįžti dirbti. Su- 
pratau, kad tos vadovės nebuvo labai baisios. Jos, kaip ir aš, nuošir- 
džiai mylėjo savo vaikus. Bet, kaip ir aš, mylėjo ir savo darbą.“ 

Esama daugybės svarių priežasčių, kodėl žmonės meta darbą. 
Daugeliui atrodo nuostabu, o kartais ir neišvengiama auginti vai- 
kus nedirbant. Ne visi tėvai turi ar nori dirbti ne namuose, ir ne iš 
visų galima to tikėtis. Be to, juk mes negalime suvaldyti visų mus 
veikiančių aplinkybių, įskaitant ir mūsų vaikų sveikatą. Kita vertus, 
daugelis su džiaugsmu pasinaudoja galimybe pasitraukti iš žiurkių 
lenktynių. Nedera piktintis tokiais asmeniniais sprendimais. Vi- 
siškai palaikau visus vyrus ir moteris, paskyrusius savo gyvenimą 
ateinančiai kartai auginti. Tai svarbus, sudėtingas ir džiaugsmą tei- 
kiantis uždavinys. 

Kalbu apie tai, kad susimažinti darbo krūvį reikėtų tada, kai tai 
neišvengiama arba kai gimsta vaikas, o ne anksčiau, ir jau tikrai ne 
prieš daug metų iki to laiko. Jei iki vaiko gimimo dar daug mėnesių 
ar metų, tikrai ne laikas atsitraukti — tada kaip tik svarbu pasišvęsti 
darbui. 

Prieš kelerius metus pasiūliau vienai „Facebooko“ darbuotojai 
vadovauti svarbiam naujam projektui. Ji iš pradžių apsidžiaugė, ta- 
čiau po kiek laiko ėmė akivaizdžiai abejoti. Pasakė nesanti tikra, ar 
norėtų prisiimti daugiau atsakomybės. Mačiau, kad kažką slepia, 
todėl tyliai paklausiau: „Ar tau baugu imtis šio projekto, nes greitu 
laiku planuoji turėti vaikų?“ Dar neseniai būčiau nedrįsusi užduoti 
tokio klausimo. Samdydami žmones arba priimdami vadybos spren- 
dimus vadovai neturėtų atsižvelgti į vaikų auginimo planus. Dauge- 
lį darbo teisės specialistų tikriausiai ištiktų širdies smūgis, jeigu jie 
išgirstų, kad darbe keli tokį klausimą. Tačiau pamačiusi, kiek talen- 

tingų moterų atsisako karjeros dėl neišsakytų priežasčių, pradėjau 
kalbėti apie šią problemą be užuolankų. Visada palieku žmonėms 
galimybę neatsakyti, tačiau iki šiol visos moterys, kurioms uždaviau 
tokį klausimą, išreiškė dėkingumą, kad galėjo pasikalbėti šia tema. 
Be to, labai aiškiai parodau, kad klausiu tik dėl vienos priežasties: 
noriu įsitikinti, kad jos neriboja savo pasirinkimo be reikalo. 

2009 metais „Facebooko“ verslo plėtros komandoje įdarbino- 
me Priti Choksi. Sulaukusi pasiūlymo ji uždavė keletą klausimų 
apie būsimas pareigas. Priti nesiteiravo apie gyvenimo būdą ar dar- 
bo valandas, tačiau ji buvo tokio amžiaus, kai moterys paprastai 
susilaukia vaikų. Todėl baigiantis pokalbiui paliečiau tą temą. „Jei 
ketini atsisakyti pasiūlymo, nes greitu laiku planuoji gimdyti, mielai 
apie tai pasikalbėčiau.“ Pagalvojau, kad jeigu ji nenorės apie tai kal- 
bėtis, šis klausimas jos nesustabdys ir ji paprasčiausiai išeis. Tačiau 
Priti atsisuko, atsisėdo ir pasakė: „Pasikalbėkime“ Paaiškinau, kad 
nuojauta galbūt sako ką kita, tačiau pats tinkamiausias laikas imtis 
naujo darbo gali būti iki gimstant vaikui. Jeigu naujosios pareigos 
bus pakankamai įdomios ir gerai apmokamos, gimus vaikui tik dar 
labiau norėsis grįžti į darbą. O jeigu ji dabar susilaikys, gimus vaikui 
gali pasirodyti, kad dėl darbo aukotis neverta. Priti priėmė mūsų 
pasiūlymą. Pradėjusi dirbti „Facebooke“ ji jau laukėsi. Po aštuonių 
mėnesių gimė vaikas, ji pasiėmė keturis mėnesius atostogų, o paskui 
vėl grįžo į mėgstamą darbą. Vėliau Priti prisipažino, kad jeigu aš 
nebūčiau apie tai prakalbusi, ji būtų atsisakiusi tų pareigų. 

Caroline O'Connor, kaip ir daugelis moterų, galvojo, kad vieną 
dieną jai teks rinktis tarp karjeros ir šeimos. Ta diena atėjo anksčiau, 
nei ji tikėjosi. Baigdama studijas Stanfordo dizaino institute Caroli- 
ne gavo progą įkurti kompaniją ir kaip tik tuo metu sužinojo esanti 
nėščia. Pirmoji reakcija buvo abejonė, nes ji manė nesugebėsianti 
susitvarkyti su abiem dalykais. Bet po kiek laiko Caroline nuspren- 
dė pabandyti ir įsitikinti, ar ji teisi. „Į šią dilemą pažvelgiau kaip į 

dizaino iššūkį, — rašė O'Connor. — Užuot susitaikiusi su prielaida, 
kad sėkminga darbo pradžia ir vaiko gimimas yra visiškai nesude- 
rinami dalykai, perfrazavau tai į klausimą ir, norėdama atrasti atsa- 
kymą, pasinaudojau savo kaip dizainerės sukurtomis priemonėmis.“ 
O'Connor surinko duomenis apie daugelio moterų patirtį ir apie 
tai, kas joms padėjo įveikti iššūkius. Ji praktiškai išbandė, ką reiškia 
miego trūkumas, — praleido naktį su kūdikiais globos namuose. Ir 
priėjo prie išvados, kad jeigu vyras ir draugai ją palaikys, ji sugebės 
derinti darbą ir vaiko auginimą. Caroline dabar save vadina „darbą 
mylinčia mama“, o tai yra graži „dirbančios mamos“ alternatyva.“ 
Žinodama, kad gyvenimas nuolat keičiasi, niekada nesiūlyčiau 
visoms be išimties atsiduoti karjerai, neatsižvelgiant į aplinkybes. 
Pasitaikė tarpsnių, kai to nedariau. 2006 metų vasarą nauja nedidu- 
kė įmonė „Linkedln“ ieškojo naujo generalinio direktoriaus, ir jos 
įkūrėjas Reidas Hoffmanas susisiekė su manimi. Man tai pasirodė 
puiki galimybė, nes jau penkerius metus ėjau tas pačias pareigas 
„Google“ kompanijoje ir buvau pasiruošusi naujiems iššūkiams. Ta- 
čiau tai buvo sudėtingas metas. Man buvo trisdešimt septyneri ir aš 
norėjau antro vaiko. Pasakiau Reidui teisybę: labai gaila, bet turiu 
atsisakyti, nes nemanau, kad susitvarkysiu ir su nėštumu, ir su nauju 
darbu. Jis reagavo labai šiltai ir mane palaikė. Reidas mėgino mane 
perkalbėti, netgi pasisiūlė tuo metu dirbti visą darbo dieną ir man 
padėti, tačiau buvo sunku įsivaizduoti, kad tai galėtų pasiteisinti. 
Kai kurių moterų nėštumas visiškai nestabdo, o kaip tik joms 
pasitarnauja — jos susikaupia ir užsibrėžia griežtus terminus. Mano 
vaikystės draugė Elise Scheck su malonumu prisimena savo nėštu- 
mą ir sako, kad niekada nesijautė tokia darbinga. Ji ne tik visu eta- 
tu dirbo teisininke, bet ir susitvarkė namą, o į albumus sudėliojo 
penkerių metų nuotraukas. Kitoms, pavyzdžiui, man, nėštumas 
yra labai sudėtingas tarpsnis, kai nieku gyvu nepajėgi dirbti taip 
efektyviai, kaip visada. Bandžiau rašyti laiškus užsikvempusi ant 

klozeto, tačiau man sunkiai sekėsi veiksmingai atlikti daug darbų 
vienu metu. Kadangi su tuo jau teko susidurti per pirmąjį nėštumą, 
žinojau, ko tikėtis. Atsisakiau Reido pasiūlymo ir vos po kelių mė- 
nesių pastojau, o tada siaubingai blogavau. 

Apgailestauti, kad atsisakiau pasiūlymo, lioviausi tik tada, kai 
praėjus septyniems mėnesiams po dukters gimimo Markas pasiūlė 
dirbti „Facebooke“. Tai irgi nebuvo pats tinkamiausias metas. Dau- 
gelis mane perspėjo ir pati labai greitai įsitikinau, kad du vaikai 
reikalauja dvigubai daugiau dėmesio negu vienas. Tiesiog stūmiau 
dieną po dienos, ką jau kalbėti apie naujų iššūkių paieškas. Ir vis 
dėlto mudu su Dave'u pripažinome, kad jeigu lauksiu geresnių 
laikų, tokia galimybė gali nebepasitaikyti. Sprendimas priimti šį 
darbo pasiūlymą buvo asmeninis, kaip paprastai ir būna su tokiais 
sprendimais. Per pirmąjį pusmetį „Facebooke“ pasitaikydavo dienų, 
kai užplūsdavo abejonės, ar pasirinkau teisingai. Baigiantis pirmie- 
siems metams žinojau, kad taip, - mano atveju tai buvo teisingas 
sprendimas. 

Gimus vaikui iškart pasikeičia tai, kaip žmogus save įvardija. 
Moteris tampa motina. Vyras tampa tėvu. Pora tampa tėvais. Iš 
esmės pasikeičia prioritetai. Tėvystės ir motinystės patirtis suteikia 
turbūt didžiausią atpildą, tačiau kartu tai ir pats sunkiausias bei 
labiausiai nuolankumo reikalaujantis darbas. Jeigu būtų teisingas 
būdas auginti vaikus, tą darytų visi. Akivaizdu, kad taip nėra. 

Naujai iškeptiems tėvams iškart kyla klausimas, kas pirmiausia 
rūpinsis vaiku. Istoriškai susiklostė, kad tai paprastai būna moti- 
na. Tai logiškas ir fiziologijos nulemtas pasirinkimas: juk tik ji gali 
maitinti krūtimi. Tačiau išradus šiuolaikinę pieno pompą ši taisyklė 
pasikeitė. Dirbdama „Google“ užsidarydavau kabinete ir per tele- 
fonines konferencijas traukdavau pieną. Žmonės klausdavo: „Kas 
čia per garsas?“ — „Koks garsas?“ — perklausdavau. Jeigu jie ir toliau 
tvirtindavo, kad per telefoną girdi garsų pypsėjimą, sakydavau: „Ai, 

kitoje gatvės pusėje stovi ugniagesių automobilis.“ Įsivaizdavau, kad 
esu labai gudri, kol supratau, jog kiti pokalbio dalyviai kartais būda- 
vo tame pačiame pastate ir žinodavo, kad anapus gatvės nėra jokio 
ugniagesių automobilio. Pričiupo. 

Nepaisant šiuolaikinių išradimų, galinčių sušvelninti fiziologi- 
nių veiksnių įtaką, moterims vis tiek tenka daugiau rūpintis vaikais. 
Dėl to motinystė sumažina moterų, bet ne tėvų darbingumą. Jung- 
tinėse Valstijose motinų, auginančių vaikus iki trejų metų amžiaus, 
užimtumo rodikliai siekia tik 54 procentus, o motinų, turinčių vai- 
kų nuo šešerių iki keturiolikos metų amžiaus, užimtumo rodikliai 
pakyla iki 75 procentų. EBPO šalyse motinų, kurios augina vaikus 
iki trejų metų amžiaus, užimtumas siekia 52 procentus, o vaikus 
nuo šešerių iki šešiolikos metų amžiaus auginančių motinų užimtu- 
mas pakyla iki 73 procentų.“ 

Iš darbo rinkos dažniausiai pasitraukia moterys iš priešingų 
pajamų skalės galų — jos būna ištekėjusios už mažiausiai arba už 
daugiausia uždirbančių vyrų. 2006 metais Jungtinėse Valstijose 
darbą metė tik 20 procentų motinų, kurių vyrai gauna vidutinį at- 
lyginimą (tarp 25 ir 75 procentilių). Ir atvirkščiai — iš darbo išėjo 
net 52 procentai motinų, kurių vyrai gauna mažiausią atlyginimą, 
ir 40 procentų motinų, kurių vyrai priklauso prie 5 procentų dau- 
giausia uždirbančių gyventojų./ Akivaizdu, kad jos lieka namuose 
dėl labai skirtingų priežasčių. Motinoms, ištekėjusioms už mažiau- 
siai uždirbančių vyrų, sunku susirasti darbą, kuriame uždirbtų tiek, 
kad galėtų išlaikyti vaikus, o jų išlaikymo išlaidos nuolat auga. Per 
pastarąjį dešimtmetį vaikų išlaikymo išlaidos, palyginti su vaikus 
auginančių šeimų vidutinėmis pajamomis, padidėjo dvigubai.* Vi- 
sose šalies valstijose dviejų vaikų (kūdikio ir ketverių metų vaiko) 
išlaikymas vaikų darželyje viršija vidutinį metinį nuomos mokestį? 
Palyginti su Jungtinėmis Valstijomis, Europos šalys labiau padeda 
išlaikyti vaikus arba skiria tam daugiau pašalpų, bet didžiojoje Eu- 

ropos dalyje vaikų (ypač iki penkerių metų amžiaus) auginimo iš- 
laidos yra labai didelės.!? 

Moterys, kurių vyrai gauna didesnes pajamas, meta darbą dėl 
įvairių priežasčių, tačiau vienas svarbus veiksnys yra jų vyrų dar- 
bo valandos. Jeigu vyras dirba keturiasdešimt arba penkiasdešimt 
valandų per savaitę, tikimybė, kad vaikus auginanti jo žmona mes 
darbą, yra 44 procentais didesnė, palyginti su tomis šeimomis, kur 
vyro darbo savaitė trumpesnė.!' Dauguma tų moterų turi patį aukš- 
čiausią išsilavinimą. 2007 metais Harvardo verslo mokyklos absol- 
ventų apklausa parodė, kad vyrų užimtumas niekada nenukrito že- 
miau 91 procento, tačiau visu etatu dirba tik 81 procentas 2000-ųjų 
pradžioje ir 49 procentai 1990-ųjų pradžioje studijas baigusių mo- 
terų.!* Iš Jeilio universiteto absolventų, kuriems iki 2000-ųjų suėjo 
keturiasdešimt metų, darbe liko 90 procentų vyrų ir tik 56 pro- 
centai moterų.!? Kadangi moterys, turinčios aukštąjį išsilavinimą, 
masiškai traukiasi iš darbo rinkos, gerokai sumažėjo vadovaujančių 
moterų skaičius. 

Sunku nuspėti, ką konkretus žmogus darys tapęs tėvu ar mo- 
tina, tačiau lengva nuspėti visuomenės reakciją. Jeigu pora praneša, 
kad laukiasi vaiko, vyrui visi sako: „Sveikinu!“ O moteriai sako: 
„Sveikinu! O kaip bus su darbu?“ Vyrauja prielaida, kad vaikų au- 
ginimas yra moters rūpestis. Per daugiau nei trisdešimt metų šis 
supratimas nelabai pasikeitė. 1975 metais į Prinstoną įstojusių stu- 
dentų apklausa parodė, kad konfliktą tarp darbo ir šeimos numatė 
26 procentai vyrų ir 54 procentai moterų. Apklausus 2006 metais 
į Prinstoną įstojusius studentus paaiškėjo, kad konfliktą tarp darbo 
ir šeimos numatė vos 33 procentai vyrų ir net 62 procentai moterų. 
Studentus skyrė trys dešimtmečiai, ir vis tiek, palyginti su vyrais, 
tokią kliūtį prieš pradėdamos dirbti numatė dvigubai daugiau mo- 
terų. Be to, 2006 metais 46 procentai vyrų, numačiusių šį konfliktą, 
tikėjosi, kad dėl vaikų karjerą paaukos jų žmona. Ir tik 5 procentai 

moterų tikėjo, kad jų vyras paaukotų savo karjerą, jei reikėtų rūpin- 
tis vaiku.“ 

Asmeninis pasirinkimas ne visada yra toks asmeniškas, kaip 
atrodo. Mus visus veikia socialinės nuostatos, bendraamžių spau- 
dimas ir šeimos lūkesčiai. Nežiūrint į visas šias jėgas, tos moterys, 
kurios gali sau leisti mesti darbą, dažnai ne tik gauna leidimą, bet ir 
yra visokeriopai skatinamos taip pasielgti. 

Įsivaizduokite, kad karjera yra maratonas — ilgos, sunkios ir ga- 
liausiai atpildą teikiančios pastangos. Dabar įsivaizduokite marato- 
ną, kuriame prie starto linijos vienodai pasiruošę ir pasirengę sustoja 
ir vyrai, ir moterys. Pasigirsta šūvis. Vyrai ir moterys bėga drauge. 
Vyrai vis palaikomi šūksniais: „Šaunuolis! Pirmyn!“ O bėgančios 
moterys palydimos kitokiais žodžiais. „Juk žinai, kad tau nebūtina 
to daryti!“ — šaukia minia. Arba: „Gerai pradėjai — bet juk nebėgsi 
iki finišo.“ Palaipsniui šūksniai vis garsėja. Vyrams šaukiama: „Pir- 
myn! Jau netoli!“ O moterys girdi vis daugiau abejonių jų pastan- 
gomis. Aplinkiniai, o dažnai ir pačios moterys vis labiau dvejoja, ar 
verta bėgti toliau. O aplinkinių šūksniai gali būti net ir priešiški. 
Moterys kovoja, kad atlaikytų lenktynių sunkumus, o žiūrovai šau- 
kia: „Kodėl tu bėgi, jeigu vaikams reikia, kad sėdėtum namie?“ 

1997 metais Debi Hemmeter buvo kylanti „Sara Lee“ kompa- 
nijos vadovė ir tikėjosi vieną dieną vadovauti didžiulei korporacijai 
taip, kaip tą darė jos įkvėpėja — Šiaurės Amerikos „Pepsi-Cola“ ge- 
neralinė direktorė Brenda Barnes. Net ir sukūrusi šeimą Debi toliau 
siekė karjeros aukštumų. Bet vieną dieną, būdama komandiruotėje, 
Debi atidarė viešbučio duris ir pamatė pritrenkiančią USA Today 
laikraščio antraštę: „Pepsi“ vadovė aukoja darbą dėl šeimos!“ Paant- 
raštė skelbė: „22 metus išdirbusi veteranė perdegė.“ Debi sakė, jog 
tą akimirką pajuto, kaip pasikeitė jos pačios ambicijos. Ji pasako- 
jo: „Pamaniau: jei nepavyko tai nepaprastai moteriai, tai kaip gali 
pasisekti man? Netrukus gavau labai gerą pasiūlymą dirbti banke, 

bet atsisakiau, nes dukteriai tuo metu buvo tik vieni metai, ir aš 
galvojau, jog nesugebėsiu. Po beveik dešimties metų pradėjau dirbti 
panašų darbą, ir man puikiai sekėsi, bet aš iššvaisčiau dešimt metų. 
Iki dabar turiu išsaugojusi tą laikraščio iškarpą. Ji man primena, ko 
nelinkėčiau ateinančiai kartai.“ 

Jeigu maratono bėgikė sugeba nepaisyti minios šūksnių ir iš- 
tveria sudėtingą lenktynių vidurio ruožą, ji paprastai įgyja žymiai 
daugiau savikliovos. Prieš daug metų Niujorke sutikau investicijų 
bankininkę, kurios vyras dirbo visuomeninį darbą. Ji pasakė, kad 
bėgant metams visos banke dirbusios jos draugės metė tarnybą, o 
jai teko pasilikti, nes ji buvo pagrindinė šeimos maitintoja. Pasitai- 
kydavo dienų, kai ji pavydėjo joms ir norėjo mesti darbą, dienų, 
kai darbo būdavo per daug arba kai susikaupdavo daugybė šlamšto, 
kurį reikėjo iškuopti. Bet ji neturėjo kito pasirinkimo. Ilgainiui ji 
gavo tokias pareigas, kur šlamšto buvo mažiau, o įtakos ji turėjo 
daugiau. Žvelgdama į praeitį ji džiaugiasi, kad net ir sunkiais laikais 
sugebėjo išlikti darbe. Šiandien, kai vaikai užaugo ir paliko namus, 
ji labai artimai bendrauja su jais ir jaučiasi nepaprastai laiminga, 
kad turi mėgstamą darbą. 

Nors žinovai ir politikai (paprastai vyrai) dažnai tvirtina, kad 
motinystė yra pats svarbiausias ir sunkiausias darbas, moterys, ku- 
rios pasiima atostogas, už tai turi sumokėti didelę kainą. Jungtinėse 
Valstijose tik 74 procentai dirbančių moterų vėl grįžta dirbti ir tik 
40) procentų grįžta dirbti visu etatu. Sugrįžusios į darbą moterys 
paprastai pamato, kad jų darbo užmokestis gerokai sumažėjo. Jei- 
gu moteris nedirba metus, jos vidutinis metinis atlyginimas, pri- 
klausomai nuo išsilavinimo ir išdirbtų valandų skaičiaus, sumažėja 
20 procentų.!* Praleidus dvejus arba trejus darbo metus vidutinės 
metinės pajamos sumažėja 30 procentų,“ o vidutiniškai tokiam 
laiko tarpui moterys ir pasitraukia iš darbo.'* „Motinystės bauda“ 
galioja ir daugumoje EBPO šalių, kur ilgesnės motinystės atostogos 

siejasi su didesniu dirbančių motinų ir tėvų darbo užmokesčio skir- 
tumu. EBPO šalyse visu etatu dirbančios motinos uždirba maždaug 
22 procentais mažiau už bendradarbius vyrus. Vaikų neturinčios 
moterys uždirba maždaug 7 procentais mažiau už vaikų neturinčius 
vyrus." Jeigu visuomenė tikrai vertintų darbą, kurio reikalauja vaikų 
auginimas, kompanijos ir institucijos rastų būdų, kaip sumažinti tas 
didžiules baudaš ir padėti tėvams suderinti tarnybines ir šeimynines 
pareigas. Dažnai pernelyg griežtas darbo grafikas, apmokamų mo- 
tinystės ar tėvystės atostogų trūkumas ir didelės arba nenuspėjamos 
vaikų išlaikymo išlaidos iš moterų reikalauja labai didelių pastangų. 

Yra moterų, kurios pradėjusios dirbti pasirenka neteisingai ir 
meta darbą, nes jų atlyginimas vos padengia vaiko išlaikymo išlai- 
das. Vaiko išlaikymas atsieina labai brangiai, ir apmaudu, kai tenka 
dirbti tik tam, kad nereikėtų gyventi skolon. Tačiau vaiko išlaiky- 
mo išlaidas dirbančioms moterims reikėtų vertinti lyginant jas su 
būsimu, o ne su dabartiniu atlyginimu. Būdama trisdešimt dvejų 
Anna Fieler tapo mama ir tą metą vadina „laiku, kai prasidėjo tik- 
rasis veiksmas“. Anna buvo kylanti rinkodaros žvaigždė ir nerima- 
vo, kad jos darbo užmokestis, sumokėjus mokesčius, vos padengia 
vaiko išlaikymo išlaidas. „Vyras dažnai uždirba daugiau už žmoną, 
todėl atrodo, kad labiau apsimoka investuoti į jo karjerą, — sakė ji. 
Bet Anna pagalvojo apie tai, kiek laiko ir pinigų ji jau išleido sav0 
karjerai, ir suprato, kad jai mesti darbą ekonominiu požiūriu irgi 
nebus protinga. Taigi ji padarė tai, ką dabar vadina „aklu šuoliu“, 
ir liko dirbti. Praėjo daug metų, ir dabartinės jos pajamos yra daug 
didesnės negu tada, kai ji vos nemetė darbo. Anna ir kitos moterys 
išmintingai nusprendė, kad mokestis už vaiko priežiūrą yra inves- 
ticija į šeimos ateitį. Metams bėgant atlyginimas paprastai didėja. 
Kartu atsiranda ir daugiau laisvės, nes aukštesnes pareigas einantys 
vadovai turi daugiau galimybių reguliuoti savo darbo valandas ir 


grafikus. 

O kaip dėl vyrų, kurie nori mesti darbą? Jeigu moterims bus 
labai paprasta pasitraukti iš karjeros maratono, vyrus gali užgulti 
per didelė našta. Moterys mano, kad už vaikų auginimą pirmiausia 
atsakinga moteris, o dauguma vyrų laiko save atsakingais už šeimos 
finansinę padėtį. Jų savivertė paprastai priklauso nuo profesinės sėk- 
mės ir jie dažniausiai galvoja neturintys kito pasirinkimo, kaip tik 
išlikti tame maratone iki galo. 

Labai sunku ryžtis palikti savo vaiką kito žmogaus priežiūrai ir 
grįžti į darbą. Visi tėvai, kuriems teko žengti tą žingsnį, įskaitant ir 
mane, žino, kaip dėl to skauda širdį. Tik tada, jei darbas bus patrauk- 
lus, sudėtingas ir vertingas, šis sprendimas mums atrodys teisingas. Ir 
netgi jį priėmę tėvai laikui bėgant turi teisę pakeisti nuomonę. 

Visos, kurioms pasisekė ir kurios gali rinktis, turėtų išsaugoti 
šią galimybę. Jeigu einate dirbti, iš anksto negalvokite, kaip tą darbą 
mesite. Nespauskite stabdžio. Spauskite greičio pedalą. Neatleiskite 
jo tol, kol neateis laikas apsispręsti. Tai vienintelis būdas užtikrinti, 
kad išauš ta diena, kai jūsų lauks tikrai rimtas sprendimas. 


8 skyrius 

otinystė man yra nuostabus dalykas. Bet ne gimdymas. Po 
devynių mėnesių nuolatinio pykinimo negalėjau sulaukti, 
kada prasidės kitas etapas. Mano sūnus, deja, taip neskubėjo. Atėjus 
laikui akušerė nusprendė, kad reikia skatinti gimdymą. Ligoninėje 
prie mūsų su Dave'u prisidėjo mano tėvai ir sesuo Michelle. Sakoma, 
kad norint užauginti vaiką reikia viso kaimo, bet man prireikė viso 
kaimo, kad vaiką ištrauktų. Gimdymas tęsėsi be galo ir be krašto... 
Palaikymo komandos jaudulys pamažu perėjo į nuobodulį. Prasidė- 
jus sąrėmiams man vienu metu reikėjo pagalbos, bet nė iš vieno jos 
nesulaukiau, nes visi buvo kitame gimdyklos kampe ir rodė gydyto- 
jai šeimos nuotraukas. Mūsų šeimoje juokaujama, kad sunku ilgai 
išlaikyti kieno nors dėmesį. Gimdymas irgi nebuvo išimtis. 
Po trijų su puse valandos kančių pagaliau gimė sūnus; jis svėrė 
4,3 kilogramo. Pusę svorio sudarė galva. Mano sesuo yra pediatrė 
ir dalyvavo šimtuose gimdymų. Ilgą laiką ji man nesakė, kad mano 
gimdymas buvo vienas sunkiausių iš visų jos matytų. Kai man pra- 
nešė, kad sūnus gimė sveikas, ir kai ištisus devynis mėnesius tru- 
kęs pykinimas per valandą praėjo, supratau, kad kentėti buvo verta. 
Blogiausia jau praeityje. 
Kitą rytą ligoninėje išlipau iš lovos, žengiau žingsnį ir susmu- 
kau ant grindų. Pasirodo, gimdydama taip smarkiai trūktelėjau 

koją, jog patempiau raištį. Savaitę teko vaikščioti su ramentais. 
Taigi pirmąsias motinystės dienas apsunkino tai, kad negalėjau sto- 
vėti, tačiau gavau ir netikėtos naudos: iš pradžių naujagimiu teko 
rūpintis Dave'ui. Kai kūdikis pravirkdavo, Dave'as turėdavo keltis, 
atnešti jį man, kad pamaitinčiau, paskui pervilkti ir užmigdyti. 
Paprastai mama iškart tampa patyrusia kūdikio globėja. O mane 
keisti sauskelnes išmokė Dave'as, kai sūnui buvo aštuonios dienos. 
Jeigu mudu su vyru būtume tą suplanavę, būtume buvę genijai. Bet 
nesuplanavome ir jais nesame. 

Tiesą pasakius, reikėjo suplanuoti daug daugiau. Šeštą nėš- 
tumo mėnesį teko dalyvauti telefoninėje apklausoje, kurią atliko 
disertaciją apie dirbančias poras rašanti doktorantė. Ji pradėjo nuo 
klausimo: „Kaip jums visa tai pavyksta?“ Atsakiau: „Nepavyks- 
ta. Aš dar net neturiu vaiko“, — ir pasiūliau apklausti tuos, kurie 
augina vaikus. Ji pasakė: „Vaikas gims vos po kelių mėnesių, tai 
su vyru jau tikrai pagalvojote, kas pasiims vaiką iš mokyklos, kai 
jis susirgs. Kas rūpinsis vaiko priežiūra?“ Ir taip toliau. Negalė- 
jau atsakyti nė į vieną jos klausimą. Baigiantis pokalbiui mane 
buvo apėmusi panika, jaučiausi priblokšta supratusi, kad mudu 
su Daveu nė iš tolo nepasiruošę prisiimti tokios atsakomybės. Tą 
vakarą užsipuoliau Daveją, kai tik jis grįžęs namo įžengė pro duris. 
„Dieve mano! - pasakiau. — Liko vos keli mėnesiai iki vaiko gimi- 
mo, 0 mes neaptarėme nė vieno iš šių dalykų!“ Dave'as pasižiūrėjo 
į mane kaip į beprotę. „Ką? — pasakė jis. - Juk mes :/A apie tai ir 
kalbame.“ 

Analizuodami šį prieštaravimą mudu su Daveu supratome, 
kad labai daug laiko praleidome aptarinėdami, kaip ir ką dary- 
sime, bet tos šnekos beveik visada būdavo labai abstrakčios. Taigi 
Dave'as buvo teisus sakydamas, kad mes dažnai kalbamės apie tė- 
vystę, o aš buvau teisi tvirtindama, kad mūsų diskusijos ne kažin 
ką duoda. Didžiausia bėda buvo, kad neturėdami patirties mudu 

nė nenutuokėme, apie ką konkrečiai reikia kalbėtis. Labai menkai 
įsivaizdavome, kas mūsų laukia. 

O dar man atrodo, kad mudu stengėmės ignoruoti tą didžiulį, 
labai sparčiai artėjantį gyvenimo pokytį. Kai pastojau, su Dave'u 
netgi dirbome skirtinguose miestuose (nors norėčiau, kad supras- 
tumėte teisingai: tuo 20mentu, kai pastojau, mudu buvome kartu). 
Dave'as Los Andžele įkūrė kompaniją „Launch Media“ ir prieš daug 
metų ją pardavė „Yahoo“ kompanijai. „Yahoo“ būstinė buvo šiauri- 
nėje Kalifornijos dalyje, kur gyvenau ir dirbau aš, o Dave'o koman- 
da liko Los Andžele, kur gyveno ir dirbo jis. Pradėję susitikinėti 
nusprendėme įsikurti Įlankos rajone, taigi Dave'as ėmė važinėti pir- 
myn ir atgal, paprastai nuo pirmadienio iki ketvirtadienio būdavo 
pietinėje Kalifornijoje, o paskui skrisdavo į šiaurę, kad savaitgalius 
galėtų praleisti su manimi. Taip gyvenome net ir po vestuvių. 

Gimus sūnui Dave'as pradėjo skraidyti pirmyn atgal po kele- 
tą kartų per savaitę. Gerai, kad galėjome sau tą leisti, bet padėtis 
buvo toli gražu ne tobula. Nors vyras darė viską, ką galėjo, kad 
būtų su manim ir sūnumi, jam vis tiek tekdavo daug laiko praleisti 
ne namie. Aš visą laiką būdavau su kūdikiu, todėl didžioji vaiko 
priežiūros dalis gulė ant mano pečių. Atrodė, kad mes nevienodai 
dalijamės darbais, ir dėl to šeimoje kilo nesutarimų. Pasamdėme 
auklę, bet ji negalėjo išspręsti visų problemų; neįmanoma nusipirk- 
ti emocinės paramos ir pasidalijimo patirtimi, kuriuos gauni iš su- 
tuoktinio. Po kelių trumpų tėvystės mėnesių jau buvome perėmę 
tradicinius nevienodai pasidalijusių pareigomis lyčių vaidmenis. 

Mes nesame išskirtiniai. Per pastaruosius trisdešimt metų 
moterys darbe pasiekė daugiau nei namuose. Anot paskutinių ty- 
rimų, jeigu Jungtinėse Valstijose vyras ir žmona dirba visą darbo 
dieną, motinai tenka 40 procentų daugiau vaikų priežiūros darbų 
ir 30 procentų daugiau namų ruošos darbų negu tėvui.! 2009 metų 
tyrimas parodė, kad tik 9 procentai šeimų, kuriose abu sutuoktiniai 


128 | BŪKIME PRIEKY 


gauna darbines pajamas, vienodai dalijasi namų ruošos darbais, vai- 
kų priežiūra ir šeimos išlaikymu.? Lietuvoje moterys atlieka maž- 
daug dvigubai daugiau vaikų priežiūros ir namų ruošos darbų, pa- 
lyginti su vyrais.? Tad nors vyrai jau daugiau padeda namuose, šis 
procesas labai lėtas ir iki lygybės mums dar toli.* (Turbūt nestebina, 
kad tos pačios lyties poros namų ruošos darbais dalijasi daugmaž 
vienodai.)? 

Viešoji politika dar labiau paaštrina tokią tendenciją. JAV gy- 
ventojų surašymo biuras motiną laiko „pagrindine globėja“, net jei- 
gu šeimoje yra abu tėvai.“ Jeigu motina rūpinasi savo vaikais, tai yra 
„vaikų auklėjimas“, o jeigu tėvas rūpinasi savo vaikais, vyriausybė tą 
vadina „susitarimu dėl vaiko priežiūros“! Ir Lietuvos viešoji politika 
palaiko nuomonę, kad pagrindinė vaiko globėja turėtų būti mote- 
ris.ė Teko girdėti vyrus sakant, kad eina namo „prižiūrėti“ vaikų. 
Niekada negirdėjau, kad mama rūpinimąsi vaikais būtų pavadinusi 
„priežiūra“. Viena mano draugė kompanijos stovykloje vedė koman- 
dos formavimo seminarą ir paprašė dalyvių išvardyti savo pomėgius. 
Pusė vyrų prie pomėgių įrašė: „Mano vaikai.“ Pomėgis? Daugumai 
motinų vaikai nėra pomėgis. Maudytis duše yra pomėgis. 

Mano draugai Katie ir Scottas Mitic sugriovė tokį modelį. Jie 
abu yra Silicio slėnio verslininkai ir abu dirba visu etatu. Maždaug 
prieš metus Scottas darbo reikalais turėjo vykti į rytinę pakrantę. 
Jo telefonas suskambo kaip tik tada, kai jis ruošėsi pradėti vėlyvą 
rytinį susirinkimą. Komanda išgirdo tik vieną pokalbio frazę. „Su- 
muštinį, morkų, supjaustytą obuolį, riestainių ir sausainį“, — pasakė 
jis. Tada šypsodamas padėjo ragelį ir paaiškino, kad žmona klausia, 
ką vaikams įdėti pietų. Visi nusijuokė. Po kelių mėnesių Scottas su 
tais pačiais bendradarbiais vėl buvo komandiruotėje. Iš ryto, kai visi 
važiavo taksi, vėl suskambo Scotto telefonas. Komanda negalėjo pa- 
tikėti savo ausimis girdėdama, kaip jis vėl kantriai kartoja pietų s4- 
rašą: „Sumuštinį, morkų, supjaustytą obuolį, riestainių ir sausainį.“ 

Kai šią istoriją pasakoja Scottas, ji skamba mielai ir juokingai. 
Tačiau jeigu paimtume tą pačią istoriją ir sukeistume lytis, visas 
žavesys pradingtų. Tokia yra daugumos porų realybė. Scottas su 
Katie pasidalijo namų ruoša taip, kad daug kas jiems gali pavydė- 
ti. O šita istorija turi epilogą. Trečią kartą išvykęs į komandiruotę 
Scottas sužinojo, kad Katie apskritai pamiršo įdėti vaikams valgyti. 
Rytmečiui įpusėjus ji tą prisiminė ir išsprendė problemą: į mokyklos 
valgyklą užsakė picą. Vaikai liko sužavėti, bet Scottas — ne. Dabar, 
jeigu jam tenka iškeliauti, jis iš anksto sudeda vaikams lauknešėlius 
ir palieka raštelius su konkrečiais nurodymais žmonai. 

Evoliucija gal ir gali paaiškinti, kodėl vienas iš tėvų geriau žino, 
ką vaikui įdėti pietų. Vaiką žindanti moteris, be jokios abejonės, yra 
pirmoji jo maitintoja. Tačiau net jeigu motina iš prigimties turi dides- 
nį polinkį rūpintis, žinios ir pastangos leistų tėvui įgyti tokių pačių 
įgūdžių. Jeigu moterys nori daugiau pasiekti darbe, o vyrai nori dau- 
giau pasiekti namuose, reikia atsisakyti įsigalėjusių nuostatų. Kaip 
kartą pareiškė Gloria Steinem: „Svarbu ne fiziologija, o sąmonė“? 

Kitose srityse nugalėti fiziologiją padeda sąmonė. Pavyzdžiui, 
tais laikais, kai nuolatos stigo maisto, norint išgyventi buvo būtina 
užsiauginti storą riebalų sluoksnį, todėl mes ir dabar norime valgyti 
be saiko ir galime suvartoti tiek maisto, kiek tik jo yra. Tačiau šiais 
pritekliaus laikais mums nebereikia tiek daug energijos atsargų, tad 
siekdami apsisaugoti nuo tokio polinkio mes mankštinamės ir ribo- 
jame kalorijas. Siekiame nugalėti fiziologiją ar bent jau bandome tą 
daryti pasitelkę valios pastangas. Net jeigu esame kuo tvirčiausiai 
įsitikinę, kad „mamos žino geriau“, tai dar nereiškia, jog to negalima 
pakeisti. Tereikia, kad mama ir tėtis parodytų norą. Taip, kas nors 
turi žinoti, ką įdėti vaikui pietų, bet, kaip rodo Katie pavyzdys, tai 
nebūtinai turi būti mamytė. 

Moterims turėtų būti suteikiamos visos teisės darbe, o vyrams 
lygiai taip pat turėtų būti suteikiamos visos teisės namuose. Teko 

matyti, kaip moterys pernelyg kontroliuodamos ir kritikuodamos 
nejučia atgraso vyrus nuo noro prisidėti prie vaiko auginimo. So- 
ciologai šį reiškinį gražiai vadina „motinomis vartininkėmis“, bet 
iš tikrųjų tai reiškia: „O Dieve, taip negalima! Pasitrauk ir leisk 
man!“? Jeigu kalbama apie vaikus, tėvai paprastai klauso mamų nu- 
rodymų. Todėl mama gali arba paskatinti tėvą, arba sutrukdyti jam 
dalyvauti procese. Jeigu ji elgiasi kaip „vartininkė“ ir nenori perleisti 
atsakomybės arba, dar blogiau, nepasitiki tėvo pastangomis, tada jis 
ir darys mažiau. 

Jeigu ištekėjusi moteris prašo manęs patarimo, kaip auginant 
vaiką dalytis atsakomybe su vyru, patariu, kad ji leistų tėčiui keisti 
vaikui sauskelnes taip, kaip jis nori, svarbiausia, kad tą padarytų 
pats. O jeigu jis neprašytas pakyla ir eina keisti vaikui sauskelnių, 
ji turėtų jam nusišypsoti — net jeigu jis dėtų tas sauskelnes vaikui 
ant galvos. Jeigu tėvas viską darys savarankiškai, laikui bėgant atras 
ir teisingą būdą. Bet jeigu jis bus verčiamas viską daryti pagal ją, 
netrukus ji turės viską daryti pati. 

Ta, kuri nori, kad jos partneris būtų tikras partneris, turi elgtis 
su juo kaip su sau lygiu — ir ne mažiau sugebančiu — partneriu. O jei- 
gu to nepakanka, prisiminkite, kad tyrimai parodė, jog žmonoms, 
kurios linkusios elgtis kaip „vartininkės“, per savaitę tenka penkio- 
mis valandomis daugiau šeimos darbų, palyginti su tomis, kurios 
stengiasi bendradarbiauti." 

Moterys naudojasi dar viena įprasta ir neveiksminga priemo- 
ne — jos paskiria arba pasiūlo savo partneriams užduotis. Moteris 
įgalioja vyrą, ir tai jau žingsnis teisinga kryptimi. Tačiau dalytis 
atsakomybe reiškia dalytis atsakomybe. Kiekvienas partneris turi 
jaustis atsakingas už tam tikras užduotis, kitaip viena pusė labai 
greitai pasijus taip, tarsi darytų paslaugą, o ne atliktų pareigą. 

Bet taip jau yra: lengva pasakyti, sunku padaryti. Paprasta pa- 
sakyti partneriui, kad jis gali prisiimti atsakomybę ir atlikti savo 

pareigas taip, kaip jam patinka, tačiau tą įgyvendinti sunku. Kai 
mano brolis Davidas ir brolienė Amy pirmą kartą tapo tėvais, jie 
aiškiai pamatė, su kokia įtampa tenka susidurti. „Paprastai man 
lengviau sekdavosi nuraminti dukterį, - sakė Amy. - Be galo sunku 
klausytis kūdikio verksmo, kai vyras, neturėdamas krūtų, despe- 
ratiškai ir kartais labai nerangiai stengiasi kaip nors jį nuraminti. 
Davidas primygtinai reikalavo, kad nors tai truks ilgiau, leistume 
jam nuraminti dukterį, o ne paduotume ją man. Tuo metu buvo 
labai sunku, tačiau tai tikrai atsipirko, nes duktė suprato, kad tėvelis 
gali ja pasirūpinti lygiai taip pat, kaip ir mamytė.“ 

Nuoširdžiai tikiu, kad pats svarbiausias sprendimas moters kar- 
jeroje yra tas, ar ji turės gyvenimo partnerį ir kas bus tas partneris. 
Nepažįstu nė vienos vadovės, kurios gyvenimo partneris visiškai — 
tikrai visiškai — nepalaikytų jos karjeros. Be išimčių. Priešingai 
plačiai paplitusiam įsitikinimui, kad tik netekėjusios moterys gali 
pasiekti viršūnę, didžioji dauguma sėkmingiausiai besitvarkančių 
vadovių turi partnerius. Fortune 500 kompanijų sąraše iš dvidešimt 
aštuonių generalinių direktorių moterų dvidešimt šešios buvo ište- 
kėjusios, viena išsiskyrusi ir tik viena niekada nebuvo ištekėjusi.! 
Dauguma jų sakė, kad „joms nebūtų pasisekę be vyrų palaikymo, 
nes jie padėjo auginti vaikus, atlikti namų ruošos darbus ir reiškė 
norą veikti." 

Akivaizdu, kad nepakankama sutuoktinio parama gali pakenk- 
ti karjerai arba ją sužlugdyti. 2007 metais apklausus aukštąjį išsila- 
vinimą turinčias darbingas moteris, metusias apmokamą tarnybą, 
60 procentų jų teigė, kad pagrindinė tokio apsisprendimo priežastis 
buvo jų vyras.“ Tos moterys labai aiškiai pasakė, jog tarnybą metė 
dėl to, kad sutuoktinis per mažai rūpinosi vaikais ir namų ūkiu ir 
manė, jog aukoti darbą turi žmona. Nenuostabu, kad per vieną kon- 
ferenciją paklausta, kokiu būdu vyrai galėtų padėti moterims tap- 
ti vadovėmis, Harvardo verslo mokyklos profesorė Rosabeth Moss 

Kanter atsakė: „Skalbdami“'? Skalbimas, maisto pirkimas, valymas 
ir valgio gaminimas yra kasdieniai ir privalomi namų ruošos darbai. 
Paprastai visos šios pareigos krinta ant moters pečių. 

2012 metų sausio mėnesį gavau laišką iš du mažamečius vaikus 
auginančios gydytojos Ruth Chang, girdėjusios mano „TEDTalk“ 
kalbą. Jai buvo pasiūlyta vadovauti septyniasdešimt penkiems gy- 
dytojams penkiose ligoninėse. Pirmoji Ruth mintis buvo atsisakyti, 
nes ji sunerimo, kad nesugebės susidoroti su tokia didele atsakomy- 
be ir tuo pat metu rūpintis savo šeima. Tačiau po kiek laiko susvyra- 
vo ir parašė man: „Išgirdau jūsų balsą, sakantį: „Sėskis prie stalo“, ir 
žinojau, kad turiu sutikti su paaukštinimu. Tą patį vakarą pasakiau 
vyrui, kad imuosi to darbo... ir įteikiau jam sąrašą produktų, ku- 
riuos reikia nupirkti.“ Kasdienės naštos pasidalijimas labai daug ką 
pakeičia. 

Mano karjera ir santuoka yra neatsiejamos. Gimus vaikui ne- 
trukus paaiškėjo, kad dviejų karjerų ir dviejų miestų derinimas ne- 
padeda kurti laimingo šeimyninio gyvenimo. Reikėjo ką nors keisti. 
Tačiau ką? Man labai patiko darbas „Google“, o Dave'as buvo be 
galo prisirišęs prie savo komandos Los Andžele. Mes ištvėrėme dar 
vienus ilgus santuokos metus skraidydami pirmyn atgal, ir tai tikrai 
neteikė didelio džiaugsmo. Po metų Dave'as jau buvo pasiruošęs iš- 
eiti iš „Yahoo“. Jis pasiaukojo ir apsiribojo darbo paieškomis tik San 
Fransisko regione, nors Los Andželas buvo daug patrauklesnis pro- 
fesiniu atžvilgiu ir ten jis turėjo daugiau pažinčių. Ilgainiui Dave'as 
tapo „SurveyMonkey“ generaliniu direktoriumi ir perkėlė kompa- 
nijos būstinę iš Portlando į Įlankos rajoną. 

Ner ir atsidūrus tame pačiame mieste vis tiek reikėjo laiko, kol 
suderinome savo darbo grafikus. Mums su Dave'u labai pasisekė, 
kad galime sau leisti puikiai rūpintis vaikais, tačiau vis tiek ten- 
ka priiminėti sudėtingus ir skausmingus sprendimus: kiek laiko iš 
šeimos atims darbas ir kas turi atlikti tai, ką būtina atlikti. Prieš 

prasidedant savaitei abu susėdame ir sutariame, kuris iš mūsų kiek- 
vieną dieną nuveš vaikus į mokyklą. Abu kuo dažniau stengiamės 
vakarieniauti namie. (Per vakarienę prie stalo paeiliui pasakojame 
savo geriausius ir blogiausius dienos įvykius; nuskambės nekaip, bet 
paprastai mano pirmas geriausias įvykis yra tai, kad vakarieniauju 
su šeima.) Jeigu vienas iš mūsų turi išvykti, kitas beveik visada su- 
derina savo darbo grafiką taip, kad būtų namie. Savaitgaliais sten- 
giuosi skirti dėmesį tik vaikams (nors kartais ir tenka atsiprašyti 
iš vietinės futbolo aikštės į tualetą, kad pasinaudojusi pertraukėle 
išsiųsčiau keletą laiškų). 

Kaip ir visos santuokos, mūsų santuoka taip pat reikalauja nuo- 
latinio darbo. Mudviem su Dave'u teko pereiti savo kliūčių ruo- 
žo dalį, kol sugebėjome pasidalyti beveik po lygiai. Įdėję daugybę 
pastangų ir, regis, iki valiai prisidiskutavę, mes kaip tikri partneriai 
dalijamės ne tik darbais, bet ir atsakomybe. Abu stengiamės, kad 
tai, ką reikia atlikti, būtų iš tikrųjų atlikta. Namų ruošos darbais 
dalijamės gana tradiciškai. Dave'as apmoka sąskaitas, tvarko finan- 
sus, suteikia techninę pagalbą. Aš rūpinuosi vaikų veikla, užtikri- 
nu, kad šaldytuve nepristigtų maisto, planuoju gimtadienio šventes. 
Kartais mane erzina toks klasikinis lyčių darbo pasidalijimas. Ar 
laikydamasi tokio modelio įtvirtinu stereotipus? Bet man daug la- 
biau patinka organizuoti Dorotėjos keliauninkės šventę, negu ap- 
mokėti draudimo sąskaitas, o kadangi Dave'ui atrodo atvirkščiai, 
toks susitarimas tenkina mus abu. Norint išlaikyti trapią pusiausvy- 
rą reikia nuolat bendrauti, būti nuoširdžiam ir be galo atlaidžiam. 
Nepasakyčiau, kad visada ir viską dalijamės lygiai per pusę - sunku 
atrasti ar išlaikyti tobulą pusiausvyrą, — santykius veikiau palygin- 
čiau su nuolat judančia švytuokle. 

Su metais gali būti vis sudėtingiau atrasti tą pusiausvyrą. Kol 
vaikai dar maži ir anksti gula miegoti, turiu pakankamai laiko pa- 
dirbėti vakarais ir netgi prisėsti prie to, ką Daveas vadina siaubinga 

televizija. Vaikams augant reikės prisitaikyti. Daugelis mano drau- 
gių sakė, kad paaugliams reikia skirti daugiau laiko. Kiekvienas gy- 
venimo tarpsnis turi savus iššūkius. Laimė, esame kartu su Dave'u 
ir kartu imsimės tų iššūkių. Jis — geriausias partneris, kokį tik galiu 
įsivaizduoti (nors ir klysta sakydamas, kad mano mėgstamos televi- 
zijos laidos yra prastos). 

Turėti tokį tikrą partnerį kaip Dave'as vis dar labai retas atvejis. 
Nors iš moterų tikimės, kad jos bus rūpestingos, vyrams tokių rei- 
kalavimų nekeliame. Kartą mano brolis Davidas pasakojo apie ben- 
dradarbį, kuris gyrėsi, kad gimus pirmajam vaikui jis po pietų išėjo 
žaisti futbolo. Norėčiau pagirti brolį už tai, kad nepuolė linkčioti 
galva ir šypsotis, o paprieštaravo ir pasakė nemanąs, jog toks elgesys 
yra pagirtinas ir pasigėrėtinas. Tokia nuomonė turėtų būti garsiai ir 
nuolatos išreiškiama futbolo aikštėse, darbovietėse ir namuose. 

Mūsų tėvas buvo puikus vyro pavyzdys broliui, nes aktyviai 
dalyvavo auklėjant vaikus. Kaip ir dauguma jo kartos vyrų, jis at- 
likdavo labai mažą dalį namų ruošos darbų, bet, kitaip nei daugu- 
ma, neprieštaraudamas keisdavo vystyklus ir maudydavo vaikus. Jis 
kiekvieną vakarą vakarieniaudavo namie, nes dirbo akių gydytoju ir 
jam nereikėjo vykti į komandiruotes, o skubių atvejų beveik nepasi- 
taikydavo. Jis buvo brolio ir sesers sporto komandų treneris (ir būtų 
mielai treniravęs mano komandą, jeigu būčiau buvusi nors kiek 
sportiškesnė). Tėtis nuolatos padėdavo man ruošti namų darbus ir 
buvo pats aistringiausias mano sirgalius, kai dalyvaudavau oratorių 
konkursuose. 

Visame pasaulyje atlikti tyrimai byloja, kad vaikams labai pa- 
lanku, jeigu prie jų auklėjimo prisideda tėvas. Pastarųjų keturiasde- 
šimties metų tyrimai nuolat rodo, kad mylintį ir su jais užsiimhantį 
tėvą turintys vaikai pasižymi psichologiniu stabilumu ir geresniais 
pažintiniais gebėjimais, palyginti su vaikais, kurių tėvas nedalyvau- 
ja juos auklėjant.!“ Jeigu tėvas bent formaliai rūpinasi vaikais, jų 

mokslo ir ekonominiai pasiekimai būna geresni, o nusikalstamu- 
mas — mažesnis.'/ Tokie vaikai yra gailestingesni ir geba geriau pri- 
sitaikyti visuomenėje.!* Tai pasakytina apie vaikus iš visų socialinių 
ir ekonominių sluoksnių ir nepriklauso nuo to, kiek su jais užsiima 
ar neužsiima motina. 

Turėtume paskatinti vyrus labiau pasišvęsti šeimai. Deja, Jung- 
tinėse Valstijose tradicinius lyčių vaidmenis sustiprina ne tik pavie- 
niai asmenys, bet ir įdarbinimo politika. Didžiuojuosi, kad dar prieš 
man pradedant dirbti „Facebooke“ kompanija siūlė savo darbuo- 
tojams vienodos trukmės motinystės ir tėvystės atostogas. Tačiau 
daugumoje JAV įmonių siūlomos motinystės atostogos yra ilgesnės 
už tėvystės atostogas, ir vyrai dėl šeimyninių priežasčių daug rečiau 
ilgesniam laikui pasitraukia iš darbo.? JAV tik penkiose valstijose 
šiek tiek mokama už naujagimio priežiūrą (o tai labai opi problemą). 
Trijose iš jų pašalpa skiriama motinai ir yra vadinama nėštumo ne- 
darbingumo pašalpa. Tik dvi valstijos siūlo apmokamų šeimyninių 
atostogų pašalpas, kuriomis gali pasinaudoti ir tėvai.*? Gimus vaikui 
tėvai paprastai neima labai ilgų atostogų; verslo sektoriuje dirbančių 
tėvų apklausa parodė, kad gimus vaikui didžioji dalis pasiimdavo 
vieną arba mažiau nei vieną savaitę atostogų, o to tikrai nepakanka, 
kad partneriai vienodai rūpintųsi kūdikiu.*! Nors didžiojoje daugu- 
moje ES šalių galioja įstatymai dėl apmokamų atostogų abiem tė- 
vams, daugelyje iš jų motinoms suteikiama žymiai daugiau atostogų 
negu tėvams.* Lietuvoje motinos gali pasiimti 18 savaičių trukmės 
apmokamas motinystės atostogas, o tėvams skiriamos 4 savaitės tė- 
vystės atostogų.*? 

Tiek vyrai, tiek moterys dažnai baiminasi, kad jeigu pasinau- 
dos tokia šeimai patrauklia parama kaip tėvystės atostogų išmo- 
ka arba trumpesnės darbo valandos, juos palaikys nepakankamai 
atsidavusiais darbui. Ir taip yra ne be priežasties. Tie darbuoto- 


jai, kurie pasinaudoja šia parama, dažnai susiduria su netikėtomis 

„baudomis“ — pradedant ryškiu užmokesčio sumažinimu, baigiant 
prarastomis paaukštinimo galimybėmis ar marginalizacija.“ Ir vy- 
rai, ir moterys darbe gali būti baudžiami už tai, kad teikia pirme- 
nybę šeimai, tačiau vyrams už tai gali tekti sumokėti didesnę kai- 
ną." Kai vyras pasiima išeiginę dieną arba tiesiog anksčiau išeina 
iš darbo, kad galėtų pasirūpinti sergančiu vaiku, jis gali sulaukti 
neigiamų pasekmių, pradedant erzinimu, baigiant prastesniu dar- 
bo įvertinimu ir mažesnėmis galimybėmis gauti didesnį atlyginimą 
arba paaukštinimą.* 

Vyrams, pasiryžusiems mesti darbą ir atsidėti vaiko auginimui, 
gali tekti patirti labai neigiamą socialinį spaudimą. Šiuo metu Jung- 
tinėse Valstijose vyrai sudaro mažiau nei 4 procentus nedirbančių 
gimdytojų, ir daugelis jų teigia kartais pasijuntantys labai atskirti.?7 
Mano draugas Peteris Noone'as kelerius metus nedirbo, nes augino 
vaikus. Jis pastebėjo, kad nors žmonės tvirtino gerbiantys jo pasi- 
rinkimą, jis vis tiek nesijautė priimtas į savo rajono visuomenines 
grupes. Vyras, leidžiantis laiką žaidimų aikštelėse arba dalyvaujan- 
tis pamokėlėse, ne itin taktiškai pavadintose „Mamytė ir aš“, kėlė 
tam tikrą nepasitikėjimą. Jo nepriėmė taip šiltai ir draugiškai, kaip 
paprastai tarpusavyje bendrauja vaikus auginančios moterys. Jam 
kartkartėmis buvo primenama, kad jis peržengia normos ribas. 

Su lytimis susijusios nuostatos pildosi. Moterys nukenčia dėl 
įsitikinimo, kad motinos labiau atsidavusios šeimai nei darbui, — 
darbdaviai mano, kad jos, kaip darbuotojos, nepateisins jų lūkesčių. 
Kitaip nei vyrai, kuriems, kaip tikimasi, labiausiai rūpės karjera. 
Vyrus pirmiausia vertiname pagal jų profesinius laimėjimus ir aiš- 
kiai leidžiame jiems suprasti, kad jeigu jie nori būti vertinami ar 
jaustis patenkinti, vien asmeninių pasiekimų nepakanka. Toks po- 
žiūris veda prie to, kad suaugęs vyras futbolo aikštėje pradeda girtis, 
jog ligoninėje paliko tik ką pagimdžiusią žmoną su naujagimiu ir 
atėjo paspardyti kamuolio. 

Lyčių padėtį dar labiau apsunkina tai, kad vyrų sėkmė daž- 
nai vertinama ne atsietai, o lyginant ją su žmonų sėkme. Vis dar 
manoma, kad laimingoje poroje vyras profesijos srityje turėtų būti 
daugiau pasiekęs už žmoną. Jeigu nutinka atvirkščiai, tai vertinama 
kaip grėsmė santuokai. Žmonės dažnai pasiveda mane į šalį ir su 
užuojauta klausia: „Kaip Dave'as? Ar jam nekyla problemų dėl to, 
na, supranti, kad tau taip [šnabžda] sekasi?“ Dave'as pasižymi daug 
didesne savikliova negu aš, o žinodamas savo profesinius pasieki- 
mus numoja ranka į tokias pastabas. Vis daugiau vyrų turės rea- 
guoti būtent taip, nes šiuo metu JAV beveik 30 procentų dirbančių 
žmonų uždirba daugiau už savo vyrus, o daugumoje EBPO šalių 
dažniausiai pasitaikantis šeimos modelis yra poros, kur atlyginimą 
gauna abu partneriai.? Tikiuosi, kad augant šiems skaičiams tas 
šnabždėjimas liausis. 

Mudu su Daveu juokais nuleidžiame susirūpinimą jo, kaip 
spėjama, trapiu ego, bet daugeliui moterų tai neatrodo juokinga. 
Moterims tenka patirti pakankamai kliūčių savo profesiniame kely- 
je. Jeigu jos turės nerimauti dar ir dėl to, kad vyrai gali supykti dėl 
jų sėkmės, tai kaip galime tikėtis lygybės? 

Mano patarimas partnerio ieškančioms moterims būtų susiti- 
kinėti su visokiais vaikinais: blogais, kietais, neatsakingais ir net be- 
pročiais. Bet už jų netekėti. Savybės, dėl kurių blogi vaikinai atrodo 
seksualūs, nebūtinai padės jiems tapti gerais sutuoktiniais. Kai ateis 
laikas ištekėti ir įsikurti, susiraskite tokį žmogų, kuris nori būti lygia- 
vertis partneris. Žmogų, kuris galvoja, kad moterys turi būti protin- 
gos, ambicingos ir turėti savo nuomonę. Tokį, kuris vertina lygybę 
ir ruošiasi, o dar geriau — nori atlikti namuose savąją darbų dalį. 
Tokių vyrų tikrai yra, ir - patikėkite manimi — laikui bėgant nebus 
nieko seksualesnio už tokį vyrą. (Jeigu manimi netikite, pavarty- 
kite nuostabią knygą, kuri vadinasi Porno moterims (Porn for Wo- 
men). Viename puslapyje nupieštas vyras, kuris valydamas virtuvę 

galvoja: „Norėčiau tą padaryti prieš jai paprašant. Kitas vyras vi- 
dury nakties atsikelia iš lovos galvodamas: „Ar tai kūdikis? Einu, 
pažiūrėsiu.'?“) 

Žiniasklaidos ir interneto investicijų grupės „Fidelity“ vadovė 
Kristina Salen pasakojo, kad susitikinėdama su vaikinais ji norė- 
jo sužinoti, ar jie neprieštaraus jos karjerai ir, kad tą išsiaiškintų, 
sugalvojo išbandymą. Paskutinę minutę ji atšaukdavo pasimatymą 
sakydama, kad susitikimas kertasi su darbu, ir stebėdavo vaikino 
reakciją. Jeigu vaikinas ją suprasdavo ir tiesiog paskirdavo kitą laiką, 
ji ir vėl eidavo su juo susitikti. Santykiams perėjus į kitą lygmenį, 
Kristina sugalvojo dar vieną dalyką. Antroje dešimtojo dešimtmečio 
pusėje ji dirbo su besivystančių šalių rinkomis, todėl vaikinui pasiū- 
lydavo savaitgalį aplankyti ją... San Paule. Tai buvo puikus būdas 
patikrinti, ar jis norės derinti savo grafiką prie josios. Išbandymai 
atsipirko. Ji susirado poną Tinkamiausiąjį, juodu susituokė ir jau 
keturiolika metų laimingai gyvena kartu. Jos vyras Danielis ne tik 
visiškai palaiko jos karjerą, bet ir prisiima pagrindinę atsakomybę 
už du jų vaikus. 

Ner ir susiradus tinkamą vaikiną — arba merginą — niekas ne- 
būna tobulas. Iš savo mamos išmokau, kad santykių pradžioje reikia 
atsargiai pasiskirstyti vaidmenis. Nors mama atlikdavo didžiąją dalį 
namų ruošos darbų, tėtis po vakarienės visada siurbdavo grindis. 
Jai niekada nereikėjo jo įkalbinėti; tiesiog nuo pat pirmos dienos tai 
buvo jo darbas. Romantiškų santykių pradžioje moteris nori pade- 
monstruoti labiau klasikinę „širdies draugės“ pusę, savo noru ga- 
mina valgyti ir atlieka kitas užduotis. Ir taip mes staiga sugrįžtame 
atgal į 1955 metus. Jeigu santykiai prasideda nuo nelygybės, labai 
tikėtina, kad atsiradus vaikams pusiausvyros juose bus dar mažiau. 
Todėl santykių pradžioje reikėtų pasinaudoti galimybe pasidalyti 
darbais, kaip mums primena Noros Ephron dialogas iš filmo „Kai 


Haris sutiko Salę“ (When Harry Mer Sally): 


8. Įkvėpk savo partnerį būti tikru partneriu | 139 


Haris: Jeigu palydi žmogų į oro uostą, tai jau labai aiškiai 
parodo santykių pradžią. Todėl santykių pradžioje aš nieka- 
da nieko nelydėdavau į oro uostą. 

Salė: Kodėl? 

Haris: Nes ilgainiui viskas keičiasi, ir tu jau nebelydi to 
žmogaus į oro uostą, 0 aš niekada nenorėjau, kad man kas 
nors priekaištautų: „Kodėl tu manęs nebepalydi į oro uostą?“ 


Jeigu norite lygiavertės partnerystės, nuo pat pradžių laiky- 
kitės tokio modelio. Prieš keletą metų Markas Zuckerbergas ir jo 
partnerė, dabar jau žmona Priscilla Chan paaukojo pinigų Naujojo 
Džersio Niuarko vidurinių mokyklų sistemai patobulinti ir reikėjo 
žmogaus, galinčio vadovauti jų fondui. Rekomendavau Jen Holle- 
ran, kuri labai gerai išmanė mokyklos reformos klausimus ir turėjo 
didelę patirtį šioje srityje. Be to, ji augino ir keturiolikos mėne- 
sių dvynukus, kuriems gimus dviem trečdaliais susimažino darbo 
krūvį. Jen vyras Andy yra vaikų psichiatras ir būdamas namie pri- 
žiūrėdavo vaikus. Tačiau kai Jen darbo krūvis sumažėjo, jos pe- 
čius užgulė visi ruošos darbai: ji turėjo sutvarkyti namus, apmokėti 
sąskaitas, pagaminti valgyti ir planuoti. Gavusi Marko ir Priscillos 
pasiūlymą Jen abejojo, ar yra pasiruošusi sugriauti dabartinę tvarką 
ir įsipareigoti dirbti visą darbo dieną bei dažnai keliauti. Patariau jai 
geriau anksčiau negu vėliau nustatyti norimą santykių kryptį. Jen 
prisimena mano žodžius: „Jeigu nori lygiavertės partnerystės, turi 
pradėti dabar.“ 

Jen pasitarė su vyru ir nusprendė, kad priimti šį pasiūlymą ver- 
ta dėl to, kad dirbdama fonde ji galėtų padaryti daug gero. O kas 
perims visus namų ruošos darbus? Andy. Jis pertvarkė savo darbo 
grafiką taip, kad rytais ir vakarais būtų namie su berniukais ir ga- 
lėtų skirti jiems dar daugiau laiko, kai Jen bus išvykusi. Dabar jis 
apmoka sąskaitas ir, kaip ir ji, atranda laiko nupirkti maisto. Andy 

dažniau gamina valgyti ir tvarko namus, žino kiekvieno šeimos 
nario tvarkaraštį ir džiaugiasi, kad pusę savaitės gali būti reikalin- 
gas ir nepakeičiamas. Praėjus pusantrų metų nuo šio susitarimo 
pradžios Andy prisipažino, kad jam labai patinka būti su berniu- 
kais ir daugiau dalyvauti jų gyvenime. Jen džiaugiasi savo darbu ir 
yra laiminga, kad jų santuoka tapo lygiavertė. „Dabar mano lai- 
kas yra toks pat vertingas kaip ir jo, — sakė ji. — Dėl to jaučiamės 
laimingesni.“ 

Tyrimai patvirtina Jen pastebėjimą, kad partnerių lygybė 
padeda kurti laimingesnius santykius. Kai vyrai atlieka daugiau 
namų ruošos darbų, žmonos rečiau būna nusiminusios, įvyksta 
mažiau šeimyninių konfliktų ir žmonės geriau jaučiasi.?! Kai mo- 
terys dirba apmokamą darbą ir dalijasi šeimyninėmis pareigomis, 
poros rečiau skiriasi. Tiesą pasakius, jeigu žmona uždirba pusę 
šeimos pajamų, o vyras atlieka pusę namų ruošos darbų, skyrybų 
rizika sumažėja beveik perpus.?? Vaikų auginimas vyrams pade- 
da ugdyti kantrybę, supratingumą ir gebėjimą prisitaikyti, o šios 
savybės daro teigiamą įtaką ir visiems kitiems jų santykiams.?? 
Pinigus uždirbanti moteris drąsiau priima sprendimus namuose, 
saugiau jaučiasi skyrybų atveju, ir tai gali padėti jai susikurti ap- 
rūpintą senatvę, nes moterys dažnai gyvena ilgiau už vyrus.?* Be 
to — ir daugeliui tai gali būti didžiausia motyvacija — poros, kurios 
dalijasi namų ruoša, dažniau užsiima seksu.?? Gal tai ir priešta- 
rauja įsitikinimui, tačiau indų plovimas gali būti geriausias būdas 
vyrui atkreipti žmonos dėmesį. 

Tikrai manau, kad laikas, kurį dienos metu praleidžia namuose 
likusi mama, turi būti laikomas darbu, - nes tai ir yra darbas. Vaikų 
auginimas reikalauja ne mažiau įtampos ir jėgų negu apmokama 
tarnyba. Neteisinga, kad jeigu mama triūsia iki vėlaus vakaro, tai 
laikoma savaime suprantamu dalyku, o apmokamą darbą dirbantys 
tėvai po dienos darbų turi galimybę atsipūsti. Grįžęs namo tėvas 

turėtų perimti pusę vaiko priežiūros ir namų ruošos darbų. Be to, 
dauguma dirbančių tėčių visą dieną bendrauja su suaugusiaisiais, 
o namuose likusioms mamoms vakare paprastai labai norisi pasi- 
kalbėti su suaugusiaisiais. Pažįstu moterį, kuri atsisakė teisininkės 
karjeros, kad galėtų visą savo laiką skirti motinystei, ir nuolat prašy- 
davo, kad jos vyras, televizijos rašytojas, po darbo grįžęs namo pir- 
miausia paklaustų: „Kaip praėjo tavo diena?“ — ir tik tada užsiimtų 
savo reikalais. 

Tikroji partnerystė namuose naudinga ne tik dabartinėms po- 
roms; tai pavyzdys ir augančiai kartai. Padėtis darbe šiais laikais 
yra geresnė už padėtį namuose iš dalies dėl to, kad dirbti pradeda- 
me jau suaugę, todėl kiekviena karta susiduria su naujomis tenden- 
cijomis. O kuriami namai paprastai būna panašūs į mūsų vaikystės 
namus. Mano karta užaugo matydama, kaip mamos prižiūri vai- 
kus ir atlieka namų ruošos darbus, o tėvai uždirba pinigus. Mums 
labai nesunku užsilikti prie tokio modelio. Nenuostabu, kad vedę 
vyrai ir partneriai, kurie augo su dirbančiomis motinomis, papras- 
tai atlieka daugiau namų ruošos darbų, palyginti su kitais vyrais.“ 
Kuo greičiau ištrūksime iš to rato, tuo greičiau pasieksime tikrą 
lygybę. 

Viena iš priežasčių, dėl ko Dave'ą galiu vadinti tikru partne- 
riu, yra ta, kad jis augo namuose, kuriuose tėvas rodė nepaprastą 
pavyzdį. Labai gaila, kad Dave'o tėtis Melas mirė dar prieš mums 
susitinkant, bet akivaizdu, kad jis buvo tikrai praaugęs savo laiką. 
Melo mama kartu su vyru dirbo nedidelėje šeimyninėje maisto pre- 
kių parduotuvėje, taigi Melas augdamas įprato į moteris žiūrėti kaip 
į sau lygias, nors tais laikais tai buvo neįprasta. Dar būdamas vien- 
gungis jis susidomėjo moterų judėjimu ir perskaitė Betty Friedan 
knygą Moteriškumo paslaptis (The Feminine Mystigue). 1960 metais 
jis supažindino savo žmoną (Dave'o mamą) Paulą su šiuo feminiz- 
mo manifestu. Jis paskatino Paulą įkurti ne pelno siekiantį neįgalių 

vaikų pagalbos centrą PACER ir jam vadovauti. Melas dėstė teisę ir 
dažnai skaitydavo paskaitas vakarais. Jis norėjo, kad šeima nors kar- 
tą per dieną valgytų kartu, todėl nusprendė, kad tam tinkamiausias 
metas bus pusryčiai, pats gamindavo visus patiekalus ir spausdavo 
apelsinų sultis. 

Ateinanti karta matys geresnį elgesio pavyzdį, jeigu tėvai mo- 
kės geriau dalytis darbais. Ne kartą teko girdėti moteris sakant, jog 
jos norėtų, kad partneris daugiau prisidėtų prie vaikų auginimo, 
bet liko tik keleri metai, kol vaikai pradės lankyti mokyklą, todėl 
neverta pradėti kovoti ir keisti nusistovėjusius įpročius. Manau, jog 
visada verta kovoti, kad pakeistum nusistovėjusius nepageidautinus 
įpročius. Man kelia nerimą, kad kai ateis laikas rūpintis senstančiais 
tėvais, moterys ir vėl pateks į tokią pat padėtį. Moterys daugiau nei 
dvigubai labiau rūpinasi ne tik savo tėvais, bet ir uošviais.?? Tai dar 
viena našta, kuria reikia dalytis. O vaikai turi matyti, kaip ja dalija- 
masi, kad jų karta sektų šiuo pavyzdžiu. 

2012 metais Oprah Winfrey ėmė interviu iš Glorios Steinem 
jos namuose. Gloria pakartojo, kad moterų pažanga namuose atsi- 
likusi nuo pažangos darbovietėse, ir sakė: „Dabar mes žinome, kad 
moterys sugeba dirbti tą patį, ką dirba vyrai, tačiau nežinome, kad 
vyrai sugeba daryti tą patį, ką daro moterys.“?* Tikiu, kad vyrai tai 
sugeba, ir mes turime suteikti jiems daugiau galimybių tai įrodyti. 

Ši revoliucija prasidės nuo atskirų šeimų. Gera žinoti, kad, pa- 
lyginti su ankstesnėmis kartomis, jaunesnės kartos vyrai labiau nori 
būti tikrais partneriais. Atlikus apklausą, kurioje dalyvių buvo pra- 
šoma įvertinti svarbiausias darbo savybes, paaiškėjo, kad vyresni nei 
keturiasdešimties metų vyrai svarbiausiu punktu dažniausiai rink- 
davosi „darbą, kuris siūlo iššūkius“, o dvidešimtmečiai ir trisdešimt- 
mečiai dažniausiai rinkdavosi tokį darbą, kurio grafikas „leis dau- 
giau laiko praleisti su šeima? Jeigu ši karta ir toliau eis ta linkme, 
tai gali reikšti vilčių teikiančius pasikeitimus. 

Nuostabu, kad esama jautrių įvairaus amžiaus vyrų. Ir kuo 
daugiau moterų vertins savo vaikinų gerumą ir paramą, tuo daž- 
niau vyrai rodys šias savybes. Mano draugė Kristina Salen, kuri pri- 
sigalvojo išbandymų, kaip patikrinti savo vaikinus, pasakojo, kad 
jos sūnus tvirtina, jog užaugęs nori taip rūpintis savo vaikais, „kaip 
tą daro tėvelis“. Kuo labiau moterys pasišvęs darbui, tuo daugiau 
vyrų turės pasišvęsti šeimai. Reikia paraginti vyrus reikšti daugiau 
ambicijų namuose. 

Mums reikia, kad daugiau vyrų atsisėstų prie stalo... prie vir- 


tuvės stalo. 


9 skyrius 


Mitas, kad viską galiu 
padaryti pati 


|> razės „turėti viską“ kalimas į galvą buvo turbūt didžiausi mo- 
terims sukurti spąstai. Tie du trumpi žodeliai skamba pasisa- 
kymuose, antraštėse ir straipsniuose, jais siekiama mus paskatinti, 
tačiau jie verčia jaustis taip, tarsi mums visiems kažko trūktų. Nesu 
sutikusi moters ar vyro, kurie būtų nuoširdžiai pasakę: „Taip, aš tu- 
riu viską.“ Nes nesvarbu, ką žmogus turi — ir kiek tuo yra patenkin- 
tas, — niekas neturi visko. 

Visko turėti ir negalime. Jau pati sąvoka prieštarauja pagrindi- 
niams ekonomikos ir sveiko proto principams. Cornellio universi- 
teto ekonomikos profesorė Sharon Poczter aiškina taip: „Pasenusi 
retorika „turėti viską nepaiso bet kokių ekonominių santykių es- 
mės: kompromiso. Gyvenime visiems tenka patirti suvaržymų, kai 
stengiamės būti kuo naudingesni darbe, su vaikais, su partneriais ir 
draugais ir t. t. ir darome viską, ką galime, kad paskirstytume savo 
laiką. Tačiau dėl jo trūkumo nė vienas negalime „turėti visko“, o tie, 
kurie tvirtina turintys viską, greičiausiai meluoja.“ 

„Turėti viską“ vertėtų laikyti mitu. O kaip ir daugelis mitų, tai 
gali būti naudingas perspėjimas. Prisiminkime Ikarą, kuris skrodė 
dangaus aukštybes su žmogaus sukurtais sparnais. Tėvas jį perspėjo 
neskristi per arti saulės, bet Ikaras nepaklausė patarimo. Jis pakilo 
dar aukščiau, sparnai ištirpo ir jis krito žemėn. Siekti profesinio ir 

asmeninio gyvenimo tikslų yra kilnu ir įmanoma, bet iki tam tikros 
ribos. Moterys turėtų mokytis iš Ikaro siekti aukštybių, bet prisi- 
minti, kad visi turime savo ribas. 

Užuot svarstę, ar galime turėti viską, verčiau užduokime prak- 
tiškesnį klausimą: „Ar galime viską atlikti?“ Ir vėlgi - atsakymas yra 
neigiamas. Mums tenka nuolat rinktis tarp darbo ir šeimos, sporto 
ir pasyvaus poilsio, laiko kitiems ir laiko sau. Būti tėvu arba mo- 
tina — tai kiekvieną dieną taikytis, ieškoti kompromisų ir aukotis. 
Daugumai žmonių pasiaukojimas ir sunkumai yra neišvengiami 
dalykai. Jungtinėse Valstijose yra apie 65 procentai šeimų, kuriose 
abu tėvai dirba, ir beveik visais atvejais abiejų atlyginimai reika- 
lingi šeimai išlaikyti.Ž Turbūt dar sunkesnė yra vienišų dirbančių 
tėvų padėtis. Jungtinėse Valstijose yra maždaug 30 procentų šeimų, 
kuriose vaikai auga su vienišu tėvu arba motina, o 85 procentuose 
šeimų auga tik su motina? Lietuvoje vienišų tėvų šeimos gyvena 
itin skurdžiai, o su vienu globėju, paprastai su motina, gyvena apie 
19 procentų vaikų.“ 

Dirbančioms motinoms nuolat primenama apie šiuos sunku- 
mus. Tina Fey pasakojo, kad kai ji reklamavo filmą „Naktinis pasi- 
matymas“ (Date Night) su dviejų vaikų tėvu ir komedijos žvaigžde 
Steve'u Carellu, žurnalistai nesiliovė klausinėti Fey apie tai, kaip jai 
pavyksta suderinti asmeninį gyvenimą su darbu, tačiau niekas to- 
kio klausimo neuždavė jos kolegai. Savo knygoje Polinkis nurodinėti 
(Bossypants) ji rašo: „Koks yra pats nemandagiausias klausimas, kokį 
galima užduoti moteriai? „Kiek tau metų?“ „Kiek tu sveri?“ „Ar turi- 
te apsimesti lesbietėmis, kai su savo dvyne seserimi pramogaujate su 
ponu Hefneriu?“ Ne, pats bjauriausias klausimas yra „Kaip tu viską 
suderini?“ Žmonės man nuolatos užduoda šį klausimą ir palydi jį 
kaltinančiu žvilgsniu. Jų akys sako: „Juk tu viską gadini, ar ne?“? 

Fey pataikė kaip pirštu į akį. Tiek dirbančios mamos, tiek tėvai 
atsakingi už daugybę dalykų, tačiau mamoms šalia to dar tenka 

kęsti ir šiurkščius klausimus bei atlaikyti kaltinančius žvilgsnius, 
kurie mums primena, kad apgaudinėjame savo bendradarbius 77 
savo vaikus. Tarsi mums reikėtų apie tai priminti. Dauguma mano 
pažįstamų moterų, kaip ir aš pati, be galo išgyvena dėl to, kad negali 
išpildyti visų lūkesčių. Darbe lyginame save su kolegomis, paprastai 
vyrais, kurie namuose dažniausiai turi daug mažiau pareigų. Lygi- 
name save su tomis motinomis, kurios visiškai pasiaukojo šeimai. 
Kai pašaliniai stebėtojai mums primena, kad mes greičiausiai kan- 
kinamės - ir pra/laimime, - tas priminimas tėra tik kartus ir taip jau 
ištežusio pyrago glaistas. 

Noras pasiekti viską ir tikėtis, kad tą viską galima padaryti to- 
bulai, yra tiesiausias kelias į nusivylimą. Tobulybė yra priešas. Glo- 
ria Steinem labai taikliai pasakė: „Neįmanoma aprėpti visko. Nė 
viena negali dirbti dviejų darbų, turėti tobulų vaikų, tris kartus per 
dieną gaminti valgyti ir iki aušros patirti nesuskaičiuojamą daugybę 
orgazmų... Supermoteris prieštarauja moterų judėjimui.“ 

Weillio ir Cornellio medicinos koledžo dekanė daktarė Lau- 
rie Glimcher pasakė, kad dirbant ir auginant vaikus jai svarbiausia 
buvo išmokti nukreipti dėmesį teisinga linkme. „Turėjau nuspręsti, 
kas svarbu, o kas ne, ir išmokti siekti tobulybės tik tada, jei tas da- 
lykas yra svarbus.“ Ji nusprendė, kad moksliniai duomenys turi būti 
tobuli, o apžvalgoms ir kitoms kasdienėms administracinėms už- 
duotims pakaks ir 95 procentų. Dar daktarė Glimcher pasakė, kad 
jos prioritetas buvo laiku grįžti namo, o parėjus nesijaudinti dėl to, 
„ar sulankstytos paklodės ir ar sutvarkytos spintos. Negali kabinėtis 
prie to, kas nėra svarbu.“" 

Keleri metai iki tampant mama teko kalbėti vietos verslo grupės 
moterų suvažiavime Palo Alto mieste. Viena dalyvė buvo du vaikus 
auginanti vadovė, ir jai buvo užduotas (neišvengiamas) klausimas, 
kaip jai pavyksta suderinti darbą ir vaikų priežiūrą. Savo atsakymą 


ji pradėjo žodžiais: „Tikriausiai neturėčiau to prisipažinti viešai...“ 

Ji pasakė, kad vaikus guldo miegoti su mokykliniais drabužiais, kad 
ryte galėtų sutaupyti penkiolika brangių minučių. Tuomet pagalvo- 
jau: Tai jau tikrai, nereikėjo to prisipažinti viešai. 

Dabar pati esu mama ir manau, kad ta moteris yra geniali. Visi 
turime laiko ir kantrybės ribas. Dar niekada neteko vaikų guldyti su 
mokykliniais drabužiais, bet pasitaiko rytmečių, kai dėl to gailiuosi. 
Taip pat žinau, kad joks planavimas negali mūsų paruošti nuolati- 
niams iššūkiams, su kuriais tenka susidurti tėvams ir motinoms. 
Dabar esu gudresnė ir vertinu savo kolegės susirinkimo dalyvės 
atvirumą. Bet, tiesą sakant, man turbūt irgi nedera to prisipažinti 
viešai... 

Pernai kartu su vaikais keliavau į verslo konferenciją. Į ją buvo 
pakviesti dar keli žmonės iš Silicio slėnio, ir „eBay“ kompanijos ge- 
neralinis direktorius Johnas Donahoe maloniai pasiūlė mums skris- 
ti „eBay“ lėktuvu. Skrydis vėlavo kelias valandas, ir visą tą laiką nė- 
riausi iš kailio, kad vaikai turėtų kuo užsiimti ir netrukdytų kitiems 
suaugusiems keleiviams. Leidau jiems iki valiai žiūrėti televizorių ir 
be saiko kramsnoti, tad šiaip ne taip ištvėrėme laukimą. Lėktuvui 
pagaliau pakilus duktė pradėjo kasytis galvą. „Mamyte! Man niežti 
galvą!“ — garsiai pareiškė ji sėdėdama su ausinėmis, nes ir vė! žiū- 
rėjo televizorių. Nekreipiau dėmesio, kol ji nepradėjo kasytis kaip 
paklaikusi ir vis garsiau skųstis. Liepiau kalbėti tyliau ir apžiūrėjusi 
galvą pastebėjau mažų baltų padarėlių. Beveik nekilo abejonių, kas 
tai. Aš vienintelė šiuo kompanijos lėktuvu vežuosi vaikus — ir še 
tau, kad nori, mano duktė tikriausiai turi utėlių! Apimta siaubo li- 
kusį skrydžio laiką ją tildžiau ir stengiausi laikyti atokiau nuo kitų 
žmonių, liepiau nesiliesti prie plaukų, o pati tuo tarpu internete pa- 
niškai ieškojau utėlių nuotraukų. Lėktuvui nusileidus visi susėdo į 
išnuomotus automobilius, turinčius nuvežti į konferencijų viešbutį, 
bet man teko atsisakyti, nes turėjau „kai ką paimti“. Puoliau į pirmą 
pasitaikiusią vaistinę, kur mano diagnozė pasitvirtino. Laimė, pa- 

vyko išvengti tiesioginio kontakto su kitais lėktuvo keleiviais, todėl 
niekas kitas utėlėmis neužsikrėtė, o man nereikėjo raudonuoti iš gė- 
dos ir liepti grupei apsižiūrėti galvas. Nupirkau gydomojo šampūno 
dukteriai ir, deja, ir sūnui — ir visą naktį be perstojo trinkome galvas. 
Į atidarymo vakarienę nėjau, o kai manęs paklausė kodėl, atsakiau, 
kad vaikai jautėsi pavargę. Tiesą pasakius, pavargusi buvau ir aš. Ir 
nors pati utėlėmis neužsikrėčiau, paskui keletą dienų niekaip nega- 
lėjau liautis kasytis galvos. 

Auginant vaikus neįmanoma visko numatyti. Toms moterims, 
kurios sėkmę pasiekė iš anksto planuodamos ir prisiversdamos daug 
dirbti, gali būti sunku susitaikyti su tokiu chaosu. Psichologė Jen- 
nifer Stuart tyrinėdama Jeilio universiteto absolventų grupę priėjo 
prie išvados, kad tokioms moterims „gali būti nepaprastai sunku 
suderinti darbą su motinyste. Ant kortos pastatyta labai daug, nes 
jos ir namuose, ir darbe tikisi pasiekti ne mažiau nei tobulybę. Jeigu 
joms nepavyksta pasiekti pernelyg aukštų idealų, jos gali apskritai 
pasitraukti — iš darbo į namus arba atvirkščiai.“ 

Kitas mano mėgstamas „Facebooko“ plakatas didelėmis rau- 
donomis raidėmis skelbia: „Geriau padaryti, negu padaryti tobu- 
lai.“ Stengiuosi nepamiršti šio šūkio ir negalvoti apie nepasiekiamus 
standartus. Tobulybės siekis geriausiu atveju sukelia susierzinimą, 
o blogiausiu atveju — paralyžių. Visiškai sutinku su Noros Ephron 
patarimu, kurį ji davė sakydama kalbą per 1996 metų Velslio kole- 
džo diplomų įteikimo ceremoniją ir kalbėdama apie moteris, kurios 
bando rasti pusiausvyrą tarp darbo ir šeimos. Ephron sakė: „Bus 
šiokia tokia netvarka, bet susitaikyk su ja. Bus sudėtinga, bet džiau- 
kis tomis problemomis. Bus visai ne taip, kaip įsivaizdavai, bet neti- 
kėtumai tik į naudą. Ir neišsigąsk: gali bet kada apsigalvoti. Žinau: 
pačiai teko pakeisti keturis darbus ir tris vyrus." 

Man labai pasisekė, kad žmogus, kuriuo be galo žavėjausi, per- 
spėjo mane vos pradėjusią dirbti, kokie pavojai slypi už noro aprėpti 

viską. 1994 metais atlikau praktiką Vašingtone, „McKinsey 8 Com- 
pany“ biure, kuriam vadovavo Larry Kanarekas. Vieną dieną jis pasi- 
kvietė visus pokalbio. Larry paaiškino, kad į jį, kaip į biuro vadovą, 
kreipiasi darbuotojai, ketinantys išeiti iš darbo. Laikui bėgant jis pa- 
stebėjo, kad žmonės meta darbą tik dėl vienos priežasties: jie perdega, 
pavargsta nuo ilgų darbo valandų ir kelionių. Larry sakė suprantantis 
tuos nusiskundimus, bet niekaip negalintis suprasti to, kad visi darbą 
mesti norintys žmonės — visi iki vieno — turėjo likusių neišnaudotų 
atostogų. Iki pat savo išėjimo dienos jie darė viską, ko tik kompanija 
paprašydavo, kol pagaliau nusprendė, kad jiems jau per daug. 

Larry primygtinai prašė, kad labiau pasistengtume suvaldy- 
ti savo darbo krūvį. Jis sakė, kad „McKinsey“ nuolatos reikalaus 
mūsų laiko, todėl nuo mūsų priklauso, kaip elgsimės. Nuo mūsų 
priklauso, kur užsibrėšime ribas. Mes patys turime nuspręsti, kiek 
valandų per dieną norime dirbti ir kiek naktų norime keliauti. Ir jei 
kada nors nuspręsime atsisakyti šio darbo, bent jau žinosime, kad 
bandėme pagal savo sąlygas. Priešingai, nei sako nuojauta, ilgalai- 
kė darbo sėkmė paprastai priklauso nuo to, kad nesistengi įvykdyti 
kiekvieno reikalavimo. Sąmoningas pasirinkimas yra geriausias bū- 
das rasti laiko ir asmeniniam gyvenimui, ir darbui - reikia nubrėžti 
ribas ir jų laikytis. 

Pirmuosius ketverius metus „Google“ dirbdavau mažiausiai 
nuo 7 valandos ryto iki 7 valandos vakaro. Vadovavau valdymo ko- 
mandoms visame pasaulyje ir maniau, kad labai svarbu žinoti kuo 
daugiau detalių. Niekas niekada nereikalavo, kad dirbčiau tokiu 
grafiku, kaip įprasta Silicio slėnyje, „Google“ buvo ne ta vieta, kur 
darbuotojai dirba nustatytas darbo valandas. Ir vis dėlto tuometinė 
kultūra skatino žmones dirbti ištisą parą. Gimus sūnui norėjau pa- 
siimti trijų mėnesių motinystės atostogas, kurias siūlė kompanija, 
bet baiminausi, kad grįžusi nebeturėsiu darbo. Įvykiai iki sūnaus 
gimimo irgi neleido atsipalaiduoti. „Google“ labai sparčiai plėtė- 

si, ir įmonėje vyko nuolatinis perorganizavimas. Mano komanda 
buvo viena didžiausių, ir bendradarbiai dažnai pasiūlydavo nau- 
jų restruktūrizacijos būdų, o tai paprastai reikšdavo, kad jie dirbs 
daugiau, o man reikės daryti mažiau. Likus keliems mėnesiams iki 
atostogų keletas kolegų vyrų ėmė rodyti daugiau pastangų siūlyda- 
miesi „padėti vadovauti“, kol manęs nebus. Keli iš jų netgi užsiminė 
mano viršininkui, kad aš galiu ir negrįžti, todėl būtų visai neprošal 
iš anksto perskirstyti mano pareigas. 

Bandžiau klausyti Larryo Kanareko patarimo ir užsibrėžti 
ribas. Nusprendžiau, kad noriu visiškai atsidėti naujajam motinos 
vaidmeniui. Buvau pasiryžusi iš tikrųjų atsiriboti. Apie savo spren- 
dimą netgi paskelbiau viešai — toks triukas kartais padeda laikytis 
įsipareigojimo, nes pajunti didesnę atsakomybę. Pranešiau, kad pa- 
siimsiu ištisus tris mėnesius atostogų. 

Niekas manimi nepatikėjo. Grupelė kolegų susilažino, kiek lai- 
ko po gimdymo ištversiu be elektroninio pašto, ir nė vienas lažybose 
nestatė už „ilgiau nei savaitę“. Galėjau įsižeisti, bet jie mane pažinojo 
geriau, negu aš save. Kitą dieną po gimdymo, dar gulėdama ligoni- 
nėje, aš jau tikrinau savo elektroninį paštą. 

Per paskesnius tris mėnesius man niekaip nepavyko atsiribo- 
ti nuo darbo. Nuolat tikrindavau paštą. Organizuodavau susirin- 
kimus namie svetainėje, o jiems vykstant kartais tekdavo maitinti 
krūtimi, ir kai ką tai tikriausiai išgąsdino. (Stengdavausi, kad tie 
susirinkimai vyktų, kai sūnus miega, bet vaikai turi savo grafiką.) 
Dalyvaudavau ir pagrindiniuose susirinkimuose biure, į kuriuos 
tempdavausi ir kūdikį. Ir nors su sūnumi patyriau nuostabių aki- 
mirkų, vis dėlto motinystės atostogos man neatrodė itin laimingas 
laikotarpis. Motinystė yra varginantis darbas, tačiau kai sūnus mie- 
godavo, aš, užuot ilsėjusis, eidavau dirbti. Ir blogiausia buvo ne tai, 
kad visi žinojo, jog nesilaikau savo pirminio pažado, o tai, kad ir aš 


pati tą žinojau. Nuvyliau pati save. 

Po trijų mėnesių mano motinystės atostogos be atostogų baigė- 
si. Grįžau į mėgstamą darbą, bet kai pirmą dieną automobilis susto- 
jo prie biuro durų, man suspaudė širdį ir skruostais ėmė ristis ašaros. 
Nors per „atostogas“ dirbau, beveik visą laiką buvau namie, šalia 
sūnaus. Grįžimas į biurą reiškė, kad kūdikį matysiu žymiai rečiau. 
Jeigu ir vėl pradėsiu plėšytis kaip įpratusi, po dvylika valandų per 
parą, iš namų turėsiu išeiti prieš jam pabundant, o grįšiu jam jau 
užmigus. Norėdama bent kiek laiko praleisti su sūnumi, turėjau ką 
nors keisti... ir keisti neatšaukiamai. 

Dabar ateidavau į darbą apie devintą ryto, o išeidavau pusę še- 
šių vakare. Dirbdama tokiu grafiku galėjau prieš išeidama iš namų 
pamaitinti sūnų ir spėdavau grįžti, kad pamaitinčiau jį prieš miegą. 
Baiminausi, kad jeigu kas nors sužinos apie mano naująjį tvarka- 
raštį, būsiu palaikyta nepatikima darbuotoja, o gal net ir neteksiu 
darbo. Norėdama kompensuoti tą laiką, pradėjau tikrinti savo paštą 
5 valandą ryto. Taip, keldavausi prieš pabundant sūnui. O kai jis 
vakare užmigdavo, vėl šokdavau prie kompiuterio ir dirbdavau to- 
liau. Dariau viską, ką galėjau, kad tik niekas nesužinotų apie mano 
naująjį grafiką. Mano sumanioji asistentė Camille sugalvojo, jog 
pirmą ir paskutinį dienos susirinkimus reikia daryti skirtinguose 
pastatuose, kad būtų ne taip akivaizdu, kada aš iš tikrųjų ateinu ir 
išeinu iš darbo. Išėjusi iš kabineto stabtelėdavau vestibiulyje, patik- 
rindavau, ar stovėjimo aikštelėje nėra kolegų, ir jeigu jų nebūdavo, 
kaip strėlė šaudavau prie automobilio. (Žinant mano nerangumą, 
visiems turėtų palengvėti sužinojus, kad aš dirbau Iždo departa- 
mente, o ne CŽV) 

Dabar suprantu, kad tokį nerimą dėl naujų darbo valandų pa- 
gimdė mano pačios nesaugumo jausmas. „Google“ kėlė didelius 
reikalavimus ir buvo nepaprastai konkurencinga kompanija, tačiau 
kartu ir skatino derinti darbą su tėvyste — tokį požiūrį labai aiškiai 
skelbė patys vadovai. Larry ir Sergey atėjo aplankyti mano kūdikio 

ir abu įteikė man po pažymą, suteikiančią teisę praleisti po valandą 
su vaiku. (Niekada jomis nepasinaudojau ir, jeigu dabar pavyktų jas 
surasti, tikriausiai atiduočiau labdaros aukcionui, kaip ir pietus su 
Warrenu Buffettu.) Susan Wojcicki pasižymėjo tuo, kad būdama 
viena pirmųjų ir labiausiai vertinamų „Google“ darbuotojų dar ir 
augino keturis vaikus, o kartą, susirgus auklei, juos atsivedė į biu- 
rą. Mane be galo palaikė mano viršininkas Omidas ir vyriausiasis 
mano komandos vadovas Davidas Fischeris; jie neleido, kad mano 
pareigas perimtų kiti. 

Palengva pradėjau suprasti, kad darbas iš tikrųjų nereikalauja 
kasdien po dvylika valandų praleisti biure. Ėmiau dirbti daug efek- 
tyviau: lankydavau ir kviesdavau tik būtinus susirinkimus, siekiau 
prasmingai išnaudoti kiekvieną ne namie praleistą minutę. O dar 
ėmiau žiūrėti, kiek valandų dirba mano kolegos; atsisakius nereika- 
lingų susirinkimų buvo taupomas ir jų laikas. Stengiausi susitelkti 
į tai, kas tikrai svarbu. Dar gerokai prieš pamatydama tą plakatą 
su šūkiu pradėjau kartoti mantrą: „Geriau padaryti, negu padaryti 
tobulai.“ Nors atlikti užduotį gali būti gana sudėtinga, vis dėlto tai 
padaryti įmanoma ir paprastai suteikia didžiulį palengvėjimą. Per 
antrąsias motinystės atostogas sugebėjau ne tik atsiriboti (daugmaž), 
bet ir iš tikrųjų pasidžiaugti būdama su abiem savo vaikais. 

Mano brolienės gydytojos Amy požiūris irgi panašiai pasikeitė. 
„Gimus pirmam vaikui dirbdavau po dvylika valandų per parą, o 
pieną tekdavo nusitraukti darbe, - pasakojo ji. - Tomis trumpomis 
valandomis, kurias praleisdavau namie, norėjosi išlaikyti ryšį su kū- 
dikiu, todėl daug naktų dukterimi rūpinausi pati viena. Galvojau, 
kad to iš manęs reikalauja kiti — viršininkai darbe ir duktė namie. 
Tačiau iš tikrųjų tik kankinausi.“ Gimus antram vaikui Amy elgėsi 
kitaip. „Pasiėmiau tris mėnesius atostogų ir grįžau į darbą su savo 
sąlygomis. O mano reputacija ir darbingumas nuo to nė kiek nenu- 
kentėjo, nors anksčiau labai baiminausi, kad taip nutiks“ 

Puikiai suprantu būgštavimus, kad kiti gali pagalvoti, esą šei- 
ma tau svarbiau už darbą. Motinos nenori būti palaikytos mažiau 
atsidavusiomis darbui, palyginti su tais, kurie neturi šeimyninių 
įsipareigojimų. Norėdamos išlaikyti tokią pusiausvyrą mes prade- 
dame per daug dirbti. Net ir darbovietėse, kurios siūlo laisvesnį 
arba lankstesnį darbo grafiką, žmonės nenori mažinti darbo valan- 
dų skaičiaus, nes bijo, kad kils pavojus karjeros perspektyvoms.!9 Ir 
tai nėra vien tik jų vaizduotė. Lanksčia darbo politika pasinaudoję 
darbuotojai yra dažnai baudžiami ir laikomi ne tokiais patikimais, 
palyginti su jų bendradarbiais." O dirbančioms mamoms taiko- 
mos bausmės gali būti dar didesnės.!? Tai turėtų pasikeisti jau vien 
dėl to, kad, pagal naujus duomenis, dirbti namuose galima netgi 
produktyviau.!? 

Sunku atskirti, kurie darbo aspektai tikrai svarbūs, o kurie ne. 
Kartais nėra lengva įvertinti situaciją ir užsibrėžti ribas. Amy pa- 
pasakojo apie vieną dalykinę vakarienę su grupe kolegų gydytojų, 
kurioje dalyvavo ir jauna gydytoja, prieš kelias savaites pagimdžiusi 
pirmąjį vaiką. Po kelių valandų jaunoji mama pasijuto nepatogiai ir 
ėmė žvilgčioti į telefoną. Kadangi Amy pati yra mama, ji suprato, 
kas vyksta. „Turi nusitraukti pieną?“ — pašnibždom paklausė kole- 
gės. Toji išsigandusi prisipažino, kad į susitikimą atsivežė ir kūdikį 
su savo mama. Ji vis žvilgčiojo į telefoną, nes mama siuntinėjo žinu- 
tes, kad vaikas išalko. Amy paragino jaunąją mamą nedelsiant eiti 
pas kūdikį. Jai išėjus, jos mentorius, vyresnio amžiaus gydytojas vy- 
ras, prisipažino, kad nė neįsivaizdavo, jog ji atsivežė ir kūdikį. Jeigu 
būtų žinojęs, būtų jau anksčiau liepęs jai išeiti. Moteris kankinosi 
visai be reikalo. Tokiu atveju aš rekomenduočiau mesėdėti prie stalo. 

Technologijos leidžia labai daug darbo atlikti internetu, todėl 
keičiasi ir požiūris, kad biure svarbu išbūti griežtai nustatytas va- 
landas. Nors nedaugelis kompanijų pasižymi tokiu lankstumu kaip 
„Google“ ir „Facebook“, kitos pramonės sritys irgi pradeda judė- 

ti panašia linkme. Deja, vis dar vyrauja tradicija apie darbuotojus 
spręsti ne pagal rezultatus, o pagal tai, kiek juos matai. Dėl to dau- 
gumai darbuotojų svarbiau atitinkamą valandų kiekį praleisti biure, 
o ne galvoti, kaip efektyviau pasiekti savo tikslus. Žmonės gautų 
daugiau naudos, o kompanijų efektyvumas ir konkurencingumas 
išaugtų, jeigu ši nuostata pasikeistų ir daugiau dėmesio būtų skiria- 
ma rezultatams." 

Generolas Colinas Poweellas savo pastarojoje knygoje aiškina, 
kad yra nusistatęs prieš „užsiėmusius tipelius“, kurie leidžia ilgas 
valandas biure nesuvokdami, kaip jie veikia savo darbuotojus. Jis 
pasakoja: „Dirbdamas vadovu visada stengdavausi sukurti tokią 
atmosferą, kurioje vyrautų profesionalumas ir patys aukščiausi stan- 
dartai. Iškilus būtinybei iš savo pavaldinių tikėdavausi, kad jie dirbs 
neskaičiuodami darbo valandų. O kai tokios būtinybės nebūdavo, 
norėjau, kad jie dirbtų įprastas darbo valandas, grįžtų namo norma- 
liu laiku, pažaistų su savo vaikais, pasidžiaugtų šeima ir draugais, 
paskaitytų knygą, pravėdintų galvas, pasvajotų ir atsigautų. Norė- 
jau, kad jie, be darbo, turėtų ir gyvenimą. Juk moku jiems už darbo 
kokybę, o ne už išdirbtas valandas. Tokia darbo atmosfera visada 
duodavo geriausius rezultatus." Tokie išmintingi viršininkai kaip 
generolas Poweellas vis dar yra retenybė. 

Panaši problema, veikianti daugelį amerikiečių, yra prailgin- 
tos darbo valandos.'* 2009 metais vidutines pajamas gaunantys 
susituokę tėvai per savaitę dirbo aštuoniomis su puse valandos 
daugiau negu 1979 metais." Ši tendencija itin ryški tarp aukštos 
kvalifikacijos specialistų ir vadovų, ypač vyrų.!* Tyrimas, atliktas su 
dideles pajamas gaunančiais verslo pasaulio atstovais, parodė, kad 
62 procentai dirba daugiau nei penkiasdešimt valandų per savaitę, 
o 10 procentų dirba daugiau nei aštuoniasdešimt valandų per savai- 
tę.? Daugumai Europos šalių tai negalioja, nes vyriausybės įstaty- 
mais apriboja leistiną darbo valandų skaičių.“ 

Nors technologijos kartais leidžia mažiau laiko praleisti biure, 
tos pačios technologijos kartu ir prailgino darbo dieną. 2012 metais 
apklausus dirbančius suaugusiuosius paaiškėjo, kad 80 procentų 
respondentų dirba ir išėję iš biuro, 38 procentai tikrina paštą vaka- 
rieniaudami, o 69 procentai neina miegoti nepatikrinę savo pašto 
dėžutės.?! 

Mano mamai atrodo, kad mano karta labai kenčia nuo tokio 
nenutrūkstamo darbo grafiko. Ir jos, ir mano vaikystėje visa darbo 
diena reiškė keturiasdešimt valandų per savaitę — nuo pirmadienio 
iki penktadienio, nuo 9 valandos ryto iki 5 valandos vakaro. Ji vis 
kartoja: „Tau ir tavo bendraamžiams reikia atlaikyti labai didelį 
spaudimą. Tai nesuderinama su normaliu gyvenimu.“ Tačiau dau- 
gumai mūsų tai yra naujoji norma. 

Naujoji norma reiškia, kad para turi per mažai valandų. Daug 
metų bandžiau išspręsti šią problemą miego sąskaita — įprastas, bet 
dažniausiai bergždžias mėginimas. Iš dalies klaidą padėjo suprasti 
mano vaikai — juos stebėdama pamačiau, kaip laimingas vaikas gali 
virsti tikru žliumba, jeigu jam trūksta kelių valandų miego. Pasiro- 
do, suaugę žmonės nelabai kuo skiriasi. Miegant keturias ar penkias 
valandas per parą, psichinis žmogaus pajėgumas sumažėja taip pat 
kaip nuo alkoholio, kai jo kiekis viršija normą, leistiną vairuojant.** 
Dėl miego trūkumo žmonės tampa neramūs, irzlūs ir išsiblaškę. 
(Paklauskite Dave'o.) Jei grįžčiau į savo ankstesnį gyvenimą, pakeis- 
čiau tik vieną dalyką — prisiversčiau daugiau miegoti. 

Ne tik dirbantiems tėvams būtų neprošal paroje turėti daugiau 
valandų; neturintys vaikų žmonės irgi persidirba, gal net ir labiau. 
Mokantis verslo mokykloje teko dalyvauti suvažiavime „Konsultuo- 
jančios moterys“. Pranešimus skaitė trys moterys: dvi buvo ištekėju- 
sios ir turėjo vaikų, o viena buvo netekėjusi ir bevaikė. Po išrekėju- 
sių moterų pasisakymų, kaip sunku gyvenime atrasti pusiausvyrą, 
vieniša moteris įsiterpė ir pareiškė, jog jai nusibodo, kad žmonės jos 

poreikio turėti asmeninį gyvenimą nelaiko rimtu. Pasak jos, kolegos 
nuolat skuba namo pas šeimas, o jai numeta neužbaigtus darbus. 
Ji aiškino: „Bendradarbiai turėtų suprasti, kad aš šįvakar ruošiuosi 
eiti į vakarėlį — o tai lygiai taip par teisėta kaip ir jų vaikų futbo- 
lo rungtynės: juk vakarėlis man yra vienintelis būdas sutikti savo 
žmogų ir sukurti šeimą, kad vieną dieną ir aš galėčiau stebėti savo 
vaikų futbolo rungtynes!“ Dažnai pasakoju šią istoriją, kad vieniši 
darbuotojai suprastų, jog ir jie turi teisę į visavertį gyvenimą. 

Pradėjus galvoti apie perėjimą iš „Google“ į „Facebooką“ vėl ap- 
ėmė nerimas: o kaip suderinsiu darbą su šeima? „Google“ dirbau še- 
šerius su puse metų, ir visose mano komandose buvo stiprūs vadovai. 
Tada kompanijoje dirbo daugiau nei 20 000 darbuotojų, verslo pro- 
cedūros ėjosi sklandžiai ir aš beveik kiekvieną vakarą galėdavau grįžti 
namo vakarieniauti su vaikais. O „Facebooke“ dirbo tik 550 dar- 
buotojų, ir tai buvo pati kompanijos pradžia. Iki vėlumos besitęsian- 
tys susirinkimai ir visą naktį trunkantys „hakatonai“ buvo įmonės 
kasdienybė. Baiminausi, kad naujas darbas gali sugriauti pusiausvy- 
rą, kurios taip sunkiai siekiau. Padėjo tai, kad Dave'as dirbo rizikos 
kapitalo įmonėje ir galėjo pats nusistatyti darbo grafiką. Jis mane 
patikino, kad dėl šeimos gerovės prisiims daugiau darbų namuose. 

Pirmasis pusmetis „Facebooke“ buvo tikrai sunkus. Žinau, kad 
turėčiau sakyti „sudėtingas“, bet buvo panašiau į „tikrai sunkus“. 
Dauguma sekė Marko pavyzdžiu ir dirbo kaip naktinės pelėdos. 
Būdavo, paskiriu susitikimą 9 valandą ryto, o žmogus nepasirodo, 
nes mano, kad turėjau galvoje 9 valandą vakaro. Turėjau derintis 
prie kitų ir būgštavau, kad jeigu iš darbo išeisiu anksčiau, išsiskirsiu 
kaip balta — ir sena — varna. Taip vieną po kitos praleidau šeimyni- 
nes vakarienes su vaikais. Dave'as sakė, kad su vaikais yra jis ir kad 
jiems viskas gerai. Bet man nebuvo viskas gerai. 

Prisiminiau Larry'o Kanareko iš „McKinsey“ žodžius ir su- 
pratau, kad jeigu nesuimsiu vadžių į rankas, naujame darbe ilgai 


158 | BŪKIME PRIEKY 


neišbūsiu. Bus pikta, kad nematau savo šeimos, ir rizikuosiu tapti 
viena iš tų, kurie meta darbą neišnaudoję visų jiems priklausančių 
atostogų. Prisiverčiau išeiti iš biuro pusę šešių vakaro. Visos mano 
besipriešinančios esybės ląstelės šaukte šaukė, kad likčiau, bet jeigu 
neturėdavau jokio svarbaus susitikimo, eidavau lauk. Ir kai taip pa- 
sielgiau vieną kartą, supratau, kad tai įmanoma. Nesakau ir niekada 
nesakiau, kad dirbu keturiasdešimt valandų per savaitę. „Facebook“ 
veikia kiaurą parą ištisą savaitę, todėl didžiąją laiko dalį esu prieina- 
ma ir aš. Seniai praėjo tie laikai, kai galėjai pasvajoti apie savaitgalio 
išvyką ar atostogas. Ir, kitaip nei dirbant „Google“, kai beveik visą 
laiką buvau Kalifornijoje, mano dabartinės pareigos reikalauja daug 
keliauti. Todėl jeigu nesu išvykusi į komandiruotę, darau viską, kad 
iš biuro išeičiau laiku ir spėčiau pavakarieniauti su vaikais. 

Ir toliau esu kasdien priversta ieškoti kompromisų tarp darbo 
ir namų. Tą daro visos mano pažįstamos moterys, ir aš žinau, kad 
man labiau pasisekė nei daugumai. Turiu tvirtą ramstį — vyrą, ku- 
ris yra tikras partneris, galimybę samdyti nuostabius žmones, kurie 
padeda ir darbe, ir namie, taip pat pakankamai galimybių pati nu- 
sistatyti darbo grafiką. Dar turiu nuostabią seserį, kuri gyvena neto- 
liese ir visada mielai pasirūpina savo dukterėčia ir sūnėnu, kartais ir 
be išankstinio perspėjimo. Ji gydytoja, taigi mano vaikus prižiūri ne 
tik mylintis, bet ir medicininį išsilavinimą turintis žmogus. (Ne visi 
gali pasidžiaugti artimu ryšiu su savo šeima. Laimė, kartais padėti 
gali ištikimi draugai.) 

Naujos normos galioja ne tik darbe, bet ir namuose. Darbe ti- 
kimasi, kad žmonės dirbs daugiau valandų, namuose tikimasi, kad 
motina daugiau laiko skirs vaikams. 1975 metais nedirbančios ma- 
mos vaikams skirdavo vidutiniškai vienuolika valandų per savaitę 
(kalbama apie kasdienį rūpestį ir veiklą, prisidedančią prie vaiko 
gerovės, pavyzdžiui, skaitymas ir žaidimai su vaikais). Dirbančios 
mamos 1975 metais tokiai veiklai skirdavo šešias valandas per sa- 

vaitę. Šiandien nedirbančios mamos tiesioginei vaikų priežiūrai ski- 
ria apie septyniolika valandų per savaitę, o dirbančios mamos tam 
skiria maždaug vienuolika valandų per savaitę. Taigi šiais laikais 
dirbanti mama tiesioginei vaikų priežiūrai skiria maždaug tiek pat 
laiko, kiek nedirbančios mamos jai skirdavo 1975 metais.?? 

Iš savo vaikystės prisimenu, kad mama visada būdavo netoliese, 
bet retai kada stebėdavo ar kontroliuodavo mano veiklą. Mes su 
broliu ir seserimi neturėjome nustatyto žaidimams skirto laiko. Su 
dviračiais duodavomės po rajoną be suaugusiųjų priežiūros. Tėvai 
retsykiais gal ir patikrindavo mūsų namų darbus, bet retai kada sė- 
dėdavo kartu, kai juos ruošdavome. Šiandien „gera mama“ visada 
būna šalia ir visada yra pasišventusi vaikų poreikiams. Sociologai 
šį gana naują reiškinį vadina „intensyvia motinyste“, ir kaip tik dėl 
jo pasidarė svarbu, kad moterys kuo daugiau laiko praleistų su savo 
vaikais.?* O jeigu moterys vertinamos pagal tokį aukštą dabarti- 
nį standartą, tai dirbančios mamos priverstos jaustis nevykėlėmis, 
nors ir skiria savo vaikams tiek pat valandų tiesioginio dėmesio, kiek 
mūsų mamos skirdavo mums. 

Atvežusi vaikus į mokyklą matau mamas, kurios pasilieka ten 
padėti, ir pradedu graužtis, kad mano vaikams yra blogiau, nes aš 
neskiriu jiems viso savo laiko. Štai čia man labai padėjo pasitikėji- 
mas tyrimais ir sausais duomenimis. Nuolat atliekami tyrimai rodo, 
kad visuomenės primestas spaudimas moteriai sėdėti namie ir dary- 
ti „tai, kas geriausia vaikams“, yra paremtas emocija, o ne įrodymais. 

1991 metais Ankstyvosios vaikų priežiūros tyrimų tinklala- 
pis, globojamas Nacionalinio vaikų sveikatos ir žmogaus vystymosi 
instituto, atliko patį ambicingiausią ir išsamiausią šių laikų tyrimą 
apie santykį tarp vaiko priežiūros ir vaiko vystymosi, o ypač apie 
tai, kokius rezultatus duoda išskirtinė motinos priežiūra, palygin- 
ti su paprasta vaiko priežiūra. Tyrimų tinklalapis, kuriame dirbo 
daugiau nei trisdešimt vaikų ugdymo ekspertų iš pagrindinių visos 

šalies universitetų, buvo kuriamas aštuoniolika mėnesių. Ekspertai 
penkiolika metų stebėjo daugiau nei tūkstantį vaikų, vis iš naujo 
vertindami jų pažintinius gebėjimus, kalbos įgūdžius ir socialinį 
elgesį. Apie tyrimų rezultatus buvo paskelbta keletas pranešimų.*? 
2006 metais tyrėjai išleido ataskaitą su visais rezultatais, ir buvo 
padaryta išvada, kad „vaikų, kuriais rūpinosi tik motina, vystymasis 
nesiskyrė nuo tų vaikų, kuriais rūpinosi kiti“.* Tyrėjai nepastebė- 
jo, kad vaikai, kuriais rūpinosi kiti, pasižymėtų prastesnėmis pa- 
žintinėmis funkcijomis, prastesniais kalbos ar socialiniais įgūdžiais, 
menkesniu gebėjimu kurti ir palaikyti santykius ir kad tokius vai- 
kus su motina sietų silpnesnis ryšys." Vaiko vystymąsi du ar tris 
kartus labiau nei bet kokia kita auklėjimo forma veikia abiejų tėvų 
elgesys — jautrus ir teigiamai nusiteikęs tėtis, „savarankišką vaiko 
elgesį skatinanti mama ir tėvai, kurių santuoka paremta emociniu 
artumu.?š Vieną tyrėjų atradimą verta perskaityti iš lėto, gal net du 
kartus: „Ypatinga motinos priežiūra nenulemia geresnių ar prastes- 
nių vaiko rezultatų. Todėl motinoms nėra priežasties galvoti, kad 
nusprendusios dirbti jos pakenks savo vaikams.'?? 

Vaikams būtinai reikia, kad tėvai dalyvautų jų gyvenime, rū- 
pintųsi jais, skirtų jiems savo laiką ir dėmesį. Tačiau ir dirbantys 
gimdytojai tikrai sugeba suteikti savo atžaloms meilės kupiną ir 
saugią vaikystę. Anot kai kurių duomenų, vaikų, ypač mergaičių, 
ugdymui kaip tik gali pasitarnauti tai, kad tėvai dirba.?? 

Nors žinau duomenis ir protu suvokiu, kad mano karjera ne- 
kenkia vaikams, kartais vis tiek graužiuosi dėl savo pasirinkimo. 
Mano draugė jautėsi panašiai, todėl pasikalbėjo apie tai su psicholo- 
gu, o paskui pasidalijo savo įžvalgomis: „Psichologas pasakė, jog kai 
aš pernelyg sielojuosi palikdama savo mergaites, išsiskyrimo sukeltas 
nerimas labiau veikia mamą, o ne vaikus. Mes kalbame taip, tarsi tai 
keltų problemą vaikams, tačiau gali būti, kad mamoms tai sukelia 
didesnių problemų.“ 

Visada noriu savo vaikams duoti kuo daugiau. Dėl tarnybi- 
nių įsipareigojimų teko praleisti vizitus pas gydytojus ir tėvų susi- 
rinkimus mokykloje, teko būti komandiruotėje, kai vaikai sirgo. 
Dar neteko praleisti šokių pasirodymo, bet ir tai tikriausiai įvyks. 
Taip pat praleidau labai daug smulkių jų gyvenimo įvykių. Kartą 
mokykloje paklausiau vienos mamos, ar ji pažįsta dar kokį nors 
pirmoką. Tikėjausi išgirsti vieną ar kelis pažįstamus vardus. Ji dvi- 
dešimt minučių atmintinai vardijo visus vaikus, pasakojo smulk- 
menas apie jų tėvus, brolius ir seseris, kurioje klasėje šie mokėsi 
prieš metus ir kokie jų pomėgiai. Iš kur ji visa tai žino? Ar dėl to, 
kad nežinau visų tų smulkmenų, esu bloga mama? Ir apskritai, ko- 
dėl man tai turėtų rūpėti? 

Žinau atsakymą į paskutinį klausimą. Man tai rūpi, nes, kaip 
ir dauguma žmonių, kurie turi rinktis, nesu visiškai tikra dėl savo 
pasirinkimo. Kiek vėliau tais pačiais metais šv. Patriko dieną at- 
vežiau sūnų į mokyklą. Jis išlipo iš automobilio vilkėdamas savo 
mėgstamus mėlynos spalvos marškinėlius, o ta pati mama tarstelėjo: 
„Šiandien jis turėtų vilkėti žaliai.“ Aš tuo pat metu pagalvojau du 
dalykus: Ak, ir kas gi gali prisiminti, kad šiandien šv. Patriko diena? 
ir Aš esu bloga mama. 

Suvaldyti kaltės jausmą mamai gali būti taip pat svarbu kaip 
ir kontroliuoti savo laiką. Grįžus į darbą po gimdymo, kitos dir- 
bančios mamos liepė ruoštis tai dienai, kai sūnus šauksis auklės. 
Ir tikrai, kai jam buvo gal vienuolika mėnesių, šliaužiodamas po 
kambarį jis keliu užkliudė žaislą. Sūnus apsiašarojęs pakėlė galvą 
ieškodamas pagalbos ir ėmė siekti ne manęs, o auklės. Man pervėrė 
širdį, bet Dave'as pagalvojo, kad tai geras ženklas. Jis išmąstė, kad 
mes esame pagrindiniai veikėjai sūnaus gyvenime, bet prisirišimas 
prie auklės daro teigiamos įtakos jo vystymuisi. Suprantu jo logiką, 
ypač dabar, kai žvelgiu į praeitį, bet tuo metu tai buvo be galo skaus- 
minga akimirka. 

Iki dabar skaičiuoju valandas, kurias praleidžiu ne su vaikais, ir 
nusimenu, jeigu negaliu grįžti namo vakarieniauti arba vakaroti su 
jais. Ar reikėjo važiuoti į šią komandiruotę? Ar šis pranešimas tikrai 
svarbus „Facebookui“? Ar tas susirinkimas tikrai būtinas? Dave'as 
nėmaž nesikankina dėl tų vakarų, kai negali būti kartu su šeima, 
o kaip tik galvoja, kad esame didvyriai, nes taip dažnai sugebame 
grįžti namo vakarieniauti. Atrodo, kad mūsų požiūrių skirtingu- 
mas tikrai priklauso nuo lyties. Palyginti su kolegomis, Dave'as yra 
nepaprastai atsidavęs tėvas. Palyginti su kolegomis, aš su vaikais 
praleidžiu daug mažiau laiko. Panašios reakcijos atsiskleidė ir tyri- 
me, per kurį buvo išsamiai apklausiamos motinos ir tėvai iš šeimų, 
kuriose dirba abu sutuoktiniai. Mamos jautėsi kaltos dėl to, kad 
darbas kenkia jų šeimai. Tėvai dėl to nesikankino.?! Kaip pareiškė 
Baltųjų rūmų projekto įkūrėja Marie Wilson: „Parodyk man moterį 
be kaltės jausmo, ir aš tau parodysiu vyrą.“?? 

Žinau, kad labai daug laiko praleidžiu galvodama apie tai, ko 
nedarau; kaip ir daugeliui, man puikiai sekasi save plakti. Ir net- 
gi turėdama puikų palaikymą kartais vis tiek blaškausi į visas pu- 
ses. Tačiau jeigu mažiau galvoju apie konfliktus ir kompromisus ir 
daugiau susitelkiu į tai, kas tuo metu svarbu, tai padeda išsaugoti 
pusiausvyrą ir jaustis patenkinta. Man labai patinka mano darbas 
ir talentingi ir žavūs žmonės, su kuriais tenka dirbti. Taip pat man 
patinka būti su savo vaikais. Puiki diena būna tada, kai po visos tos 
beprotybės darbe parbėgu namo vakarieniauti su šeima, o paskui 
su abiem vaikais ant kelių atsisėdu į supamąją kėdę dukters kamba- 
rio kampe. Mes supamės ir skaitome, ir tai būna tiesiog rami (na, 
gerai, ne visada rami), džiaugsminga jų dienos pabaigos akimirka. 
Jie nuplaukia į miegus, o aš nuplaukiu (na, gerai, nubėgu) prie savo 
nešiojamojo kompiuterio. 

O dar būna smagu, kai du mano pasauliai susitinka. Pirmadie- 


niais Markas savo namuose vakarais rengdavo strateginius susirinki- 

mus. Tomis dienomis negalėdavau grįžti namo vakarieniauti, todėl 
vaikai ateidavo pas mane į darbą. „Facebook“ nepaprastai draugiška 
šeimoms, ir vaikai pasijusdavo lyg rojuje, nes būdavo apsvaigę nuo 
picos, begalės saldainių ir didžiulės krūvos lego, kuriais inžinieriai 
dosniai dalydavosi su jaunaisiais lankytojais. Džiaugdavausi, kad jie 
turi galimybę susipažinti su mano bendradarbiais, o bendradarbiai 
turi galimybę susipažinti su jais. Markas kartais mokydavo mano 
sūnų fechtuotis, jie treniruodavosi su įsivaizduojamomis špagomis, 
ir tai būdavo tikrai nuostabu. Dar Markas išmokė mano vaikus 
įvairiausių biuro pokštų, o tai buvo jau ne taip nuostabu. 

Negaliu pasakyti, kad kiekvieną akimirką sugebu rasti ramybę 
ar kaip reikiant susitelkti. Man dar toli iki to. Tačiau kai prisime- 
nu, kad niekas negali aprėpti visko, ir išsiaiškinu tikruosius savo 
prioritetus namuose ir darbe, pasijuntu geriau, dirbu produktyviau 
ir tikriausiai būnu geresnė mama. Stanfordo profesorės Jennifer 
Aaker darbai rodo, kad norint būti laimingam, reikia užsibrėžti pa- 
siekiamus tikslus.?? Turėtume siekti ne tobulybės, o nuoseklumo ir 
pilnatvės. Teisingas klausimas būtų ne „Ar galiu viską padaryti?“, o 
„Ar galiu padaryti tai, kas svarbiausia man ir mano šeimai?“ Rei- 
kia siekti, kad vaikai būtų laimingi ir žydėtų. Vilkėti žalios spalvos 
marškinėlius šv. Patriko dieną nėra būtina. 

Jeigu galėčiau pasirinkti sėkmės apibrėžimą, jis būtų toks: sėk- 
mė reiškia daryti geriausius sprendimus... ir juos priimti. Žurnalistė 
Mary Curtis dienraštyje The Washington Post rašė, kad geriausias 
pasiūlymas, kokį žmogus gali duoti, tai „vyrui ir moteriai nors aki- 
mirkai išsivaduoti nuo kaltės jausmo. Paslaptis yra ta, kad nėra jo- 
kios paslapties, — tiesiog reikia daryti tą, ką gali, su tuo, ką turi.“?“ 

2010 metų gruodžio mėnesį stoviniavau su Pat Mitchell, pasi- 
ruošusi lipti į sceną sakyti savo „TED'Talk“ kalbos. Dieną prieš tai 
nuvežiau dukrą į darželį ir pasakiau jai, kad turiu skristi į rytinę 
pakrantę ir kad vakare nepasimatysime. Ji apsikabino mano koją 

ir puolė maldauti, kad nevažiuočiau. Niekaip negalėjau pamiršti to 
vaizdo ir paskutinę minutę paklausiau Pat, ar papasakoti apie tai 
savo kalboje. „Būtinai papasakok, — pasakė Pat. - Kitos moterys irgi 
išgyvena tą patį, ir joms padėsi, jeigu nuoširdžiai prisipažinsi, kad ir 
tu dėl to jaudiniesi.“ 

Giliai įkvėpiau ir žengiau į sceną. Stengiausi būti nuoširdi ir 
papasakojau tiesą. Pranešiau visai salei — ir visiems internete, — kad 
man dar labai daug trūksta iki sugebėjimo aprėpti viską. Ir Pat buvo 
teisi. Pasijutau geriau ne tik dėl to, kad pripažinau tą sau, bet ir dėl 
to, kad pasidalijau tuo su kitais. 


10 skyrius 
Pradėkime apie tai kalbėti 


K artais pagalvoju, kaip būtų, jeigu gyvenčiau be lyties uždėtos 
etiketės. Nėra taip, kad ryte pabudusi galvočiau: „Ką šiandien 
aš, kaip „Facebooko“ vykdomoji direktorė moteris, darysiu?“ Tačiau 
dažnai į mane taip žiūri kiti žmonės. Jeigu žmonės kalba apie moterį 
pilotę, moterį inžinierę arba moterį lenktynininkę, žodis „moteris“ 
truputį stebina. Į vyrus profesiniame pasaulyje retai kada žiūrima 
pro tokią lyties prizmę. Į „Google“ paiešką įvedus „vyras „Faceboo- 
ko“ generalinis direktorius“, mums išmestų žinutę: „Nieko nerasta.“ 

Kaip pareiškė Gloria Steinem: „Tie, kam priklauso galia, pasi- 
savina daiktavardžius — ir normą, o mažiau galingiems lieka būdvar- 
džiai “! Niekas nenori būti laikomas mažiau galingu, todėl daugelis 
moterų nesutinka būti tapatinamos su lytimi ir primygtinai tvir- 
tina: „Nelaikau savęs moterimi; laikau save rašytoja, sportininke, 
specialiste ar pan.“ Ir jos elgiasi teisingai. Nė viena nenori, kad kas 
nors menkintų jos pasiekimus. Visos norime būti vadinamos tiesiog 
daiktavardžiais. Tačiau pasaulis moka moterims priminti, kad jos 


yra moterys, o mergaitėms — kad jos yra mergaitės. 


* Anglų kalboje pareigų ir profesijų pavadinimuose nėra galūnės, nurodan- 
čios lytį. Todėl norint nusakyti darbuotojo lytį yra pridedamas būdvardis 
female, pvz., moteriškos lyties vadovė yra female CEO. Pagal nutylėjimą, 
pareigybės pavadinimas suprantamas kaip vyriškos lyties. O lietuvių kalboje 
vyriškoji giminė vartojama apibendrinamąja reikšme. (Vert. past.) 

Mokydamasi vidurinėje mokykloje, per vasaros atostogas dir- 
bau mūsų miesto kongresmeno Williamo Lehmano padėjėja Va- 
šingtone. Tuo metu Atstovų rūmų pirmininkas buvo legendinis 
Masačusetso atstovas Tipas O'Neillas, ir kongresmenas Lehmanas 
pažadėjo iki vasaros pabaigos mane su juo supažindinti. Tačiau die- 
nos bėgo, o nieko neįvyko. Vasara baigėsi. Lehmanas tesėjo pažadą 
tik paskutinę mano darbo dieną. Jis pakvietė mane susitikti su pir- 
mininku O'Neillu rūmų vestibiulyje. Jaudinausi, bet netrukus nu- 
siraminau, nes kongresmenas Lehmanas mane labai gražiai pristatė 
pirmininkui ir pasakė, kad aš visą vasarą daug dirbau. Pirmininkas 
pažiūrėjo į mane, ištiesė ranką ir paplekšnojo man per viršugalvį. Tada 
pasisuko į kongresmeną ir tarė: „Ji graži.“ Ir vėl atsisukęs į mane už- 
davė vieną vienintelį klausimą: „Esi palaikymo komandos šokėja?“ 

Pasijutau sutriuškinta. Prisimindama tą įvykį suprantu, kad jis 
to paklausė norėdamas mane pamaloninti, bet išgirdusi tokį klau- 
simą pasijutau pažeminta. Norėjau, kad mane pripažintų už atliktą 
darbą. Puoliau gintis. „Ne, — atsakiau. —- Per daug mokausi, kad 
ja būčiau.“ Tada išsigandau, kad taip išsišokau prieš trečiąjį šalies 
žmogų. Tačiau niekas, regis, nepastebėjo mano atžaraus ir tikrai ne- 
apgalvoto atsakymo. Pirmininkas tik dar kartą - vėl! - paplekšnojo 
man per galvą ir nuėjo. Manasis kongresmenas tiesiog švytėjo. 

Toks seksizmas man net ir paauglystėje atrodė atgyvena. Pir- 
mininkas gimė 1912 metais, o moterys gavo teisę balsuoti tik po 
aštuonerių metų, tačiau tada, kai mes susitikome rūmų vestibiulyje, 
visuomenė (didelė jos dalis) jau buvo pažengusi į priekį. Buvo aki- 
vaizdu, kad moterys gali daryti tą patį, ką ir vyrai. Mano vaikystėje 
buvo daug pirmųjų moterų - Izraelyje Golda Meir, Geraldine Ferra- 
ro į prezidentus kandidatuojant Walteriui Mondale'ui, Sandra Day 
O'Connor Aukščiausiajame Teisme, Sally Ride kosmose. 

Žinant visus tuos pirmuosius šuolius, į koledžą įstojau tikėda- 
ma, kad septintojo ir aštuntojo dešimtmečių feministės jau atliko 


10. Pradėkime apie rai kalbėcri | 167 


sunkiausią darbą, idant mano karta pasiektų lygybę. Tačiau jeigu 
kas nors būtų pavadinęs mane feministe, būčiau puolusi prieštarau- 
ti. Pasak sociologės Marianne Cooper (kuri savo nepaprastais tyri- 
mais irgi prisidėjo prie šios knygos), tokia reakcija būdinga ir dabar. 
2011 metais išspausdintame straipsnyje, kuris vadinosi „Naujasis 
E-žodis“ (The New F-Word), Marianne rašo apie koledžo anglų 
kalbos profesorę Michele Elam, kuri pristatydama savo feminizmo 
studijų kursą pastebėjo keistą dalyką. Nors lyčių lygybės klausimas 
jos studentes domino taip, kad jos užsirašė į visą kursą šia tema, tik 
labai nedaugeliui „buvo patogu vartoti žodį „feminizmas“. O dar 
mažiau jų „tapatino save su feministėmis“. Pasak profesorės Elam, 
atrodė, kad „jeigu tave pavadina feministe, tai reiškia, jog tavo at- 
žvilgiu išsakomas kažkoks purvinas epitetas“. 

Skamba juokingai: moteris imasi feminizmo studijų ir pyksta 
pavadinta feministe! Tačiau mokydamasi koledže ir pati susidūriau 
su tokiu prieštaravimu. Iš vienos pusės, įkūriau grupę, nes norėjau 
paskatinti daugiau moterų imtis ekonomikos ir politinio vadova- 
vimo magistrantūros studijų. Iš kitos pusės, būčiau neigusi, kad 
kaip nors — kokia nors torma ar būdu — esu feministė. Nė viena iš 
mano koledžo draugių irgi nelaikė savęs feministe. Liūdna pripa- 
žinti, bet mes nepastebėjome, kad į aplinkines moteris reaguojama 
priešiškai.? Pritarėme pašaipiai feministės karikatūrai, kurioje ji 
buvo vaizduojama deginanti liemenėles, neturinti humoro jausmo 
ir sklidina neapykantos vyrams. Nenorėjome sekti tokios moters 
pavyzdžiu iš dalies dėl to, kad bijojome, jog bus sunku susiras- 
ti vaikiną, kuris norėtų su tokia susitikinėti. Žinau, tai siaubin- 
ga - liūdna ir kartu ironiška išsižadėti feminizmo dėl to, kad nori 
sulaukti vyro dėmesio ir pritarimo. Norėdamos apsiginti mes su 
draugėmis nuoširdžiai, o gal net naiviai tikėjome, kad pasauliui ne- 
bereikia feminisčių. Mes klydome galvodamos, kad nebeliko dėl ko 
kovoti. 

Taip pat maniau ir pradėjusi dirbti. Galvojau, kad jei seksizmas 
vis dar egzistuoja, aš tiesiog imsiu ir įrodysiu, kad tai neteisinga. 
Dirbsiu savo darbą, ir dirbsiu gerai. Deja, tuo metu nežinojau, kad 
problemos ignoravimas yra klasikinė išlikimo technika. Tradicinėse 
įstaigose moters sėkmė paprastai priklauso ne nuo to, kad ji išdrįsta 
pasisakyti, o nuo to, kad ji prisitaiko arba, paprastai šnekant, yra 
„vienas iš vaikinų“. Pirmoji moteris į verslo pasaulį atėjo vilkėdama 
vyrišką kostiumą ir užsagstytus marškinius. Vienas senas banki- 
ninkas pasakojo, kad ji dešimt metų vaikščiojo į kuodą susisukusi 
plaukus, nes nenorėjo, kad kas nors pastebėtų, jog ji moteris. Nors 
dabartinis stilius nebėra toks griežtas, moterys vis tiek stengiasi per- 
nelyg neišsiskirti. Pažįstu inžinierę iš techninio skyriaus, kuri prieš 
eidama į darbą išsisega auskarus, kad bendradarbiams neprimintų, 
jog ji — $$$$/ — yra ne vyras. 

Pradėjus dirbti retai kas kreipdavo dėmesį į mano lytį (išskyrus 
tą klientą, kuris norėjo mane supažindinti su savo sūnumi). Vyriš- 
ki kostiumai buvo išėję iš mados, o aš nei slėpiau, nei stengiausi 
pabrėžti savo moteriškumo. Niekada neteko tiesiogiai atsiskaitinėti 
moteriai — nė karto per visą savo karjerą. Ankstesnėse darbovietėse 
esu sutikusi vadovių, bet neteko su jomis bendrauti taip artimai, 
kad galėčiau pasakyti, kaip jos paprastai sprendžia šią problemą. 
Niekada nebuvau pakviesta nė į vieną susirinkimą, kuriame būtų 
svarstomas lyčių klausimas, ir nepamenu jokių specialiai moterims 
skirtų programų. Viskas atrodė puiku. Mes pritapome ir nebuvo 
reikalo atkreipti į save dėmesį. 

Tačiau nors niekas atvirai nereiškė pastabų apie žmogaus lytį, 
skirtumą vis tiek buvo galima jausti. Ėmiau pastebėti, kad į moteris 
žiūrima kitaip. Ėmiau pastebėti, kad darbuotojai dažnai vertinami 
ne objektyvai pagal darbo kokybę, o subjektyviai pagal tai, kaip 
jie geba prisitaikyti. Man kartais būdavo sunku išlaikyti tokį „pri- 
sitaikymo“ testą vien dėl to, kad, pavyzdžiui, „McKinsey“ kompa- 

nijos vasaros ekskursija buvo išvyka į giluminę žūklę, o dauguma 
dalykinių vakarienių baigdavosi viskio gurkšnojimu ir cigarų rū- 
kymu. Vieną vakarą, kolegų vyrų paskatinta, sutraukiau cigarą — 
kaip vienas iš vaikinų. Bet mane tik supykino ir paskui dar ne vieną 
dieną dvokiau cigaro dūmais. Jeigu tai buvo prisitaikymas, tai aš 
išsiskyriau. 

Kiti, regis, irgi suprato, kad aš nesu vienas iš vaikinų. 1999 me- 
tais, kai mane paskyrė Iždo departamento personalo vadove, iš kelių 
žmonių išgirdau tokias replikas: „Tikriausiai pasitarnavo tai, kad esi 
moteris.“ Tai siutino. Gal replikuotojai ir neturėjo piktų kėslų, bet 
potekstė buvo aiški: tą darbą gavau ne todėl, kad jo nusipelniau. 
Dar numaniau, kad, be tų, kurie tiesiai šviesiai pasisakė apie mano 
„pranašumus“, tikriausiai buvo ir tokių, kurie man už akių kalbė- 
jo ne taip mandagiai. Apgalvojau galimus atsakymus. Galėjau pa- 
aiškinti, kad kai paskutinį kartą domėjausi, Ižde neteko pastebėti 
pozityviosios moterų diskriminacijos atvejų. Galėjau paminėti, kad 
mano kvalifikacija atitinka prieš mane šias pareigas ėjusių vyrų kva- 
lifikaciją. Turėdama pakankamai laiko, galėjau papasakoti apie išti- 
sus moterų diskriminacijos amžius. Arba galėjau tiesiog trenkti tam 
žmogui per veidą. Visa tai išbandžiau bent po vieną kartą. Gerai jau 
gerai, per veidą netrenkiau. Tačiau nė vienas iš visų mano išbandytų 
atsakymų nepasiteisino. 

Tai buvo padėtis be išeities. Negalėjau neigti, kad esu moteris; 
net jeigu ir būčiau bandžiusi, žmonės vis tiek būtų tai sužinoję. Jei- 
gu gindavausi, atrodydavau tiesiog... pasišiaušusi. Jaučiau pati, o 
ir kitų siunčiami signalai perspėdavo, kad jeigu pradėsiu ginčytis, 
būsiu panaši į rėksmingą feministę. To nenorėjau. Nerimą kėlė ir 
tai, kad parodžiusi, su kokiomis kliūtimis moterims tenka susidur- 
ti darbe, būsiu neteisingai suprasta — neva verkšlenu arba prašau 
ypatingo elgesio. Todėl nekreipiau dėmesio į tas pastabas. Nuleidau 


galvą ir daug dirbau. 

O paskui, metams bėgant, mano draugės ir bendradarbės viena 
po kitos metė darbą. Vienos išėjo savo noru. Kitos išėjo nusivylu- 
sios, kad iš savo darbovietės nesulaukė lankstumo ir turėjo grįžti 
į namus, kur partneriai nesidalijo namų ruoša ir vaikų priežiūra. 
Kitos liko dirbti, bet prigesino savo ambicijas vykdyti itin didelius 
reikalavimus. Stebėjau, kaip po truputį silpsta mano kartos moterų 
lyderių viltys. Kelerius metus išdirbusi „Google“ supratau, kad pro- 
blema niekur nedingsta. Todėl nors ta mintis mane vis dar gąsdino, 
nusprendžiau, kad laikas pakelti galvą ir garsiai apie tai prabilti. 

Laimė, buvau ne viena. 2005 metais su kolegėmis Susan Woj- 
cicki ir Marissa Mayer pastebėjome, kad visi „Google“ stovykloje 
apsilankę pranešėjai buvo žavūs, žymūs... ir beveik vieni vyrai. At- 
sakydamos į tai įsteigėme „WomengGoogle“ ir pradėjome kelias 
naujas serijas su tokiomis žvaigždėmis kaip Gloria Steinem ir Jane 
Fonda, kurios atidarė Moterų žiniasklaidos centrą. Kaip buvusi 
aerobikos trenerė, labai džiaugiausi susitikimu su Jane Fonda - ir 
visą laiką sugebėjau išbūti įtraukusi pilvą. Iš to, ką žinojau apie mo- 
terų teisių judėjimą, sprendžiau, kad Gloria Steinem bus grėsminga 
ir geniali, o ji tokia ir buvo. Tačiau kartu ji buvo ir žavi, ir linksma, 
ir šilta — visiška priešingybė mano vaikiškam humoro jausmo netu- 
rinčios feministės įvaizdžiui. 

Po „WomengBGoogle“ renginio Gloria pakvietė mane į Niu- 
jorką skaityti paskaitos Moterų žiniasklaidos centre. Sutikau ne- 
dvejodama. Paskaitos išvakarėse nuvažiavau į oro uostą kartu su 
Kim Malone Scott, „Google“ leidybos komandų vadove. Kim yra 
patyrusi rašytoja, todėl tikėjausi, kad ilgo skrydžio metu ji padės 
man parašyti kalbą. Kol atsakiau į visus elektroninius laiškus, jau 
buvo beveik vidurnaktis. Pasisukau į Kim pagalbos ir pamačiau, 
kad ji miega. Norėjau bakstelėti ją dar gerokai prieš tai, kai tą išpo- 
puliarino „Facebook“. Bet pagailėjau. Sutrikusi spoksojau į tuščią 
kompiuterio ekraną. Niekada anksčiau neteko viešai kalbėti apie 

tai, kad esu moteris. Nė karto. Neturėjau užsirašiusi jokių minčių 
ar pastabų, kurios būtų galėjusios padėti. Tada supratau, kad tai be 
galo nuostabu... ir kad tikrai turiu daug ką pasakyti. 

Kitą dieną atsistojusi prieš auditoriją ėmiau kalbėti, kad versle 
mus moko prisitaikyti, bet aš pradedu galvoti, jog tai neteisinga. 
Tiesiai šviesiai išrėžiau, kad moterys ir vyrai skiriasi tiek savo el- 
gesiu, tiek tuo, kaip į jų elgesį reaguoja kiti. Pripažinau, kad tokias 
tendencijas pastebiu darbe, ir, siekiant išspręsti problemas, apie lyčių 
klausimus reikia kalbėti taip, kad žmonės nemanytų, jog mes prašo- 
me pagalbos, reikalaujame išskirtinio elgesio arba reiškiame ieškinį. 
Tą dieną išsiliejau su kaupu. Paskui grįžau į šiaurinę Kaliforniją ir 
pritilau. 

Per ketverius paskesnius metus apie dirbančias moteris viešai 
kalbėjau du kartus, ir abu kartus už uždarų durų — specialisčių 
grupėms netoli Stanfordo. Vieną dieną man paskambino Tedas 
Mitchellas, pranešė, kad pradeda „TEDWomen“ konferencijas, ir 
paprašė pasakyti kalbą apie socialinę žiniasklaidą. Prisipažinau, kad 
mano galvoje sukasi kita tema, ir pradėjau kurti pranešimą, kaip 
moterims pasiekti sėkmės darbe (vėliau ši TED kalba buvo pava- 
dinta „Kodėl yra tiek nedaug vadovių moterų“). Netrukus pradėjau 
jaudintis. Be to, supratau, kad neturiu kam pasipasakoti apie savo 
jaudulį. Mano draugai ir kolegos — tiek vyrai, tiek moterys — per- 
spėjo, kad šis pasisakymas pakenks karjerai, nes man bus iškart pri- 
klijuota vykdomosios direktorės, o ne tikros verslo vadovės etiketė. 
Kitaip tariant, aš neįtiksiu. 

Baiminausi, kad jie gali būti teisūs. Ši TED kalba skirtųsi nuo 
mano ankstesnių pasisakymų. Nors kalbėsiu mane palaikančiai 
auditorijai, vėliau įrašas bus paskelbtas internete, kur jį peržiūrėti, 
vertinti ir kritikuoti galės bet kas. 

Mano „TED'Ialk“ kalbą girdėjo keli „Facebooko“ darbuotojai, 


ir jų atsiliepimai buvo teigiami. Tačiau už „Facebooko“ ribų kritikai 

nebuvo galo. Skambino vienas buvęs kolega iš Iždo departamento ir 
pasakė, kad „kiti“ — tik jau tikrai ne jis — stebėjosi, kodėl tiek daug 
kalbu apie moterų problemas, o ne apie „Facebooką“. Per dvejus su 
puse metų darbo kompanijoje sakiau nesuskaičiuojamą daugybę 
kalbų apie rinkodaros pertvarkymą pagal socialinę kreivę ir vieną 
vienintelę kalbą apie lytis. Kitas žmogus paklausė: „Tai tu dabar tuo 
užsiimi?“ 

Tada nesumojau, ką atsakyti. Šiandien atsakyčiau, kad taip. Aš 
dabar tuo „užsiimu“, nes mes turime pakeisti esamą padėtį. Galbūt 
viskas, ką galėjo daryti pirmosios kartos verslo pasaulio moterys, 
tai laikytis ramiai ir prisitaikyti; tam tikrais atvejais tai vis dar sau- 
giausias kelias. Tačiau tokia strategija nepasiteisina moterims kaip 
grupei. Užuot taip elgusiosi, mes turime prabilti apie tai viešai, išsi- 
aiškinti moteris stabdančias kliūtis ir rasti sprendimus. 

Atsakas į mano „TEDTalk“ kalbą parodė, kad, atvirai prabi- 
lus apie šias problemas, padėtis pradeda keistis. Moterys persiuntė 
šį vaizdo įrašą savo draugėms, kolegėms, dukterims ir seserims. Iš 
viso pasaulio pradėjo plūsti elektroniniai ir paprasti laiškai, kuriuose 
moterys dėstė savo istorijas, kaip jos surado drąsos siekti didesnių 
galimybių, dažniau sėstis prie stalo ir labiau pasitikėti savimi. 

Vieną įspūdingiausių laiškų gavau iš konsultantės Sabeen Vira- 
ni iš Dubajaus, kuri dirba biure ir yra vienintelė moteris tarp dau- 
giau nei trijų šimtų vyrų. Ji atsiliepė į mano istoriją apie vadovą, 
negalėjusį pasakyti, kur yra moterų tualetas, - mat jos darbe moterų 
tualeto išvis nebuvo. Sabeen pasakojo, kad jai tik pradėjus dirbti 
jau pirmą savaitę vienas klientas pakvietė komandą vakarieniauti, 
tačiau ji dalyvauti negalėjo, nes į tą restoraną moterys neįleidžiamos. 
Grįžtant prie stalo temos - ji negalėjo net įeiti į restoraną! Kai kurie 
vyrai buvo atvirai priešiški Sabeen. Kiti ją tiesiog ignoravo. Tačiau 
ji nepasidavė ir nusprendė, kad sugebės visiems įrodyti, jog mote- 
rys yra kompetentingos specialistės. Galiausiai jai pavyko nugalėti 

bendradarbių priešiškumą, ir klientas dėl jos vienos įrengė moterų 
tualetą. Sabeen atsiuntė nuotrauką, kurioje ji stovi priešais duris su 
paprastu ir aiškiu užrašu: „Tualetai tik moterims.“ 

Labai apsidžiaugiau pamačiusi, kad į mano kalbą teigiamai re- 
agavo ir vyrai. Daktaras Johnas Probasco iš Johnso Hopkinso uni- 
versiteto medicinos mokyklos sakė visiškai sutinkąs su pastebėjimu, 
kad, palyginti su vyrais, moterys ne taip noriai kelia rankas, tad 
atlikdamas apklausas jis nusprendė atsisakyti senosios rankų kėlimo 
sistemos. Dėstytojas pradėjo po lygiai kviesti studentus ir studentes. 
Užteko vos vienos dienos, kad moterys imtų dalyvauti aktyviau. 
Vienas nedidelis pokytis išjudino rutiną. 

Tokie „stumtelėjimai“, nedideli įsikišimai, raginantys žmones 
kritinėmis akimirkomis elgtis šiek tiek kitaip, gali paskatinti dide- 
lius pokyčius.* Nuo tokio paprasto dalyko kaip atviras pokalbis apie 
elgesio modelius nesąmoningas elgesys virsta sąmoningu. Pavyz- 
džiui, „Google“ turi neįprastą sistemą, pagal kurią inžinieriai nomi- 
nuoja save paaukštinti, ir kompanija pastebėjo, kad vyrai save no- 
minuoja greičiau negu moterys. „Google“ vadovybė atvirai paskelbė 
šiuos duomenis darbuotojoms, o tada moterų nominacijų skaičius 
labai ryškiai padidėjo ir beveik pasiekė vyrų nominacijų skaičių. 

Atsakas į TED kalbą mane įtikino nesiliauti kalbėti ir skatinti 
kitas moteris tą daryti. Svarbu pralaužti ledus. Kalbant galima pa- 
keisti sąmonę, ši gali pakeisti elgesį, o tasai — institucijas. 

Žinau, kad tai nelengva. Visi, kurie darbe iškelia lyčių klausi- 
mą, brenda į gilius ir purvinus vandenis. Pati tema yra paradoksali, 
nes verčia mus pripažinti skirtumus, nors tuo pat metu bandome 
pasiekti, kad su visais būtų elgiamasi vienodai. Lyčių klausimo itin 
vengia žemesnes pareigas einančios moterys, nes bijo, kad jas palai- 
kys neprofesionaliomis arba kaltinančiomis kitus. Teko išklausyti, 
kaip moterys lieja nusivylimą, kad darbe jas per menkai vertina arba 
kasdien žemina. Kai paklausdavau, ar jos nors kartą dėl to skundėsi 

savo vadovams, jos atsakydavo: „Ne! Mes negalėjome“ Tvyro di- 
džiulė baimė, kad apie tai prabilus padėtis tik dar labiau pablogės 
arba viskas baigsis baudomis ar atleidimu iš darbo. Atrodo, kad kęs- 
ti neteisybę bus tiesiog saugiau. 

Vyrams gali būti dar sunkiau prisiliesti prie šios temos. Vie- 
nas mano draugas, didžiulės bendrovės vadovas, kartą prisipažino: 
„Lengviau viešai kalbėti apie savo lytinį gyvenimą negu apie lytis.“ 
Čia neskelbiu jo pavardės, o tai rodo, kad jis nejuokavo. „Vodafone“ 
kompanijos generalinis direktorius Vittorio Colao pasakojo parodęs 
mano „IEDTalk“ kalbą savo vadovų komandai, nes pritaria mano 
įsitikinimui, kad moterys kartais pačios save stabdo. Bet ir jam at- 
rodo, kad šią žinią lengviau išgirsti iš moterų, o ne iš vyrų lūpų. Jo 
žodžiuose yra tiesos. Jeigu vyras prabiltų ar bent švelniai užsimintų, 
kad galbūt ir pačių moterų elgesys riboja jų pasirinkimą, jis būtų 
viešai sukritikuotas. 

Nutraukti diskusiją, vadinasi, pralaimėti, o tai stabdo pažangą. 
Mes turime ir kalbėti, ir klausytis, ir diskutuoti, ir paneigti, ir nuro- 
dyti, ir mokytis, ir vystytis. O kadangi didžioji dalis vadovų yra vy- 
rai, turime jiems padėti jaustis patogiai kalbant apie šias problemas 
su savo darbuotojomis. Jeigu moteris sėdi kambario kampe, vyras 
turi sugebėti pakviesti ją prie stalo ir paaiškinti, kodėl taip elgiasi, 
kad ji žinotų, jog kitą kartą reikia sėstis prie stalo. 

„American Express“ generalinis direktorius Kenas Chenault 
yra tikras šios srities lyderis. Jis atvirai pripažįsta, kad per susirinki- 
mus tiek vyrai, tiek moterys linkę pertarti moterį ir pagirti vyrą už 
idėją, kurią pirma pasiūlė moteris. Pastebėjęs tokį elgesį jis pertrau- 
kia susirinkimą ir atkreipia į tai dėmesį. Išgirdę tokią viršininko 
pastabą darbuotojai bus priversti susimąstyti. Jeigu kas nors perta- 
ria kolegę, įsiterpti gali ir žemesnes pareigas einanti moteris (arba 
vyras). Ji gali švelniai, bet tvirtai pasakyti: „Prieš kalbant toliau 
norėčiau išgirsti, ką norėjo pasakyti [aukštesnes pareigas einanti 

moteris].“ Tokiu elgesiu įsiterpusioji ne tik pasitarnaus aukštesnes 
pareigas einančiai kolegei, bet galbūt ir pagerins savo padėtį, nes 
užtardamas kitą žmogų parodai pasitikėjimą ir bendrystę. Taip 
žemesnes pareigas einanti moteris sudarys kompetentingo ir malo- 
naus žmogaus įspūdį. 

„Facebooke“ mokau vadovus raginti moteris neslėpti savo pla- 
nų susilaukti vaikų ir padėti joms toliau siekti karjeros. Leidžiu, kad 
vyrai mane cituotų, jeigu jiems atrodo keista kalbėti apie tokius da- 
lykus. Tačiau kitoms kompanijoms toks požiūris atrodo pernelyg 
sudėtingas ir nelabai suprantamas. Būtų daug geriau, jeigu šia tema 
tiek viešai, tiek už uždarų durų galėtų pasisakyti visi. 

Vienas iš trukdžių yra tas, kad dauguma įpratę galvoti, jog dar- 
bas — tai ta vieta, kur žmogaus padėtį lemia jo gabumai, taigi žmo- 
nės vertinami po vieną, o ne kaip grupė ir rezultatai turi skirtis pa- 
gal nuopelnus, o ne pagal lytį. Vadovai vyrai paprastai nė neįtaria, 
kokių pranašumų turi vien dėl to, kad yra vyrai, todėl gali tiesiog 
nematyti, su kokiomis kliūtimis tenka susidurti moterims. Žemes- 
nes pareigas einančios moterys irgi besąlygiškai tiki, kad vadovai 
vyrai pelnytai užima savo postus, todėl, užuot kėlusios klausimus 
ar išsakiusios susirūpinimą dėl galimo šališkumo savo atžvilgiu, jos 
stengiasi tobulėti laikydamosi taisyklių ir daug dirbdamos. Taip visi 
bendromis jėgomis tik dar labiau įtvirtina neteisingą sistemą. 

Vis dėlto reikėtų saugotis, kad lyties klausimas nebūtų kelia- 
mas kiekvienoje diskusijoje. Pažįstu generalinį direktorių, kuris la- 
bai dažnai samdo moteris ir paaukština jas tarnyboje. Kartą, kai 
viena darbuotoja pradėjo derybas teigdama, kad nusipelnė aukštes- 
nių pareigų, bet jaučiasi nuvertinta, nes yra moteris, jis iškart puolė 
gintis. Ji išsakė savo nuomonę, tačiau šiuo atveju kaltinimas buvo 
nepagrįstas. Kai ji taip įvardijo problemą, generalinis direktorius ne- 
turėjo kitos išeities, kaip baigti draugišką pokalbį ir paskambinti į 
žmogiškųjų išteklių skyrių. Tikriausiai būtų buvę geriau, jeigu prieš 

prašydama paaukštinimo darbuotoja pirmiausia būtų paaiškinusi, 
kuo ji nusipelnė kompanijai. 

Net ir šiais laikais užuomina apie lytis darbo kontekste verčia 
žmones jaustis nejaukiai. Institucijos prisidėjo prie to, kad žmonės 
pradėtų jautriai reaguoti į šias problemas, ypač į lytinį priekabia- 
vimą. Ir nors personalo mokymo seminarai pakelia sąmoningumą 
ir padeda apsaugoti žmones, jie pažadina ir bylinėjimosi baubą, o 
tai gali labai trukdyti atviriems pokalbiams. Vyriausybės ir valdžios 
įstatymuose, sukurtuose siekiant apsaugoti darbuotojus nuo diskri- 
minacijos, išskiriama tik tai, kad darbdavys negali priimti sprendi- 
mų atsižvelgdamas į tam tikras savybes, tokias kaip lytis, nėštumas 
ir amžius. Tačiau dažnai kompanijos persistengia laikydamosi šios 
taisyklės ir moko vadovus neužduoti nė vieno su šia tema susijusio 
klausimo. Jeigu Žmogus draugiškai pasiteirauja „ar tu ištekėjusi?“ 
arba „ar turi vaikų?“, jis gali būti apkaltintas, kad remdamasis šia 
informacija priima su personalu susijusius sprendimus. Taigi vado- 
vas, norintis padėti darbuotojai moteriai ir atkreipiantis dėmesį į 
lyties nulemtus braižo skirtumus, už tokį elgesį gali būti apkaltintas 
diskriminacija. 

Kai pirmą kartą vienos perspektyvios darbuotojos pasiteira- 
vau, ar ji artimiausiu metu planuoja susilaukti vaikų, supratau, kad 
man ir mano kompanijai tai gali baigtis teisinėmis problemomis. 
Kitaip nei daugelis moterų, aš turėjau galimybę įvertinti šią riziką 
ir ją pasirinkti. Įstatymai, saugantys moteris, mažumas, neįgaliuo- 
sius ir kitus žmones nuo diskriminacijos, yra nepaprastai svarbūs, 
ir aš jokiu būdu nesiūlau jų apeiti. Tačiau pačiai teko patirti, kaip 
jie gali atšaldyti pokalbį, o kartais net ir pakenkti tiems, kuriuos 
turėtų ginti. Nežinau šios dilemos sprendimo ir paliksiu šį klausimą 
viešosios politikos ir teisės atstovams. Tačiau, mano manymu, į jį 
reikėtų atsižvelgti rimtai, kad rastume tokį sprendimo būdą, kuris 
apsaugotų, o ne nutildytų. 

Dauguma žmonių sutiks, kad šališkumas lyčių atžvilgiu pasi- 
reiškia... kažkur kitur. O mes tai jau tikrai nepasiduosime tokiam 
paviršutiniškam ir neprotingam požiūriui. Tik, deja, pasiduodame. 
Išankstinės nuostatos apie vyriškumą ir moteriškumą veikia mūsų 
bendravimą ir kolegų vertinimą darbe. 2012 metų tyrimas parodė, 
kad, vertinant visiškai vienodus vyrų ir moterų gyvenimo aprašy- 
mus laboratorijos vadovo pareigoms eiti, abiejų lyčių mokslininkai 
palankiau žiūrėjo į kandidatus vyrus. Visi studentai turėjo tokią pat 
kvalifikaciją ir patirtį, tačiau mokslininkai studentes laikė mažiau 
kompetentingomis, pasiūlė joms mažesnį pradinį atlyginimą ir davė 
mažiau patarimų. Prie tos pačios išvados prieita atrenkant kandida- 
tus stipendijoms ir muzikantus į orkestrą: šališkumas lytims lemia 
kandidato vertinimą ir vyrus paprastai įvertiname geriau, o mote- 
ris — prasčiau.“ Net ir šiandien moterų rezultatai būna geresni, jeigu 
žmogus vertinamas nežinant jo lyties." Deja, daugumoje darbovie- 
čių pokalbiai dėl darbo vyksta susitikus gyvai. 

Nesvarbu, ar tą pripažįstame, ar ne, bet mes visi, įskaitant ir 
mane pačią, esame šališki. O įsivaizduodami, kad esame objektyvūs, 
galime tik dar labiau pabloginti padėtį, sukurdami tai, ką sociologai 
vadina „šališkumo aklaviete“. Ši aklavietė verčia žmones pernelyg 
pasitikėti savo objektyvumu, o tai trukdo išvengti šališkumo.* Ver- 
tinant visiškai vienodai apibūdintus vyrus ir moteris, pretenduojan- 
čius į policijos viršininko postą, tie vertintojai, kurie tvirtino esantys 
visiškai nešališki, iš tikrųjų pasirodė pa/lankesni kandidatams vyrams. 
Tai ne tik nenaudinga, bet ir labai pavojinga. Vertintojai per tyrimą 
labiau palaikė vyrus, taigi nepaisė įdarbinimo kriterijų. Jeigu kandi- 
datas vyras turėjo puikų išsilavinimą, tai buvo laikoma būtinu krite- 
rijumi, norint sėkmingai vadovauti policijos pajėgoms. Tačiau jeigu 
kandidatas vyras turėjo žemesnį išsilavinimą, šis kriterijus buvo lai- 
komas nelabai svarbiu. Tai nebuvo taikoma kandidatėms moterims. 
Atvirkščiai. Jeigu moteris pasižymėjo kokiu nors įgūdžiu, gebėjimu 

ar išsilavinimu, ta savybė nebuvo pernelyg sureikšminama. Labiau- 
siai siutina tai, kad šis tyrimas parodė, jog „pranašumais“ galima 
manipuliuoti, norint pateisinti diskriminaciją? 

Sociologai nuolat pastebi naujų šališkumo pavyzdžių. 2012 me- 
tais buvo atlikti keli tyrimai, per kuriuos buvo palyginti vyrai iš 
„šiuolaikiškų“ šeimų (kur žmonos dirba visu etatu) ir vyrai iš „tra- 
dicinių šeimų (kur žmonos nedirba). Tyrėjai norėjo išsiaiškinti, ar 
padėtis namuose daro įtakos vyro elgesiui darbe. Daro. Palyginti su 
šiuolaikiškų šeimų vyrais, tradicinių šeimų vyrai ne taip palankiai 
žiūrėjo į moteris darbe. Be to, jie dažniau prieštaravo kvalifikuo- 
tų moterų paaukštinimui ir manė, kad kompanijose, kuriose dirba 
daugiau moterų, darbas vyksta ne taip sklandžiai. Pasak tyrėjų, vy- 
rai iš tradicinių šeimų nėra itin priešiški moterų atžvilgiu, bet yra 
„geranoriškai nusiteikę seksistai“ — laikosi teigiamų, bet pasenusių 
pažiūrų į moteris.!* (Teko girdėti ir kitokį pasakymą — „mielas, mo- 
terų nekenčiantis vaikinas“) Tokie vyrai netgi gali manyti, kad tam 
tikrose srityse moterys yra pranašesnės, pavyzdžiui, yra jautresnės 
moraliniams elgesio aspektams, todėl geriau geba auginti vaikus — ir 
galbūt mažiau geba suktis versle.!! Ko gero, taip mąstantys vyrai nė 
nesupranta, kaip jų sąmoningi ar nesąmoningi įsitikinimai skaudi- 
na koleges. 

Šališkumas dar pasireiškia ir dėl to, kad norime dirbti su žmo- 
nėmis, kurie panašūs į mus. Konsultacijų firma „Innovisor“ atliko 
tyrimą dvidešimt devyniose šalyse ir pamatė, kad jeigu vyrai arba 
moterys renkasi bendradarbį, tiek vieni, tiek kiti daug dažniau pasi- 
renka tos pačios lyties asmenį.!* Tačiau mišrios grupės paprastai dir- 
ba geriau.!? Ši informacija turėtų paskatinti vadovus aktyviau burti 
mišrias komandas. Vertėtų bent užsiminti apie šią tendenciją, kad 
darbuotojai būtų labiau motyvuoti keistis. 

Kiek pati bandžiau atkreipti dėmesį į šališkumą lyčių atžvilgiu, 


žmonės varto akis daugiau, nei to nusipelniau. Geriausiu atveju jie 

pradeda nagrinėti savo elgesį ir mąstyti apie savo aklavietes; blo- 
giausiu atveju puola gintis ir pykti. Šališkumas dažnai išryškėja ver- 
tinant darbuotoją. Vertindamas moterį vertintojas dažnai pažymi, 
kad „ji tikrai gera darbuotoja, tačiau nėra itin mėgstama bendradar- 
bių“. Tą išgirdusi papasakoju apie Heidi / Howardo atvejo tyrimą ir 
apie tai, kad moterų atveju turi neigiamas sąsajas sėkmė ir patrauk- 
lumas. Paprašau vertintojo pagalvoti apie tai, kad ši sėkmingai dir- 
banti moteris galbūt moka baudą už tai, kad yra moteris. Paprastai 
žmonės pasitiki tuo tyrimu ir sutikdami linkčioja galva, bet iškart 
pasišiaušia, jei pasvarstai, kad tai galbūt daro įtakos j4 vadovybės re- 
akcijai. Jie ir toliau gins savo poziciją ir ginčysis, kad tai neturi nieko 
bendro su lytimi, nes - 254! — ta vadovė turi problemų ir su vyrais, 
ir su moterimis. Tačiau bausmę už sėkmę ir patrauklumą skiria tiek 
vyrai, tiek moterys. Moterys šiuo atveju irgi yra šališkos. 

Žinoma, ne visos moterys nusipelno, kad jas mėgtų. Kai kurių 
moterų žmonės nemėgsta dėl jų elgesio, ir joms tikrai vertėtų apie tai 
susimąstyti. Tobulame pasaulyje joms būtų duodamos konstrukty- 
vios pastabos ir suteikiamos galimybės keistis. Tačiau vis dėlto, jeigu 
pasiūlai atkreipti dėmesį į šališkumą, žmonės linkę svarstyti, ar tai 
reali, ar suvokimo problema. Norėtųsi suteikti moterims tai, ką vy- 
rai turi savaime — pasitikėjimą jais. 

Kita vertus, ir moterims vertėtų pasitikėti savo viršininkais, nes 
šie irgi gali būti supratingi. Cynthia Hogan iki 1996 metų, kai gimė 
jos pirmasis vaikas, dirbo vyriausiąja Senato Teismų komiteto advo- 
kate prie tuometinio senatoriaus Joe Bideno. Ji planavo grįžti į darbą 
po kelerių metų. Tačiau kai gimė neišnešiotas antrasis vaikas, planai 
pasikeitė. Po dvylikos merų Cynthiai paskambino viceprezidentas 
Bidenas ir paprašė, kad ji prisidėtų prie jo komandos Baltuosiuose 
rūmuose kaip vyriausioji teisininkė. „Pirmiausia pagalvojau, kad ne- 
beturiu jokių kitų drabužių, tik jogos kelnes! — sakė Cynthia. Ta- 


čiau kur kas didesnį nerimą kėlė klausimas, ar iki vėlumos dirbdama 

Baltuosiuose rūmuose ji turės galimybę matytis su šeima. Ji tą labai 
gražiai paaiškino: „Žinojau, kad viskas priklauso nuo dviejų vyrų. 
Todėl paklausiau savo vyro, ar galės perimti dalį vaikų priežiūros. 
Jis atsakė: „Žinoma, dabar atėjo tavo eilė“ Tada pasakiau viceprezi- 
dentui, kad norėčiau kuo dažniau vakarieniauti su savo vaikais. Jis 
atsakė: „Bet juk turi telefoną, ir jei man prireiks tavęs po vakarienės, 
aš paskambinsiu.“"* 

Cynthia įsitikinusi, kad jos istorija moko „nebijoti paklausti“ 
net ir tada, kai atrodo, jog tai bus sudėtinga. Šis darbo pasiūlymas 
buvo nuostabi proga, ypač tiek laiko praleidus namuose. Dauguma 
moterų būtų sutikusios ir net nebandžiusios derėtis dėl galimybės 
daugiau laiko skirti šeimai. Kitos būtų atsisakiusios, nes būtų spė- 
jusios, kad net neverta derėtis dėl šeimyninių vakarienių. Cynthia 
laimėjo dėl savo atvirumo. 

Kiekvienas darbas reikalauja pasiaukojimo. Svarbu vengti berei- 
kalingo pasiaukojimo. Tai labai sunkiai pasiekiama, nes mūsų darbo 
kultūra vertina visišką atsidavimą. Mes baiminamės, kad jeigu darbe 
užsiminsime apie kitus savo prioritetus, mus ims mažiau vertinti. 
Pačiai teko su tuo susidurti. Jau rašiau, kad vaikams gimus pakei- 
čiau savo darbo valandas, kad galėčiau grįžti namo vakarieniauti. 
Tačiau apie šį pokytį prabilau tik visai neseniai. Ir nors tai, kad 
anksčiau išeinu iš darbo, neturi didelės reikšmės, prisipažinimas, kad 
išeinu iš darbo pusę šešių vakaro, virto vos ne didžiausia problema. 

Pirmą kartą atvirai prisipažinau apie savo darbo valandas, kai 
įkūrėme vidinių išteklių grupę „WomengFacebook“. Pirmąjį susi- 
rinkimą vedė Lori Goler su „Facebooko“ inžinierių vadovu Mike'u 
Schroepteriu, ir jame galėjo dalyvauti visi darbuotojai, įskaitant ir 
vyrus. Prasidėjus klausimų ir atsakymų valandėlei man buvo už- 
duotas (neišvengiamas) klausimas, kaip man pavyksta suderinti 
darbą su šeima. Papasakojau, jog grįžusi iš darbo pavakarieniauju 


su vaikais, o kai jie sugula miegoti, einu prie interneto. Paaiškinau, 

jog pasakoju apie savo darbo grafiką todėl, kad noriu paskatinti ir 
kitas moteris nusistatyti palankius darbo grafikus. Nors šią diskusiją 
buvau suplanavusi iš anksto, vis tiek jaudinausi. Tiek metų buvau 
suvaržyta, kad išmokau nieku gyvu neišsiduoti, jog turiu ir kitos 
veiklos, o ne kūnu ir siela pasišvenčiu darbui. Bijojau ir pagalvoti, 
kad kas nors, net ir mano pavaldiniai, gali suabejoti mano darbštu- 
mu ar atsidavimu. Laimė, taip nenutiko. Keletas žmonių „Faceboo- 
ke“ man padėkojo, kad apie tai užsiminiau, ir viskas. 

Po kelerių metų prodiuseris Dyllanas McGee ėmė iš manęs 
interviu „Makers“ vaizdo reportažams. Pokalbyje buvo paliestos 
pačios įvairiausios temos, įskaitant ir mano darbo grafiką. Vaizdo 
įrašas buvo paskelbtas internete ir tuoj pat tapo karštų diskusijų 
objektu. Socialinė žiniasklaida (ji man pasitarnauja) visiems leido 
pareikšti savo nuomonę apie tai, kad iš darbo išeinu pusę šešių va- 
karo. Gavau gėlių su anonimine padėka. Tuometinis vyriausiasis 
„Yahoo“ advokatas pasakojo, kad jo teisės skyriuje keletas aukštes- 
nes pareigas einančių moterų pasakė, jog mano prisipažinimas jas 
privertė susimąstyti ir jos ruošiasi sekti mano pavyzdžiu. Rašytojas 
Kenas Auletta pareiškė, kad tikriausiai nesulaukčiau tokio atgarsio, 
net jeigu būčiau ką nors užkapojusi kirviu. Nors džiaugiausi, kad 
galiu leistis į diskusiją, toks dėmesys kartu vertė jaustis keistai, tarsi 
kažkas tuoj ims prieštarauti ir priekaištauti. Turėjau save įtikinėti, 
kad tai absurdas. Ir vis dėlto tas triukšmas man padėjo suprasti, kad 
žemesnes pareigas einančiam žmogui būtų labai sunku paprašyti to- 
kių darbo valandų arba prisipažinti, kad jas turi. Mums dar teks toli 
nueiti, kad dauguma darboviečių sutiktų leisti dirbti pagal lankstų 
grafiką. Norėdami, kad tai įvyktų, turime nesiliauti kalbėti apie šią 
problemą. 

Diskusijos gali būti nelengvos, tačiau jos duoda ir teigiamų re- 
zultatų. Negalime pakeisti to, ko nežinome, o kai sužinome, nega- 


lime susilaikyti nepakeitę. 

Jeigu iš karto atkreipiame dėmesį į problemas, sparčiai tobulėti 
gali net ir tokia puikiai įsitvirtinusi įstaiga kaip Harvardo verslo 
mokykla. Joje studijuojančių amerikiečių vyrų akademiniai rezul- 
tatai daugybę metų iš eilės buvo geresni už moterų ir svetimšalių 
studentų. 2010 metais dekanu buvo paskirtas Nitinas Nohria; jis 
užsibrėžė tikslą išlyginti tą skirtumą. Pirmiausia jis paskyrė Young- 
me Moon - pirmąją moterį per visą šimtmečio su viršum mokyklos 
istoriją — magistrantūros studijų prodekane. Ir sukūrė naują etarą 
lyčių ir įvairovės ekspertei Robin Ely. 

Pirmaisiais metais prodekanė Moon dirbo kartu su profesore 
Frances Erei ir kruopščiai aiškinosi mokyklos tradicijas. Jos apėjo 
visas auditorijas ir stengėsi sužinoti, su kokiais iššūkiais tenka su- 
sidurti moterims ir svetimšaliams studentams. Tos žinios leido su- 
kurti tai, ką dekanas Nohria vadina „dėmesingumo lygmeniu“. Jie 
nepuolė daryti didelių pokyčių, o ėmėsi spręsti kur kas mažesnes 
problemas — įvedė nedidelius pakeitimus, kuriuos studentai galė- 
jo pritaikyti čia pat, pavyzdžiui, atkreipti daugiau dėmesio į tai, 
kaip jie kalba auditorijose. Tada paskelbė naują visuotinį vadovo 
apibrėžimą: „Vadovas yra tas, šalia kurio žmonės tampa geresni ir 
kuris užtikrina, kad taip bus ir tada, kai jo šalia nebebus.“ Studen- 
tai buvo atsakingi už tai, kaip jų elgesys veikia kitus. Pažeidusieji 
šią taisyklę ar netgi sudarę sąlygas jos nesilaikyti turėjo atsakyti. 
Antraisiais metais Harvardo verslo mokykla pradėjo nedidelius gru- 
pinius projektus, kad paskatintų bendradarbiauti tuos bendrakur- 
sius, kurie paprastai kartu nedirba. Be to, dar buvo sukurtas metų 
trukmės pratybų kursas studentams, kuriems sunku kalbėti didelei 
auditorijai. 

Iki diplomų įteikimo ceremonijos studentų rezultatai beveik 
nebesiskyrė. Apdovanojimus gavo proporcingas vyrų, moterų ir 
svetimšalių studentų skaičius. Buvo pastebėtas dar vienas teigiamas 
dalykas. Nors rezultatai daug ką nustebino, tačiau ne tik moterys ir 

svetimšaliai studentai, bet ir amerikiečiai vyrai liko labiau patenkin- 
ti. Visi jautėsi laimingesni, kai aplinkui atsirado tam tikra lygybė. O 
jai pasiekti užteko dvejų metų." 

Socialinių laimėjimų niekas nedalija. Juos reikia išsikovoti. 
Moterų judėjimo lyderės — nuo Susan B. Anthony iki Jane Addams, 
Alice Paul, Bellos Abzug, Flo Kennedy ir daugelio kitų — garsiai ir 
drąsiai pareikalavo teisių, kuriomis mes dabar naudojamės. Dėl jų 
drąsos mūsų kultūra ir įstatymai pasikeitė visų labui. Praeityje mes 
su koledžo draugėmis visai be reikalo norėjome atsiriboti nuo sun- 
kiai iškovotų ankstesnių feminisčių pasiekimų. Reikėjo džiaugtis 
jų pastangomis. Tačiau, užuot tą dariusios, mes prislopinome savo 
balsus, galvodamos, kad kova baigėsi, ir toks santūrumas pakenkė 
mums pačioms. 

Dabar su pasididžiavimu vadinu save feministe. Jeigu Tipas 
O'Neillas šiandien būtų gyvas, gal net pasakyčiau jam, kad esu 
feminizmo palaikymo komandos šokėja. Tikiuosi, kad prie ma- 
nęs prisidės daugiau moterų ir vyrų, ir jie neatsisakys šio garbingo 
vardo. Šiuo metu tik 24 procentai Jungtinių Valstijų moterų laiko 
save feministėmis. Tačiau jeigu joms pasiūlai konkretesnį feminiz- 
mo apibrėžimą — „fteministas yra žmogus, tikintis socialine, politine 
ir ekonomine lyčių lygybe“, pritariančių moterų skaičius išauga iki 
65 procentų.!* Tai didelis šuolis teisinga linkme. 

Pavadinimai gal ir svarbu, tačiau nemanau, kad pažanga paža- 
dina norą prisiklijuoti etiketę. Manau, kad pažanga pažadina norą 
prabilti apie tai, kaip mus veikia lytis. Nebegalime apsimetinėti, kad 
šališkumas neegzistuoja, ar vengti kalbėti šia tema. Harvardo verslo 
mokyklos pavyzdys rodo, kad tikros lygybės siekis daro teigiamą 
poveikį ne tik organizacijoms, bet tikriausiai suteikia daugiau lai- 


mės ir visiems kitiems. 


11 skyrius 
Bendras darbas vardan lygybės 


Č ią knygą pradėjau rašyti supratusi, kad nors išsivysčiusiame pa- 
saulyje moterys gyvena geriau nei bet kada anksčiau, vis dėlto 
tikroji lygybė dar labai toli. Tai kaipgi mums judėti į priekį? Pir- 
miausia turime suprasti, kad tikroji lygybė labai vėluoja ir ją pavyks 
pasiekti tik tada, kai visose vyriausybėse ir visose pramonės šakose 
atsiras vadovių moterų. O norint ten patekti reikia nemažai padir- 
bėti. Mes visi — ir vyrai, ir moterys — turime suprasti ir pripažinti, 
kad mūsų įsitikinimus temdo stereotipai ir šališkumas, ir kad tai su- 
stiprina dabartinę padėtį. Užuot ignoravę savo skirtumus, turėtume 
su jais susitaikyti ir juos peržengti. 

Ištisus dešimtmečius darėme viską, kad moterys galėtų rink- 
tis — dirbti apmokamą darbą ar nedirbti. Džiaugėmės, kad moterys 
turi tokią teisę, ir ne veltui. Tačiau vertėtų savęs paklausti, ar per- 
nelyg sureikšmindami asmeninį pasirinkimą nepamiršome paska- 
tinti moterų siekti valdžios postų. Laikas padrąsinti tas merginas 
ir moteris, kurios nori sėdėti prie stalo, siekti iššūkių ir pasišvęsti 
karjerai. 

Nežiūrint į visa tai, ką įgijome, šiandien nei vyrai, nei moterys 
neturi tikro pasirinkimo. Kol moterys nesulauks palaikymo iš savo 
darbdavių, kolegų bei partnerių ir kol jie nepradės dalytis šeimos 
rūpesčiais, tol nebus ir tikro pasirinkimo. Ir kol vyrai nebus ger- 
biami už tai, kad padeda namuose, jie irgi neturės tikro pasirinki- 


mo. Lygios galimybės nėra lygios, jeigu žmonės negauna reikiamo 

palaikymo, kad galėtų jomis pasinaudoti. Tik tada vyrai ir moterys 
galės išreikšti savo tikruosius sugebėjimus.! 

Šių tikslų pasiekti neįmanoma, jeigu sieksime jų pavieniui. Vy- 
rai turi palaikyti moteris, ir norėtųsi, kad tai būtų savaime supran- 
tama, o moterys taip pat turi palaikyti moteris. Stanfordo profesorė 
Deborah Gruenfeld sako: „Turime rūpintis viena kita, dirbti kartu 
ir veikti išvien: Veikiant pavieniui mūsų jėga bus mažesnė. Dirbda- 
mos išvien sudarysime penkiasdešimt procentų gyventojų ir tada 
būsime tikrai stiprios.'* Tai atrodo taip akivaizdu, tačiau moterys 
ne visada dirbo išvien. Tiesą pasakius, yra daug liūdnų priešingo 
elgesio pavyzdžių. 

Esame nauja karta ir turime pakeisti savo pažiūras. 

2012 metų vasarą mano buvusi bendradarbė iš „Google“ Ma- 
rissa Mayer tapo „Yahoo“ kompanijos generaline direktore. Aš ir ke- 
lios jos draugės iš „Yahoo“ tarybos žinojome, kad iki gimdymo jai 
liko mažiau nei trys mėnesiai. Žinoma, niekam nekyla jokių klausi- 
mų, jeigu vyrai pereina į aukštesnes pareigas, kai jų žmonoms būna 
likusios vos kelios savaitės iki gimdymo, tačiau apie Marissos padėtį 
netrukus paskelbė naujienų antraštės. Fortune 500 kompanijų sąra- 
še ji buvo paskelbta pirmąja nėščia generaline direktore. Feministės 
džiūgavo. Tada Marissa pranešė: „Mano motinystės atostogos truks 
kelias savaites ir jų metu aš ketinu dirbti.'? Tą išgirdusios dauguma 
feminisčių liovėsi džiūgauti. Kadangi ne kiekviena moteris gali ar 
nori pasiimti tokias trumpas atostogas, jos aiškino, kad užsibrėžda- 
ma neprotingus tikslus Marissa gadina visą reikalą. 

Ar tai buvo milžiniškas moterų šuolis į priekį ir vienas nedidelis 
žingsnelis atgal? Tikrai ne. Būdama nėščia Marissa tapo jauniausia 
generaline direktore Fortune 500 kompanijos sąraše. Ji pati nuspren- 
dė, kaip nori tvarkytis su darbu ir šeima, ir niekada nesakė, kad taip 
turi elgtis ir kitos moterys. Jeigu ji būtų sutrumpinusi visų „Yahoo“ 
kompanijos darbuotojų motinystės atostogas iki dviejų savaičių, 

tada būtų buvę ko nerimauti. Ji to nepadarė, bet vis tiek susilaukė 
labai daug kritikos. Įsikišo netgi vienas Europos Komisijos narys.“ 
Marissa, kaip ir bet kuris kitas žmogus, geriausiai žino, kokios yra 
jos galimybės tam tikromis aplinkybėmis. O kaip pareiškė žurna- 
listė Kara Swisher, Marissa „turi vyrą, kuris gali pasirūpinti vaiku, 
bet, regis, visi apie tai pamiršo? Moterys, kurios nori dviejų savai- 
čių atostogų... ar dviejų dienų... ar dvejų metų... ar dvidešimties 
metų... nusipelno visiško kiekvieno žmogaus palaikymo. 

Marissos patirtis rodo, kad valdžios postus užimančios mote- 
rys paprastai sulaukia daugiau dėmesio. Didžioji dauguma vado- 
vų yra vyrai, todėl neįmanoma daryti išvadų iš kokio nors vieno 
pavyzdžio. Tačiau dėl nedidelio vadovaujančių moterų skaičiaus į 
vieną moterį dažnai žiūrima taip, tarsi ji atstovautų visai moteriškai 
lyčiai.* O tokie apibendrinimai dažniausiai būna kritiški, nes pa- 
prastai žmonės nevertina ir nemėgsta valdžioje esančių moterų. Tai 
ne tik neteisinga pavienių asmenų atžvilgiu, bet ir sutvirtina stigmą, 
kad žmonės nemėgsta sėkmės lydimų moterų. Galiu paminėti gerą 
pavyzdį iš asmeninės patirties: 2012 metų gegužės mėnesį vienas 
Forbes tinklaraštininkas išspausdino straipsnį pavadinimu „Sheryl 
Sandberg yra Silicio slėnio žavuolė - kaip kitados buvo Kim Polese“. 
Savo palyginimą jis pradėjo nuo technologijų pradininkės, versli- 
ninkės ir dešimtojo dešimtmečio vidurio „šviesulio“ Kim aprašymo: 
esą jos sėkmė iš tikrųjų nebuvo pelnyta, ji tiesiog buvo „jauna, graži 
ir iškalbinga [ir atsirado] reikiamoje vietoje reikiamu metu“. Tada 
straipsnio autorius pareiškė: „Manau, kad Polese yra puiki pasaka 
su perspėjimu, skirtu... Sheryl Sandberg.“' Oi. 

Iki to nutikimo niekada nebuvau susitikusi ar kalbėjusi su 
Kim, tačiau ji mus abi apgynė. Ji išspausdino savo atsakymą, kad 
skaitydama šį aprašymą iškart pagalvojusi - 4aip lžūdna. „Kaip liūd- 
na, kad per šiuos du dešimtmečius mūsų pramonės ir visuomenės po- 
žiūris į moteris ir lyderystę nė kiek nepažengė į priekį. Šis aprašymas, 

kaip ir visi ankstesnieji nekūrybiški, stereotipų paveikti straipsniai, 
iškraipo faktus.“ Pataisiusi faktus ji dėstė toliau: „Tai pernelyg api- 
bendrinantis požiūris, kuris skatina įprotį nuvertinti, žeminti ir 
sumenkinti vadoves moteris.“ Jai pritarė labai daug skaitytojų ir 
pavadino tą aprašymą seksistiniu, taigi straipsnio autorius buvo pri- 
verstas paskelbti savo atsiprašymą ir pasitraukti? 

Jaučiausi dėkinga Kim už palaikymą. Kuo daugiau moterų už- 
stos viena kitą, tuo geriau. Liūdna, tačiau jos tą daro ne visada. Ir 
atrodo, kad moterys dar rečiau užstoja viena kitą išsakydamos savo 
poziciją dėl lyčių problemų. Marissą dėl planuojamų motinystės 
atostogų puolė beveik vienos moterys. Man ir pačiai teko tą patirti. 
Visiems patinka peštynės — ir visi /252i mėgsta kačių peštynes. Ži- 
niasklaida gali be galo be krašto rašyti apie tai, kaip moterys puola 
kitas moteris, o tai atitraukia dėmesį nuo tikrųjų problemų. Jeigu 
pradedame ginčytis „ji pasakė / ji pasakė“, pralaimime visos. 

Visiems socialiniams judėjimams tenka susidurti su vidaus ne- 
sutarimais iš dalies dėl to, kad aistringi užtarėjai nenori sutikti su 
kiekviena pozicija ar sprendimu. Niekam ne paslaptis, kad Betty 
Friedan kvailai atsisakė dirbti kartu ar netgi paspausti ranką Gloriai 
Steinem. Jos abi tiek daug padarė dėl moterų teisių. O jeigu dar būtų 
sugebėjusios dirbti kartu? Argi nebūtų pasiekusios dar daugiau? 

Šie klausimai rūpi daugeliui. Reikėtų pasistengti kuo greičiau 
išsiaiškinti savo nuomonių skirtumus, o jeigu nesutariame, visą 
dėmesį nukreipti į bendrus tikslus. Kalbu ne apie tai, kad reikia 
mažiau ginčytis, o apie tai, kad reikėtų ginčytis konstruktyviau. 
Marissos atveju būtų buvę puiku atkreipti dėmesį į jos laimėjimus ir 
pasiekimus. Tai, kad ji gavo tokį aukštą postą, gali paskatinti kitas 
kompanijas susimąstyti apie nėščių moterų įdarbinimą prie dide- 
lių projektų, o besilaukiančios moterys galbūt drąsiau bandytų ten 
įsidarbinti. Marissos pasiekimus menkinantys puolimai sumenkino 


mus visas. 

Skaudu, tačiau kartais viena iš kliūčių, trukdanti moterims įgy- 
ti daugiau galios, yra aukštas pareigas einančios moterys. Ankstes- 
nių kartų moterys iš dalies teisingai galvojo, kad tik viena moteris 
turi galimybę pakilti į aukštesnį kokios nors kompanijos postą. Po- 
litinio simbolizmo laikais moterys apsidairydavo aplinkui ir, užuot 
susibūrusios ir išvien stojusios prieš neteisingą sistemą, viena kitą 
paprastai laikydavo konkurentėmis. Ambicijos kurstė priešiškumą 
ir baigdavosi tuo, kad moterys imdavo ignoruoti, nuvertinti viena 
kitą, o kartais net ir kenkti. 

Aštuntajame dešimtmetyje šis reiškinys buvo gana paplitęs ir 
netgi atsirado terminas „bičių motinėlė“. Taip buvo apibūdinama 
sėkmingai dirbanti moteris vadovė (dažniausiai tose verslo šakose, 
kur paprastai dirba vyrai), kuri naudodavosi savo padėtimi, kad pa- 
valdines, „bites darbininkes“, išlaikytų apačioje. Vienoms tai buvo 
tiesiog būdas išlikti. Kitoms tai buvo galimybė įsitvirtinti visuome- 
nėje, kuri vyrus iškelia aukščiau už moteris. Šiuo atveju „bičių mo- 
tinėlės“ elgesys buvo ne tik lyčių diskriminacijos priežastis, bet ir 
tos diskriminacijos pasekmė. „Bičių motinėlės“ susitaikė su žemesne 
moterų padėtimi ir, pačios norėdamos pajusti savo vertę, siekė ben- 
drauti tik su vyrais. Šios „bičių motinėlės“ paprastai būdavo apdo- 
vanojamos už tai, kad nieko nekeičia ir nepaaukština kitų moterų. 

Deja, dar ir šiandien kartais sutinkamas toks požiūris — „gali 
būti tik viena“. Nėra priežasčių moterims jaustis konkurentėmis, bet 
kai kurios vis dar taip jaučiasi. Kartais moterys abejoja savo kolegių 
atsidavimu darbui, veiklumu ir gebėjimu vadovauti.'! Per vieną ty- 
rimą buvo pastebėta, kad dėstytojos moterys mano, jog doktorantai 
labiau suinteresuoti karjera už doktorantes, nors su studentais at- 
liktas tyrimas parodė, kad suinteresuotumas ir atsidavimas darbui 
nuo lyties nepriklauso.!2 Anot kito tyrimo, jeigu moteriai sekasi, o 
ypač jeigu tai įvyksta lyčių atžvilgiu šališkame kontekste, ji pradeda 
rečiau pastebėti lyčių diskriminaciją." 

Liūdna galvoti apie tai, kaip moterys stabdo viena kitą. Kaip 
kartą pasakė buvusi valstybės sekretorė Madeleine Albright: „Pra- 
gare yra ypatinga vieta toms moterims, kurios nepadeda kitoms.““ 
O pasekmės kur kas skaudesnės nei asmeninės skriaudos. Neigia- 
ma moterų nuomonė apie bendradarbes dažnai laikoma objektyviu 
įvertinimu ir į ją atsižvelgiama labiau nei į vyrų nuomonę." Jeigu 
moteris rodo šališkumą lyčių atžvilgiu, tai reiškia, kad jį pateisina. 
Juk neigiama nuomonė, jeigu ją išsako kita moteris, nepriklauso 
nuo lyties, ar ne? Netiesa. Moterys dažnai nesąmoningai menkina 
kitas moteris, o po kiek laiko tai tarsi aidas sugrįžta atgal. Dėl to jos 
ne tik tampa seksizmo aukomis, bet gali būti ir jo skatintojos. 

Turėkime vilties, kad toks požiūris keičiasi. Neseniai atlikta ap- 
klausa parodė, kad „didelį potencialą turinčios moterys“, dirbančios 
verslo srityje, nori „atsimokėti kitoms“ ir 73 procentai jų padėjo ki- 
tomis moterimis ugdyti savo talentus.'* Beveik visos moterys, su ku- 
riomis teko susidurti darbe, darė viską, ką galėjo, kad man padėtų. 
Atlikdama vasaros praktiką „McKinsey“ kompanijoje, per Kolorade 
surengtą kompanijos konferenciją susipažinau su žymia konsultante 
Diana Farrell. Diana sakė kalbą grupei, kurioje buvau ir aš, o pas- 
kui mudvi susitikome — kurgi daugiau? — moterų tualete. Išėjusios 
pratęsėme pokalbį, ir ji tapo mano artima draugė bei patikima pata- 
rėja. Gerokai vėliau ji buvo viena iš nedaugelio, paskatinusių mane 
priimti „Google“ darbo pasiūlymą. 

Kuo daugiau moterys padeda viena kitai, tuo daugiau mes pa- 
dedame sau. Darbas išvien tikrai duoda rezultatų. 2004 metais ke- 
turios „Merrill Lynch“ kompanijos vadovės ėmė kartą per mėnesį 
susitikinėti pietų. Jos dalydavosi savo pasiekimais ir nusivylimais. 
Diskutuodavo apie verslą. Papietavusios grįždavo į darbą ir imdavo 
girti viena kitos pasiekimus. Jos negalėjo šlovinti savęs, bet galėjo 
žarstyti pagyras savo kolegėms. Jų karjera ėmė tiesiog klestėti, visos 
sulaukė paaukštinimo ir buvo paskirtos į direktorių bei vadovaujan- 

čių darbuotojų pareigas.!" „Bičių motinėlė“ buvo išvaryta, o spiečius 
sustiprėjo. 

Žinau, kad ne kiekviena sulaukia tokio pozityvaus palaikymo 
iš kitų moterų, tačiau kad ir kaip būtų keista, mes dažnai to tikimės. 
Dauguma moterų nelaukia pagalbos iš vyrų, tačiau viliamės atras- 
ti ryšį su tos pačios lyties atstovėmis. Įsivaizduojame, kad moterys 
veiks išvien, ir galbūt taip yra dėl mūsų pačių šališkumo. Kartą pa- 
jutau, kad aukštesnes pareigas einanti moteris su manimi elgiasi ne- 
tinkamai. Ji už akių skųsdavosi manimi ir mano komanda, o jeigu 
paklausdavau tiesiai, neprisipažindavo, kad jai neįtinku. Kai pirmą 
kartą ją sutikau, tikėjausi, kad ji bus sąjungininkė. O pamačiusi, 
kad ji ne tik nepadeda, bet mano atžvilgiu nusiteikusi tiesiog pikta- 
vališkai, pasijutau ne tik nusivylusi — pasijutau išduota. 

Sharon Meers paaiškino, kad šitokį jausmą buvo galima nuspė- 
ti. Tiek vyrai, tiek moterys iš moterų darbe reikalauja daugiau laiko 
ir šilumos. Tikimės, kad moterys bus malonesnės, ir supykstame, 
jeigu jos nepateisina šio lūkesčio. „Manau, kad aukštas pareigas ei- 
nančios moterys būna „piktos“ kitų moterų atžvilgiu, nes tai yra jų 
protesto išraiška, — sakė Sharon. — Man atrodo, jog taip yra dėl to, 
kad lygindamos moteris su aukštesnio rango vyrais mes laikomės 
dvejopo standarto.“ 

Dabar suprantu, kad jeigu su manim taip būtų elgęsis vy- 
ras, aš irgi būčiau susierzinusi, tačiau nebūčiau priėmusi šito taip 
asmeniškai. Laikas atsisakyti dvejopo standarto. Lytis neturėtų 
nei paskatinti, nei pateisinti šiurkštaus ir menkinančio elgesio. Iš 
kiekvieno žmogaus turėtume tikėtis, kad jis elgsis profesionaliai ir 
geranoriškai. 

Palaikymo turėtume sulaukti ir iš vyrų, kuriems lyčių lygybės 
klausimas rūpi tiek pat, kiek ir moterims. 2012 metais Harvardo 
Kennedy mokyklos studentas Kunalas Modi parašė straipsnį, karštai 


ragindamas vyrus „Sukilkite prieš šeimos ir darbo problemas“. Jis rašė, 

kad „vyrai turėtų imtis z44yvaus vaidmens dėl bendrų Amerikos vers- 
lo rodiklių ir akcininkų grąžos, užtikrinti, kad gabiausi jauni darbuo- 
tojai (dažnai moterys...) būtų skatinami siekti karjeros aukštumų... 
Taigi, vyrai, vienykimės dabar — ne kaip globėjai, sumenkinantys šį 
poelgį iki kažkokio altruistinio veiksmo savo motinų, žmonų ir duk- 
terų labui, — bet dėl savęs, dėl savo įmonių ir dėl savo šalies ateities.“!* 

Pritariu Kunalo išsakytai minčiai, ypač jo raginimui imtis ak- 
tyvaus vaidmens. Įvairaus amžiaus vyrai turėtų užsibrėžti pakeisti 
esamą vadovaujančių vyrų ir moterų santykį. Galima pradėti akty- 
viai ieškoti kvalifikuotų specialisčių ir jas įdarbinti arba paaukštinti 
tarnyboje. O jeigu nesiseka rasti kvalifikuotų specialisčių, tai reikia 
daugiau investuoti į darbuotojų mokymą, mentorystę ir rėmimą, 
kad moterys turėtų galimybių įgyti reikiamos patirties. 

Kampanija „Mes prieš juos“ nepadės pasiekti tikrosios lygybės. 
Nepadės ir kampanija „Mes prieš mus“, ką Hastingso universiteto 
teisės profesorė Joan Williams vadina „lyčių karais“. Šie karai vyksta 
įvairiais frontais, tačiau daugiausia dėmesio susilaukia mamyčių ka- 
rai, kurie kiršina dirbančias motinas su nedirbančiomis motinomis. 
Profesorė Williams aiškina: „Mamyčių karai yra tokie sudėtingi to- 
dėl, kad abiejose grupėse kovojama dėl tapatybės, kad vyksta dar 
vienas socialinių idealų konfliktas: idealus darbuotojas yra tas, kuris 
visada turi laiko darbui, o „gera mama“ yra ta, kuri visada turi laiko 
savo vaikams. Todėl ideali darbuotoja moteris turi įrodinėti, kad 
nors ji ir ne visą laiką būna su savo vaikais, jos vaikams viskas gerai, 
gerai, gerai... Moterys, nesiekiančios tapti idealiomis darbuotojo- 
mis ir susitaikiusios su lėtesne karjera (arba išvis jos atsisakiusios), 
turi įrodinėti, kad toks kompromisas buvo būtinas jų šeimos labui. 
Taigi abi moterų grupės smerkia viena kitą, nes nei vienai nepavyko 
pasiekti vienas kitam prieštaraujančių idealų.“"? 

Profesorė Williams visiškai teisi. Reikalas tas, kad turėdami 
pasirinkimą visi renkamės skirtingai. Už kiekvieną galimybę tenka 

mokėti, ir nepažįstu nė vienos moters, kuriai nors vienas jos priimtas 
sprendimas nekeltų jokių abejonių. Dėl to nesąmoningai vengiame 
būti su tais, kurie mums primena apie tai, ko nepasirinkome. Kaltės 
ir nesaugumo jausmas verčia abejoti savimi, o paskui ir piktintis 
kitais. 

2012 metų birželio mėnesį Barnard'o koledžo prezidentė De- 
bora Spar laiške žurnalui Zbe Atlantic aprašė šią sudėtingą būseną ir 
nagrinėjo, kodėl ji, kartu su daugybe kitų sėkmės lydimų moterų, 
išgyvena tokį didelį kaltės jausmą. Ji priėjo prie išvados, jog taip yra 
dėl to, kad mes, moterys, „visą gyvenimą siekėme subtiliai įrody- 
ti, jog perėmėme feminizmo fakelą. Kad nenuvylėme savo motinų 
ir senelių, kurių dėka turime galimybę įgyvendinti savo ambicijos. 
Vis dėlto labai akivaizdu, kad mums nesiseka. Feminizmas netu- 
rėjo įdiegti mums kaltės jausmo ar paskatinti nuolat varžytis, kas 
geriau augina vaikus, kieno partneriai geriau bendradarbiauja ar kas 
turi mažiau laiko miegoti. Jis turėjo mus išlaisvinti — suteikti ne 
tik galimybę rinktis, bet ir galimybę pasirinkti nesikankinant, kad 
kažkodėl pasirinkome neteisingai.“ 

Apmokamo darbo nedirbančios mamos kartais verčia mane 
jausti kaltę, o kartais net ir suerzina. Pasitaiko akimirkų, kai atrodo, 
kad jos mane smerkia, ir įsivaizduoju, jog ir joms kartais atrodo, kad 
aš jas smerkiu. Tačiau jeigu pavyksta nustumti kaltės ir nesaugumo 
jausmą, pasijuntu dėkinga. Namie triūsiančių gimdytojų —- daugiau- 
sia mamų — gebėjimai padeda išlaikyti mokyklas, ne pelno siekian- 
čias organizacijas ir bendruomenes. Pamenate mamą, kuri pareiškė, 
kad mano sūnus šv. Patriko dieną turėtų vilkėti žalios spalvos marš- 
kinėlius? Ji yra nenuilstanti mūsų klasės ir bendruomenės savanorė. 
Savo sunkiu darbu ji pasitarnauja daugybei žmonių. 

Visuomenė jau seniai linkusi nepakankamai vertinti tuos, ku- 
rie dirba ne už atlyginimą. Mano mama galėjo labai akivaizdžiai 
tą pajusti. Ji septyniolika metų daugiau nei visą darbo dieną dirbo 

mama ir tuo pat metu buvo Sovietų Sąjungos žydų užtarėja. Ji su- 
prato, jog atlygis už jos pastangas yra tai, kad ji prisideda prie geres- 
nio persekiojamų žmonių gyvenimo kitoje pasaulio pusėje, tačiau 
dauguma mūsų rajono gyventojų jos darbo nelaikė tiek pat svarbiu 
kaip „tikras darbas“. Žmonės ją laikė „tiesiog namų šeimininke“, 
sumenkindami jos realų, tik neapmokamą vaikų auginimo darbą 
ir kovą už žmonių teises. 

Visi trokštame to paties: neabejoti dėl savo pasirinkimo ir jaus- 
ti, kad aplinkiniai mus vertina. Taigi pirmiausia pradėkime vertinti 
viena kitą. Apmokamą darbą dirbančios mamos namie triūsiančias 
mamas turėtų laikyti tikromis darbuotojomis. O namie triūsiančios 
mamos turėtų lygiai taip pat gerbti ir tas, kurios pasirinko kitokį 
gyvenimo būdą. 

Prieš kelerius metus lankiausi JAV karinio jūrų laivyno aka- 
demijoje ir ten sutikau nepaprastą moterį, kuri ruošėsi tapti pir- 
mąja karininke JAV povandeniniame laivyne. Ji nerimavo dėl savo 
naujojo statuso ir puikiai suprato, kaip rizikuoja, nes yra mote- 
ris, o e vyras. Paprašiau jos parašyti, kaip jai sekasi. Po metų 
ji atsiuntė nuoširdų laišką. „Tikrai buvau pasiruošusi susidurti su 
pasipriešinimu ir jaustis nuvertinta, — rašė ji. — Bet to nebuvo. 
Nuo pat pirmos akimirkos, kai įžengiau į laivą, jaučiausi gerbiama 
ir galiu nuoširdžiai pasakyti, kad esu visavertė komandos narė.“ 
Deja, ji prisipažino, kad jos pareigos papiktino kitą pusę - karių 
žmonas. Tarnybos draugų žmonos ją užsipuolė sausumoje vyku- 
siame „pasveikinimo“ vakarėlyje ir pažėrė kaltinimus, kad ji yra 
„liemenėles deginanti feministė, norinti įrodyti savo tiesą“. Ji buvo 
priversta ginti pasirinktą karjerą, reputaciją ir asmeninį gyvenimą. 
„Tai mane sukrėtė! Tikriausiai nesunku įsivaizduoti, kaip tai buvo 
nemalonu! — rašė ji. — Kaip įmanydama stengiausi atsakyti į jų 
klausimus ir laikytis savo pozicijos. Po kiek laiko jos atsitraukė ir 
užsipuolė mano vyrą!“ 

Reikia daug dirbti, jeigu norime visa tai peržengti. Turime da- 
bar pat nutraukti lyčių karus ir užtikrinti ilgalaikę taiką. Tikroji 
lygybė bus pasiekta tik tada, kai visi pradėsime priešintis mus stab- 
dantiems stereotipams. Baimė dėl kitų žmonių pasirinkimo trukdo 
visiems. Derėtų sutelkti savo energiją ir išsivaduoti iš šio užburto 
rato. 

Sharon Meers pasakoja istoriją apie mokyklos tėvų susitikimą, 
per kurį vaikai pristatė savo tėvus. Sharon duktė Sammy parodė 
į savo tėtį ir pasakė: „Iai Steve'as, jis daro pastatus, panašiai kaip 
architektas, ir mėgsta dainuoti. Tada parodė į Sharon ir pasakė: 
„Tai Sharon, ji parašė knygą, ji visą laiką dirba ir niekada nepasiima 
manęs iš mokyklos.“ Išgirdusi tokią ataskaitą Sharon sugebėjo atsi- 
spirti kaltės jausmui. Ji pasakoja: „Supykau ant socialinių normų, 
verčiančių dukterį jaustis keistai, kadangi mama jų neatitinka.“ 

Mums reikia sukurti pasaulį, kuriame nebeliks tokių socialinių 
normų. Jeigu daugiau vaikų matys, kaip vaikus iš mokyklos pasii- 
ma tėtis ir kaip mama dirba darbe, tiek mergaitės, tiek berniukai 
suvoks, kad ir jie ateityje gali turėti daugiau galimybių rinktis. Lū- 
kesčiai priklausys ne nuo lyties, o nuo asmeninių troškimų, gabumų 
ir pomėgių. 

Puikiai žinau, jog dauguma moterų tiesiog stengiasi kaip nors 
išgyventi kiekvieną dieną ir nesusimąsto, kad keisti socialines nor- 
mas reikia ateities kartų labui.?' Taip pat žinau, kad daug talentingų 
moterų daro viską, kas įmanoma, kad pasiektų viršūnę, ir atsimuša į 
sistemos barjerus. O kiek daug moterų atsitraukia, nes nemato kitos 
išeities... Man tai primena Leymah Gbowee tvirtinimą, kad mums 
reikia daugiau moterų valdžioje. Jeigu valdžia reikalaus pakeisti 
taisykles, tada jos ir bus pakeistos. Man paprašius „Google“ skyrė 
automobilių statymo vietas nėščiosioms, ir jos tebėra, nors aš jau 
daug metų nedirbu toje kompanijoje. Pokyčiai reikalingi ir viršuje, 


ir apačioje. 

Mano mama, palyginti su manimi, turėjo mažiau galimybių rinktis, 
bet tėčio palaikoma ji visada daug dirbo. Kai buvau vaikas, ji buvo 
atsidavusi mama ir savanorė. Kai įstojau į koledžą, ji grįžo moky- 
tis anglų, kaip antrosios kalbos, mokytojos profesijos. Ji penkiolika 
metų visu etatu dirbo mokytoja ir jautė, kad tai yra jos pašaukimas. 
„Kitados manęs prašė tapti visos mokyklos administratore, — pasa- 
kojo mama. — Atsisakiau, nes norėjau likti klasėje ir dirbti su savo 
mokiniais. Buvau ten, kur ir norėjau būti.“ 

2003 metais mama metė darbą, kad galėtų rūpintis savo pa- 
siligojusiais tėvais. Ji nenorėjo nutraukti mokytojos karjeros, bet 
šeima jai visada buvo svarbiausias dalykas gyvenime. Mirus mano 
seneliams ji vėl grįžo į darbą. Mama įkūrė ne pelno siekiančią orga- 
nizaciją „Ramybė ausims: išsaugokite klausą (Ear Peace: Save Your 
Hearing), siekiančią, kad jauni žmonės neapkurstų nuo triukšmo. 
Šešiasdešimt penkerių ji grįžo į mylimą mokytojos darbą, pradėjo 
vesti seminarus ir skaityti paskaitas įvairaus amžiaus mokiniams. 

Mama visą gyvenimą nenuleido rankų. Ji išaugino vaikus, pa- 
dėjo savo tėvams oriai ir patogiai nugyventi paskutinius metus ir 
tebėra atsidavusi ir mylinti žmona, mama ir močiutė. Ji visada padė- 
davo savo bendruomenei ir pasauliui. Ji yra mano įkvėpėja. 

Mama norėtų, kad visuomenėje vyrautų tikra lygybė. Ji mato 
kliūtis, su kuriomis vis dar susiduria moterys, bet mato ir naujas 
galimybes. Ji tiki, kad daugelis gali pasiekti tai, ką pasiekiau aš, ir 
dar daugiau. Sutinku. O svarbiausia, kad su tuo sutinka daugybė 
moterų, su kuriomis teko bendrauti. Jos kabarojasi aukštyn džiung- 
lių sporto salėje ir kupinos optimizmo, entuziazmo ir pasitikėjimo 
savimi artėja prie savo ilgalaikės svajonės. 

Nuo mūsų priklauso, ar sugriausime tą įsišaknijusį įsitikinimą, 


kad „moterys negali daryti to ir ano“. Jeigu nuleidusios rankas kar- 
ys neg 4 

tosime, kad „to padaryti neįmanoma“, tada tik užtikrinsime, kad tai 
niekada ir nebus įmanoma. 

Šią knygą rašiau norėdama padrąsinti moteris svajoti plačiai, 
tiesti kelią per kliūtis ir pasinaudoti visu savo pajėgumu. Viliuo- 
si, kad kiekviena moteris užsibrėš savo tikslus ir su džiaugsmu jų 
sieks. Taip pat tikiuosi, kad kiekvienas vyras su džiaugsmu prisidės 
ir palaikys moteris darbe ir namuose. Kai pradėsime naudoti visų 
žmonių gabumus, mūsų įstaigos dirbs produktyviau, namuose bus 
daugiau laimės, o ten augančių vaikų nestabdys riboti stereotipai. 

Žinau, kad patekti į savo organizacijos viršūnę daugumai mo- 
terų tikrai nėra svarbiausias dalykas. Nenoriu jų išskirti ar nekreipti 
dėmesio į jų pagrįstą susirūpinimą. Tikiu, kad jeigu daugiau moterų 
nenuleis rankų ir bus priekyje, tai padės pakeisti pasaulio valdžios 
struktūrą ir visiems atsiras daugiau galimybių. Jeigu valdžioje bus 
daugiau moterų, laikui bėgant su visomis moterimis bus imta elgtis 
teisingiau. Bendra patirtis padeda įsijausti į kitų padėtį, o tai savo 
ruožtu gali paskatinti mums reikalingus pokyčius institucijose. 

Kritikai šaiposi iš mano įsitikinimo, kad jeigu moterų rankose 
bus valdžia, tai jos padės viena kitai. Juk taip būdavo toli gražu ne 
visada.*? Galiu lažintis. Pirmoji moterų banga, pakilusi iki vadovų 
postų, buvo labai negausi, ir siekdamos išsilaikyti dauguma jų Ia- 
biau stengėsi prisitaikyti, o ne padėti kitoms. Dabartinės vadovės vis 
labiau nori kalbėti atvirai. Kuo daugiau moterų bus valdžioje, tuo 
mažiau reikės paklusti spaudimui ir tuo labiau bus galima padėti 
kitoms moterims. Tyrimai jau dabar rodo, kad kompanijos, kuriose 
dirba daugiau vadovių moterų, pasižymi geresne darbo ir asmeni- 
nio gyvenimo derinimo politika, jose mažiau skiriasi vadovaujančių 
vyrų ir moterų atlyginimai ir ten dirba daugiau vidutinio rango va- 
dovių moterų.?? 

Didelis ankstesnių kartų įdirbis reiškia, kad mes galime pa- 
siekti lygybę. Vadovių trūkumą galime išlyginti dabar. Kiekviena 

asmeninė sėkmė palengvina kito žmogaus kelią į sėkmę. Mes ga- 
lime tą pasiekti — dėl savęs, dėl viena kitos, dėl savo dukterų ir dėl 
savo sūnų. Jeigu labiau pasistengsime dabar, kita banga galbūt bus 
paskutinė. Ateityje nebebus vadovių moterų. Bus tiesiog vadovai. 

Gloria Steinem, išėjusi į gatves kovoti už galimybes, kurias da- 
bar daugelis priima kaip savaime suprantamą dalyką, citavo prieš 
ją gatvėmis žygiavusią Susan B. Anthony ir baigė kalbą tokiais žo- 
džiais: „Mes nenorime, kad jaunos moterys būtų priverstos jausti 
dėkingumą. Tegu jos jaučiasi nedėkingos, kad eitų toliau.“?* Toks 
požiūris tinka ir šiandien. Reikia dėkoti už tai, ką turime, bet ne- 
sitenkinti dabartine padėtimi. Toks nepasitenkinimas kursto norą 
keistis. Turime eiti toliau. 

Žygis link tikrosios lygybės tęsiasi. Jis tęsiasi vyriausybės kori- 
doriuose, korporacijose, akademijose, ligoninėse, teisės Airmose, ne 
pelno siekiančiose organizacijose, tyrimų laboratorijose ir kiekvie- 
noje didelėje ir mažoje organizacijoje. Esame skolingos ankstesnėms 
ir būsimoms kartoms, kurios pratęs šią kovą. Tikiu, kad darbe dau- 
giau moterų gali užimti vadovaujamuosius postus. Tikiu, kad vyrai 
gali daugiau padėti namie. Ir tikiu, kad taip mes sukursime geresnį 
pasaulį, kuriame už pusę įstaigų bus atsakingos moterys, o už pusę 
namų bus atsakingi vyrai. 

Labai laukiu tokio pasaulio, kokio noriu visiems vaikams — sa- 
viškiams taip pat. Tikiuosi, kad išorinės ar vidinės kliūtys, kurios 
gali stabdyti ar versti abejoti savo pasirinkimu, nepastos kelio mano 
sūnui ir dukteriai, ir jie galės pasirinkti, ką nori veikti gyvenime. 
Jeigu sūnus nuspręs auginti vaikus, tikiuosi, kad kiti jį už tai gerbs 
ir palaikys. O jeigu duktė norės visą dieną dirbti ne namie, tikiuosi, 
kad ji bus ne tik gerbiama ir palaikoma, bet ir mėgstama už savo 
pasiekimus. 

Tikiuosi, kad abu mano vaikai atsidurs ten, kur nori būti. Ir 
kad atradę savo tikrąjį pašaukimą visiškai jam pasišvęs. 


Kalbėkime... 


orėčiau, kad ši knyga ne užbaigtų, o pradėtų pokalbį. 

Kviečiu prisijungti prie „Būkime prieky“ (Lean In) bendruo- 
menės www.facebook.com/leaninorg ir pratęsti diskusiją. Kalbėki- 
me apie šias problemas ir palaikykime vieni kitus. Kviečiami bet 
kokio amžiaus moterys ir vyrai. 

Taip pat kviečiu apsilankyti www.leanin.org tinklalapyje, kur 
rasite praktinių patarimų ir asmeninių istorijų, galinčių padėti įgy- 
vendinti savo tikslus. Čia galėsite nagrinėti įvairias temas, kurios 
svarbios siekiant sėkmės — nuo efektyvių derybų iki savo stipriųjų 
pusių suvokimo. Taip pat galite sukurti nedideles bendraamžių gru- 
pes ar prisijungti prie jau esamų „Lean In Circles“, kurios organi- 
zuoja asmeninius susitikimus ir nuolat skatina bei padeda tobulėti. 


Padėka 


su dėkinga daugeliui, kurie tikėjo šiomis idėjomis ir įdėjo di- 
delę dalį savo proto ir širdies, kad knyga Bžkime prieky išvystų 
šviesą. 

Noriu išreikšti nuoširdžią padėką savo bendraautorei Nell Sco- 
vell. Nuo 2011 metų „Forrestal“ paskaitės JAV karinio jūrų laivyno 
akademijoje mudvi kartu kūrėme ir rašėme pranešimus. Kai gimė 
mintis apie šią knygą, supratau, kad imsiuosi ją rašyti tik tuo atveju, 
jeigu su manimi bendradarbiaus Nell. Ji atsakė, kad „ne tik sutinka, 
bet visiškai sutinka“, o tai daug pasako apie jos atsidavimą. Kad 
galėtų visą dėmesį skirti knygai, ji pasiėmė atostogas televizijoje, 
kur dirba rašytoja prodiusere ir žurnaliste. Taikydamasi prie mano 
įtempto grafiko, ji dirbdavo naktimis, anksti rytais, savaitgaliais ir 
per šventes. O svarbiausia — ji primygtinai prašė ieškoti tinkamiau- 
sio būdo kalbėti apie šias sudėtingas ir opias problemas tol, kol jį 
atrasime. Nell kalbos dovanai gali prilygti tik jos puikus humoro 
jausmas ir nepalaužiamas tikėjimas, kad jeigu į valdžią ateis dau- 
giau moterų, tai padės sukurti teisingesnį ir geresnį pasaulį. Noriu 
jai padėkoti ne tik už kompetenciją ir visišką atsidavimą, bet ir už 
draugystę, kurią labai vertinu. Kiekviename šios knygos puslapyje 
jos širdies balsas skamba įtikinamai ir aiškiai. 

Marianne Cooper irgi pusantrų metų gyveno šia knyga ir į 
ją įdėjo didelę dalį širdies. Marianne yra Stanfordo universiteto 
Clayman lyčių tyrimų instituto sociologė ir lyčių bei socialinės 
nelygybės specialistė, taigi buvo pagrindinė šios knygos tyrėja ir 
joje pritaikė savo žinių bagažą. Ji pasižymi nepaprastu kruopštu- 

mu, ir man neteko sutikti kito žmogaus, kuris gebėtų taip puikiai 
apibendrinti tyrimus, kad jie būtų glausti, suprantami ir įtikinami. 
Jos blaivi mąstysena, gilios įžvalgos ir analitiškas tikslumas mane 
labai daug ko išmokė. 

Ši knyga nebūtų pasirodžiusi be Jennifer Walsh. Tvirtas Jen- 
nifer įsitikinimas, neįtikėtina valia ir užsispyrimas nieku gyvu 
nepriimti neigiamo atsakymo įtikino mane parašyti šią knygą. Ji 
nesiliovė kartoti, kad rašymas bus svarbi mano pačios asmeninė ke- 
lionė, ir buvo teisi. Jennifer mane lydėjo nuo pradžios iki galo, pa- 
laikė ir drąsino, o svarbiomis akimirkomis primindavo, dėl ko aš tą 
darau. 

Redaktorė Jordan Pavlin taip tikėjo šiuo projektu, kad ne vieną 
mėnesį skyrė daug laiko tam, kad aš galiausiai apsispręsčiau rašyti. 
Ji padėjo išskirti pagrindines mintis, paversti jas antraštėmis, o pas- 
kui ir skyriais. Jordan teigia, jog niekada nėra skaičiusi anekdoto, 
kurio, jos manymu, nebūtų įmanoma išplėtoti, ir nuolat prašydavo, 
kad dažniau pasakočiau apie savo patirtis ir emocijas. Taip pat noriu 
nuoširdžiai padėkoti vyriausiajai „Knopf“ leidyklos redaktorei Son- 
ny Mehtai, dėl kurios nuolatinio palaikymo šis projektas taip greitai 
išvydo dienos šviesą. 

Rašant šią knygą tiesiog nepakeičiami buvo Davidas Dreyeris 
ir Ericas Londonas. Šie nuostabūs žodžio meistrai buvo patikimi 
mano patarėjai ir gilinosi į kiekvieną juodraštį nuo pirmo iki pasku- 
tinio. Jie pasižymėjo nepriekaištinga nuovoka ir kompetencija visais 
atvejais — tiek siūlydami knygos struktūros pokyčius, tiek šlifuojant 
paskutines smulkmenas. Jie niekada (niekada!) nenukrypdavo nuo 
temos, sugebėdavo pažvelgti į problemas iš įvairių pusių, patardavo 
iš karto ir su humoru. Neįkainojamų patarimų ir palaikymo sulau- 
kiau iš Ellioto Scharge'o, Brandee Barker, Sarah Feinberg, Debbie 
Frost ir ypač iš Ashley Zandy. Buvo nuostabu taip artimai dirbti 
su Ellen Feldman ir Amy Ryan, tapau priklausoma nuo jų tiksliai 

parenkamų žodžių, dėmesingumo detalėms ir neįtikėtinos kantry- 
bės. Gina Bianchini, Rachel "Ihomas ir Debi Hemmeter savo aistrą 
ir atsidavimą šios knygos temai įgyvendino įkurdamos „Lean In“ 
bendruomenę. 

WME komanda prižiūrėjo kiekvieną šios knygos smulkmeną. 
Ari Emanuelis užvirė visą šį reikalą, supažindindamas mane su Jen- 
nifer, ir aš noriu padėkoti jam už draugystę ir visada smagius bei pa- 
laikančius jo skambučius. Nepaprastai vertinga buvo Tracy Fisher 
pagalba, nes ji buvo atsakinga už visus tarptautinius knygos reikalus 
ir su atsidavimu prižiūrėjo kiekvieną šio leidinio detalę ir jo maste- 
lį. Aš nuoširdžiai pasitikėjau jos kompetencija ir patarimais. Taip 
pat jaučiuosi skolinga Theresai Brown, Margaret Riley, Kathleen 
Nishimoto, Caitlin Moore, Rafiaellai De Angelis, Laurai Bonner, 
Annemarie Blumenhagen, Ericui Zohnui, Michelle Feehan, Rachel 
McGhee, Covey Crolius, Oliviai Shean, Caitlin Mahony, Janine 
Kamouh ir Davidui Youngui. 

Nuoširdžiai dėkoju Armintai Saladžienei, kad įžanginiame žo- 
dyje pasidalijo savo stiprybe ir išmintimi. Jos, NASDAO OMX Bal- 
tijos regiono vadovės ir kelių įmonių valdybų bei tarybų pirminin- 
kės, profesiniai pasiekimai ir veikla nevyriausybinėse organizacijose 
yra įkvėpimas visoms moterims. Esu dėkinga už tai, kad ji rado laiko 
papasakoti savo istoriją, ir už jos kasdien rodomą pavyzdį. 

Dirbant prie šio knygos leidimo teko bendradarbiauti su puikiu 
partneriu — „Baltų lankų“ leidykla ir jos komanda, kuriai vadovauja 
Artūras Surgutanovas. Taip pat noriu padėkoti Kotrynai Žukaitei 
ir Akvilinai Vutencaitei-Milienei už jų pastangas ir atliktą darbą. 
Knygą išvertė Jovita Groblytė. Taip pat jaučiuosi labai laiminga, 
kad sulaukiau Kristinės Šatrovskos ir Tatjanos Zoldnerės iš „And- 
rew Nurnberg Associates“ palaikymo. 

Jeigu skaitėte šią knygą, tai žinote, kaip man svarbu gauti grįžta- 
mąjį atsaką, ir aš esu nepaprastai dėkinga daugeliui žmonių, iš kurių 

sulaukiau atsiliepimų. Mano brolienė Amy Schefler ėmėsi padėti nuo 
pat pirmos akimirkos, kai nusprendžiau rašyti. Kai dirbau su pirmi- 
niu variantu, ji atsiuntė savo išsamius pamąstymus apie aprašomas 
temas, apklausė visas savo drauges, papasakojo savo istorijas ir daugy- 
bę kartų skaitė kiekvieno skyriaus juodraštį. Mane įkvėpė ne tik jos 
entuziazmas ir aistra šiam projektui, bet ir jos meilė bei palaikymas. 

Gloria Steinem pasidalijo savo išmintimi, nes prieš šešerius me- 
tus man nusišypsojo laimė su ja susipažinti. Jaučiuosi jai skolinga, 
nes ji negailėjo savo laiko ir padėjo man suvokti, su kokiais iššūkiais 
tenka susidurti moterims. Dar neteko sutikti žmogaus, kuris taip 
giliai mąstytų apie moteris ir visą žmoniją. Ji kiekvieną klausimą 
nagrinėja su begaliniu atidumu, humoru ir nepaprastu noru sukurti 
teisingą pasaulį. Jos, kaip aktyvistės, pastangos mus ir toliau skatina 
eiti pirmyn link tikrosios lygybės. Gloria yra rašytoja ir sugeba vie- 
nu sakiniu kuo puikiausiai apibendrinti bet kurią temą, dėl to šioje 
knygoje gausu jos citatų. Posakį „vidinis perversmas“ pasiskolinau 
iš Glorios, ir tai yra nuoroda į jos knygą Vidinė revoliucija (Revo- 
lution from Within). Šioje knygoje jos žodžius cituoju su meile ir 
dėkingumu. 

Arianna Hufhngton jau daug metų mane nuolat palaiko visose 
mano gyvenimo srityse. Ji iš viso pasaulio siuntė man savo pasta- 
bas apie knygos juodraščius, dosniai dalijosi savo įžvalgomis ir giliu 
kultūrinių tendencijų suvokimu. Oprah Winfrey skatino nuolatos 
prisiminti šios knygos tikslą. Jeigu pradėdavau abejoti ar pasakoti 
savo asmenines patirtis, mintyse — arba Oprah atsiųstoje SMS ži- 
nutėje — išgirsdavau jos balsą, primenantį, kaip svarbu išlikti nuo- 
širdžiai. Gene'as Sperlingas yra vienas labiausiai užsiėmusių mano 
pažįstamų žmonių, bet sugebėjo atrasti laiko parašyti daug puslapių 
svarbių patarimų. Kalbant apie viešąją politiką ir problemas, kurios 
veikia visų sluoksnių žmones, Gene'as turi neįtikėtiną talentą už- 


čiuopti pačią problemos esmę. 

Mane aplankė vaikystės draugė Mindy Levy su šeima, ir aš pa- 
prašiau jos perskaityti vieną skyrių. Pasirodo, kad ji puikiai išmano 
teksto struktūrą ir sandarą, vėliau ji tai sėkmingai pritaikė ir skai- 
tydama kitus skyrius. Mellody Hobson ragino kalbėti iš širdies, su 
giliu įsitikinimu ir pasitikėjimu. Iš jos galima pasimokyti, ką reiškia 
būti moterimi ir dėl to neatsiprašinėti. Karen Kehela Sherwood pa- 
dėjo išgryninti keletą pagrindinių idėjų, o tarp jų ir suvokimą, kad 
požiūrį į besiderančią moterį galima panaudoti kaip derybų įran- 
kį. Mano koledžo laikų kambario draugė Carrie Weber sėdėjo iki 
išnaktų ir redagavo kiekvieną sakinį taip, kaip jau daugybę metų 
redagavo ir kitus mano rašinius. Tik labai brangi draugė ir patyrusi 
rašytoja gali padėti taip, kaip padėjo ji. 

Daugelis mielai sutiko perskaityti juodraščius ir pasidalijo savo 
pastebėjimais, nors terminai kartais ir labai spausdavo. Nuoširdžiai 
ačiū Stephanie Flanders, Molly Graham, Larry'ui Summersui, Bil- 
lui McKibbenui, Tinai Bennett, Scottui ir Cliai Tierney, Amandai 
McCall, Jami Passer, Michelle Ebersman, Stephenui Paului, Dianai 
Farrell, Adamui Freedui, Philui Deutchui, Marne Levine, Joeliui 
Kaplanui, Ericui Antonowui, Lornai Borenstein, Marcusui Buckin- 
ghamui, Michaelui Grimesui, Annai Fieler, Kim Scott, Kim Jabal, 
Carole Geithner, Donui Grahamui, Zanderiui Lurie ir Michaelui 
Balaoingui. 

Daug žmonių padėjo atlikti tyrimus, kuriais remiasi ši knyga. 
Shelly Correl ir Lori Mackenzie iš Stanfordo Clayman lyčių tyri- 
mo instituto mane supažindino su Marianne, o vėliau padėjo jai, 
kad ji turėtų galimybę tiek laiko skirti šiam projektui. Stanfordo 
universiteto Tarptautinių lyginamųjų studijų programos doktoran- 
tė Mana Nakagawa atliko tarptautinius tyrimus, dėl kurių knyga 
tapo aktuali pasaulinei publikai. Profesorė Deborah Gruenfeld iš 
Stanfordo verslo mokyklos jau daugiau nei prieš penkerius metus 
ėmė šviesti mane lyčių problemų klausimais ir nenustoja to daryti 


Padėka | 205 


iki šiol. Harvardo švietimo mokyklos dekanė Kathleen McCarthey 
išaiškino tyrimą apie vaiko priežiūrą ir ugdymą ankstyvoje vaikys- 
tėje. Stanfordo aukštosios verslo mokyklos profesorė Jennifer Aaker 
leido panaudoti savo tyrimus apie tai, kaip ieškant laimės svarbu 
užsibrėžti tikslus. Harvardo profesorė Hannah Riley Bowles savo 
atostogų sąskaita praleido ne vieną valandą su manimi, telefonu dis- 
kutuodama apie derybų klausimus. Stanfordo aukštosios verslo mo- 
kyklos profesorius Francis Flynnas žingsnis po žingsnio paaiškino 
Heidi / Howardo atvejo tyrimo atradimus. Sharon Meers dosniai 
pasidalijo visais tyrimų rezultatais, kuriuos ji daug metų rinko savo 
knygai Getting 50/50. Vyriausioji „Catalyst“ tyrimų vadovė Christi- 
ne Silva pateikė svarbių detalių apie keletą tyrimų. Vyriausioji „Pew 
Social 8z Demographic Trends“ projekto tyrėja Kim Parker paaiš- 
kino „Pew“ tyrimų ataskaitas apie lytis ir karjeros siekius. Ypač no- 
riu padėkoti „SurveyMonkey“ metodologijos viceprezidentui Philui 
Garlandui už jo įžvalgas ir pagalbą analizuojant statistiką. 

Dėkoju Diveshui Makanui iš „Iconig“ už organizacinę ir struk- 
tūrinę pagalbą bei Gariui Stiffelmanui iš „Ziffren Britrenham“ už 
jo pastabumą. Taip pat norėčiau padėkoti Jillui Gillettui ir Chrisui 
Sanagustinui už tai, kad padėjo Nell dirbti prie šio projekto. 

Noriu labai padėkoti visoms moterims ir vyrams, kurie susi- 
siekė su manimi po „TED'Ialk“ ir kitų mano pasisakymų, ir papa- 
sakojo apie savo patirtis, kovas ir pergales. Jeigu ne jų atsiliepimai 
ir mintys, nebūčiau tęsusi pokalbio šia tema ir nebūčiau rašiusi 
šios knygos. Kai pritrūksta įkvėpimo, aš ir vėl iš naujo skaitau jų 
laiškus. 

Taip pat jaučiuosi skolinga daugybei žmonių, kurie man su- 
teikė galimybes ir davė patarimus einant karjeros keliu. Larry 
Summersas pasisiūlė būti mano baigiamojo darbo vadovu, pasiūlė 
pirmąjį darbą baigus koledžą ir iki šiol vaidina svarbų vaidmenį 
mano gyvenime. Pirmasis mano viršininkas Lantas Pritchettas 

išmokė mane atidžiai nagrinėti duomenis ir sakyti nepagražintą 
tiesą. Ericas Schmidras, Larry Page'as, Sergey Brinas ir Omidas 
Kordestani pasamdė mane dirbti „Google“ ir visą laiką mane pa- 
laikė, nors aš visiškai neturėjau reikiamos patirties. Richardas Skol- 
nikas, Salimas Habayebas ir Maria Clark mane pakvietė prisidėti 
prie jų komandos Pasaulio banke Indijoje. Mokantis koledže Dou- 
gas Elmendorfas padėjo įkurti moterų ekonomikos grupę, ir aš per 
kelerius metus turėjau galimybę daug ko iš jo išmokti. Atsidūrus 
kritiškose karjeros kryžkelėse daug svarbių patarimų davė Donas 
Grahamas, Pat Mitchell ir Johnas Doerras, Danas Rosensweigas, 
Michaelas Lyntonas, Bobas Igeris, Howardas Schultzas ir Bobas 
Rubinas. Fredas Kofmanas pasidalijo savo įžvalgomis apie lyderys- 
tę, autentiškumą ir atsakomybę. 

Man pasisekė, kad turiu galimybę kasdien dirbti su nepapras- 
tais „Facebooko“ žmonėmis. Jau daugiau nei dešimt metų dirbu 
kartu su Camille Hart. Jos kompetencija, puiki nuovoka ir nuola- 
tinės pastangos dirbti produktyviai padeda man tiek daug nuveik- 
ti, ir už tai esu jai be galo dėkinga. Mano kolegos Chrisas Coxas, 
Mike'as Schroepferis, Elliotas Schrage'as, Davidas Ebersmanas, Te- 
das Ullyotas, Libby LeffHer, Charltonas Gholsonas, Kelly Hoffman, 
Anikka Fragodt, Ericas Antonowas, Davidas Fischeris, Lori Goler ir 
Danas Rose'as verčia mane siekti aukštų standartų, siūlo draugystę 
ir paramą, o dėl to kasdien verta eiti į darbą. Markas Zuckerbergas 
man suteikė kartą gyvenime pasitaikančią progą ir iki šiol mane 
įkvepia ir palaiko. Sekdama jo pavyzdžiu išmokau nusibrėžti kursą, 
ir jis mane padrąsino daryti tai, ką daryčiau, jei nebijočiau. 

Jaučiuosi palaiminta, kad viso projekto metu ir visą laiką mane 
supa mylintys draugai. Taip pat esu dėkinga savo vaikystės drau- 
gėms Eve Greenbarg, Mindy Levy, Jami Passer, Beth Redlich, Elise 
Scheck, Pam Srebrenik, Brook Rose, Merle Saferstein ir Amy Trach- 


ter bei savo artimiausiems dabartiniams draugams Carrie Weber, 

Marne Levine, Philui Deutchui, Katie ir Scottui Mitic, Craigui ir 
Kirsten Nevill-Manning, Adamui Freedui, Joeliui Kaplanui, Cliai 
ir Scottui Tierney, Kim Jabal, Lornai Borenstein, Davidui Lawee, 
Chamathui Palihapitiyai, Zanderiui Lurie, Kim Keating, Dianai 
Farrell, Scottui Pearsonui, Lori Talingting ir Larry'ui Brilliantui. 

Visą gyvenimą mane nepaprastai palaikė mano šeima. Noriu 
išreikšti didžiausią padėką ir meilę savo tėvams Adelei ir Joeliui 
Sandbergams, savo broliui Davidui Sandbergui, seseriai Michelle 
Sandberg, anytai Paulai Goldberg, vyro svainiams Amy Schefler, 
Marcui Bodnickui bei Robe'ui ir Leslye Goldbergams ir krikšto 
dukrai Elise Geithner. 

Ši knyga ne tik skatina tikrąją partnerystę; ji pati yra kelių tikrų 
partnerysčių rezultatas. Nell vyras Colinas Summersas pristabdė 
savo architekto karjerą, kad galėtų rūpintis jų vaikais. Jis jau dvi- 
dešimt metų nuolatos palaiko jos karjerą. Colinas prisidėjo prie šios 
misijos skaitydamas knygos juodraščius, aptarinėdamas jos turinį 
per nesuskaičiuojamą daugybę pietų ir vakarienių ir tuo, kad jam 
teko vienam dalyvauti keliuose mokyklos renginiuose. Gal kai kas 
ir sako, kad mamoms labiau pritinka auginti vaikus, o Nell nė kiek 
neabejoja, kad ir tėvai gali auginti vaikus su didele meile, atsidavi- 
mu ir džiaugsmu. 

Marianne vyras Scottas Saywellis paskatino ją imtis šio pro- 
jekto nežiūrint į tai, kad iš pradžių ji to daryti nenorėjo. Gavusi 
mano pasiūlymą ji pati rašė knygą ir augino kūdikį, kuris buvo aler- 
giškas maistui ir prastai miegojo. Scottas atkakliai tvirtino, kad jie 
ras būdų kaip viską suderinti, tada pertvarkė savo darbo ir miego 
grafiką taip, kad tai pavyktų. Jis ne tik palaikė, bet ir džiaugėsi dėl 
Marianne. 

Ir galiausiai noriu padėkoti savo be galo nuostabiam vyrui Da- 
ve'ui Goldbergui. Dave'as yra mano geriausias draugas, artimiausias 


patarėjas, atsidavęs tėvas ir gyvenimo meilė. Abu žinojome, kad šią 

knygą rašysiu pirmiausia mūsų bendro laiko sąskaita, taigi rašy- 
ti Būkime prieky buvo ne tik mano, bet ir jo sprendimas. Jis, kaip 
visuomet, kantriai, supratingai, su humoru ir meile palaikė mane 


kiekviename žingsnyje. 

sunday/kristof-women-hurting-women.html?hp. 11-ame skyriuje galima 
rasti tyrimus ir diskusijas apie tai, kaip didesnis moterų skaičius valdžioje 
pasitarnautų visoms moterims. 

1 skyrius. Ambicijų vadovauti trūkumas: 
ką darytum, jei nebijotum? 


Nuo 1981 iki 2005 metų nedirbančių, ištekėjusių ir vaikus auginančių 
baltaodžių moterų, turinčių aukštąjį išsilavinimą, skaičius sumažėjo nuo 
25,2 procento iki 21,3 procento, o labiausiai - 1993 metais (iki 16,5 pro- 
cento). Nuo dešimtojo dešimtmečio vidurio ši grupė padidėjo, ir iš dar- 
bo rinkos pasitraukė daugiau moterų. Vis dėlto atrodo, kad šie skaičiai 
nusistovi ir nebegrįžta prie tų rodiklių, kurie vyravo prieš tris ar keturis 
dešimtmečius (Stone, Hernandez, 2012). Pasitraukimo iš darbo rinkos 
pavyzdys parodo bendrus moterų užimtumo rodiklius nuo 1960 merų. 
Nuo 1960 iki 1990 metų moterų aktyvumas darbo rinkoje labai sparčiai 

augo ir didžiausias buvo 1999 metais, kai dirbo net 60 procentų moterų. 
Nuo 1999 metų moterų užimtumo rodikliai po truputį mažėjo (Bureau 
of Labor Statistics, 2007 ir 2011). Kaip rodo istoriniai moterų užimtumo 
pavyzdžiai, 1993 metais darbą metė labai nedaug moterų ir tą dešimtmetį 
buvo užfiksuotas didžiausias moterų užimtumas; labiausiai jis išaugo tarp 
1999 ir 2002 metų, o 2002 metais jau buvo užfiksuota bendro moterų 
užimtumo rodiklių mažėjimo pradžia (Stone, Hernandez, 2012). Taigi 
pastaruoju metu sumažėjęs moterų, turinčių aukštąjį išsilavinimą, už- 
imtumo lygis susijęs su kitų grupių, įskaitant vaikų neturinčių moterų ir 
vyrų, užimtumo sumažėjimu. Atrodo, kad visa tai iš dalies lemia silpna 
darbo rinka (Boushey, 2008). Nepaisant tokio aktyvumo darbo rinkoje 
nuosmukio, aukštąjį išsilavinimą turinčių motinų užimtumo rodikliai, 
palyginti su visų kitų motinų užimtumo rodikliais, yra aukščiausi (Sto- 
ne, Hernandez, 2012). Anot dabartinių JAV surašymo biuro tyrimų, 
jaunos, menkesnio išsilavinimo ir ispanų kilmės moterys su vaikais daž- 
niau linkusios pasitraukti iš darbo rinkos (Kreider, Elliott, 2010). Ty- 
rimus apie pasitraukimą iš darbo rinkos ir moterų užimtumo rodiklius 
galima rasti Pamela Stone, Lisa Ackerly Hernandez, „Ihe Rhetoric and 
Reality of 'Opting Out“, Women Who Opt Out: The Debate over Working 
Mothers and Work-Family Balance, ed. Bernie D. Jones, New York, New 
York University Press, 2012, p. 33-56; Heather Boushey, „Opting Out? 
The Effect of Children on Women's Employment in the United States“, 
Feminist Economics, 14, 2008, Nr. 1, p. 1-36; Rose M. Kreider, Diana 
B. Elliott, „Historical Changes in Stay-at-Home Mothers: 1969-2009“, 
straipsnis pristatytas kasmetiniame Amerikos sociologų asociacijos susiti- 
kime Atlantoje 2010 metų rugpjūtį, http://Awww.census.gov/population/ 
www/socdemo/ASA2010 Kreider Elliott.pdf; Bureau of Labor Statisti- 
cs, Changes in Men's and Womens Labor Force Participation Rates, Ihe 
Editor's Desk, 2007 m. sausio 10 d., http://www.bls.gov/opub/ted/2007/ 
jan/wk2/art03.htm; Bureau of Labor Statistics, Women in the Labor For- 
ce: A Datebook, ataskaita 1034, 2011 m. gruodis, http://www.bls.gov/cps/ 
wlEdatabook-2011.pdf. 

Nors didelė dalis moterų ir motinų dirba, palyginti su kolegomis 
vyrais, tarp jų matyti ryškus užimtumo skirtumas. Aukštąjį išsilavinimą 
turinčių vyrų ir moterų apklausos rodo, kad vyrų užimtumo lygis ir dar- 
bo valandų skaičius po aukštojo mokslo studijų yra didesni už moterų, 
ypač už vaikus auginančių moterų. Trijų Harvardo absolventų laidų — 


1969-1972 m., 1979-1982 m. ir 1989-1992 m. - apklausa parodė, kad, 

praėjus penkiolikai metų nuo studijų baigimo, maždaug 90-94 procentai 
vyrų ir maždaug 60-63,5 procento moterų dirba visus metus visu etatu. 
Dar mažiau —- nuo 41 iki 47 procentų - moterų, turinčių aukštąjį išsilavi- 
nimą ir auginančių du vaikus, dirba visus metus visu etatu (Goldin, Katz, 
2008). Čikagos Bootho verslo mokyklos absolventų nuo 1990 iki 2006 
metų apklausa parodė, kad kasmet nuo 92 iki 94 procentų studijas bai- 
gusių vyrų dirba visus metus visu etatu. Baigusios studijas 89 procentai 
moterų dirba visus metus visu etatu. Tačiau laikui bėgant šis procentas 
mažėja ir po šešerių metų lieka 78 procentai visus metus visu etatu dir- 
bančių moterų. Po devynerių metų jų skaičius sumažėja iki 69 procentų. 
O praėjus dešimčiai ir daugiau metų nuo studijų baigimo lieka tik 62 pro- 
centai visus metus visu etatu dirbančių moterų. Vaikus auginančių mote- 
rų skaičius dar mažesnis. Praėjus dešimčiai ar daugiau metų nuo studijų 
baigimo, tik apie pusė moterų, auginančių vieną ar daugiau vaikų, dirba 
visus metus visu etatu. Imant bet kuriuos metus po studijų, užfiksuota 
ne daugiau kaip 1 procentas nedirbančių ir tik 2—4 procentai ne visu 
etatu dirbančių vyrų. O nedirbančių arba ne visu etatu dirbančių moterų 
skaičius su laiku didėja taip, kad praėjus dešimčiai ar daugiau metų nuo 
studijų yra 17 procentų nedirbančių ir 22 procentai ne visu etatu dirban- 
čių moterų. Dar mažiau vyrų ir moterų dirbo mažiau nei penkiasdešimt 
dvi savaites per metus. Apklausa parodė dar ir tai, kad vaikus auginančios 
moterys per savaitę dirbo 24 procentais mažiau valandų negu vidutinis 
vyras, o vaikų neturinčios moterys dirbo 3,3 procento mažiau valandų 
negu vidutinis vyras (Bertand, Goldin, Katz, 2010). 

2000 metais paskelbtos dvylikos geriausių magistrantūros studijų 
absolventų nuo 1981 iki 1995 metų apklausos rezultatai parodė, kad visu 
etatu dirba 95 procentai vyrų ir tik 71 procentas moterų. Praėjus ilges- 
niam laikui nuo studijų visu etatu dirbančių moterų skaičius buvo vis 
mažesnis (Catalyst, Center for the Education of Women at the University 
of Michigan, University of Michigan Business School, 2000). Daugiau 
apie šiuos tyrimus galima rasti Claudia Goldin, Lawrence F. Katz, „Tran- 
sitions: Career and Family Life Cycles of the Educational Elite“, Ameri- 
can Economic Review: Papers 7 Proceedings 98, 2008, Nr. 2, p. 363—369; 
Marianne Bertrand, Claudia Goldin, Lawrence F. Katz, „Dynamics of 
the Gender Gap for Young Professionals in the Financial and Corporate 
Sectors“, American Economic Journal: Applied Economics 2, 2010, Nr. 3, 
p. 228-—255; Catalyst, Center for the Education of Women at the Univer- 

sity of Michigan, University of Michigan Business School, Women and 
the MBA: Gateway to Opportunity, 2000. 
2 Judith Rodin, pokalbis su autore 2011 m. gegužės 19 d. 
3 National Center for Education Statistics, „Table 283: Degrees Conferred 
by Degree-Granting Institutions, by Level of Degree and Sex of Student: 
Selected Years, 1869-70 through 2021-22“, Digest of Education Statistics, 
2012, http://nces.ed.gov/programs/digest/d12/tables/dt12 283.asp. 
Čia pateikiami 2011 metų duomenys. Bakalauro ir aukštojo išsilavini- 
mo lygmenys paremti tarptautine standartizuota švietimo klasifikacija. 
Minėti skaičiai nurodo A lygio aukštąjį išsilavinimą, į kurį įeina teorinių 
pagrindų programos, skirtos studentams paruošti stoti į aukštesnio lygio 
mokslinių tyrimų programas ir aukštus reikalavimus keliančias profesijas. 
Šios programos dažniausiai siūlomos universitetuose (ir ne tik) ir trunka 
nuo trejų iki ketverių ar daugiau metų. Žr. „Lithuania: Gross tertiary gra- 
duation ratio (first degree), female, World Bank, 2013, htrtp://www.guan- 
dl.com/WORLDBANK-World-Bank/LTU SE TER CMPL FE ZS- 
Lithuania-Gross-tertiary-graduation-ratio-first-degree-female. 
> Eurostat, „Persons of the Age 20 to 24 Having Completed at Least Up- 
per Secondary Education by Sex“, 2012, http://epp.eurostat.ec.europa. 
eu/tgm/refresh TableAction.do?tab=tablešzplugin=18cpcode=tps001866x 1 
anguage=en. 
* Hanna Rosen, Zbe End of Men: And the Rise of Women, New York, River- 
head Books, 2012. 
* Debra Myhill, „Bad Boys and Good Girls? Patterns of Interaction and 
Response in Whole Class Teaching“, British Educational Research Journal 
28, 2002, Nr. 3, p. 350. 
Apklausoje dalyvavo keturi tūkstančiai dalyvių iš keturiolikos kompani- 
jų, kurių dauguma įtrauktos į Fortune 500 sąrašą arba yra panašaus dy- 
džio įmonės. Žr. Joanna Barsh, Lareina Yee, Unlocking the Full Potential 
of Women at Work, McKinsey 8 Company, 2012 m. balandis, p. 7, http:// 
www.mckinsey.com/careers/women/-/media/Reports/Women/201296 
20WSJ2020Women9020in2620rhe9020EconomyYo20white2020paperto 
20FINAL.ashx. 

Dauguma tyrimų apie aukštesnių pareigų siekį rodo, kad tarp mo- 
terų ir vyrų egzistuoja spraga ir kad vyrai dažniau nei moterys siekia 
valdžios. 2003 metų Šeimos ir darbo instituto, „Catalyst“ ir Bostono 
koledžo Darbo ir šeimos centro atliktas tyrimas su aukšto lygio vadovais 
parodė, kad 19 procentų vyrų ir tik 9 procentai moterų norėtų užimti 

generalinio direktoriaus arba valdybos nario postą. Ta pati apklausa pa- 
rodė, kad 54 procentai vyrų ir tik 43 procentai moterų tikisi užimti aukš- 
tesniųjų vadovų postus. O tarp tų vadovų, kurie prisipažino sumažinę 
savo siekius (25 procentai), moterų buvo daugiau nei vyrų (34 procentai 
moterų ir 21 procentas vyrų). Tiek vyrai, tiek moterys paprastai nuro- 
dydavo priežastį, kodėl jie sumažino savo siekius — 67 procentams labai 
svarbu buvo tai, kad „turėsiu aukoti asmeninį arba šeimos gyvenimą“. 
Dar vertėtų pažymėti, kad paprastai savo siekius labiau linkusios suma- 
žinti tos moterys, kurios mano, kad siekiant panaikinti įprastus barjerus 
buvo padaryta labai nedaug, o ne tos, kurios galvoja, jog pažanga įvyko. 
Žr. Families and Work Institute, Catalyst, Center for Work š< Family 
at Boston College, Leaders in a Global Economy: A Study of Executive 
Women and Men, 2003 m. sausis, p. 4, http://www.catalyst.org/publica- 
tion/80/leaders-in-a-global-economy-a-study-of-executive-women-and- 
men. 

Anot 2003 metais atlikto tyrimo, nagrinėjusio verslo studentų kar- 
jeros siekius, 81 procentas vyrų ir tik 67 procentai moterų siekia aukš- 
čiausio lygio valdžios pozicijų. Žr. Gary N. Powell, D. Anthony Butter- 
held, „Gender, Gender Identity, and Aspirations to Top Management“, 
Women in Management Review 18, 2003, Nr. 1, p. 88-96. 

2007 metų tyrimas su magistrantūroje studijavusiais dirbančiais 
vadovais ir specialistais irgi parodė, kad moterys daug rečiau siekia val- 
džios. Žr. Barrie Litzsky, Jeffrey Greenhaus, „The Relationship Between 
Gender and Aspirations to Senior Management“, Career Development In- 
ternational 12, 2007, Nr. 7, p. 637—659. Atlikus apklausą su absolventais, 
kurie nuo 1981 iki 1995 metų baigė dvylika geriausių magistrantūros stu- 
dijų programų, paaiškėjo, kad 60 procentų vyrų ir tik 44 procentai mo- 
terų visiškai arba iš dalies sutinka su teiginiu, kad „nori siekti aukštesnio 
posto“. Žr. Catalyst, Center for the Education of Women at the Universi- 
ty of Michigan, University of Michigan Business School, Women and the 
MBA. „McKinsey X Company“ tyrimas parodė, kad, palyginti su vyrais, 
moterų noras kilti tarnyboje su amžiumi mažėja greičiau. Tyrimo išvada 
ta, kad bet kuriuo amžiaus tarpsniu „vyrai dažniau nori prisiimti daugiau 
atsakomybės darbe ir daryti didesnę įtaką rezultatams“. Žr. Joanna Barsh, 
Lareina Yee, Special Report: Unlocking the Full Potential of Women in the 
U.S. Economy, McKinsey 8 Company, 2011 m. balandis, p. 6, http:// 
www.mckinsey.com/Client. Service/Organization/Latest thinking/Un- 
locking the full porential.aspx. 


Nuorodos | 217 


Nors dauguma tyrimų rodo, kad vyrai dažniau nei moterys siekia 
aukštų postų, ryški išimtis pasimatė 2004 metų „Catalyst“ atliktoje ap- 
klausoje, kurioje dalyvavo 700 aukštas pareigas einančių vadovių moterų 
ir 250 vyresniųjų vadovų vyrų, dirbusių Fortune 1000 kompanijose. Per 
tyrimą pastebėta, kad ir vyrai, ir moterys panašiai siekia užimti generali- 
nio direktoriaus postą (55 procentai moterų ir 57 procentai vyrų). Dar šis 
tyrimas parodė, kad linijines ir funkcines pareigas einančios moterys daž- 
niau nei vyrai siekė generalinio direktoriaus posto. Žr. Catalyst, Women 
and Men in U.S. Corporate Leadersbip: Same Workplace, Different Rea- 
lities? 2004, p. 14-16, http://www.catalyst.org/publication/145/women- 
and-men-in-us-corporate-leadership-same-workplace-different-realities. 

Siūloma keletas paaiškinimų, kodėl moterų siekiai yra žemesni už 
vyrų, įskaitant ir tai, kad moterims atrodo, jog savo asmeninėmis savy- 
bėmis jos neatitinka reikalavimų kandidatui į aukštesniojo vadovo pos- 
tą, nes šie reikalavimai paprastai apibūdinami labai vyriškais terminais; 
moterims atrodo, kad jų laukia pernelyg daug kliūčių; moterys nenori 
karjeros kelti aukščiau už šeimą; moterys, kitaip nei vyrai, nesureikšmi- 
na aukštesnėms pareigoms būdingų ypatybių, tokių kaip aukštas atlygi- 
nimas, galia ir prestižas; merginų ir moterų požiūrį ir profesinių tikslų 
pasirinkimą veikia lyčių vaidmenų socializacija; moterys dažniau dirba 
darbovietėse, kur nėra daug galimybių tobulėti, ir dėl tokios nepalankios 
struktūrinės padėties yra priverstos sumažinti savo siekius. Šiuos paaiš- 
kinimus galima rasti Litzsky, Greenhaus, „The Relationship Between 
Gender and Aspirations to Senior Management“, p. 637-659. Moterų 
išsilavinimo ir profesinio pasirinkimo analizę galima rasti Jacguelynne 
S. Eccles, „Understanding Women's Educational and Occupational Choi- 
ces: Applying the Eccles et al. Model of Achievement-Related Choices“, 
Psychology of Women Ouarterly 18, 1994, Nr. 4, p. 585—609. Analizę, kaip 
struktūrinė padėtis formuoja siekius, galima rasti Naomi Casserir, Barbara 
Reskin, „High Hopes: Organizational Position, Employment Experiences, 
and Women's and Men's Promotion Aspirations, Work and Occupations 
27, 2000, Nr. 4, p. 438—-463; Rosabeth Moss Kanter, Men and Women of 
the Corporation, 2-as leidimas, New York, Basic Books, 1993. 

? Alison M. Konrad ir kt., „Sex Differences and Similarities in Job At- 
tribute Preferences: A Meta-Analysis“, Psycbological Bulletin 126, 2000, 
Nr. 4, p. 593-641; Eccles, „Understanding Women's Educational and 
Occupational Choices“, p. 585-609. Aukštą kvalifikaciją turinčių moterų 
apklausa parodė, kad užimti „vadovo postą svarbiu karjeros tikslu laiko 

tik 15 procentų moterų. Žr. Sylvia Ann Hewlett, Carolyn Buck Luce, 
„Of-Ramps and On-Ramps: Keeping Talented Women on the Road to 
Success“, Harvard Business Review 83, 2005, Nr. 3, p. 48. Tyrimas apie 
pageidautinas darbo savybes parodė, kad vyrai dažniau nei moterys pir- 
menybę teikia tokiam darbui, kuris gali pasiūlyti iššūkius, galią ir įta- 
ką, didelę atsakomybę, riziką, galimybes siekti bei tobulėti ir prestižą. 
Moterys linkusios teikti pirmenybę tokiam darbui, kuris leidžia padėti 
kitiems, kuriame jos galės tobulinti savo įgūdžius ir gebėjimus ir pakan- 
kamai laiko skirti šeimai. Naujausią šios temos tyrimų apžvalgą galima 
rasti Erica S. Weisgram, Lisa M. Dinella, Megan Fulcher, „The Role of 
Masculinity/Eemininity, Values, and Occupational Value Affordances in 
Shaping Young Men's and Women's Occupational Choices“, Sex Roles 65, 
2011, Nr. 3-4, p. 243-258. 

Linda Schweitzer ir kt., „Exploring the Career Pipeline: Gender Differen- 
ces in Pre-Career Expectations“, Relations Industrielles 66, 2011, Nr. 3, 
p. 422-444. Tyrimas, atliktas su 23 413 vidurinę mokyklą baigusių Ka- 
nados studentų, parodė, kad 10 procentų vyrų ir tik 5 procentams mo- 
terų svarbiausias karjeros prioritetas yra galimybė per trejus metus po 
studijų užimti vadovo postą. 

Hewlett, Luce, „Of-Ramps and On-Ramps“, p. 48. Atlikus šį tyrimą su 
aukštą kvalifikaciją turinčiais moterimis ir vyrais paaiškėjo, kad beveik 
pusė vyrų ir tik maždaug trečdalis moterų save laiko „be galo ambicin- 
gais“ arba „labai ambicingais“. Verta pažymėti, kad save „labai ambicin- 
gomis“ laikė moterys, dirbančios verslo (43 procentai), teisės ir medicinos 
srityse (51 procentas). 

Eileen Patten, Kim Parker, A Gender Reversal on Career Aspirations, 
Pew Research Center, 2012 m. balandis, http://www.pewsocialtrends. 
org/2012/04/19/a-gender-reversal-on-career-aspirations/. Faktas, kad jau- 
nos moterys sėkmingai karjerai skiria daugiau dėmesio negu jauni vyrai, 
nėra susijęs su išsilavinimo siekiu. Koledžo absolventai vyrai ir moterys 
iki keturiasdešimties metų beveik vienodai pabrėžia karjeros svarbą. Ly- 
čių skirtumas labai akivaizdus tarp aukštojo išsilavinimo neturinčių ir 
jaunesnių nei keturiasdešimties metų žmonių. Šios išvados remiasi nedi- 
delės apimties pavyzdžiais ir jas derėtų vertinti atsargiai. 

Tūkstantmečio karta paprastai vadinami žmonės, gimę nuo 1980 iki 
2000 metų. 

Anot tūkstantmečio suaugusiųjų tyrimo, 36 procentai vyrų ir tik 25 pro- 
centai moterų pažymėjo „visiškai sutinkantys“ su teiginiu „aš siekiu vado- 

vo posto visose srityse, kuriose dirbu“. Žr. Darshan Goux, Millennials in 
the Workplace, Bentley University Center for Women and Business, 2012, 
p. 17-25, http://Awww.bentley.edu/centers/sites/www.bentley.edu.centers/ 
files/centers/<wb/millennials-report.pdf. 

2008 metais atliktas „Girl Scouts“ tyrimas parodė, kad nėra skir- 
tumo, kaip mergaitės ar berniukai siekia vadovauti ir įsivaizduoja save 
vadovais. Mergaitės labiau jaudinasi dėl priešiško visuomenės požiū- 
rio. Trečdalis mergaičių, kurios nenorėjo būti vadovėmis, aiškino, kad 
jos „bijo būti išjuoktos“, kad „žmonės ant jų supyks“, kad jos „pasirodys 
mėgstančios vadovauti“ arba kad „žmonės jų nemėgs“. Žr. Girl Scout Re- 
search Institute, Change It Up: What Girls Say About Redefining Leader- 
ship, 2008, p. 19, http://www.girlscouts.org/research/pdf/change it up 
executive summary. english.pdf. 

Samantha Ettus, „Does the Wage Gap Start in Kindergarten?“, 
Forbes, 2012 m. birželio 12 d., http://www.forbes.com/sites/samantha- 
ettus/2012/06/13/kindergarten-wage-gap/. 

Atlikus tyrimą su aukštos kvalifikacijos vyrais ir moterimis, turinčiais 
mandatą siekti politinio posto, paaiškėjo, kad 62 procentai vyrų ir 46 
procentai moterų svarsto galimybę balotiruotis. Tyrimas parodė, kad 22 
procentai vyrų ir 14 procentų moterų galvoja apie galimybę balotiruotis 
ateityje. Be to, vyrai beveik 60 procentų dažniau nei moterys save laikė 
„labai tinkamais“ balotiruotis. Žr. Jennifer L. Lawless, Richard L. Fox, 
Men Rule: The Continued Under-Representation of Women in U.S. Politics, 
Washington, D.C., Women £ Politics Institute, American University 
School of Public Affairs, 2012 m. sausis, http://Awww.american.edu/spa/ 
wpi/upload/2012-Men-Rule-Report-final-web.pdf. 

Apklausus daugiau nei keturis tūkstančius vidurinių mokyklų moksleivių 
paaiškėjo, kad tik 22 procentams mergaičių ir net 37 procentams 
berniukų būsimame darbe yra „be galo svarbu“ arba „labai svarbu“ „va- 
dovauti kitiems žmonėms“. Anot apklausos rezultatų, 37 procentams 
mergaičių ir 51 procentui berniukų atrodo „be galo svarbu“ arba „labai 
svarbu“ būsimame darbe „pačiam būti viršininku. Žr. Deborah Marlino, 
Fiona Wilson, Teen Girls on Business: Are They Being Empowered? "Ihe 
Committee of 200, Simmons College School of Management, 2003 m. 
balandis, p. 21, http://Awww.simmons.edu/som/docs/centers/TGOB, re- 
port. full.pdf. 


Iš Jenna Johnson, „On College Campuses, a Gender Gap in Student Govern- 


ment“, Wasbington Post, 2011 m. kovo 11 d., http://www.washingtonpost. 

com/local/education/on-college-campuses-a-gender-gap-in-student-gov- 

ernment/2011/03/10/ABim1Bf story.hrtml. 

Tyrimus, kaip agresyvios moterys laužo socialines normas, galima rasti 
Madeline E. Heilman ir kt., „Penalties for Success: Reactions to Women 
Who Succeed at Male Gender-Typed Tasks“, Journal of Applied Psycho- 
logy 89, 2004, Nr. 3, p. 416—427; Alice H. Eagly, Steven J. Karau, „Role 
Congruity Theory of Prejudice Toward Female Leaders“, Psychological 
Review 109, 2002, Nr. 3, p. 573-598; Madeline E. Heilman, „Descrip- 
tion and Prescription: How Gender Stereotypes Prevent Women's Ascent 
up the Organizational Ladder“, Journal of Social Issues 57, 2001, Nr. 4, 
p. 657-674. 

Gayle Tzemach Lemmon, „We Needto Tell Girls They Can HRaveltAll (Even 
If They Can'ų)“, Zbe Atlantic, 2012 m. liepos 29 d., http://Awww.theatlan- 
tic.com/business/archive/2012/06/we-need-to-tell-girls-they-can-have-it- 
all-even-if-they-cant/259165/. 

Tyrimų apžvalgas galima rasti May Ling Halim, Diane Ruble, „Gender 
Identity and Stereotyping in Early and Middle Childhood“, in: Hand- 
book of Gender Research in Psychology: Gender Research in General and 
Experimental Psychology, vol. 1, ed. Joan C. Chrisler and Donald R. Mc- 
Creary, New York, Springer, 2010, p. 495—525; Michael S. Kimmel, Amy 
Aronson, eds., Zhe Gendered Society Reader, 3-ias leid., Oxford, Oxford 
University Press, 2008; Campbell Leaper, Carly Kay Friedman, „Ihe So- 
cialization of Gender“, in: Handbook of Socialization: Theory and Research, 
ed. Joan E. Grusec, Paul D. Hastings, New York, Guilford Press, 2007, 
p. 561-587. 

Melissa W. Clearfield, Naree M. Nelson, „Sex Differences in Mother's 
Speech and Play Behavior with 6, 9, and 14-Month-Old Infants“, Sex 
Roles 54, 2006, Nr. 1-2, p. 127-137. Anot tyrimų, tėvai linkę daugiau 
kalbėtis su savo dukterimis negu su sūnumis. Be to, motinų ir dukterų 
pokalbiai būna emociškai sudėtingesni, jos daugiau kalbasi tarpusavyje 
ir motinos labiau palaiko dukteris negu sūnus. Tyrimo apžvalgą galima 
rasti Clearfield, Nelson, „Sex Differences in Mother's Speech and Play 
Behavior“, p. 127-137; Gretchen S. Lovas, „Gender and Patterns of Lan- 
guage Development in Mother-Toddler and Father-Toddler Dyads“, First 
Language 31, 2011, Nr. 1, p. 83—-108. 

Emily R. Mondschein, Karen E. Adolph, Catherine S. Tamis-Le Monda, 
„Gender Bias in Mothers' Expectations About Infant Crawling“, Journal! 
of Experimental Child Psychology 77, 2000, Nr. 4, p. 304-316. 

Clearheld, Nelson, „Sex Differences in Mother's Speech and Play Beha- 
vior“, p. 127-137. 

Per dar vieną tyrimą buvo stebimos beveik aštuoni šimtai šeimų ke- 
turiose viešose vietose ir pastebėta, kad trijose iš keturių vietų berniukams 
dažniau nei mergaitėms buvo leista vaikščioti vieniems. Žr. G. Mitchell ir 
kt., „Reproducing Gender in Public Places: Adults' Attention to Toddlers 
in Three Public Places“, Sex Roles 26, 1992, Nr. 7-8, p. 323—330. 

Emma Gray, „Gymboree Onesies: Smart Like Dad' for Boys, Pretty Like 
Mommy" for Girls“, The Huffington Pose, 2011 m. lapkričio 16 d., http:// 
www.hufhngtonpost.com/2011/11/ 16/zymboree-onesies n. 1098435.html. 

kankamai vertina savo įgūdžius, gebėjimus ir darbo patirtį. Žr. Anne 

nio atlyginimo. Ir tik 43 procentai apklausoje dalyvavusių rėmėjų netu- 

rinčių vyrų ruošėsi prašyti ypatingo paskyrimo, o 37 procentai ruošėsi 

HR. Gruenfeld, Cameron Anderson, „Power, Approach, Inhibition“, Psy- 
chbological Review 110, 2003, Nr. 2, p. 265—284. Apžvalgą apie lytis ir 
kalbos manierą galima rasti Cecilia L. Ridgeway, Lynn Smith-Lovin, 

rybomis. Jeigu moteris pravirksta per susirinkimą, dėl spaudimo darbe 
arba dėl tarnybinių nesutarimų, ašaros laikomos „neprofesionalumu“, 
„trukdymu“, „silpnumo ženklu“ ir netgi „manipuliacija“. Išsamesnį pro- 
fesorės Elsbach išvadų aprašymą galima rasti Jenna Goudreau, „Crying 
at Work, a Woman's Burden“, Forbes, 2011 m. sausio 11 d., http://www. 
forbes.com/sites/jennagoudreau/2011/01/11/crying-at-work-a-womans- 
burden-study-men-sex-testosterone-tears-arousal/. 

rithm“, Harvard Business Review 90, 2012, Nr. 6, p. 86-94; Bill George 
ir kt., „Discovering Your Authentic Leadership“, Harvard Business Review 
85, 2007, Nr. 2, p. 129-138. 


7 skyrius. Nesitrauk per anksti 


Šios temos tyrimai paprastai rodo, jog jaunos moterys dažnai sakosi esan- 
čios tvirtai įsipareigojusios ir būsimam darbui, ir būsimai šeimai, tačiau 
iš tikrųjų jos mano, kad bus sudėtinga suderinti abu dalykus, ir reikalauja 
kompromisų. Janelle C. Fetterolf, Alice H. Eagly, „Do Young Women 
Expect Gender Eguality in Their Future Lives? An Answer from a Possi- 
ble Selves Experiment“, Sex Roles 65, 2011, Nr. 1-2, p. 83-93; Elizabeth 
R. Brown, Amanda B. Diekman, „What Will I Be? Exploring Gender 
Differences in Near and Distrant Possible Selves“, Sex Roles 63, 2010, 
Nr. 7-8, p. 568-579; Linda Stone, Nancy P. McKee, „Gendered Futures: 
Student Visions of Career and Family on a College Campus“, Antbropolo- 
gy 6 Education Ouarterly 31, 2000, Nr. 1, p. 67-89. 

Lesley Lazin Novack, David R. Novack, „Being Female in the Eighties 
and Nineties: Conflicts between New Opportunities and Traditional 
Expectations Among White, Middle Class, Heterosexual College Wo- 
men“, Sex Roles 35, 1996, Nr. 1-2, p. 67. Atlikdami tyrimą Novack ir No- 
vackas pamatė, kad jeigu būtų priversti rinktis tarp santuokos ir karjeros, 
18 procentų studentų ir 38 procentai studenčių rinktųsi santuoką. Dar 
paaiškėjo, kad vietoj santuokos karjerą rinktųsi 67 procentai studentų 
ir 49 procentai studenčių. Apie 22 procentus vyrų ir 15 procentų mo- 
terų nenorėjo atsakyti į klausimą „Santuoka ar karjera?“ ir pridėjo savo 
sukurtą atsakymą, teigdami, jog rinktųsi ir karjerą, ir šeimą. Autoriai 
mano, kad „daugumai vyrų pasirinkimas tarp santuokos ir karjeros pa- 
sirodė nepriimtinas tikriausiai dėl to, kad visais laikais jie galėjo turėti 
abu dalykus“. Naujausia „Pew“ tyrimų centro atlikta apklausa parodė, 
kad nuo 1997 metų tarp jaunų žmonių nuo aštuoniolikos iki trisdešimt 
ketverių metų amžiaus padaugėjo moterų, bet sumažėjo vyrų, kuriems 
„sėkminga santuoka“ yra „vienas iš svarbiausių dalykų“ gyvenime. Žr. 
Eileen Patten, Kim Parker, A Gender Reversal on Career Aspirations, 
Pew Research Center, 2012 m. balandis, http://www.pewsocialtrends. 
org/2012/04/19/a-gender-reversal-on-career-aspirations/. Kita nauja jau- 
nų žmonių nuo aštuoniolikos iki trisdešimt vienų metų amžiaus apklausa 

parodė, kad moterys labiau linkusios „sukurti šeimą“ negu vyrai. Žr. Ju- 
dith E. Owen Blakemore, Carol A. Lawton, Lesa Rae Vartanian, „I Can't 
Wait to Get Married: Gender Differences in Drive to Marry“, Sex Roles 
53, 2005, Nr. 5-6, p. 327-335. Akivaizdžią išimtį galima rasti Mindy 
J. Erchull ir kt., „Well... She Wants It More: Perceptions of Social Norms 
About Desires for Marriage and Children and Anticipated Chore Partici- 
pation“, Psycbology of Women Ouarterly 34, 2010, Nr. 2, p. 253—260. Čia 
aprašoma koledžo studentų apklausa, per kurią paaiškėjo, kad vyrai ir 
moterys vienodai nori sukurti šeimą. 
Apžvalgas ir tyrimus apie pasitenkinimą darbu ir darbo keitimą galima 
rasti Petri Bėckerman, Pekka Ilmakunnas, „Job Disamenities, Job Sa- 
tisfaction, Ouit Intentions, and Actual Separations: Putting the Pieces 
Together“, Industrial Relations 48, 2009, Nr. 1, p. 73-96; Brooks ir kt., 
„Turnover and Retention Research: A Glance at the Past, a Closer Review 
of the Present, and a Venture into the Future“, The Academy of Manage- 
ment Annals 2, 2008, Nr. 1, p. 231-274. 
* Caroline O'Connor, „How Sheryl Sandberg Helped Make One Entre- 
preneur's Big Decision“, Harvard Business Review, Blog Network, 2011 m. 
rugsėjo 26 d., http://blogs.hbr.org/cs/2011/09/how. sheryl sandberg 
helped mak.html. 
Dirba maždaug 80 procentų vaikų neturinčių moterų. Vaikus auginančių 
dirbančių moterų skaičius sumažėja iki 70,6 procento. Vaikus auginančių 
vyrų užimtumas yra didesnis. Dirba maždaug 86 procentai vyrų, kurie 
neturi vaikų, ir 94,6 procento vyrų, kurie turi vaikų. Šie darbo jėgos 
aktyvumo apskaičiavimai remiasi turinčių ir neturinčių vaikų iki aštuo- 
niolikos metų amžiaus vyrų ir moterų nuo dvidešimt penkerių iki ketu- 
riasdešimt ketverių metų amžiaus užimtumo rodikliais. Bureau of Labor 
Statistics, „Table GA: Employment Status of Persons by Age, Presence of 
Children, Sex, Race, Hispanic or Latino Ethnicity, and Marital Status, 
Annual Average 2011“, Current Population Survey, Employment Charac- 
teristics, unpublished tablo, 2011. 
Organisation for Economic Co-operation and Development (OECD), 
„Chart LMF1.2B: Maternal Employment Rates by Age of Youngest 
Child, 2009“, OECD Family Database, Social Policy Division, Directo- 
rate of Employment, Labour and Social Affairs, http://www.oecd.org/els/ 
familiesandchildren/38752721.pdf. 
"David Cotter, Paula England, Joan Hermsen, „Moms and Jobs: Trends in 
Mothers' Employment and Which Mothers Stay Home“, in: Families as 


Nuorodos | 237 


They Really Are, ed. Barbara J. Risman, New York, W. W. Norton, 2010, 
p. 416—424. Iš darbo rinkos dažniausiai pasitraukia tos moterys, kurių 
vyrai uždirba mažiausiai (priklauso prie to ketvirtadalio, kuris gauna ma- 
žiausias pajamas), ir tos, kurių vyrai priklauso prie 5 procentų daugiausia 
uždirbančių gyventojų. 

The National Association of Child Care Resource 8 Referral Agencies, 
Parents and the High Cost of Child Care: 2010 Update, 2010, p. 1, http:// 
eyeonkids.ca/docs/hles/cost report 073010-fnal.pdf. 

2012 Report, 2012, p. 7, http://www.naccrra.org/sites/default/files/de- 
fault site pages/2012/cost. report 2012 final 081012 0.pdf. 

Nors Europos Sąjungoje valstybė padengia didelę dalį vaikų priežiūros 
valstybinėse įstaigose išlaidų, jos įvairiose šalyse skiriasi. Šalyse, kuriose 
populiaresnė privati vaikų priežiūra, ji prieinama daug kam, tačiau dėl to 
labai išauga individualių šeimų išlaidos. Kitose šalyse galioja mokesčių 
lengvatos, sumažinančios vaikų priežiūros išlaidas; taip subsidijuojama 
didelė dalis vaikų (bet tik tam tikro amžiaus) priežiūros. Žr. European 
Parliament, „The Cost of Childcare in EU Countries: Transversal Ana- 
lysis Part 1 of 2“, Policy Department, Economic and Scientific Policy, 
2006, http://www.europarl.europa.eu/document/activities/cont/201107 
/20110718ATT24321/20110718ATT24321EN.pdtf; and European Par- 
liament, „Ihe Cost of Childcare in EU Countries: Country Reports, 
Part 2 of 2“, Policy Department, Economic and Scientific Policy, 2006, 
http://www.europarl.europa.eu/document/activities/cont/201107/20110 
718ATT24319/20110718ATT24319EN.pdt. 

ji buvo „Google“ kompanijos pasaulinių internetinių pardavimų 
ir operacijų viceprezidentė ir JAV iždo departamento 
personalo vadovė. Dar Sheryl dirbo „McKinsey 84 Company“ 
konsultante ir Pasaulio banko tyrimų asistente. Sheryl yra 
„Facebook“, „Walt Disney“, Women for Women International", 
V-Day ir ONE kompanijų valdybų narė ir „Lean In“ valdybos 
pirmininkė. Žurnalas Fortune ją išrinko viena iš 50 galingiausių 
verslo pasaulio moterų, o žurnalo Times rinkimuose ji pateko 
į 100 įtakingiausių pasaulio žmonių sąrašą. Sheryl gyvena 


Kalifornijoje su savo vyru Daveu Goldbergu ir dviem vaikais. 

PRATĘSKIME ŠIĄ DISKUSIJĄ. 


Sheryl Sandberą visas su šia knyga susijusias pajamas dovano- 
ja ne pelno organizacijai „Lean In“, kuri skatina moteris siekti 
savo užsibrėžtų tikslų bei svajonių, ir kitoms moterų gerove 


besirūpinančioms labdaros organizacijoms. 


Visada maniau, kad mano veikloje lyties dimensija nieko nelėmė, niekas manęs nediskriminavo, ne- 
bent sulaukdavau menkaverčių pastabų, bet jas tiesiog stengiausi ignoruoti. Man atrodė, kad nieko 
nebijojau ir viską sprendžiau pati. Sh. Sandberą knyga privertė pakeisti požiūrį: joje radau daug sau 
pačiai būdingų savybių ir stereotipų ar iki detalių pažįstamų situacijų. Tad rekomenduoju knygą 
moterims - ji nepavers jūsų šalies prezidente ar tarptautinės kompanijos generaline direktore, bet 
leis kritiškai pažvelgti į savo kompleksus ir galbūt išlaisvins slopinamą iniciatyvą. Rekomenduoju ją 
ir vyrams - galbūt taps aiškiau, „ko joms dar trūksta“. 


Ingrida Šimonytė, Lietuvos banko valdybos pirmininko pavaduotoja 


Man regis, kiekviena moteris yra patyrusi tai, apie ką kalba šaunioji knygos autorė. Kartais net ne- 
susimąstome, kad su mumis elgiamasi nenormaliai, ir prie to prisitaikome. Net ir aukšto statuso 
moterys būna tarsi nejučia nuvertintos, nes yra būtent moterys. Ta diskriminacija - dažnai labai 
subtili, ne visada lengvai užčiuopiama, pakibusi paraštėse. Neįkyriai ir lengvu stiliumi išdėstytas 
Sh. Sandberą požiūris į lygybę yra juo labiau padrąsinantis, nes grįstas jos pačios ir jos šeimos gy- 
venimo pavyzdžiais. 


Monika Garbačiauskaitė-Budrienė, DELFI vyriausioji redaktorė nuo 2000 m. 


Moksliniais tyrimais įrodyta, kad moterys rečiau nei vyrai pertraukinėja pokalbio dalyvius, yra įžval- 
gesnės; pirmauja kalbos sklandumo testuose, daugiau šypsosi, dažniau žiūri kitiems į akis, mieliau 
sako komplimentus, dažniau juokiasi ir linkusios dalintis galia... Ši knyga apie tai, kad pačios turime 
patikėti, kokios esame svarbios savo šeimai, darbovietei, šaliai ir pasauliui. 


Agnė Zuokienė, Lietuvos politinė bei visuomenės veikėja 


Šią knygą perskaičiau vienu prisėdimu: dėl to, kad itin daug kas buvo artima, suprantama, patirta ir 
naudinga. Kiekvienai, kuri svarsto apie karjerą, kiekvienai, kuri su nerimu ar kaltės jausmu palieka 
mažylį namie ar darželyje, kiekvienai, kuri jaučiasi taip, tarsi turi pasitraukti iš kelio ar nutylėti, ši 
knyga suteiks pojūtį, kad nesate viena. Ir dar. Perskaičiusi šią knygą kaip niekada gerai supratau, 
kad turime drąsiai kalbėti apie lyties stereotipus Lietuvoje. Kodėl? Todėl, kad dažnai yra pasakoma, 
jog Lietuvoje stiklinių lubų nėra. Bėda štai kur: pačios užsidėjusios tas lubas, jų nebematome. Kai 
nematome mes, nemato ir aplinka. Tik apie jas kalbėdami ir analizuodami galėsime inicijuoti kaitą. 


Dr. Austėja Landsbergienė, darželių tinklo „Vaikystės sodas“ įkūrėja 


Perskaičius knygą Būkime prieky labiausiai man įstrigo autorės pastangos savo pavyzdžiu parodyti, 
kaip svarbu mums, moterims verslininkėms, daugiau pasitikėti savimi, nugalėti vidinius barjerus ir 
išdrįsti rizikuoti. Visa širdimi pritariu Sh. Sandberg minčiai, kad „galime iš naujo sukelti revoliuciją, 
jeigu pradėsime ją savyje“. Linkiu, jog ši knyga paskatintų Lietuvos moteris nebijoti pradėti savo 
verslo ir siekti karjeros aukštumų. 


Dr. Dalia Foigt-Norvaišienė, advokatė, Lietuvos verslo moterų tinklo pirmininkė 

